
The Return of TARZAN 

în româneşte de GABRIEL PLEŞEA 
Corectat după ediţia 1973-Editura Albatros 


1. AFACEREA DE PE PACHEBOT 



uperb! exclamă contesa de Coude, cu glas scăzut. 

Poftim? făcu contele, întorcîndu-se spre tînăra lui soţie. Ce e 


atît de superb? se interesă el, rotindu-şi ochii în toate părţile, 
căutînd să afle obiectul admiraţiei sale. 

— Oh, nimic, dragule — răspunse contesa; o clipă, o undă de roşeaţă 
apăru pe obrajii ei trandafirii, îmi aminteam cu plăcere de clădirile acelea 
formidabile din New York, „zgîrie-nori", cum li se spune — mai adăugă 
frumoasa femeie şi se aşeză mai confortabil în şezlong, reluîndu-şi lectura 
revistei pe care acel „nimic" o făcuse s-o lase deoparte. 

La rîndul său, soţul se cufundă în lectura unei cărţi, nu fără a fi 
oarecum surprins că, aflîndu-se la trei zile depărtare de New York, contesa 
îşi dezvăluia abia acum admiraţia pentru nişte clădiri pe care nu demult le 
socotise oribile. 

Curînd, contele renunţă să mai citească. 

— E foarte obositor, Olga — spuse el. Cred că am să caut nişte călători 
tot atît de plictisiţi ca şi mine; poate găsesc cîţiva amatori să facem o 
partidă de cărţi. 

— Nu eşti prea galant, dragul meu soţ — răspunse tînără femeie, 
zîmbind. Du-te deci la plicticosul tău joc de cărţi, dacă asta ţi-e plăcerea. 

După ce soţul se depărta, ochii contesei se întoarseră pe furiş spre 
silueta unui tînăr bine făcut, întins leneş pe un şezlong nu departe de ea. 

— Superb! exclamă ea din nou. 

Contesa Olga de Coude avea douăzeci de ani. Soţul, patruzeci. Era o 


























soţie foarte credincioasă şi loială, 
însă, cum nu ea fusese aceea care 
îşi găsise alesul inimii, era puţin 
probabil să fie îndrăgostită de acela 
pe care soarta şi tatăl ei, un nobil 
rus, i-1 aleseseră drept soţ. Totuşi, 
numai fiindcă am surprins-o 
exclamînd la vederea unui 
necunoscut, tînăr şi atrăgător, nu 
avem dreptul să presupunem că 
gîndurile ei erau în vreun fel 
necredincioasă soţului. îl admira 
doar, aşa cum ar fi admirat un 
exemplar reuşit din vreo specie. Dar 
tot atît de adevărat e că îti făcea 
plăcere să te uiţi la tînărul acela. 

Privirea ei îl mai admira pe furiş, cînd tînărul se ridică şi părăsi puntea. 
Contesa de Coude făcu semn unui steward care tocmai trecea pe acolo. 

— Cine-i domnul acela? îl întrebă. 

— Pe lista pasagerilor figurează sub numele de Monsieur Tarzan de 
Africa, doamnă — răspunse stewardul. 

„Hm, are o moşie cam mare" — gîndi tînăra femeie şi interesul ei pentru 
acel necunoscut crescu şi mai mult. 

Tarzan se îndepărtă alene spre salon; chiar la uşa de la intrare 
surprinse doi bărbaţi şuşotind foarte aprig. Nu le-ar fi acordat nici cea mai 
mică atenţie dacă unul dintre ei nu i-ar fi aruncat o privire ciudat de 
vinovată. 

Cei doi îi aminteau lui Tarzan de ticăloşii din melodramele pe care le 
văzuse la teatrele din Paris. Ambii erau cam oacheşi şi acest lucru, 
împreună cu ridicările din umeri şi privirile furişe ce însoţeau intrigărîa lor, 
evidentă, dădea o şi mai mare forţă comparaţiei. 

Tarzan intră în salon şi căută un fotoliu ceva mai departe de ceilalţi. Nu 
avea deloc poftă să facă conversaţie. îşi sorbi absintul şi îşi lăsă gîndurile 
triste să rememoreze evenimentele din ultimele săptămîni. Se întreba într¬ 
una dacă procedase înţelept renunţînd la moştenire în favoarea unui bărbat 
faţă de care nu avea nici o obligaţie. E adevărat, îi plăcea Clayton... dar nu 
de asta era vorba. Nu din cauza lui William Cecil Clayton, Lord Greystoke, 
renunţase el la drepturile sale legitime. Totul se întîmplase din cauza femeii 
pe care atît el cît şi Clayton o iubeau şi pe care un ciudat capriciu al 
destinului o sortise lui Clayton şi nu lui. 

Faptul că şi ea îl iubea făcea situaţia şi mai greu de suportat; totuşi ştia 
că nu ar fi putut proceda altfel decît procedase în seara aceea, în micuţa 
gară din pădurile îndepărtate ale Wisconsinului. Fericirea ei era pentru el 












lucrul suprem, iar scurtul răstimp petrecut în lumea civilizată îl învăţase 
că, pentru mulţi oameni, viaţa e de nesuportat fără bani şi poziţie socială. 

Jane Porter fusese născută pentru bani şi poziţie socială, iar dacă 
Tarzan le-ar fi răpit viitorului ei soţ, cu siguranţă că acest lucru ar fi 
aruncat-o într-o existenţă de mizerie şi chin. Lui Tarzan nu-i trecu nici o 
clipă prin minte că Jane ar fi putut să-l respingă pe Clayton în cazul în care 
acesta ar fi rămas fără titlu şi avere; acorda tuturor celorlalţi aceeaşi 
loialitate şi cinste care îl caracterizau pe el. în acest caz nu se înşelase: cu 
siguranţă că nenorocirea ar fi determinat-o pe Jane Porter să-şi ţină 
făgăduiala făcută lui Clayton. 

Din trecut, gîndurile lui Tarzan zburară în viitor. Cuprins de duioşie, 
încercă să anticipeze întoarcerea în junglă, unde se născuse şi îşi petrecuse 
copilăria, jungla crudă, fioroasă în mijlocul căreia îşi petrecuse douăzeci din 
cei douăzeci şi doi de ani ai săi. Din puzderia vieţuitoarelor din junglă cine 
va veni în întîmpinarea lui? Nimeni. Numai pe Tantor, elefantul, îl putea 
considera prieten. Ceilalţi îl vor hăitui sau vor fugi din calea lui, aşa cum se 
întîmplase odinioară. Nici măcar maimuţele din propriul lui trib nu-1 vor 
considera de-al lor. 

Dacă civilizaţia nu făcuse prea multe pentru Tarzan din neamul 
maimuţelor, cel puţin îl învăţase să-şi dorească societatea celor de-o seamă 
cu el şi să simtă ca o dulce plăcere căldura prieteniei adevărate, în aceeaşi 
măsură, lumea civilizată îl învăţase să considere alt mod de viată ca fiind 
dezagreabil, îi era greu să-şi imagineze o lume fără prieteni — fără o fiinţă 
care să împărtăşească aceleaşi noi idealuri pe care Tarzan le aflase în afara 
junglei. Aşa se explica faptul că Tarzan privea cu mai puţină plăcere viitorul 
pe care şi-l rezervase chiar el. 

Cufundat în gînduri şi fumînd o ţigară, ochii îi căzură pe o oglindă din 
faţă în care se reflectau patru bărbaţi jucînd cărţi. Brusc, unul dintre ei se 
ridică de la masă, îşi ceru scuze şi plecă. Numaidecît se apropie un altul; 
Tarzan văzu că acesta se oferă curtenitor să ocupe locul rămas liber, pentru 
ca jocul să nu se întrerupă. Noul venit era unul din cei doi indivizi pe care-i 
văzuse şuşotind afară. 

Faptul acesta îi atrase atenţia şi, făcînd presupuneri în legătură cu cele 
ce puteau să se întîmple, Tarzan continuă să urmărească în oglindă pe 
jucătorii de la masa din spatele său. în afară de bărbatul care tocmai 
intrase în joc, Tarzan ştia doar numele unuia dintre jucători. Acesta era 
aşezat în faţa noului venit şi se numea contele Raoul de Coude. Un steward 
extrem de atent i-1 prezentase ca fiind una din celebrităţile de pe vapor, 
menţionînd printre altele că ocupa un post foarte important în Ministerul de 
Război al Franţei. 

La un moment dat scena din oglindă deveni şi mai interesantă. în salon 
intră al doilea bărbat oacheş. Cu aerul său de complice, se postă în spatele 
scaunului pe care şedea contele. Tarzan îl surprinse cum aruncă o privire 

discretă im jurul său; dar ochii nu i se opriră îndeajuns deasupra oglinzii ca 
să-şi dea seama că Tarzan îi urmărea fiece mişcare. Pe furiş, bărbatul 
scoase ceva din buzunar, însă, cum ascundea obiectul cu multă grijă, 
Tarzan nu desluşi ce anume era. 

încet, mina se apropie de jucător şi, cu multă abilitate, obiectul care se 
afla în palma închisă fu introdus în buzunarul contelui. Bărbatul rămase în 
picioare în spatele francezului. Tarzan nu mai înţelegea nimic; îşi concentra 
şi mai mult atenţia, punîndu-şi în gînd să nu-i scape nimic din cele ce se 
petreceau la masa de joc. 

Partida continuă încă vreo zece minute, pînă ce contele cîştigă un pot 
foarte mare de la cel care se alăturase jocului mai tîrziu. Atunci Tarzan văzu 
cum individul din spatele contelui îi face semn complicelui. Imediat 
jucătorul se ridică şi-l arătă pe conte cu degetul. 

— Dacă aş fi ştiut că domnul este atît de versat în mînuirea cărţilor, nu 
m-aş fi grăbit să intru în joc — strigă el. 


Brusc, contele şi ceilalţi jucători 
săriră în picioare. De Coude era alb la 
fată ca hîrtia. 

— Ce vreţi să spuneţi, domnule? 


strigă la rîndul său. Ştiţi cu cine staţi de 
vorbă? 

— Ştiu că stau de vorbă, pentru 1 
ultima oară, cu unul care trişează la cărţi 
— răspunse celălalt. 

Contele se aplecă peste masă şi-l lovi 
din răsputeri cu palma peste gură; ceilalţi 
doi interveniră pe dată. 

— Domnule, probabil că e o greşală— 
zise unul din cei doi jucători. Domnul 
este contele de Coude, din Franţa. 

— Dacă cumva greşesc — răspunse cel ce aruncase acuzarea 



îmi voi 


cere scuze cu multă plăcere, însă înainte de toate domnul conte să ne 
explice rostul unor cărţi în plus. L-am văzut cum le strecura în buzunarul 
hainei. 

Atunci bărbatul pe care Tarzan îl văzuse introducînd cărţile cu pricina 
în buzunarul contelui se întoarse şi vru să se furişeze afară din salon; spre 
disperarea lui însă, găsi uşa blocată de un necunoscut înalt cu ochi cenuşi. 

— Pardon! bolborosi iute individul, încercînd să se strecoare pe lîngă el. 

— Aşteaptă! îi porunci Tarzan. 

— Dar de ce, domnule? întrebă celălalt, iritat. Daţi-mi voie să trec, 


domnule. 

— Aşteaptă! repetă Tarzan. Cred că aici se întîmplă un lucru pe care, 
fără îndoială, îl poţi explica. 

Individul îşi pierdu răbdarea şi, cu j 

a . 

o înjurătură, îl împinse pe Tarzan, 
încercînd să-l dea la o parte. Omul- 
maimuţă zîmbi doar şi răsucindu-1 şi 
apucîndu-1 de gulerul hainei, îl 
conduse înapoi la masă, cu toate că 
individul ocăra, împotrivindu-se şi 
lovind zadarnic. Acesta era primul 
contact al lui Nikolas Rokoff cu 
muşchii care-1 făcuseră pe sălbaticul 
lor posesor să biruie în luptele cu 
Numa, leul şi cu Terkoz, gorila cea 
mare. 

Bărbatul care-1 acuzase pe de 
Coude, precum şi ceilalţi doi parteneri 
de joc se pregăteau să audă explicaţiile contelui. Cîţiva pasageri, atraşi de 
ceartă, aşteptau cu sufletul la gură deznodămîntul. 

— Acest individ e nebun! zise contele. Domnilor rog pe unul dintre 
dumneavoastră să-mi controleze buzunarele. 

— Acuzaţia e ridicolă — spuse unul dintre parteneri. 

— N-aveţi decît să băgaţi mina, în buzunarul de la haina contelui şi o 
să vedeţi că acuzaţia e foarte serioasă — insistă acuzatorul. Apoi, cum 
ceilalţi şovăiau, păşi spre conte, zicînd: Iată, am să fac eu lucrul acesta 
dacă nu vrea nimeni să-l facă. 

— Nu! îl opri de Coude. Mă voi lăsa percheziţionat numai de mîinile 
unui gentleman. 

— Nu e nevoie să-l controlaţi pe conte. Cărţile se află în buzunarul său. 
Am văzut cu ochii mei cum au fost strecurate acolo. 

Toţi cei de faţă se întoarseră surprinşi spre cel care vorbise: un tînăr 
bine legat care împingea spre ei un individ ce se zbătea din răsputeri. 

— Asta e adevărată conspiraţie, Monsieurl strigă de Coude, furios. în 
buzunarul meu nu e nici o carte. Spunînd acestea, vîrî mîna în buzunar. 

Gestul său îi făcu pe toţi ceilalţi să tacă. Brusc, contele păli; cînd 
scoase mîna, toţi cei de faţă îl văzură ţinînd în ea trei cărţi de joc. Le privi, 
cuprins de groază şi uimire; se aprinse ca focul la faţă. Chipurile celor care 
îl văzură astfel dezonorat exprimau milă şi dispreţ. 

— într-adevăr, Monsieur, e o conspiraţie. Vorbise din nou necunoscutul 
cu ochi cenuşii. Domnilor — continuă el — domnul conte nu ştia că aceste 
cărţi se aflau în buzunarul său. Cărţile au fost puse acolo fără ştirea lui, în 
timp ce juca. Din locul unde mă aflam, pe scaunul acela, am urmărit în 
oglindă cum s-au petrecut lucrurile. Individul acesta, pe care tocmai l-am 
prins pe cînd voia să fugă, a strecurat cărţile în buzunarul contelui. 

De Coude îşi mută privirea de la Tarzan la bărbatul pe care, nu-1 slăbea 

din strînsoare. 

— Mon Dieu, Nikolas! strigă. Tu? Apoi se întoarse spre cel care-1 
învinuise şi-l cercetă cu privirea: Iar pe dumneata, domnule, nu te-am 
recunoscut fără barbă. Eşti cu desăvîrşire schimbat, Paulvitch. Acum 
înţeleg totul. E limpede, domnilor. 

— Ce facem cu ei, Monsieur? întrebă Tarzan. îi dăm pe mina 
căpitanului? 

— Nu, prietene — spuse contele, grăbit. Ceea ce s-a întîmplat e o 
chestiune personală şi te rog s-o treci cu vederea. E de ajuns că am fost 
dezvinovăţit. Cu cît avem de-a face mai puţin cu astfel de indivizi, cu atît 
mai bine. Dar, Monsieur, cum aş putea să-ţi mulţumesc pentru gentileţea 
deosebită pe care mi-ai arătat-o? Permite-mi să-ţi ofer cartea mea de vizită 
şi, dacă vreodată se va ivi prilejul cînd eu, la rîndul meu, aş putea să-ţi fiu 
de folos, aminteşte-ţi că sînt la ordinele dumitale. 

Tarzan îi dădu drumul lui Rokoff, care, împreună cu complicele său, 
Paulvitch, se grăbi să dispară din salon. Din uşă, Rokoff se întoarse spre 
Tarzan: 

— Monsieur va avea nenumărate prilejuri să regrete amestecul în 
treburile altora. 

Tarzan zîmbi, apoi, înclinîndu-se în faţa contelui, îi prezentă propria-i 
carte de vizită. Contele citi: 

Domnul Jean C. Tarzan 

— Monsieur Tarzan îşi poate dori cu adevărat să nu se fi împrietenit cu 
mine, deoarece îl asigur că şi-a cîştigat ura a doi dintre cei mai mari ticăloşi 
din întreaga Europă. Domnule, pe cît posibil, ocoleşte-i. 

— Am avut eu parte de duşmani şi mai fioroşi, dragul meu conte — îi 
răspunse Tarzan, cu un zîmbet liniştit. Şi totuşi sînt viu şi nevătămat. Nu 
cred că cei doi vor găsi vreodată cel mai bun mijloc de a-mi face rău. 

— Să sperăm că nu, Monsieur — răspunse de Coude — însă nu va 
strica să fii prevăzător. Să ştii că azi ţi-ai făcut duşman pe unul care nu 
uită şi nu iartă; creierul lui bolnav născoceşte fel şi fel, de ticăloşii 
îndreptate împotriva acelora care i-au dejucat planurile sau care l-au 
ofensat. A spune că Nikolas Rokoff este un diavol ar fi o jignire nedreaptă la 
adresa maiestăţii sale Satana. 

în seara aceea, cînd intră în cabină, Tarzan găsi pe podea un bilet 
împăturit. Cineva îl împinsese pe sub uşă. îl ridică şi citi: 

Domnule Tarzan, 

Fără îndoială, nu v-aţi dat seama de gravitatea faptei dumneavoastră, 
altfel nu aţi fi procedat aşa cum aţi făcut-o azi. Doresc să cred că aţi acţionat 
astfel din pură ignoranţă şi fără nici o intenţie de a ofensa un necunoscut Din 
această cauză vă voi permite cu dragă inimă să vă prezentaţi scuzele şi, o 
dată cu asigurarea dumneavoastră că nu veţi mai interveni în treburi care nu 











vă privesc, am să uit totul. 

Altfel... Insă sînt convins că veţi înţelege că e mai înţelept să urmaţi calea 
pe care v-o sugerez. 

Al dv., cu respect, NIKOLAS ROKOFF 

Un zîmbet înflori o clipă în colţul buzelor sale, apoi Tarzan uită totul şi 
se culcă. 

într-o cabină alăturată, contesa de Coude vorbea cu soţul ei. 

— Dar de ce ai un aer atît de grav, dragul meu Raoul? îl întrebă ea. 
Toată seara ai fost morocănos. Ce te nelinişteşte? 

► — Olga, Nikolas e pe vas. Ştiai? 

^ — Nikolas?! exclamă contesa. Dar e cu neputinţă, Raoul. Nu poate fi 

adevărat. Nikolas e arestat în Germania. 

r — Aşa am crezut şi eu, pînă ce l-am văzut cu ochii mei azi... pe el şi pe 

celălalt ticălos, Paulvitch. Olga, să ştii că nu mai pot îndura persecuţiile lui 
aşa, la infinit. Nu, nici măcar de dragul tău. Mai devreme sau mai tîrziu îl 
voi da pe mina autorităţilor. De fapt, sînt aproape hotărît să-i explic totul 
căpitanului înainte de a debarca. Pe un pachebot francez, Olga, ar fi un 
lucru foarte uşor să isprăvim cu acest Nemesis 1 al nostru. 

► — O, nu, Raoul! izbucni contesa, îngenunchind în faţa contelui. Să nu 
faci asta! Aminteşte-ţi ce mi-ai făgăduit. Spune-mi, Raoul, că nu o s-o faci. 
Nici măcar nu-1 ameninţa, Raoul! 

De Coude luă mina soţiei într-a sa şi, înainte de a-i răspunde, îi privi 
cîteva clipe chipul răvăşit, ca şi cum ar fi încercat să smulgă din acei ochi 
frumoşi adevăratul motiv al ocrotirii nemernicului. 

^ — Fie cum vrei tu, Olga... — îi răspunse în cele din urmă. însă nu te 

înţeleg. Doar şi-a pierdut tot dreptul la dragostea, loialitatea şi respectul 
tău. Nikolas e o ameninţare permanentă pentru viaţa şi onoarea ta; o 
ameninţare pentru viaţa şi onoarea soţului tău. Sper că nu o să regreţi 
vreodată faptul că-1 aperi. 

~ — Nu-1 apăr, Raoul! îl întrerupse ea, hotărîtă. Cred că-1 urăsc tot atît de 

““ mult ca şi tine, însă... Oh, Raoul, sîngele e mai gros ca apa. 

— Mi-ar fi plăcut azi să iau o probă din sîngele lui — spuse de Coude, 
cu un aer sever. Cei doi au încercat în mod deliberat să-mi păteze onoarea, 
Olga. Şi contele povesti cele petrecute în salon. Dacă nu ar fi fost acea 
* persoană cu totul necunoscută, ar fi reuşit, căci cine ar fi acceptat doar 
cuvîntul meu cînd în mod evident acele nenorocite de cărţi se aflau asupra 
mea? Aproape că începusem să mă îndoiesc eu însumi. Noroc că a 
k intervenit acest Monsieur Tarzan, aducîndu-1 de guler în faţa noastră pe 
nepreţuitul tău Nikolas şi a demascat toată mîrşăvia. 


1 In mitologia greacă, zeiţa răzbunării, împărţitoarea dreptăţii, (n. t) 

— Monsieur Tarzan? întrebă contesa, părînd surprinsă. 

— Da. îl cunoşti, Olga? 

— L-am văzut pe punte. Mi l-a arătat un steward. 

— Nu ştiam că e o celebritate — zise sec contele. Olga de Coude 
schimbă subiectul. Descoperi brusc că i-ar fi venit greu să explice de ce a 
trebuit stewardul să i-1 arate tocmai ei pe frumosul Monsieur Tarzan. Poate 
că se şi înroşise puţin la faţă, întrucît contele, soţul ei, o privi cu o expresie 
ciudată. „Ah, o pată pe conştiinţă e un lucru care dă de bănuit" — gîndi ea. 


2. GINDURI DE RĂZBUNARE 

^fcfXînă în după-amiaza zilei următoare Tarzan nu-i mai văzu pe 

j rj pasagerii în ale căror treburi îl aruncase dragostea sa de 

'mj dreptate. Tîrziu, după-amiază, tînărul dădu în mod neaşteptat 
peste Rokoff şi Paulvitch, într-un moment cînd cei doi îşi doreau cel mai 
puţin compania lui. 

Ieşiseră pe punte la o oră cînd pe-acolo nu se mai afla nimeni şi, în 
clipa cînd Tarzan îi surprinse, discutau aprins cu o femeie. Tarzan observă 
că era elegantă, iar silueta ei zveltă şi bine făcută denota o persoană tînără. 
Deoarece purta un văl des, nu avea cum să-i desluşească trăsăturile. 

Bărbaţii stăteau de o parte şi de cealaltă a fetei, cu spatele spre Tarzan, 
astfel incit acesta putu să se apropie destul de mult de ei fără a fi observat. 
Trase concluzia că Rokoff ameninţa vehement, iar femeia îl implora; 
vorbeau însă într-o limbă străină; dar după aparenţe, Tarzan ghici că fetei îi 
era teamă. 

Atitudinea lui Rokoff era vădit ameninţătoare şi violentă. Omul- 
maimuţă se opri o secundă chiar în spatele celor trei, simţind în mod 
instinctiv o atmosferă încărcată de primejdii. Abia putu să se stăpînească, 
dar numai pînă în clipa cînd bărbatul apucă fără menajamente mina femeii 
şi i-o răsuci cu scopul de a-i smulge cu forţa o promisiune. Ce s-ar fi 
întîmplat cu fata, dacă Rokoff şi-ar fi continuat tortura, putem doar 
presupune, deoarece ticălosul fu împiedicat să-şi pună în aplicare planul. 
Nişte degete de oţel îl înhăţară de umăr şi, întorcîndu-1 fără prea multă 
ceremonie, îl siliră să îndure privirea ochilor cenuşii ai necunoscutului 
care-1 înfruntase cu o zi înainte. 

— Sapristi! urlă Rokoff, înfuriat. Ce înseamnă asta? Eşti nebun? 
îndrăzneşti să-l insulţi pe Nikolas Rokoff? 

— Monsieur, acesta este răspunsul meu la biletul dumitale — îi spuse 
calm Tarzan. Apoi îl înhaţă şi-l zvîrli cu atîta forţă, incit Rokoff zbură cu 
braţele şi picioarele răşchirate direct în parapet. 

— Mii de blesteme! urlă iar Rokoff. Porcule, ai să plăteşti cu viaţa 
pentru asta! 












Sări în picioare şi se năpusti asupra lui Tarzan, căznindu-se în acelaşi 
timp să-şi scoată revolverul din buzunar. De spaimă, fata se făcu mică. 

— Nikolas! strigă ea. Nu trage, nu trage! Repede, Monsieur, fugiţi, altfel 
vă omoară! 

în loc să fugă, Tarzan îl înfruntă pe agresor; 

— Nu fi ridicol, Monsieur — îi spuse. 

Furios din cale afară din pricina umilirii îndurate din partea 
necunoscutului, Rokoff reuşi în cele din urmă să scoată revolverul. Se opri 
locului, ţinti pieptul lui Tarzan şi apăsă pe trăgaci. Cocoşul ţăcăni în gol — 
pumnul omului-maimuţă izbi precum capul unui piton înfuriat. Urmă o 
răsucire rapidă şi revolverul zbură departe, dincolo de parapetul vaporului, 
în Atlantic. O clipă, cei doi bărbaţi rămaseră neclintiţi, înfruntîndu-se cu 
privirea. Rokoff îşi recapătă stăpînirea de sine şi vorbi primul: 

— De două ori domnul a găsit de cuviinţă să se amestece în treburi care 
nu-1 privesc. De două ori a îndrăznit să-l umilească pe Nikolas Rokoff. 
Prima insultă a fost trecută cu vederea pe motiv că Monsieur a acţionat în 
necunoştinţă de cauză, însă afacerea de azi nu va fi uitată. Dacă Monsieur 
nu ştie cine este Nikolas Rokoff, acest ultim afront îl poate asigura pe 
Monsieur că mai tîrziu va avea destule motive să şi-l amintescă. 

Se întoarse spre fată ca s-o întrebe dacă e rănită, însă aceasta 
dispăruse. Fără măcar să arunce o privire lui Rokoff şi complicelui său. 
Tarzan îşi reluă plimbarea pe punte. 

Nu se putu abţine să nu se întrebe ce ticăloşie avea să se mai întîmple 
sau ce mai puneau la cale cei doi. înfăţişarea femeii cu văl în ajutorul căreia 
sărise avea ceva familiar, dar cum nu-i zărise faţa, nu putea fi sigur că o 
mai văzuse înainte. Singurul lucru deosebit pe care îl observase la ea era un 
inel cu o lucrătură foarte ciudată ; tînăra femeie îl purta la mina de care o 
apucase Rokoff. Tarzan se hotărî să privească atent mîinile pasagerelor pe 
care le va întîlni, ca să descopere identitatea celei terorizate de Rokoff. Voia 
să afle totodată dacă individul nu îi dădea pace. 

Tarzan se întinse pe şezlongul de pe punte, gîndindu-se la nenumărate 
pilde de cruzime, egoism şi duşmănie omenească al căror martor fusese din 
ziua cînd, cu patru ani în urmă, ochii săi văzuseră pentru prima oară în 
junglă o altă fiinţă omenească în afară de el însuşi — Kulonga, negrul cu 
pielea lucioasă, a cărui suliţă necruţătoare străpunsese inima Kalei, 
maimuţa uriaşă, răpindu-i tînărului Tarzan pe singura mamă pe care o 
cunoscuse vreodată. 

îşi aminti de uciderea lui King de către Snipes, cel cu mutra de şobolan, 
părăsirea profesorului Porter şi a tovarăşilor săi de către răsculaţii de pe 
Arrow; cruzimea faţă de captivi arătată de războinicii şi femeile din tribul 
Mbonga ; invidiile meschine ale ofiţerilor şi funcţionarilor civili din colonia 
Coasta de Vest, care-i înlesniseră primul contact cu lumea civilizată. 

„Mon Dieu ! gîndi el. Toţi sînt la fel. Se înşală unii pe alţii, ucid, mint, se 








luptă ; toate astea pentru nişte lucruri la care fiarele junglei nici măcar n-ar 
catadicsi să se uite : banii ; bani ca să-şi procure plăcerile moleşite ale celor 
fără vlagă. Pe de altă parte sînt încătuşaţi de obiceiuri stupide, sclavi ai 
soartei lor nefericite, iar ei sînt ferm convinşi că stăpînesc pămîntul si au 
impresia că gustă adevăratele plăceri ale existenţei. în junglă, nici o făptură 
nu ar sta deoparte dacă un altul îi răpeşte perechea. Lumea civilizată e o 
lume absurdă, o lume stupidă, şi Tarzan din neamul maimuţelor a fost 
nebun cînd a renunţat la libertatea şi fericirea junglei lui, în schimbul 
acestei lumi." 

Cum stătea lungit în şezlong, simţi deodată că din spate îl urmăresc 
nişte ochi. Instinctul înăscut al fiarei sălbatice răzbi prin stratul subţire de 
civilizaţie, şi Tarzan se răsuci atît de repede, încît ochii tinerei femei care-1 
privea pe furiş nici măcar nu avură timpul să se plece înainte ca ochii 
cenuşii ai omului-maimuţă să-i străpungă cu o privire întrebătoare. Apoi, 
după ce tînăra coborî ochii, Tarzan observă cum pe chipul întors pe 
jumătate se întinde uşor o undă de roşeaţă. 

Zîmbi în sinea lui, gîndindu-se la efectul pe care-1 avea felul său de a fi : 
foarte necivilizat şi necavaleresc ; el nu-şi plecă ochii cînd întîlni privirea 
tinerei femei. Era foarte tînără şi cu o înfăţişare atît de plăcută. Apoi avea 
ceva familiar, ceea ce-1 făcu pe Tarzan să se întrebe dacă n-o mai văzuse 
undeva. îşi reluă poziţia de mai înainte si imediat îşi dădu seama că tînăra 
se ridicase şi părăsea puntea. Cînd trecu pe lingă el, Tarzan o urmări cu 
privirea în speranţa că ar putea descoperi un indiciu care să-i satisfacă 
curiozitatea. Strădania îi fu oarecum răsplătită.După ce se îndepărtă, tînăra 
femeie îşi duse mîna la cocul de la ceafă — gest caracteristic femeilor cînd 
ştiu că sînt urmărite de priviri admirative — şi pe unul din degete Tarzan 
zări inelul cu lucrătura aceea stranie; era acelaşi inel pe care-1 văzuse 
înainte în degetul femeii voalate. 

Aşadar, ea era frumoasa pe care Rokoff o teroriza. Tarzan se întrebă 
cine ar putea fi şi ce fel de relaţii existau între bărbosul acela necioplit şi ea. 

După cină, Tarzan se plimbă iarăşi pe punte, rămînînd şi după căderea 
nopţii şi întreţinîndu-se cu ofiţerul secund. Cînd obligaţiile de serviciu îl 
solicitară pe acesta în alt loc, Tarzan se sprijini leneş de parapet şi urmări 
jocul razelor de lună pe apele. Liniştite ale oceanului. Era pe jumătate 
ascuns de o instalaţie de susţinere a bărcilor de salvare şi cei doi bărbaţi 

•> ? o ? 

care se apropiau străbătînd puntea nu-1 vedeau. în clipa cînd trecură pe 
lîngă el, Tarzan prinse destul din conversaţia lor ca să se hotărască a se 
ţine după ei şi să vrea să afle ce ticăloşie mai puneau la cale. Recunoscuse 
vocea lui Rokoff şi curînd desluşi chipul complicelui său, Paulvitch. 

Tarzan surprinse doar cîteva cuvinte: 

— Şi dacă ţipă, strînge-o de gît pînă... Vorbele acestea fură îndeajuns ca 
să trezească spiritul de aventură din Tarzan şi să-l determine să-i ţină sub 
observaţie; la un moment dat, cei doi grăbiră pasul. Tînărul îi urmări pînă 





în salonul de fumat; aici, indivizii se opriră în prag atît cit să se asigure că 
cel pe care-1 căutau era sau nu înăuntru, apoi îşi continuară drumul direct 
spre cabinele de clasa întîi, de pe puntea de promenadă. Aici, 

Tarzan descoperi că e mai greu să se ascundă, însă se descurcă şi de 
data asta. Cînd cei doi se opriră în faţa unei uşi de lemn lustruit, Tarzan se 
strecură în întunericul unui coridor aflat la cîtiva metri de ei. 

Ciocăniră la uşă. Răspunse o voce de femeie, care întrebă în 
franţuzeşte: 

— Cine-i? 

Eu sînt, Nikolas — răspunse Rokoff. Olga, pot intra? 

— De ce nu mă laşi odată în pace, Nikolas? se auzi vocea femeii de 
după uşă. Nu ţi-am făcut nici un rău. 

— Hai, Olga — o îndemnă bărbatul, cu un ton împăciuitor. Doresc să 
schimb doar cîteva cuvinte cu tine. Nu-ti fac nici un rău, nici măcar nu 
intru în cabină; doar n-o să strig în gura mare ceea ce vreau să-ţi spun. 

Tarzan auzi cum se trage zăvorul. Făcu un pas înainte, atît cit să poată 
urmări cele ce se petrec în pragul uşii, fiindcă nu putea să uite vorbele 
acelea sinistre pe care le auzise pe punte cu cîteva clipe înainte: „Şi dacă 
ţipă, strînge-o de gît pînă..." 

Rokoff stătea chiar în faţa uşii. Paulvitch se lipise de peretele 
coridorului. Uşa se deschise. Rokoff intră pe jumătate în cameră, proptind 
uşa cu spatele. Vorbea cu glas scăzut unei femei pe care Tarzan, din locul 
unde se afla, nu putea s-o vadă. Apoi tînărul auzi vocea femeii, calmă, însă 
destul ie tare ca să poată desluşi cuvintele. 

— Nu, Nikolas — spunea ea. E de prisos. Ameninţă cît vrei, n-am să fac 
ce-mi ceri. Părăseşte, te rog, camera; nu ai ce căuta aici. Ai făgăduit că nu 
intri. 

— Foarte bine, Olga, nu voi intra, însă mai înainte de a termina vreau 
doar să-ţi spun că o să doreşti de o mie de ori să-mi fi acordat favoarea pe 
care ţi-am cerut-o. în cele din urmă, oricum, voi cîştiga. Ai fi putut deci să 
mă scuteşti de deranj şi pierdere de timp şi să eviţi nenorocirile pentru tine 
şi... 

— Niciodată, Nikolas! îl întrerupse femeia. Tarzan îl văzu pe Rokoff 
întorcîndu-se şi făcîndu-i semn lui Paulvitch. Acesta sări brusc spre uşa 
cabinei şi pătrunse înăuntru pe lingă Rokoff, care pentru el ţinea uşa 
deschisă. Apoi Rokoff părăsi iute pragul. Tarzan auzi zgomotul metalic al 
zăvorului, închis pe dinăuntru de Paulvitch. Rokoff rămase în picioare în 
faţa uşii, cu capul plecat, ca şi cum ar fi vrut să prindă cuvintele celor 
dinăuntru. Un zîmbet dezgustător îi încreţi faţa bărboasă. 

Tarzan desluşi vocea femeii poruncind intrusului să părăsească 
încăperea. 

— Am să-l chem pe soţul meu! Strigă ea. Nu vei scăpa uşor... 

Prin panelul lustruit străbătu rîsul batjocoritor al lui Paulvitch. 











— Ofiţerul de serviciu îl va aduce numaidecît pe soţul dumneavoastră, 
doamnă — îi spuse Paulvitch. De fapt, ofiţerul a şi fost înştiinţat că vă aflaţi 
împreună cu un bărbat, altul decît soţul dumneavoastră, cabina fiind 
încuiată pe dinăuntru. 

— Ei bine — zise femeia — soţul meu va şti despre ce e vorba. 

— Cu siguranţă că va şti, însă ofiţerul nu va fi tot atît de informat ; cu 
atît mai puţin vor şti ziariştii, care, în clipa debarcării, vor afla în mod 
misterios de scandal. Ei vor considera o istorioară nostimă şi tot aşa o vor 
socoti şi prietenii noştri cînd vor citi la micul dejun, în ziua de... ia să văd, 
azi e marţi... da, când o vor citi la micul dejun vinerea viitoare. Interesul lor 
nu va scădea cîtuşi de puţin aflînd că bărbatul pe care doamna l-a 
întreţinut atît de agreabil e un servitor... valetul fratelui ei, ca să fim mai 
exacţi. 

— Alexis Paulvitch — răsună vocea femeii, calmă şi fără teamă — eşti 
un laş şi cînd îţi voi şopti un anumit nume la ureche, ai să te gîndeşti mai 
bine la pretenţiile şi la ameninţările tale. Vei părăsi cabina într-o clipă. Şi 
cred că n-o să mai plictiseşti. 

Urmă o clipă de tăcere, răstimp în care Tarzan şi-o imagină pe femeie 
aplecîndu-se spre urechea ticălosului şi şoptindu-i numele de care 
pomenise. Liniştea dură doar o secundă, apoi se auzi o înjurătură 
grosolană... zgomotul unei încăierări... ţipătul unei femei si., tăcerea 

Nici nu se stinse bine ţipătul femeii, cînd omul-maimuţă sări din 
ascunzătoarea lui. Rokoff se întoarse şi o luă la fugă, însă Tarzan îl înşfacă 
de guler şi-l tîrî înapoi. Nici unul nu scoase un cuvînt; fiecare simţea 
instinctiv că în camera aceea se săvîrşea o crimă. Tarzan era încredinţat că 
Rokoff nu se aşteptase ca complicele lui să ajungă atît de departe : ştia că 
intenţiile ticălosului erau mai perfide decît atît; mai perfide şi chiar mai 
sinistre decît o crimă brutală, comisă cu sînge rece. 

Fără a mai pierde timpul să strige la cei dinăuntru, omul-maimuţă îşi 
propti umărul puternic în uşă şi năvăli în cabină sub o ploaie de aşchii şi 
ţăndări de lemn, trăgîndu-1 şi pe Rokoff după el. în faţa lui, pe un divan, 
Paulvitch strîngea de gît o femeie. Mîinile victimei se zbăteau neputincioase, 
încercînd în zadar să desfacă degetele ucigaşe. 

Zgomotul stîrnit de năvala în cameră îl făcu pe Paulvitch să sară în 
picioare, privindu-1 ameninţător pe Tarzan. Tremurind toată, femeia se 
ridică în capul oaselor, ţinîndu-se cu o mină de gît; respira greu, sacadat. 
Deşi avea părul răvăşit şi era foarte palidă, Tarzan o recunoscu pe tînăra pe 
care o surprinsese privindu-1 mai devreme pe punte. 

— Ce înseamnă asta? strigă Tarzan, întorcîndu-se spre Rokoff, pe care-1 
bănuia a fi uneltitorul acestui atentat. 

Ticălosul rămase tăcut, cu privirea încruntată. 

— Apasă, te rog, pe butonul acela — continuă omul-maimuţă. Să vină 
aici unul din ofiţeri; afacerea asta a mers mult prea departe. 










— Nu, nu — interveni fata, ridicîndu-se brusc în picioare. Vă rog, nu 
faceţi asta. Sînt sigură că n-a existat nici o intenţie de a-mi face rău. L-am 
supărat pe acest domn şi şi-a pierdut controlul, asta e tot. N-aş vrea ca 
lucrurile să ajungă mai departe, Monsieur, vă rog. 

Fata îl implora cu atîta ardoare, incit Tarzan nu putu să nu-i facă pe 
voie, deşi mintea sa mai lucidă îl prevenea că aici e vorba de ceva despre 
care ar fi fost bine ca autorităţile să fie încunoştiinţate. 

— Deci nu vreţi să fac nimic? o întrebă. 

— Nu, vă rog, domnule — zise repede fata. 

— Aşadar, sînteţi mulţumită dacă aceşti doi ticăloşi vor continua să vă 
persecute? 

Fata nu ştia ce să răspundă; arăta foarte încurcată şi nefericită. Tarzan 
observă pe buzele lui Rokoff un rînjet triumfător. Era limpede că tînăra se 
temea de cei doi — nu îndrăznea să spună adevărul în faţa lor. 

— Atunci — reluă Tarzan — voi acţiona pe propria-mi răspundere. 
Ascultă — zise el, adresîndu-se lui Rokoff — ceea ce-ţi voi spune e valabil şi 
pentru complicele tău. Pot să te-asigur că din această clipă şi pînă la 
sfîrşitul călătoriei mă voi ocupa personal de voi şi dacă cumva aud că 
vreunul din voi a supărat-o cîtuşi de puţin pe doamna, veţi avea de-a face 
cu mine şi puteţi fi siguri că n-o să vă placă nici întîlnirea, nici socoteala pe 
care o veţi da. Şi acum, ieşiţi afară, de aici! 

îi înhaţă pe Rokoff şi pe Paulvitch de ceafă şi le făcu vînt cît colo pe uşă 
afară; ca să-i ajute, îi mai îmboldi şi cu cîte un picior în spate, apoi se 
întoarse în cabină, la fată. Aceasta îl privea cu o sinceră uimire. 

— Şi dumneavoastră, doamnă, îmi veţi acorda o mare favoare 
spunîndu-mi dacă aceşti netrebnici vă mai supără. 

— Vai, domnule — răspunse tînăra — sper că nu veţi avea de suferit, 
fiindcă aţi fost atît de bun să ma ajutaţi. V-aţi făcut un duşman hain şi cu o 
imaginaţie diabolică, un om care nu se va da în lături de la nimic ca să-şi 
satisfacă ura. Trebuie să fiţi foarte atent, domnule... 

— Vă rog să mă scuzaţi, doamnă, numele meu e Tarzan. 

— Domnule Tarzan, să nu credeţi că, dacă nu doresc să informez 
ofiţerii, nu sînt sincer recunoscătoare pentru ocrotirea curajoasă şi 
cavalerească pe care mi-aţi oferit-o. Noapte bună, domnule Tarzan. Nu voi 
uita niciodată datoria pe care o am faţă de dumneavoastră. 

Cu un zîmbet fermecător, care descoperi o dantură perfectă, fata îi făcu 
o reverenţă. La rîndul său, Tarzan îi ură noapte bună şi se îndreptă spre 
punte. 

Tarzan fu nespus de contrariat că pe vapor erau două persoane — 
tînăra femeie şi contele de Coude — care avuseseră de suferit de pe urma 
lui Rokoff şi a complicelui lui şi totuşi nu îngăduiau ca cei în culpă să fie 
aduşi în faţa justiţiei, înainte de a se întoarce în cabină în noaptea aceea, 
gîndurile sale se îndreptară de mai multe ori către frumoasa tînără în a 


















căreia viaţă, evident încîlcită, soarta îl aruncase în chip atît de misterios, li 
fulgeră prin minte că nu-i ştia numele. Era limpede că este măritată: văzuse 
inelul subţire de aur care-i împodobea inelarul de la mina stingă. Se întrebă 
cine putea fi fericitul soţ. 

Pînă în după-amiaza ultimei zile de călătorie, Tarzan nu mai văzu pe 
nici unul dintre actorii dramei pe care o urmărise în treacăt. în după- 
amiaza aceea se întîlni pe neaşteptate faţă în faţă cu tînăra femeie tocmai 
cînd fiecare dintre ei îşi ducea şezlongul venind din direcţii opuse. Ea îl 
salută cu un zîmbet plăcut, ce îi aminti numaidecît lui Tarzan de 
întîmplarea la care fusese martor în cabina ei, cu două nopţi înainte. Părea 
să o frămînte gîndul că Tarzan ar fi putut să interpreteze în sens rău 
legăturile ei cu oameni de teapa lui Rokoff şi Paulvitch. 

— Cred că domnul nu mă judecă după nefericita întîmplare de marţi 
seara — spuse ea. Am suferit foarte mult din cauza asta; e prima dată cînd 
am îndrăznit să ies din cabină de atunci; mi-a fost ruşine — încheie ea 
simplu. 

— Nu se judecă gazela după leii care o atacă — îi răspunse Tarzan. I- 
am mai văzut la lucru pe ticăloşii aceştia în salon, cu o zi înainte de a vă fi 
atacat, dacă-mi amintesc eu bine, aşa că ştiu ce le poate pielea şi sînt 
convins că duşmănia lor e o garanţie suficientă pentru a-şi atinge ţinta. 
Astfel de oameni îşi croiesc drum cu ajutorul mîrşăviilor, urînd tot ce este 
mai nobil şi mai bun. 

— E foarte drăguţ din partea dumneavoastră că vedeţi astfel lucrurile — 
îi răspunse fata, zîmbind. Am aflat despre afacerea cu jocul de cărţi. Soţul 
meu mi-a relatat toată povestea. Mi-a vorbit mai ales de forţa şi curajul 
domnului Tarzan, căruia îi datorează o imensă recunoştinţă. 

— Soţul dumneavoastră? întrebă Tarzan. 

— Da. Eu sînt contesa de Coude. 

— Doamnă, sînt răsplătit mai mult decît merit, ştiind că mi-am oferit 
serviciile soţiei contelui de Coude. 

— Vai, domnule, eu vă sînt atît de îndatorată, încît nu pot spera să-mi 
achit vreodată datoria, aşa că vă rog să nu mai adăugaţi alte obligaţii la cele 
existente. 

Contesa zîmbi atît de fermecător, încît Tarzan simţi că oricine ar fi 
putut cu uşurinţă înfăptui lucruri mult mai grele decît cele pe care le 
săvîrşise el numai pentru a primi binecuvîntarea acelui zîmbet. 

Nu o mai întîlni în ziua aceea şi nici, în graba debarcării din dimineaţa 
zilei următoare, nu mai avu prilejul să o revadă. Dar cînd se despărţiră pe 
punte, cu o zi înainte, ochii ei aveau o expresie deosebită, care îl urmări tot 
timpul. Toată conversaţia lor fusese aproape un vis; discutaseră despre 
ciudăţenia prieteniilor închegate la repezeală în timpul unei traversări pe 
ocean, precum şi uşurinţa cu care acestea se uită pentru totdeauna. 

Tarzan se tot întreba dacă o va revedea vreodată. 










3. CE S-A ÎNTÎMPLAT ÎN RUE MAULE 


^7C ndată ce ajunse la Paris, Tarzan se îndreptă spre locuinţa 
^■vechiului său prieten D'Arnot. De cum îl văzu, locotenentul de 
marină îl dojeni straşnic pentru hotărîrea de a fî renunţat la titlu 
şi la moşiile care erau de drept ale lui, fiind moştenite de la tatăl său, John 
Clayton, defunctul Lord Greystoke. 

— De bună seamă că eşti nebun, prietene — începu D'Arnot. Să dai cu 
piciorul aşa de uşor nu numai la avere şi la nume, dar şi prilejului de a 
dovedi fără putinţă de tăgadă întregii lumi că în vinele tale curge nu sînge 
de maimuţă sălbatică, ci sîngele nobil a două dintre cele mai vechi familii 
din Anglia. Este nemaipomenit că a putut să te creadă cineva; mă mir în 
special de domnişoara Porter. Eu n-am crezut-o niciodată, nici măcar acolo, 
în sălbăticia junglei africane, cînd sfîşiai cu fălcile tale puternice carnea 
crudă a vînatului, întocmai ca o fiară sălbatică, după care îţi ştergeai 
mîinile de coapse. Chiar atunci cînd nu exista nici cea mai mică dovadă 
care să susţină contrariul, ştiam că greşeai închipuindu-ţi că maimuţa Kala 
e mama ta. Iar azi avem jurnalul tatălui tău, unde acesta descrie viaţa 
îngrozitoare pe care a dus-o împreună cu mama ta pe ţărmul acela sălbatic 
din Africa şi unde e relatată naşterea ta. Pe paginile jurnalului există 
dovada finală şi cea mai convingătoare: amprentele tale digitale pe cînd erai 
copil. Mi se pare de neconceput că vrei să rămîi un vagabond fără nume şi 
fără bani. 

— N-am nevoie de un alt nume în loc de Tarzan — răspunse omul- 
maimuţă. Cît despre vagabondul fără un ban în buzunar, să ştii că n-am 
cîtuşi de puţin intenţia să devin eu acela. De fapt, ajutorul imediat şi, să 
sperăm, ultimul pe care-1 voi solicita prieteniei tale dezinteresate va fi să-mi 
găseşti o slujbă. 

— Ptiu, vai! îl dojeni D'Arnot. Doar ştii că nu la asta m-am referit. Nu ţi- 
am spus de nenumărate ori că am destul pentru douăzeci şi că jumătate 
din ce am îţi aparţine? Chiar dacă ţi-aş da totul, ar compensa asta măcar a 
zecea parte din valoarea prieteniei tale, Tarzan dragă? Ar achita oare averea 
mea toate serviciile pe care mi le-ai făcut în Africa? Eu nu uit, prietene, că 
fără tine şi fără curajul tău uimitor aş fî murit pe rug în satul canibalilor lui 
Mbonga. Tot aşa nu voi uita niciodată că, prin dăruirea, prin sacrificiul tău, 
mi s-au vindecat rănile pricinuite de canibali; am aflat mai tîrziu ce a 
însemnat pentru tine să rămîi cu mine în amfiteatrul maimuţelor, cînd 
inima te îndemna spre ţărm. în cele din urmă, cînd am ajuns acolo şi am 
aflat că domnişoara Porter şi grupul tovarăşilor ei plecaseră, am început să- 
mi dau seama cît de mult ai făcut pentru un simplu necunoscut. Să nu 
crezi că vreau sa te răsplătesc cu bani, Tarzan. Se întîmplă ca tocmai acum 






să ai nevoie de bani; chiar dacă ar fi fost vorba de sacrificiu, ar fi fost 
acelaşi lucru: prietenia mea îţi aparţine pentru totdeauna, fiindcă gusturile 
noastre sînt identice şi fiindcă te admir. Nu pot să simt altfel; însă cum am 
şi bani, îţi stau la dispoziţie. 

— Bine... — rîse Tarzan. N-o să ne certăm acum pentru bani. Trebuie 
să trăiesc, deci o să am nevoie şi de bani; dar voi fi fericit dacă o să am ceva 
de făcut. Nu-ţi poţi arăta prietenia într-un mod mai convingător decît 
găsindu-mi o slujbă, dacă nu, am să mă plictisesc foarte repede din lipsă de 
activitate. Cît despre drepturile mele legitime, ele se află în mîini bune. 
Clayton nu poate fi în vreun fel acuzat că mi le-a furat. în realitate e 
convins că este adevăratul Lord Greystoke şi sînt mai multe şanse ca el să 
fie un lord englez mai bun decît mine, care am fost născut şi crescut în 
jungla africană. Tu ştii prea bine că eu sînt doar pe jumătate un om 
civilizat. Dacă o clipă mă-nfurii şi văd roşu înaintea ochilor, toate instinctele 
fiarei sălbatice, ceea ce sînt de fapt, vor anula bruma de cultură şi 
rafinament pe care o posed. Şi pe urmă, am spus eu vreodată că vreau să 
jefuiesc femeia pe care o iubesc, să o las fără averea şi poziţia socială pe 
care i le asigură căsătoria cu Clayton? N-aş fi putut face lucrul acesta, nu-i 
aşa, Paul? Chestiunile astea legate de naşterea mea nu au o importanţă 
prea mare pentru mine — continuă el fără să aştepte răspuns. Crescut aşa 
cum am fost eu, nu văd vreun merit care să nu fie al omului sau al fiarei, în 
virtutea propriilor calităţi mintale sau fizice. Aşa că sînt tot atît de fericit să 
mă gîndesc la Kala ca la mama mea, cum sînt cînd încerc să mi-o imaginez 
pe sărmana, nefericita femeie care a murit la un an după ce m-a născut. 
Kala a fost întotdeauna bună cu mine, desigur în felul ei, ca un animal 
fioros şi sălbatic. De bună seamă că am supt la pieptul ei păros din ziua 
cînd mi-a murit mama. A luptat să mă apere împotriva fiarelor pădurii şi 
împotriva membrilor sălbatici ai tribului, cu iubirea feroce a unei adevărate 
mame. Iar eu am iubit-o, Paul. Nu mi-am dat seama cît de mult ţineam la 
ea decît după ce au răpus-o suliţa crudă şi săgeata otrăvită a războinicului 
negru din tribul Mbonga. Eram încă un copil cînd s-a întîmplat nenorocirea 
şi m-am aruncat peste leşul ei şi mi-am plîns suferinţa, aşa cum ar face 
orice copil pentru propria-i mamă. Poate ţie, prietene, Kala ţi-a părut o 
făptură hidoasă şi urîtă, însă pentru mine era frumoasă, într-atît 
transformă dragostea obiectul ei. Aşa că sînt pe deplin mulţumit să rămîn 
pentru totdeauna fiul maimuţei Kala. 

— Nu te admir mai puţin pentru loialitatea ta — îi replică DArnot — 
însă va veni timpul cînd vei fi fericit să ai ce-i al tău. Aminteşte-ţi ce-ţi spun 
şi să sperăm că va fi tot atît de uşor ca şi acum. Trebuie să reţii faptul că 
profesorul Porter şi domnul Philander sînt singurii pe lume care pot jura că 
micuţul schelet, găsit în colibă lîngă scheletele tatălui şi mamei, era al unui 
pui de maimuţă antropoidă şi nu vlăstarul Lordului şi Lady-ei Greystoke. 
Mărturia lor este foarte importantă. Ambii sînt bătrîni acum şi nu mai au 

mult de trăit. Şi-apoi nu ţi-a trecut prin minte că, odată ce ar fi aflat 
adevărul, domnişoara Porter ar fi rupt logodna cu Clayton? Ai fi putut foarte 
uşor să ai titlul, averea şi femeia pe care o iubeşti, Tarzan. Nu te-ai gîndit la 
asta? 

Tarzan clătină din cap. 

— Nu o cunoşti. Nimic nu ar fi putut-o lega mai strîns de Clayton decît 
o nenorocire. Se trage dintr-o familie din sudul Statelor Unite şi cei din Sud 
ţin foarte mult să-şi respecte cuvîntul dat. 

în următoarele două săptămîni, Tarzan reînnoi cunoştinţa cu Parisul, 
în timpul zilei petrecea ceasuri întregi în biblioteci şi în galeriile de artă. 
Deveni un cititor asiduu; nenumăratele posibilităţi oferite de acest centru 
de cultură şi civilizaţie aproape că-1 copleşeau cînd se gîndea cît de infimă e 
suma cunoştinţelor omeneşti dobîndite chiar după o viaţă întreagă de 
studiu şi cercetări. Se strădui să înveţe cît mai mult ziua, iar noaptea se 
dedica relaxării şi distracţiilor. 

Parisul se dovedi un teren tot atît 
de bun pentru incursiunile sale 
nocturne. 

Dacă fuma prea multe ţigări 
sau bea prea mult absint, asta se 
întîmpla fiindcă lua civilizaţia aşa 
cum o găsise şi făcea întocmai 
ceea ce vedea la semenii săi 
civilizaţi. Ducea o viaţă nouă şi 
atrăgătoare; mai mult decît atît: 
avea în piept o durere şi un 
nesfîrşit dor fără leac. Căuta ca 
prin studiu şi distracţie — cele 
două extreme — să uite trecutul şi 
să evite viitorul. 

într-o seară, pe cînd se afla într-un cabaret, bîndu-şi absintul şi 
admirînd măiestria unei faimoase dansatoare, surprinse, în mod cu totul 
întîmplător, cum îl fixa o pereche de ochi negri şi răi. înainte ca Tarzan să-l 
poată vedea mai bine, bărbatul se întoarse şi se pierdu în mulţime la ieşire. 
Era convins însă că mai văzuse undeva ochii aceia şi că nu era o simplă 
întîmplare că îi întîlnea din nou. De cîtva timp avea senzaţia stranie că este 
urmărit. întoarcerea bruscă şi surprinderea ochilor chiar în momentul cînd 
îl priveau erau o reacţie a instinctului său puternic dezvoltat. 

Cînd părăsi sala, Tarzan uită de incident. Tînărul nostru nu observă că 
în clipa cînd ieşea din localul intens luminat, un individ oacheş se 
ascundea şi mai bine în întunericul gangului din apropiere. 

De-ar fi ştiut Tarzan că e urmărit în peregrinările sale prin localuri! însă 
mai totdeauna era însoţit de prietenul său. în seara aceea, D'Arnot avea alte 

obligaţii şi Tarzan venise de unul 
singur. 

Cînd porni spre casă, pe 
drumul obişnuit prin acel cartier al 
Parisului, urmăritorul său ieşi din 
ascunzătoare şi o rupse la fugă 
înaintea lui. Mergînd seara spre 
casă, Tarzan obişnuia să o ia prin 
Rue Maule. Această stradă liniştită 
şi foarte întunecoasă îi amintea mai 
mult de jungla africană, atît de 
dragă lui, decît ar fi făcut-o străzile 
zgomotoase şi scăldate în lumină. 

Dacă cunoaşteţi Parisul, vă amintiţi 
desigur de cartierul cu străzi 
strimte, neplăcute din vecinătatea lui Rue Maule. Iar dacă nu-1 cunoaşteţi, e 
de ajuns să întrebaţi poliţiştii despre acest cartier pentru a afla că în tot 
Parisul nu există stradă mai rău famată. 

în seara aceea, Tarzan păşea prin umbra de nepătruns a caselor vechi 
şi murdare ce mărginesc această stradă îngrozitoare, cînd atenţia îi fu 
atrasă de ţipete şi strigăte de ajutor venind de la etajul al treilea al unei 
clădiri de peste drum. Era un glas de femeie. înainte ca ecoul primelor 
strigăte să se fi stins, Tarzan se năpusti în sus pe scări, prin coridoarele 
întunecoase, ca să o salveze. 

La capătul coridorului de la al treilea etaj văzu o uşă întredeschisă în 
dreptul căreia Tarzan auzi din nou ţipetele femeii. într-o clipă el se găsi în 
mijlocul unei încăperi slab luminate. Pe un cămin înalt, demodat, ardea o 
lampă cu ulei ce arunca o lumină palidă peste o duzină de chipuri 
respingătoare. Văzu că în odaie se aflau numai bărbaţi. Mai era şi o femeie 
cam de vreo treizeci de ani. Faţa ei, pe care patimile şi plăcerile josnice îşi 
lăsaseră amprenta, fusese odată frumoasă. Stătea cu o mînă la gît, 
ghemuindu-se în peretele cel mai îndepărtat. Cînd Tarzan intră în încăpere, 
femeia mai strigă o dată cu voce răguşită: 

— Ajutor, domnule! Mă omoară! Întorcîndu-se spre bărbaţii din jurul 
lui, văzu feţele viclene şi rele ale criminalilor de rînd. Se miră că nimeni nu 
încearcă să fugă. Observă două lucruri şi unul din ele îl uimi peste măsură: 
un bărbat se strecură pe furiş afară din odaie. într-o clipită Tarzan îl 
recunoscu pe Rokoff. Celălalt lucru era de importanţă imediată. O brută 
masivă, cu o măciucă uriaşă, venea păşind uşor în vîrful picioarelor, în 
spatele lui. Cînd matahala şi complicii lui îşi dădură seama că au fost 
descoperiţi, se năpustiră cu toţii asupra lui Tarzan. Cîţiva dintre ei scoaseră 
şi cuţitele; alţii puseră mina pe scaune, în timp ce individul cu măciuca îşi 
ridică arma deasupra capului, intr-un gest avîntat. Cu siguranţă că 

măciuca ar fî zdrobit capul lui Tarzan, 
dacă ar fi coborît vreodată. 

Mintea, agilitatea, muşchii care se 
luptaseră cu puterea imensă şi cu 
vicleşugurile lui Terkoz şi Numa, în 
jungla sălbatică, nu erau atît de 
adormite pe cît credeau apaşii 
Parisului. 

Alegîndu-şi pe cel mai puternic 
dintre atacatori — individul cu 


măciucă 


Tarzan se năpusti cu 


toată forţa asupra lui, împiedicînd 
abil arma care cobora şi, aplicîndu-i 
apaşului o lovitură formidabilă în 
bărbie, îl doborî şi nemernicul se duse 
de-a berbeleacul. Apoi Tarzan se 



ocupă de ceilalţi. Era o nimica toată. îl cuprinse bucuria luptei şi pofta de 
sînge. Ca şi cum ar fî fost doar o coajă fragilă ce se fărîmă la cea mai mică 
atingere, bruma de civilizaţie se spulberă şi cei zece ticăloşi se treziră 
închişi într-o cămăruţă laolaltă cu o fiară sălbatică şi întărîtată; puterea lor 
se dovedi mai mult decît neputincioasă împotriva muşchilor de oţel. 

La capătul coridorului, afară, Rokoff aştepta să vadă rezultatul luptei, 
înainte de a pleca, voia să se asigure că Tarzan e mort; plănuise să nu fie de 
faţă la săvîrşirea crimei. 

Femeia rămăsese în acelaşi loc unde se afla la intrarea lui Tarzan în 
odaie, însă în cele cîteva minute chipul ei suferi un şir de schimbări, 
înfăţişarea nenorocită pe care o avea cînd Tarzan dăduse ochii cu ea în 
prima clipă se transformase într-o expresie de răutate cînd tînărul se 
întorsese cu spatele ca să pareze atacul matahalei. în focul luptei Tarzan nu 
văzu nimic din toate acestea. 

Nu trecu mult şi pe faţa femeii se ivi o expresie de uimire, apoi una de 
groază. Nici nu era de mirare: gentlemanul spilcuit care, atras de strigătele 
ei, sărise să o apere fără să-i pese de riscuri, se prefăcuse într-un demon al 
răzbunării. în loc de muşchi firavi şi o slabă împotrivire, ea vedea un 
adevărat Hercule care turbase de-a binelea. 

— Mon Dieu! Ţipă ea. Păi ăsta-i o fiară!... 



Puternicii dinţi albi ai omului-maimuţă se înfipseră în gîtlejul unui 
atacator: Tarzan lupta aşa cum învăţase să lupte cu gorilele din tribul lui 
Kerchak. în aceeaşi clipă se afla într-o duzină de locuri, sărind de colo-colo 
prin încăpere, în salturi sinuoase, ceea ce îi reamintea femeii de o panteră 
pe care o văzuse la grădina zoologică. Din cînd în cînd mîinile lui de fier 
făceau să plesnească cîte un os, alteori cîte un umăr era smuls din loc în 
vreme ce zgîlţîia în sus şi în jos vreun agresor. 

Cu urlete de durere, apaşii o luară la goană pe coridor cit putură mai 
repede. Dar mai înainte ca primul să iasă pe uşă împleticindu-se şiroind de 
sînge şi făcut fărîme, Rokoff văzuse destul ca să se convingă că nu Tarzan 
va fî cel ucis în noaptea aceea. Ticălosul alergă la prima cabină telefonică şi 
anunţă poliţia că la etajul trei al unei case din Rue Maule 27 se săvîrşea o 
crimă îngrozitoare. 

Cînd sosiră poliţiştii, aceştia găsiră trei bărbaţi gemînd pe podea şi o 
femeie prăbuşită pe un pat murdar, înspăimîntată şi cu faţa îngropată în 
palate; mai văzură un tînăr bine îmbrăcat, care stătea în mijlocul odăii, gata 
să înfrunte eventuale întăriri ale ticăloşilor; aşa socoti Tarzan în sinea lui, 
auzind paşii grăbiţi ai poliţiştilor care alergau în sus pe scări. De fapt 
poliţiştii se înşelaseră: printre pleoapele uşor coborîte îi priveau ochii de oţel 
ai unei fiare sălbatice. Odată cu mirosul sîngelui, ultima rămăşiţă de 
civilizaţie dispăru şi Tarzan stătea la pîndă încordat, ca un leu încolţit, de 
vînători, aşteptînd, gata să sară, atacul următor. 

— Ce s-a întîmplat aici? întrebă unul dintre poliţişti. 

Tarzan îi explică pe scurt, însă cînd ceru femeii să confirme spusele 
sale, rămase uimit de răspunsul ei. 

— Minte! strigă femeia, cu o voce ascuţită, adresîndu-se poliţistului. A 
dat buzna în odaie în timp ce eram singură şi nu cu gînd curat. Cînd l-am 

respins, a vrut să mă ucidă şi ar fi reuşit daca ţipetele mele n-ar fi atras 
pe aceşti domni, care tocmai treceau prin dreptul casei. E un diavol, 
domnilor. 

El singur aproape că a omorît zece oameni şi asta numai cu mîinile 
goale şi cu dinţii. 

Tarzan rămase atît de surprins de nerecunoştinţa femeii, încît pentru 
moment nu fu în stare să articuleze un sunet. Poliţiştii se simţeau 
îndemnaţi să creadă altceva, fiindcă mai avuseseră de-a face cu această 
„doamnă" şi cu banda ei. Totuşi erau poliţişti, şi nu judecători, astfel încît 
hotărîră ca toţi cei de faţă să fie puşi sub stare de arest, lăsînd altora, în 
seama cărora şi cădea această treabă, să decidă cine e vinovat şi cine nu. 

Se încredinţară însă îndată că a-i spune acestui tînăr elegant că e 
arestat era una şi a-1 lua pe sus alta. 

— Nu sînt cu nimic vinovat — zise el, calm. M-am apărat doar. Nu ştiu 
do ce femeia v-a spus ce v-a spus. Nu are nici un motiv să mă urască, 
fiindcă, pînă să fi intrat în această odaie, la strigătele ei de ajutor, nu am 
văzut-o niciodată. 

— Haide-haide... — îi zise unul dintre ofiţeri. Avem judecători care să-ţi 
asculte dezvinovăţirile. 

Se îndreptă spre Tarzan ca să-l apuce de mînă. O clipă mai tîrziu, 
poliţistul zăcea fără cunoştinţă într-un colţ al camerei. Toţi tovarăşii lui se 
năpustiră asupra omului-maimuţă, însă curînd împărtăşiră şi ei soarta 
apaşilor. Atît de rapid şi atît de brutal îi primi Tarzan, încît poliţiştii nici nu 








avură cînd să-şi scoată revolverele. 

în timpul scurtei lor încăierări, Tarzan observă că fereastra e deschisă 
şi, dincolo de ea, zări tulpina unui pom, sau un stîlp de telegraf — nu putea 
desluşi cu precizie ce anume era. îndată ce ultimul poliţist se prăbuşi la 
pămînt, unul dintre colegii lui reuşi să-şi scoată revolverul şi de jos de pe 
podea, trase spre Taryan. Glonţul nu-şi atinse ţinta şi mai înainte ca omul 
să poată trage din nou, Tarzan smulse lampa de pe cămin şi cufundă 
camera în beznă. 

Poliţiştii mai văzură doar o siluetă mlădioasă avîntîndu-se spre pervazul 
ferestrei deschise şi sărind ca o panteră pe stîlpul din marginea trotuarului. 
Cînd poliţiştii îşi venită în fire şi coborîră în stradă, prizonierul nu era 
nicăieri. 

Cînd ajunseră la secţia de poliţie, femeia şi cei aflaţi în odaie nu fură 
trataţi de loc cu mânuşi : poliţiştii erau nespus de furioşi şi umiliţi. Le 
venea greu să recunoască faptul că un singur bărbat, neînarmat, fusese în 
stare să măture podelele cu toţi de-a valma şi culmea, să dispară atît de 
uşor, de parcă n-ar fi existat. 

Poliţistul care rămăsese la post în stradă jură că nimeni nu sărise pe 
fereastră şi nimeni nu părăsise clădirea din clipa cînd colegii lui intraseră 
pînă în clipa cînd ieşiseră. Tovarăşii lui erau încredinţaţi că minte, dar nu 
puteau dovedi contrariul. 

Căţărat pe stîlp, Tarzan dădu ascultare instinctului de junglă şi, înainte 
de a coborî, se uită în jos, căutînd eventuali duşmani. Procedă foarte bine, 
deoarece în stradă patrula un poliţist. Deasupra, Tarzan nu văzu pe nimeni, 
drept care se avîntă în sus. Vîrful stîlpului se afla în dreptul acoperişului 
clădirii; într-o secundă, muşchii care ani de zile îl purtaseră în zbor prin 
frunzişul arborilor din jungla sălbatică îl proiectară peste spaţiul dintre stîlp 
şi acoperiş. De pe o clădire sări pe alta şi tot aşa mai departe pînă ce, la o 
altă răspîntie, găsi un alt stîlp de telegraf şi coborî pe trotuar. 

Alergă de-a lungul străzii vreo sută de metri, apoi intră într-un mic bar 
de noapte. Se duse la toaletă şi îşi aranja îmbrăcămintea răvăşită în timpul 
promenadei pe acoperişuri. Cîteva minute mai tîrziu ieşi de acolo şi se 
îndreptă agale spre locuinţa sa. 

Apropiindu-se de casă, ajunse pe un bulevard inundat de lumină, unde 
trebuia să traverseze. Tocmai cînd stătea sub un felinar ce strălucea 
puternic, aşteptînd să treacă o limuzină care se apropia, îşi auzi numele 
strigat de o voce dulce de femeie. Privind în direcţia de unde răsunase 
chemarea, întîlni ochii zîmbitori ai Olgăi de Coude; contesa îi făcea semn cu 
mîna din maşină. Ca răspuns la salutul ei prietenesc, Tarzan se înclină 
adînc. Cînd se îndreptă din şale, automobilul era departe, ducînd-o pe 
contesă. 

„Rokoff şi contesa de Coude, amîndoi în aceeaşi seară. La urma urmei, 
Parisul nu e atît de mare" — murmură în sinea lui. 



4. CONTESA SE EXPLICA 



aul, Parisul tău e mult mai plin de primejdii decît jungla mea 
sălbatică — conchise Tarzan după ce, a doua zi dimineaţa îi 


povesti prietenului său aventurile sale cu apaşii şi poliţiştii în 
Rue Maule. De ce m-au atras acolo? Le era foame? 

D'Arnot se prefăcu a fi cuprins de groază şi rîse la auzul acestei 
întrebări ciudate. 

— E greu să te ridici deasupra legilor junglei şi să gîndeşti potrivit 


concepţiilor din lumea civilizată, nu-i aşa, prietene? îl întrebă în glumă. 

— Concepţii civilizate! Zău că e bună! Pufni Tarzan. Viaţa de junglă nu 


încurajează atrocităţile absurde. Acolo, noi ucidem pentru hrană, pentru ca 
să ne apărăm, ca să dobîndim o femelă sau pentru a ne ocroti puii. 
Totdeauna, să ştii, facem acest lucru în concordanţă cu necesităţile unei 
legi naturale. Dar aici?! Ptiu! Omul vostru civilizat e mai crud decît fiarele. 
Omul ucide fără discernămînt şi, mai rău decît atît, foloseşte un sentiment 
nobil, dragostea de aproape, ca să atragă în cursă victimele neprevăzătoare. 
Am vrut să răspund la un apel al unui semen şi m-am grăbit să ajung în 
odaia unde mă aşteptau ucigaşii. 

Nu mi-am închipuit şi multă vreme nu m-am dumerit cum o femeie 
poate ajunge într-o stare, de decădere morală atît de abjectă, încît să atragă 
pe un presupus salvator într-o cursă unde-1 aşteaptă moartea. Cred că ştiu 
cum stau lucrurile... faptul că Rokoff era acolo şi faptul că femeia a tăgăduit 
totul mai tîrziu nu au decît o singură explicaţie. De bună seamă, Rokoff era 
informat că treceam adesea prin Rue Maule. Stătea acolo şi mă aştepta: 
planul i-a reuşit pe deplin, pînă la ultimul amănunt... Chiar şi comportarea 
femeii în cazul cînd ar fi intervenit vreo încurcătură, cum de altfel s-a şi 
întîmplat. Totul e cu desăvîrşire limpede pentru mine acum. 

— Ei bine — replică DArnot — cu acest prilej ai putut să te convingi 


singur de ceea ce eu n-am fost în stare să te conving şi anume că Rue 
Maule e un loc pe care e bine să-l ocoleşti după căderea nopţii. 

— Dimpotrivă — răspunse Tarzan, cu un zîmbet. M-am convins că este 


singura stradă care merită să o vezi la Paris. De azi înainte n-am să pierd 
nici un prilej de a trece pe-acolo, fiindcă mi-a oferit prima distracţie 
adevărată de cînd am părăsit Africa. 

— Vei avea parte de mult mai multe distracţii decît îţi doreşti chiar şi 
fără să mai treci pe-acolo — îi răspunse DArnot. Aminteşte-ţi că încă nu ai 
terminat cu poliţia. îi cunosc destul de bine pe cei din poliţie ca să te-asigur 
că nu vor uita prea repede ce le-ai făcut. Mai curînd sau mai tîrziu vor pune 
mîna pe tine, dragul meu Tarzan şi atunci sălbaticul din pădure va fi închis 
în dosul gratiilor de fier. Cum ţi-ar place asta? 

— Nu o să-l pună niciodată pe Tarzan din neamul maimuţelor după 
gratii — răspunse el pe un ton vehement. 

Glasul lui răsună ciudat, ceea ce îl făcu pe D'Arnot să-l privească mai 
atent. Fălcile încleştate şi ochii sticloşi, cenuşii îl îngrijorară pe tînărul 
francez cu privire la soarta acestui copil mare, care nu putea concepe că 
există vreo lege mai presus de puterea şi curajul său. îşi dădu seama că 
trebuia să facă ceva spre a-1 pune bine pe Tarzan cu poliţia înainte ca 
aceasta să-l înhate. 

— Mai ai multe de învăţat, Tarzan — îi spuse D'Arnot, grav. Legea 
oamenilor trebuie respectată, chiar dacă nu-ţi place. Dacă te încăpăţînezi să 
dispreţuieşti poliţia, nu vei avea parte decît de neplăceri, atît tu cît şi 
prietenii tăi. Am să mă duc chiar azi să le explic cum stau lucrurile. După 
aceea însă va trebui să te supui legii. Dacă reprezentanţii ei îţi vor spune 
„Vino", va trebui să vii, dacă vor spune, „Du-te", va trebui să te duci. Vom 
merge chiar acum la bunul meu prieten de la minister şi vom aranja 
afacerea din Rue Maule. Haidem! 

O jumătate de oră mai tîrziu cei doi prieteni intrară în biroul unui înalt 
funcţionar de poliţie. Acesta fu extrem de amabil. Şi-l aminti pe Tarzan de la 
prima vizită pe care acesta o făcuse împreună cu D'Arnot cu cîteva luni mai 
înainte, în legătură cu amprentele digitale. 

Cînd D'Arnot sfîrşi de povestit faptele petrecute cu o seară înainte, un 
zîmbet sever se ivi pe buzele poliţistului. Apăsă pe un buton din stînga sa 
şi, aşteptînd ca aprodul să răspundă la chemare, căută prin hîrtiile de pe 
birou. 

— Joubon — îi spuse aprodului cînd omul intră — cheamă-i, te rog, pe 
aceşti poliţişti. Spune-le să vină la mine imediat — şi-i întinse lista. Apoi se 
întoarse către Tarzan: Domnule, aţi săvîrşit o faptă foarte gravă — îi spuse 
cu destulă blîndeţe. Fără explicaţia bunului nostru prieten, v-aş fi judecat 
cu toată asprimea. în loc de asta, voi face însă un lucru nemaiauzit. I-am 
chemat pe poliţiştii pe care i-aţi maltratat aseară. Vor asculta relatarea 
locotenentului D'Arnot şi apoi voi lăsa la latitudinea lor să spună dacă 
trebuie să fiţi dat în judecată sau nu. Aveţi foarte multe de învăţat despre 
felul cum se trăieşte în lumea civilizată. Trebuie să vă obişnuiţi să acceptaţi 
unele lucruri care vă par stranii sau nefolositoare, pînă ce veţi fi în măsură 
să judecaţi motivele care stau la temelia lor. Poliţiştii pe care i-aţi atacat îşi 
îndeplineau datoria. Ei nu făceau lucrul acesta de plăcere, în fiecare zi îşi 
riscă viaţa pentru a ocroti vieţile şi avutul altora. Fac lucrul acesta şi pentru 
dumneavoastră, dacă e nevoie. Sînt oameni curajoşi şi faptul că un singur 
bărbat, neînarmat, i-a biruit şi i-a bătut, i-a umilit adînc. Purtaţi-vă în aşa 
fel ca să le fie uşor să uite ceea ce le-aţi făcut. Dacă nu mă înşel, 
dumneavoastră înşivă sînteţi un om foarte curajos şi mărinimia oamenilor 
curajoşi este proverbială. 

Discuţia fu întreruptă de intrarea celor patru poliţişti. De cum îl văzură 












pe Tarzan, chipurile lor exprimară o mare surpriză. 

— Băieţi — începu ofiţerul — iată-1 pe domnul pe care l-aţi întîlnit 
aseară în Rue Maule. A venit să se predea din proprie iniţiativă. Aş dori să 
ascultaţi cu multă atenţie cele ce vă va spune domnul locotenent D'Arnot, 
care vă va relata o parte din viaţa domnului. Aceasta poate explica purtarea 
lui faţă de voi aseară. Poftiţi, dragul meu locotenent. 

DArnot le vorbi poliţiştilor timp de o jumătate de oră. Le spuse cîte ceva 
despre viaţa lui Tarzan în junglă. Le explică educaţia sălbatică dobîndită de 
Tarzan în junglă, cum învăţase el să se lupte cu fiarele pentru a-şi apăra 
viaţa. Poliţiştii îşi dădură limpede seama că atunci cînd îi atacase, omul 
acţionase sub impulsul instinctelor şi nu al raţiunii. Tarzan nu pricepuse ce 
intenţii aveau. Pentru el, ei se deosebeau prea puţin de orice alte vietăţi din 
junglă, unde, practic, toţi îi erau duşmani. 

— Mîndria voastră a fost rănită — conchise DArnot. Ceea ce vă răneşte 
cel mai mult e faptul că acest om v-a învins. însă nu trebuie să vă simţiţi 
ruşinaţi, căci nu veţi căuta niciodată scuze pentru înfrîngere dacă aţi fi 
închişi într-o cămăruţă cu un leu african sau cu marea gorilă a junglei. Nu 
e nici o nenorocire să fii învins de puterea supraomenească a lui Tarzan din 
neamul maimuţelor. 

Pe cînd poliţiştii se uitau întrebător, întîi la Tarzan, apoi la superiorul 
lor, omul-maimuţă făcu singurul lucru ce trebuia făcut ca să şteargă ultima 
rămăşiţă de năduf ce mai stăruia în inimile lor. Cu mîna întinsă, înainta 
spre ei. 

— îmi pare rău pentru greşeala pe care am săvîrşit-o — zise el simplu. 
Să fim prieteni! 

Acesta fu sfîrşitul întregii afaceri, cu excepţia faptului că Tarzan deveni 
un subiect de discuţii aprinse în cazarma poliţiei şi făcu să crească 
numărul prietenilor săi cu cel puţin patru bărbaţi viteji. 

Cînd ajunseră acasă, DArnot găsi o scrisoare de la un prieten englez, 
William Cecil Clayton, Lord Greystoke. Cei doi purtau o corespondenţă 
susţinută de la începutul prieteniei lor, care luase naştere cu prilejul acelei 
nefericite expediţii, organizată pentru căutarea Janei Porter, după ce fata 
fusese răpită de gorila Terkoz. 

— Se vor căsători la Londra, cam peste două luni — zise D'Arnot cînd 
isprăvi de citit scrisoarea. 

Deşi D'Arnot nu menţiona nici un nume, Tarzan nu avea nevoie de 
lămuriri. Fără să spună nimic, rămase calm şi gînditor tot restul zilei. 

Seara se duseră la operă. Tarzan era încă cufundat în gînduri mohorîte. 
Acordă prea puţină atenţie sau mai bine zis deloc spectacolului ce se 
desfăşura pe scenă. în schimb, avea în faţa ochilor chipul sublim al unei 
tinere americane şi nu auzea nimic altceva decît o voce tristă, duioasă, oare 
îi spunea că-i împărtăşeşte dragostea! Şi totuşi urma să se mărite cu altul! 

Tarzan se scutură, încercînd să scape de gîndurile-i negre. în aceeaşi 







clipă, cu instinctul lui atît de dezvoltat, simţi nişte ochi aţintiţi asupra sa; 
întoarse capul şi înfruntă ochii care-1 priveau. Descoperi că posesoarea 
ochilor nu era alta decît Olga, contesă de Coude. Răspunzîndu-i la salut, 
Tarzan băgă de seamă că ochii ei îl invitau, aproape îl rugau, să vină la ea. 

Pauza următoare îl găsi în loja ei. 

— Doream atît de mult să vă revăd — spuse ea. M-a frămîntat tot 
timpul gîndul că, după serviciile pe care ni le-aţi făcut, atît soţului meu cit 
şi mie, nu vi s-a dat nici o explicaţie cu privire la faptul că nu am luat nici o 
măsură să prevenim repetarea atacului celor doi bărbaţi asupra noastră. 
Poate că lucrul acesta vi s-a părut nedrept. 

— Mă judecaţi greşit — răspunse Tarzan. Gîndurile mele în ceea ce vă 
priveşte au fost dintre cele mai bune. Nu trebuie să consideraţi că-mi 
datoraţi vreo explicaţie. Dar fiindcă veni vorba, nu v-au mai supărat ticăloşii 
aceia? 

— Nu vor deloc să se potolească — răspunse ea, mîhnită. Simt că 
trebuie să mă destăinui. însă nu cunosc pe nimeni care să merite încredere, 
aşa cum meritaţi dumneavoastră. Trebuie să-mi permiteţi să fac acest 
lucru. Poate vă serveşte la ceva. îl cunosc pe Nikolas Rokoff destul de bine 
ca să fiu încredinţată că nu-1 cunoaşteţi pe deplin. Va găsi el un mijloc să 
se răzbune pe dumneavoastră. Ceea ce am să vă spun poate să v-ajute să 
preveniţi orice plan de răzbunare ar pune la cale. Nu pot să vă spun aceste 
lucruri aici, însă mîine, la ora cinci, voi fi acasă pentru domnul Tarzan. 

— Mi se va părea o eternitate pînă mîine la cinci — spuse el, urîndu-i 
noapte bună. 

Dintr-un colţ al sălii, Rokoff şi Paulvitch îl văzură pe domnul Tarzan în 
loja contesei de Coude şi amîndoi zîmbiră cu tîlc. 

La patru şi jumătate în după-amiaza următoare, un bărbat oacheş, cu 
barbă sună la intrarea de serviciu a palatului contelui de Coude. Cînd îl 
văzu pe cel de afară, servitorul care deschise ridică sprîncenele în semn de 
recunoaştere. între cei doi începu o conversaţie cu voce scăzută. 

La început, servitorul se împotrivi auzind propunerea pe care i-o făcea 
bărbatul, însă o clipă mai tîrziu ceva se strecură din mîna vizitatorului în 
mina slujitorului. Apoi cel din urmă se întoarse şi-l conduse pe vizitator pe 
un drum ocolit spre un alcov cu draperii ce dădea în salonul unde contesa 
avea să ia ceaiul după-amiază. 

O jumătate de oră mai tîrziu Tarzan fu condus în salon şi, aproape 
imediat, intră şi gazda, zîmbind şi cu mîinile întinse. 

— îmi pare atît de bine că ai venit — îi spuse. 

— Nimic nu m-ar fi putut împiedica — răspunse el. 

Un timp vorbiră despre operă, despre ultimele evenimente ale zilei care 
atrăgeau atunci atenţia Parisului, despre plăcerea de a reînnoi scurta lor 
cunoştinţă începută sub auspicii atît de ciudate şi lucrul acesta îi aduse la 
subiectul ce stăruia în mintea amîndurora.. 









— Poate că te-ai întrebat — vorbi contesa în cele din urmă — care ar 
putea fi motivul persecuţiei lui Rokoff. E foarte simplu. Contele, soţul meu, 
este la curent cu multe secrete ale Ministerului de Război. Adeseori are 
asupra sa documente pentru care puterile străine ar da o avere să intre în 
posesia lor. Ca să afle unele secrete de stat, agenţii puterilor străine ar 
ucide sau ar săvîrşi ceva şi mai rău decît asasinatul. Chiar acum, contele 
este în posesia unor documente care l-ar face faimos şi bogat pe orice 
individ care ar fi în stare să pună mina pe ele. Rokoff şi Paulvitch sînt 
spioni. Nimic nu-i va împiedica să-şi procure aceste informaţii. Afacerea de 
pe pachebot, vreau să spun povestea aceea cu jocul de cărţi, era pusă la 
cale ca să-l şantajeze pe soţul meu. Dacă soţul meu ar fi fost condamnat 
pentru faptul că trişează la cărţi, cariera lui ar fi fost compromisă. Ar fi 
trebuit să părăsească departamentul de război. Societatea l-ar fi ostracizat. 
Cei doi intenţionau să-l tină astfel sub ameninţare pînă ce soţul meu ar fi 

acceptat să le dea documentele secrete în schimbul mărturisirii lor că 
domnul conte era doar victima unui complot duşman care intenţiona să-i 
păteze numele. Dumneata însă le-ai dejucat planurile. Atunci ei au pus la 
cale altă intrigă, de astă dată privind reputaţia mea. Cînd Paulvitch a intrat 
în cabina mea, mi-a expus tot planul. Dacă reuşeam să capăt informaţiile 
ce-i interesau, îmi promiteau să înceteze şantajul. în caz contrar, Rokoff, 
care stătea afară, se ducea să-l informeze pe ofiţerul de serviciu pe punte că 
mă aflu cu un domn, altul decît soţul meu, în cabina încuiată pe dinăuntru. 
Urma să spună acest lucru oricărei persoane întîlnită pe vapor, iar la 
debarcare, intenţiona să relateze întreaga istorie ziariştilor. Nu-i aşa că e 
oribil? Se întîmplă însă să ştiu cîte ceva despre domnul Paulvitch, care l-ar 
trimite direct la galere, dacă poliţia din St. Petersburg ar afla ceva. I-am 
spus că, dacă îşi duce la îndeplinire planul, voi dezvălui poliţiei tot ce ştiu. 
I-am şoptit la ureche ce ştiam. Atunci... — Tînăra contesă pocni din degete 
— ... a sărit să mă strîngă de gît, ca un nebun. Dacă nu interveneaţi 
dumneavoastră m-ar fi omorît. 

— Ticăloşii! murmură Tarzan. 

— Sînt cu mult mai răi decît credeţi, dragă prietene. Sînt nişte diavoli. 
Mă tem pentru dumneavoastră, fiindcă v-aţi atras ura lor. V-aş ruga să fiţi 
foarte atent cu aceşti oameni. Spuneţi-mi că veţi fi, spuneţi-o de dragul 
meu, altfel nu-mi voi ierta niciodată dacă veţi avea de suferit din cauza 
bunăvoinţei pe care mi-aţi arătat-o. 

— Nu mi-e frică mie de ei — răspunse Tarzan. Am avut de-a face cu 
duşmani mai periculoşi decît Rokoff şi Paulvitch şi am supravieţuit. 

Tarzan îşi dădu seama că tînăra femeie nu ştia ce se întîmplase, în Rue 
Maule. Aşa că nu mai pomeni nici el, de teamă să nu o mîhnească. 

— Pentru propria dumneavoastră siguranţă — continuă el — de ce nu-i 
daţi pe ticăloşii aceştia pe mina autorităţilor? Le-ar veni imediat de hac. 

înainte de a răspunde, contesa şovăi un timp. în cele din urmă spuse: 












— Sînt două motive. Unul din ele îl priveşte pe conte. Celălalt, 
adevăratul motiv, care mă împiedică să-i demasc, nu l-am spus niciodată 
nimănui: numai Rokoff şi eu îl cunoaştem. Mă întreb... Contesa se opri, 
privindu-1 ţintă pe tînăr cîteva clipe. 

— Ce anume? întrebă Tarzan, zîmbind. 

— Mă întreb de ce doresc să vă spun acest lucru, pe care n-am 
îndrăznit să-l spun nici măcar soţului meu. Cred că veţi înţelege şi îmi veţi 
arăta calea cea dreaptă, pe care s-o urmez. Sper că nu mă veţi judeca prea 
aspru. 

— Mi-e teamă că mă voi dovedi un judecător prea slab, doamnă — 
răspunse Tarzan. Fiindcă, dacă mi-aţi spune că aţi comis o crimă, aş spune 
că victima ar trebui să fie recunoscătoare că a întîlnit o soartă atît de 
frumoasă. 

— O, nu, nici vorbă de aşa ceva! îl mustră contesa. Nu e chiar atît de 
îngrozitor. Daţi-mi voie să vă spun mai întîi de ce nu vrea contele să-i dea 
pe mîna justiţiei pe aceşti ticăloşi; apoi, dacă voi mai avea curaj, vă voi 
spune motivul pentru care nu îndrăznesc eu să-i denunţ. Primul motiv: 
Rokoff este fratele meu. Sîntem ruşi. Nikolas a avut o faimă rea de cînd îl 
ţin minte. A fost dat afară din armată, unde deţinea gradul de căpitan. A 
fost implicat într-un scandal, care, după un timp, a fost dat oarecum uitării 
şi tata i-a găsit un post în serviciul secret. Multe crime au fost puse pe 
seama lui Nikolas, însă totdeauna a reuşit să iasă basma curată. Din 
ultima afacere a scăpat depunînd mărturie că victimele l-au trădat pe ţar şi 
cum poliţia rusă e întotdeauna gata să-i bănuiască pe toţi de această crimă, 
a acceptat versiunea lui şi l-au achitat. 

— Dar aceste atentate criminale împotriva dumneavoastră şi împotriva 
soţului nu au anulat orice drepturi care decurg din legătura de rudenie? 
întrebă Tarzan. Faptul că îi sînteţi soră nu l-a împiedicat să încerce să vă 
păteze onoarea. Nu-i datoraţi nici un fel de loialitate, doamnă. 

— Da, dar mai există un motiv. Dacă nu-i datorez nici un fel de 
loialitate fiindcă e fratele meu, nu pot trece atît de uşor peste un anumit 
episod din viaţa mea, pe care Nikolas îl cunoaşte foarte bine. De fapt, pot să 
vă spun despre ce este vorba — reluă ea după o pauză. Ştiu că mai devreme 
sau mai tîrziu tot am să vă mărturisesc. Am fost educată într-o mănăstire, 
în timp ce mă aflam acolo, am întîlnit un bărbat pe care l-am crezut 
gentilom. Ştiam foarte puţin, sau chiar nimic, despre bărbaţi şi cu atît mai 
puţin despre dragoste. Mi-am pierdut capul; credeam că-1 iubesc. La 
insistenţele lui, am fugit cu el. Urma să ne căsătorim. Am fost împreună 
doar trei ore, tot timpul ziua şi numai în locuri publice... în gări şi în tren. 
Cînd am ajuns la destinaţie, acolo unde trebuia să ne căsătorim, doi 
poliţişti care ne aşteptau în gară l-au arestat numaidecît. M-au luat şi pe 
mine, însă cînd le-am povestit păţania mea, nu m-au mai reţinut decît spre 
a mă trimite înapoi la mănăstire, sub supravegherea strictă a unei doamne 








respectabile. Se pare că bărbatul care-mi făcuse curte nu era de fel 
gentilom, ci un dezertor şi un fugar din faţa justiţiei civile. Avea dosar la 
poliţie aproape în fiecare ţară din Europa. Afacerea a fost muşamalizată de 
mai-marii mănăstirii. Părinţii nu au ştiut niciodată nimic. Mai tîrziu Nikolas 
l-a întîlnit pe acel bărbat şi a aflat întreaga poveste. Acum mă ameninţă că-i 
spune soţului meu dacă nu fac ceea ce-mi cere. 

Tarzan rîse: 

— Sînteţi încă o fetiţă mică. Ceea ce mi-aţi mărturisit nu vă poate 
umbri în nici un fel reputaţia Si, dacă n-aţi fî atît de speriată, aţi şti prea 
bine acest lucru. Spuneţi-i chiar astă-seară soţului dumneavoastră toată 
povestea, aşa cum mi-aţi spus-o mie. Dacă nu mă înşel, va rîde de temerile 
dumneavoastră şi va lua imediat măsuri ca nepreţuitul dumneavoastră 
frate să ajungă la închisoare, acolo unde-i este locul. 

— Aş vrea să am curajul, însă mi-e frică. De mică am fost învăţată să 
mă tem de bărbaţi. Întîi de tata, apoi de Nikolas, apoi de călugării de la 
mănăstire. Aproape toate prietenele mele se tem de bărbaţii lor... de ce nu 
m-aş teme şi eu de-al meu? 

— Nu este drept ca femeile să se teamă de bărbaţi — spuse Tarzan, cu 
o expresie de uimire zugrăvită pe faţă. Eu sînt deprins mai mult cu cei din 
junglă şi acolo, de multe ori, e tocmai invers. Nu, nu pot înţelege de ce 
femeile civilizate trebuie să se teamă de bărbaţi, fiinţe create ca să le 
ocrotească. Mie, unul, nu mi-ar plăcea deloc să ştiu că o femeie se teme de 
mine. 


— Nu cred că vreo femeie s-ar teme de dumneata, prietene — îi spuse 
Olga de Coude, suav. Te cunosc de puţină vreme şi, deşi ceea ce spun poate 
părea nebunie, eşti singurul bărbat de care nu mi-ar fi teamă. E foarte 
ciudat, fiindcă eşti foarte puternic. M-a uimit uşurinţa cu care i-ai doborît 
pe Nikolas şi pe Paulvitch în seara aceea, în cabina mea. A fost minunat. 

Puţin mai tîrziu, cînd plecă, Tarzan se miră simţind apăsarea mîinii ei 
la despărţire, precum şi insistenţa cu care contesa îl făcu să promită că va 
veni s-o vadă a doua zi. 

Amintirea ochilor ei, cu pleoapele pe jumătate coborîte şi a buzelor 
desăvîrşite care-i zîmbeau cînd i-a spus la revedere îl urmări tot restul zilei. 
Olga de Coude era o femeie foarte frumoasă, iar Tarzan din neamul 
maimuţelor un bărbat atît de singur; inima lui avea nevoie de doctoria pe 
care numai o femeie i-o poate da. 

Cînd se întoarse în odaie, după plecarea lui Tarzan, contesa se găsi 
fată-n fată cu Nikolas Rokoff. 

— De cînd eşti aici? strigă ea, dîndu-se înapoi. 

— încă înainte de sosirea iubitului tău — îi răspunse el, cu un rînjet 
hidos. 

— Isprăveşte! îi ordonă ea. Cum de îndrăzneşti să-mi spui astfel de 
lucruri mie, sora ta! 












— Ei bine, draga mea Olga, dacă nu ţi-e iubit, te rog să mă ierţi; însă 
nu e vina ta că nu e aşa cum spun eu. Dacă ar fi avut o zecime din 
experienţa mea în ceea ce priveşte femeile, acum ai fi în braţele lui. Acest 
Tarzan e un nebun smintit Olga, căci fiecare cuvînt şi gest al tău era o 
invitaţie şi el nici măcar nu tresărea! 

Femeia îşi astupă urechile. 

— Nu vreau să aud nimic. Eşti mîrşav cînd rosteşti astfel de lucruri. 
Orice-ai spune şi oricum m-ai ameninţa, ştii că sînt o femeie cinstită. 
Începînd din seara asta, nu vei mai îndrăzni să mă terorizezi, fiindcă am să- 
i dezvălui totul lui Raoul. Va înţelege şi atunci, Monsieur Nikolas, ai grijă! 

— Ba n-o să-i spui nimic — i-o întoarse Rokoff. Acum te am la mină cu 
afacerea asta şi, cu ajutorul unuia dintre servitorii în care am mare 
încredere, nu va lipsi nici un amănunt cînd va sosi vremea ca faptele să 
ajungă la urechile soţului tău. Cealaltă poveste şi-a atins scopul... acum 
avem ceva concret de care să ne folosim în continuare; o idilă adevărată... şi 
mai spuneai că eşti o soţie cinstită! Să-ţi fie ruşine, Olga! 

Bruta rîse cu poftă. 

Şi astfel contesa nu suflă nici un cuvînt contelui, iar situaţia ei deveni 
şi mai grea decît înainte. Frica nedesluşită de pînă atunci fu înlocuită cu 
una reală. S-ar putea ca şi conştiinţa ei să fi exagerai lucrurile. 






5. EŞUAREA COMPLOTULUI 



imp de o lună, Tarzan fu pelerin devotat şi binevenit la altarul 
frumoasei contese de Coude. 


Deseori întîlnea şi alţi membri 
ai micii vecinătăţi selecte care veneau acolo 
la ceaiul de după-amiază. De flecare dată 
Olga găsea fel şi fel de pretexte ca să 
rămînă o oră singură cu Tarzan. 

O vreme, contesa se temu de clevetirile 
lui Nikolas. Se gîndise la acest tînăr bine 
făcut ca la un prieten, însă, odată cu 
insinuările diabolice ale fratelui ei, începu 
să se gîndească mai mult la forţa aceea 
inexplicabilă ce părea că o atrage spre 
necunoscutul cu ochi cenuşii. Nu dorea 
să-l iubească şi nici nu-i dorea dragostea. 

Contesa era mult mai tînără decît soţul 
ei şi, fără să-şi dea seama, îşi dorise 
întotdeauna prietenia unui bărbat mai 
aproape de vîrsta ei. La douăzeci de ani te 

abţii să faci confidenţe unuia de patruzeci. Tarzan, în schimb, nu era decît 
cu doi ani mai mare. El o putea înţelege; contesa îşi dădea seama de lucrul 
acesta. Apoi, tînărul avea un suflet curat, era chipeş şi se purta cavalereşte. 
Contesei nu-i era teamă de el. Chiar de la început, instinctul îi şoptise că se 
poate bizui pe el. 

De la distanţă, Rokoff urmărea cu o bucurie plină de răutate cum 
creşte intimitatea între cei doi. De cînd ştia că Tarzan aflase că e spion, la 
ura pe care o nutrea pentru omul-maimuţă adăugase groaza că acesta 
\ putea să-l denunţe. Rokoff nu aştepta acum decît momentul potrivit ca să 
dea o lovitură de maestru. Voia să scape definitiv de Tarzan şi, în acelaşi 
timp, să se răzbune din plin pentru umilinţele şi înfrîngerile suferite din 
partea lui. 

Tarzan aproape că-şi regăsise mulţumirea de altădată, pierdută o dată 
cu tihna şi liniştea vieţii de junglă. Toate acestea fuseseră curmate de 
sosirea grupului lui Porter, părăsit pe ţărmul acela sălbatic. 

Întîlnirile cu prietenii Olgăi îi făceau plăcere, iar prietenia care luase 
naştere între frumoasa contesă şi el era un izvor de nesfîrşită încîntare. 
Bucuria pe care o încerca îi risipi gîndurile negre şi-i slujea de minune ca 
balsam pentru inima lui sfîşiată. 

Uneori D'Arnot îl însoţea în vizitele lui la palatul de Coude. DArnot îi 
cunoştea pe Olga şi pe conte de mult timp. Din cînd în cînd, de Coude 
apărea în salon, însă treburile nesfîrşite, poziţia oficială şi chestiunile 
politice îl ţineau departe de casă pînă noaptea tîrziu. 

Rokoff îl spiona pe Tarzan aproape neîncetat, pîndind momentul cînd 
t tînărul va veni noaptea, la palatul de Coude, însă aşteptările sale fură 
sortite eşecului. Cu diferite prilejuri, mai ales după vreun spectacol la 
operă, Tarzan o însoţea pe contesă acasă, însă o părăsea întotdeauna la 
intrare, spre crunta dezamăgire a devotatului frate. Ajungînd în cele din 
urmă la concluzia că e cu neputinţă să-l atragă în cursă, Rokoff şi Paulvitch 
îşi munciră mintea şi urziră un plan ca să-l prindă pe omul-maimuţă într-o 
situaţie compromiţătoare. 

Timp de mai multe zile, cei doi urmăriră ziarele şi mişcările lui de 
Coude şi Tarzan. în cele din urmă, eforturile le fură răsplătite. Un ziar de 
dimineaţă făcea o scurtă menţiune referitoare la o serată pentru domni, 
dată a doua zi de ambasadorul german. Printre invitaţi figura şi de Coude. 

Dacă se ducea la serată, însemna că avea să vină acasă după miezul 
nopţii. 

în noaptea aceea, Paulvitch aştepta pe trotuarul din faţa locuinţei 
ambasadorului german; de acolo putea să-i cerceteze pe toţi invitaţii care 
soseau. Nu după mult timp de Coude coborî din maşină şi trecu pe lingă el. 
Acest lucru fu de ajuns pentru Paulvitch. Nemernicul plecă iute acasă, 
unde îl aştepta Rokoff. Aici zăboviră pînă cînd sunară orele unsprezece; 
atunci Paulvitch formă un număr de telefon. 

— Locuinţa locotenentului D'Arnot? întrebă el îndată ce obţinu 
legătura. Am un mesaj pentru domnul Tarzan; dacă e atît de bun să vină la 
telefon. Urmă o clipă de tăcere. Domnul Tarzan? Domnule, aici e Francois, 
servitor în casa contesei de Coude. Poate că domnul îi face onoarea umilei 
dumneavoastre slugi să-şi amintească de el, de Francois, da? Da domnule. 
Am un mesaj pentru dumneavoastră din partea contesei. Vă roagă să veniţi 
imediat, e în mare încurcătură domnule... Nu, domnule, sărmanul de mine, 
nu ştiu nimic. Să-i spun doamnei că veţi sosi imediat?... Vă mulţumesc, 
domnule. Dumnezeu să vă binecuvînteze. Paulvitch agăţă receptorul şi se 
întoarse rînjind spre Rokoff. 

— Ca să sosească acolo îi vor trebui treizeci de minute. Dacă ajungi la 
ambasada germană în cincisprezece minute, de Coude ar putea fi acasă în 
trei sferturi de oră. Totul depinde de faptul dacă zăpăcitul ăla va rămîne 
cincisprezece minute după ce va descoperi că a fost tras pe sfoară; dar dacă 
nu mă înşel, Olga nu-1 va lăsa să plece atît de repede. Iată scrisoarea pentru 
de Coude. Grăbeşte-te! îl zori Rokoff. 

Paulvitch nu pierdu nici o clipă şi plecă spre locuinţa ambasadorului. 
La uşă înmînă servitorului scrisoarea. 

— E pentru contele de Coude. E foarte urgent. Ai grijă să-i fie înmînată 
imediat — zise el şi strecură o piesă de argint în mîna servitorului. Apoi se 
întoarse acasă. 

O clipă după aceea, de Coude îşi ceru scuze şi desfăcu plicul. 
Conţinutul mesajului îl făcu să pălească; mîna începu să-i tremure de-a 
binelea. 

Domnule conte de Coude, 

Din dorinţa de o salva onoarea numelui dumneavoastră am recurs la 
acest mijloc de a vă preveni că în aceste momente onoarea căminului 
dumneavoastră este în pericol. 

Un anumit bărbat, care timp de luni de zile v-a vizitat în mod constant 
casa în absenţa dumneavoastră, se află acum la soţia dumneavoastră. Dacă 
vă veţi duce imediat în budoarul contesei, îi veţi găsi împreună. 

UN PRIETEN 

Douăzeci de minute mai tîrziu după ce Paulvitch îl chemase pe Tarzan, 
Rokoff obţinu legătura cu telefonul particular al contesei. îi răspunse 
servitoarea, care se afla în budoar. 

— Dar doamna s-a culcat — replică servitoarea la cererea lui Rokoff de 
a vorbi cu contesa. 

— E un mesaj urgent, numai pentru contesă — insistă Rokoff. Spune-i 
că trebuie să se scoale; să-şi pună ceva pe ea şi să vină la telefon. Am să 
sun din nou peste cinci minute. 

Rokoff agăţă receptorul. Peste o clipă intră şi Paulvitch. 










— Contele a primit mesajul? întrebă Rokoff. 

— Trebuie să fie în drum spre casă — zise Paulvitch. 

— Foarte bine. Doamna va sosi imediat în budoar, îmbrăcată într-un 
neglijeu. Peste cîteva secunde credinciosul nostru Jaques îl va conduce pe 
domnul Tarzan la ea, fără să-l anunţe. Cîteva clipe vor dura explicaţiile. 
Olga va arăta foarte ispititoare în cămaşa aceea de noapte străvezie, care 
ascunde doar pe jumătate minunăţiile pe care neglijeul le descoperă. De 
bună seamă va fi surprinsă, însă nicidecum supărată. Dacă omul acesta 
are măcar un strop de sînge fierbinte în vinele lui, contele va da peste ei 
tocmai cînd va avea loc o scenă de dragoste înduioşătoare. Asta se va 
întîmpla peste cincisprezece minute. Cred că am pus totul la cale în chip 
strălucit, dragul meu Alexis. Să mergem să bem în sănătatea domnului 
Tarzan şi să nu uităm că domnul conte de Coude este unul dintre cei mai 
buni spadasini din Paris şi, de departe, cel mai bun ţintaş din toată Franţa. 

Cînd Tarzan ajunse la locuinţa Olgăi, Jaques îl aştepta la intrare. 

— Pe aici, domnule — îi spuse şi-l conduse de îndată pe scările largi de 
marmură. După alte cîteva secunde deschise o uşă şi, dînd la o parte o 
draperie grea, îl introduse cu multă ceremonie într-o încăpere slab 
luminată. Apoi Jaques dispăru. 

în colţul celălalt al camerei, Tarzan o văzu pe Olga aşezată la măsuţa pe 
care se afla telefonul. Degetele băteau nervoase pe suprafaţa lucioasă a 
mesei. Nu-1 auzi pe Tarzan intrînd. 

— Olga, ce s-a întîmplat? o întrebă el. Contesa se întoarse, scoţînd un 
strigăt. 

— Jean! Strigă ea. Ce cauţi aici? Cine te-a adus aici? Ce înseamnă 
asta? 

Tarzan rămase împietrit; într-o secundă înţelese o parte din adevăr. 

— Deci nu m-ai chemat, Olga? 

— Să te chem? La ora asta din noapte? Mon Dieu! Jean, doar nu crezi 
că sînt nebună? 

— Frangois mi-a telefonat să vin imediat: spunea că te afli într-o 
încurcătură şi că ai nevoie de mine. 

— Frangois? Cine mai e şi Frangois? 

— Mi-a spus că e în serviciul tău. Mi-a vorbit pe un ton, ca şi cum ar fi 
trebuit să-mi amintesc acest lucru... 

— Nu e nimeni în serviciul meu cu acest nume. Cineva a făcut o glumă 
cu tine, Jean — spuse Olga, rîzînd cu poftă. 

— Mă tem că e o glumă sinistră, Olga. — răspunse Tarzan. E ceva 
necurat la mijloc, ceva ce nu-mi place. 

— Ce vrei să spui? Doar nu te gîndeşti că... 

— Unde e contele? o întrerupse. 

— La reşedinţa ambasadorului german. 

— Asta e o altă ispravă a nepreţuitului tău frate. Mîine contele va afla. 
























i fi 


Va întreba servitorii. Toate dovezile vor duce la... ceea ce doreşte Rokoff să 
creadă contele. 

— Ticălosul! izbucni Olga. Se ridică şi se apropie de Tarzan, privindu-1 


drept în ochi. 

Contesa era foarte înspăimîntată. în ochi i se citea acea expresie pe care 
vînătorul o desluşeşte în privirea căprioarei încolţite — o privire 
întrebătoare, uimită şi plină de teamă. Tremura şi, ca să se mai liniştească, 
îşi puse mîinile pe umerii lui. 

— Ce ne facem, Jean? şopti ea. E groaznic. Mîine, tot Parisul va citi în 


ziare... o să aibă Nikolas grijă. 

Privirea, atitudinea, cuvintele ei dovedeau limpede nevoia femeii lipsite 
de apărare de a fi ajutată de protectorul ei firesc — bărbatul. Tarzan luă în 
mina sa mare şi puternică una din minutele calde care zăceau pe pieptul 
lui. Gestul fu aproape firesc şi la fel de firesc fu gestul instinctiv de ocrotire 
care-1 îndemnă s-o ia de umăr pe tînăra contesă. Rezultatul fu o scînteie 



electrică. Tarzan nu fusese' niciodată'atit de aproape de'ea. Se priviră cu 
vinovăţie în ochi şi Olga se dovedi mai slabă; ea se stinse toată în braţele 
bărbatului care o ţinea de umeri. Dar Tarzan din neamul maimuţelor? 
Văzînd-o atit de speriată o cuprinse în braţele sale puternice şi îi acoperi 
buzele cu sărutări nesfîrşite. 

Imediat ce termină de citit scrisoarea, Raoul de Coude se scuză grăbit 
în faţa gazdei. Niciodată nu şi-a putut aminti ce scuză invocase. în mintea 
lui, totul era învăluit în ceaţă, pînă ce ajunse în pragul casei. Aici îşi reveni 
deodată, pregătindu-se să acţioneze cu calm şi multă precauţie. în mod 
inexplicabil, Jaques lăsase uşa deschisă. îşi dădu seama de asta abia cînd 
se afla la mijlocul scărilor. în prima clipă nu acordă nici o atenţie faptului, 
însă după aceea se sesiză. 

Urcă scările în vîrful picioarelor şi se îndrepta de-a lungul galeriei spre 
budoarul contesei. în mină avea un baston greu... în inimă, crima. 

Olga îl văzu prima. Cu un ţipăt ascuţit se smulse din braţele lui Tarzan 

şi omul-maimuţă se întoarse tocmai la timp ca să pareze cu mina o lovitură 
teribilă în cap. O dată, de două, de trei ori, bastonul greu căzu cu iuţeala 
trăznetului şi fiecare lovitură nu făcea altceva decît să-l readucă pe omul- 
maimută la starea de sălbăticie. 

Cu rînjetul gros, gutural al gorilei, Tarzan sări la francez. Bastonul 
masiv fu smuls şi rupt în două de parcă ar fi fost un băţ de chibrit. Tarzan 
aruncă cît colo bucăţile şi, ca o fiară înfuriată, se năpusti spre gîtul 
adversarului. La început, Olga de Coude fu doar o spectatoare îngrozită de 
teribila scenă ce se desfăşură în clipele următoare, dar mai apoi sări la 
Tarzan, care-i omora soţul; îl sugruma scuturîndu-1 aşa cum un terrier 
zgîlţîie un şoarece, înspăimîntată, încercă să-i desprindă mîinile. 

— Doamne, Dumnezeule! ţipă ea. îl omori, îl omori! Jean, îmi omori 
bărbatul! 

Turbat de furie, Tarzan nu auzea nimic. Brusc, azvîrli trupul pe podea 
şi, punîndu-şi piciorul pe pieptul victimei, ridică semeţ capul. Atunci, în tot 
palatul contelui de Coude răsună strigătul cumplit care dădea de veste că 
gorila şi-a răpus prada. Din pivniţă pînă în pod, urletul acela 
înspăimîntător ajunse la urechile servitorilor, umplîndu-i de groază şi 
făcîndu-i să tremure. Femeia se prăbuşi în genunchi lingă trupul soţului ei 
şi începu să se roage. 

Încet-încet, pîcla roşie din faţa ochilor lui Tarzan se risipi. Lucrurile 
începură să capete formă. Tarzan îşi redobîndi atributele omului civilizat. în 
cele din urmă o văzu pe femeia îngenuncheată. 

— Olga! şopti el. 

Contesa îşi înălţă privirea, aşteptîndu-se să vadă în ochii aţintiţi asupra 
ei setea de sînge. Dar nu desluşi decît mîhnire şi căinţă. 

— Oh, Jean! strigă ea printre hohote. Uite ce-ai făcut! Era soţul meu, îl 
iubeam şi tu l-ai omorît... 

Cu multă grijă, Tarzan ridică trupul fără vlagă al contelui de Coude şi-l 
aşeză pe o canapea; apoi puse urechea pe pieptul acestuia. 

— Puţin brandy, Olga — ceru el. 

Olga aduse băutura şi, împreună, turnară cîteva picături între buzele 
contelui. Aproape imediat de pe buzele învineţite ieşi un geamăt slab. 
Contele întoarse capul şi şopti ceva. 

— Slavă Domnului! Nu va muri — îi spuse Tarzan contesei. 

— De ce ai făcut asta, Jean? îl întrebă ea.. 

— Nu ştiu. M-a lovit şi mi-am pierdut cumpătul. Aşa făceau maimuţele 
din tribul meu. Nu ţi-am povestit încă viaţa mea, Olga. Era mult mai bine 
dacă ştiai cîte ceva despre mine... atunci nu s-ar fi întîmplat ce s-a 
întîmplat acum. Nu mi-am văzut niciodată tatăl. Singura mamă pe care am 
cunoscut-o vreodată era o maimuţă feroce. Pînă la cincisprezece ani nu 
întîlnisem încă o fiinţă omenească. Cînd am văzut primul alb, aveam 
douăzeci de ani. Acum un an şi mai bine eram un animal de pradă, gol- 









goluţ, în jungla africană. Nu mă judeca deci cu prea multă asprime. Doi ani 
sînt prea puţin pentru transformarea radicală a unui individ. Rasei umane 
i-a trebuit nenumărate secole pentru aceeaşi transformare. 

— Nu te judec în nici un fel, Jean. Greşeala este a mea. Acum trebuie 
să pleci... nu trebuie să te găsească aici cînd îşi va recăpăta cunoştinţa. La 
revedere! 

Tarzan părăsi palatul contelui de Coude, cu un aer trist, plin de 
remuşcări. 

După douăzeci de minute cînd îşi veni de-a binelea în fire, intră într-o 
secţie de poliţie aflată nu departe de Rue Maule. Aici întîlni pe unul din 
poliţiştii cu care se luptase cu cîteva săptămîni în urmă. Acesta se bucură 
sincer cînd îl văzu pe omul care-1 scuturase atît de zdravăn. După ce 
schimbară cîteva cuvinte banale, Tarzan îl întrebă dacă a auzit vreodată de 
Nikolas Rokoff sau de Alexis Paulvitch. 

— O, de multe ori, domnule. Şi unul şi altul au cazier. Cit timp nu sînt 
acuzaţi de nimic, ne preocupă foarte mult să ştim unde se află pentru a-i 
găsi imediat la nevoie. Această precauţie o luăm cu fiecare criminal 
cunoscut. De ce întrebaţi? 

— îi cunosc personal — răspunse Tarzan. Aş dori să-l întîlnesc pe 
domnul Rokoff într-o chestiune de afaceri; v-aş fi foarte recunoscător dacă 
mi-ati da adresa lui. 

Cîteva clipe mai tîrziu îşi luă rămas bun de la poliţist şi, avînd în 
buzunar o notiţă pe care era scrisă o adresă intr-un cartier nu prea 
respectabil, se îndreptă cu pas vioi către cea mai apropiată staţie de taxi. 

Rokoff şi Paulvitch se întorseseră acasă şi tocmai discutau despre 
rezultatul probabil al evenimentelor din acea seară. Telefonaseră între timp 
la redacţiile unor ziare de dimineaţă şi acum aşteptau să vină 
corespondenţii cărora să le dea informaţii cu privire la scandalul ce urma să 
izbucnească în saloanele Parisului a doua zi. 

Pe scară se auzi un pas ferm. 

— Ei, dar ştii că ziariştii ăştia sînt prompţi! exclamă Rokoff, auzind 
bătaia în uşă. Intraţi! 

Zîmbetul larg al ticălosului, pregătit să-i întîmpine pe ziarişti, îi îngheţă 
pe buze. Din prag îi ţintuia privirea necruţătoare a ochilor cenuşii ai 
vizitatorului. 

— La dracu! izbucni el, sărind în picioare. Ce vînt te-aduce aici? 

— Stai joi! îi ordonă Tarzan, cu o voce atît de înceată, că cei doi abia 
putură să-i desluşească vorbele. Tonul însă era atît de ameninţător incit 
Rokoff se aşeză din nou, iar Paulvitch nu făcu nici o mişcare. Ştii foarte 
bine ce m-a adus aici — continuă Tarzan, cu acelaşi glas ameninţător. Ar fi 
trebuit să te ucid, dar fiindcă eşti fratele Olgăi de Coude n-am s-o fac... 
acum. îţi ofer o şansă. Paulvitch nu contează prea mult: e doar o unealtă 
fără minte şi nebun, aşa că nu-1 voi ucide atîta timp cit te voi lăsa să 










trăieşti. înainte de a părăsi camera, pentru a rămîne amîndoi în viaţă şi 
teferi, va trebui să faci două lucruri. Primul: să scrii o mărturisire 
amănunţită în legătură cu cele puse la cale în seara asta şi s-o semnezi. Al 
doilea: să-mi promiteţi, sub pedeapsa cu moartea, că nu veţi îngădui ca 
vreun cuvînt din afacerea asta să ajungă în ziare. Dacă nu veţi face astfel, 
nici unul din voi nu va mai fi în viaţă cînd voi părăsi această cameră. Ai 
înţeles? Fără a aştepta vreun răspuns, se răsti la el: Grăbeşte-te! Ai chiar în 
faţă cerneală, hîrtie şi toc. 

Rokoff afişă un aer trufaş, încercînd să braveze pentru a arăta cît de 
puţin se teme de ameninţările lui Tarzan. O secundă mai tîrziu însă simţi 
degetele de oţel ale omului-maimuţă strîngîndu-1 de gît. Paulvitch, care 
încercă să spele putina, tocmai cînd să iasă pe uşă, fu ridicat în aer şi zvîrlit 
intr-un colţ al camerei, unde se prăbuşi fără cunoştinţă. Cînd faţa lui 
Rokoff se înnegri, Tarzan slăbi strînsoarea şi-l împinse fără pic de milă 
înapoi pe scaun. Tuşind, Rokoff se aşeză privind cu ură la omul care stătea 
în faţa lui. Puţin după aceea, la ordinul lui Tarzan, Paulvitch se ridică şi, 
şchiopătînd şi gemînd, se întoarse la locul său. 

— Acum apucă-te şi scrie! îi spuse omul-maimuţă. Dacă mai e nevoie 
să te îndemn, să ştii că a doua oară nu mă voi mai purta atît de blînd. 

Rokoff luă tocul şi începu să scrie. 

— Vezi ca nu cumva sa omiti vreun amănunt sau vreun nume — îl 


avertiză Tarzan. 

Pe neaşteptate se auzi o bătaie la uşă. 

— Intră! spuse Tarzan. 

în încăpere intră un tînăr spilcuit. 

^ — Sînt de la Le Matin — se prezentă el. Dacă am înţeles bine, domnul 

Rokoff are să-mi comunice ceva. 

— Aţi înţeles greşit, domnule — răspunse Tarzan. Nu-i aşa că n-ai 
nimic pentru domnul, dragul meu Nikolas? 

Rokoff se întrerupse din scris şi-l privi încruntîndu-se dizgraţios. 

~ — Nu... — Mîrîi el n-am nimic de relatat... acum. 

—Nici acum şi nici altă dată... 

Reporterul nu văzu privirea ameninţătoare a omului-maimuţă, însă 
Nikolas Rokoff o văzu prea bine. 

St — Nici altă dată... repetă el, grăbit. 

— Păcat că domnul s-a deranjat degeaba — adăugă Tarzan, întorcîndu- 
se spre reporter. Vă doresc noapte bună — îi mai spuse şi, înclinînd din 
cap, îl pofti pe filfizon afară din cameră şi-i închise uşa în nas. 

O oră mai tîrziu, Tarzan ieşea din odaia lui Rokoff, cu un manuscris 
destul de voluminos în buzunarul de la haină. 

— Dacă aş fi în locul tău, aş părăsi Franţa, fiindcă, mai devreme sau 
mai tîrziu, voi găsii o scuză oarecare pentru a te ucide ca să nu-ţi 
compromiţi în nici un fel sora — îi spuse la plecare. 

6. DUELUL 


C înd se întoarse de la Rokoff, D'Arnot dormea. Tarzan nu-1 trezi, 
însă a doua zi îi povesti întîmplările din seara precedentă, fără a 
omite nici cel mai mic amănunt. 

— Cît de prost am putut să fiu — încheie el. De Coude şi soţia lui erau 
prietenii mei. Cum le-am răsplătit prietenia? Puţin a lipsit să nu-1 omor pe 
conte. Am stigmatizat o femeie cinstită. Se prea poate să fi stricat o căsnicie 
frumoasă. 

— O iubeşti pe Olga de Coude? îl întrebă DArnot. 

— Dacă n-aş fi convins că nu mă iubeşte, mi-ar fi greu să-ţi răspund la 
întrebare, Paul; însă, fără a fi necredincios faţă de ea, îţi spun că nu o 
iubesc şi nici ea pe mine. Timp de o clipă, amîndoi am fost victimele unei 
nebunii subite, în nici un caz dragoste şi asta ar fi trecut fără nici cea mai 
mică remuşcare, la fel de repede precum a venit, chiar dacă de Coude nu s- 
ar fi întors. După cum ştii, mă pricep prea puţin la femei. Olga de Coude e o 
femeie foarte frumoasă: lucrul acesta, semiîntunericul din încăpere, 
împrejurările îmbietoare, precum şi apelul de a-i veni în ajutor, de a o ocroti 
nu l-ar fi lăsat insensibil nici pe un om mai civilizat, însă civilizaţia mea nu 
depăşeşte grosimea pielii, nu trece nici măcar de grosimea hainelor. Parisul 
nu e un loc bun pentru mine. N-o să fac altceva decît să cad în curse din ce 
în ce mai primejdioase. Restricţiile impuse de oameni mă irită. Mă simt 
prizonier. Nu pot suporta lucrul acesta, prietene şi cred că am să mă întorc 
în jungla mea, să-mi duc viaţa pe care mi-a rezervat-o soarta cînd m-a 
aşezat acolo. 

— Nu le pune atîta la inimă, Jean — îi răspunse D'Arnot. Te-ai achitat 
de obligaţii mult mai bine decît ar fi făcut-o mulţi dintre oamenii „civilizaţi", 
Aflaţi în aceeaşi situaţie. Cît despre plecarea ta din Paris, cred că în 
scurt timp Raoul de Coude va avea ceva de spus în această privinţă. 

D'Arnot nu greşea. După o săptămînă, pe cînd D'Arnot şi Tarzan luau 
micul dejun, fu anunţat domnul Flaubert. Domnul Flaubert era un domn 
extrem de manierat. Cu multe plecăciuni, el transmise provocarea 
domnului conte de Coude, adresată domnului Tarzan. 

— E domnul atît de bun, încît să aranjeze ca unul din prietenii lui să se 
întîlnească cu domnul Flaubert cît mai curînd posibil pentru a stabili 
detaliile, spre satisfacţia reciprocă a tuturor celor interesaţi? 

Desigur. Domnul Tarzan ar fi încîntat să-şi încredinţeze fără rezerve 
interesele, prietenului său, locotenentului D'Arnot. Astfel rămase stabilit că 
D'Arnot va face o vizită domnului Flaubert la orele două în după-amiaza 
acelei zile şi, acestea fiind aranjate, domnul Flaubert părăsi camera cu şi 
mai multe plecăciuni. 







Cînd rămaseră din nou singuri, D'Arnot privi uimit la Tarzan: 

— Ei, ce facem? 

— Acum, la păcatele pe care le am, trebuie să adaug o crimă sau să mă 
las eu însumi omorît — răspunse Tarzan. Trebuie să recunosc că mă 
îndrept cu paşi repezi pe căile fraţilor mei civilizaţi. 

— Ce armă alegi? îl întrebă D'Arnot. De Coude este considerat maestru 
în mînuirea săbiei şi un excelent trăgător. 

— Aş putea alege săgeţi otrăvite sau suliţe trase de la douăzeci de paşi 
— rîse Tarzan. Aleg pistolul, Paul. 

— Te va ucide, Jean. 

— Nu mă îndoiesc de acest lucru — îi răspunse Tarzan. într-o bună zi 
tot am să mor. 

— Alege mai bine spada — îl sfătui D'Arnot. Contele o să se 
mulţumească să te rănească şi sînt mai puţine şanse să te omoare. 

— Pistolul — spune Tarzan, cu fermitate. D'Arnot încercă să-l convingă 
să renunţe la această idee, însă toate încercările sale fură zadarnice, astfel 
că rămase hotărît să se dueleze cu pistolul. 

Puţin după ora patru, D'Arnot se întoarse de la întîlnirea cu domnul 
Flaubert. 

— S-a aranjat — spuse. Totul e cum nu se poate mai bine. Mîine 
dimineaţă, în zori... pe drumul spre Etamps e un loc ferit. Domnul Flaubert 
a preferat acest loc din motive personale. Nu am avut nici o obiecţie. 

— Bine — spuse Tarzan simplu. 

Nu se mai referi la duel; nu făcu nici măcar o simplă aluzie. în noaptea 
aceea, înainte de a se duce la culcare, scrise cîteva scrisori. După ce închise 
scrisorile şi trecu adresele respective, le puse pe toate într-un plic adresat 
lui D'Arnot. Pe cînd se dezbrăca, D'Arnot îl auzi îngînînd un refren de 
music-hall. 

Francezul ocări printre dinţi. Era nefericit fiindcă nu se îndoia că a 
doua zi, cînd soarele se va ridica avea să-l vadă pe Tarzan mort. îl şoca 
faptul că Tarzan se arăta atît de nepăsător. 

— Ora aceasta e cea mai nepotrivită pentru oameni să se omoare — zise 
omul-maimuţă cînd se dădu jos din pat, în semiîntunericul ceasurilor din 
zori. 

Dormise bine; s-ar fi zis că abia atinsese cu capul perna înainte de a fi 
trezit. Remarca era adresată lui D'Arnot, care-1 aştepta gata îmbrăcat în 
pragul uşii. Acesta aproape că nu închisese ochii toată noaptea. Era nervos 
şi, de aceea, uşor iritabil. 

— Bănuiesc că ai dormit ca un prunc — îi spuse prietenului său. 

Tarzan rîse. 

— După vocea ta, Paul, trag concluzia că arunci toată vina în spinarea 
mea. N-am ce face, asta-i situaţia... 

— Nu, Jean, nu despre asta-i vorba — răspunse D'Arnot, zîmbind la 


















rîndul său. însă iei lucrurile prea uşor... e exasperant. Dacă te-ar vedea 
cineva, ar putea să jure că te duci să tragi la ţintă, nu să-l înfrunţi pe unul 
din cei mai buni trăgători ai Franţei. 

Tarzan dădu din umeri. 

— Voi ispăşi o mare greşeală, Paul. O condiţie foarte necesară pentru a 
ispăşi este precizia adversarului meu. Deci am eu vreun motiv să fiu 
nemulţumit? Nu m-ai asigurat tu că domnul conte de Coude este un 
trăgător de elită? 

— Vrei să spui că doreşti cu tot dinadinsul să fii ucis? exclamă D'Arnot, 
uluit. 

— N-aş putea spune că asta vreau, însă trebuie să admiţi că sînt prea 
puţine şanse ca să nu fiu omorît. 

Dacă D'Arnot ar fi ştiut ce era în mintea omului-maimuţă — acest lucru 
îl preocupase aproape tot timpul din clipa în care aflase că de Coude îl va 
provoca la duel pe cîmpul de onoare — atunci ar fi fost şi mai uluit. 

Se urcară în tăcere în maşina lui D'Arnot şi tot în tăcere porniră spre 
Etamps, pe drumul cufundat în întuneric. Fiecare din ei era absorbit de 
propriile gînduri. D'Arnot era foarte abătut fiindcă ţinea intr-adevăr la 
Tarzan. Prietenia strînsă, care luase naştere între aceşti doi bărbaţi cu 
destine şi educaţii atît de diferite, sporise în intensitate. Ambii aveau 
aceleaşi idealuri de bărbăţie, de curaj şi onoare şi acestea acţionau la 
amîndoi cu aceeaşi forţă. Se înţelegeau perfect şi fiecare se putea mîndri cu 
prietenia celuilalt. 

Tarzan din neamul maimuţelor era cufundat în amintiri din trecut; 

amintiri plăcute ale unor clipe mai fericite din viaţa sa din junglă, pierdută 
acum pentru totdeauna. îşi aminti nenumăratele ceasuri din timpul 
copilăriei, pe care şi le petrecuse stînd cu picioarele încrucişate pe masa din 
cabana defunctului său tată, cu capul aplecat asupra uneia din cărţile 
acelea minunat ilustrate. Fără nici un ajutor descifrase din ele secretul 
limbii tipărite, cu mult înainte ca sunetele limbii vorbite să-i ajungă la 
ureche. Un zîmbet de mulţumire îi descreţi chipul cînd se gîndi la ziua 
aceea, unică în viaţa lui, pe care şi-o petrecuse alături de Jane Porter în 
inima pădurii virgine. 

Brusc, amintirile fură risipite de oprirea maşinii; ajunseseră la 
destinaţie. Gîndurile se întoarseră la treburile imediate. Ştia că o să moară, 
însă nu se temea de moarte. Pentru un locuitor al junglei necruţătoare, 
moartea e un lucru obişnuit. Prima lege a naturii îl obligă să se agate cu 
tenacitate de viaţă, să lupte pentru ea, însă nu-1 învaţă să se teamă de 
moarte. 

D'Arnot şi Tarzan sosiră primii pe cîmpul de onoare. Un minut mai 
tîrziu îşi făcură apariţia şi de Coude, domnul Flaubert şi un al treilea domn. 
Acesta fu prezentat lui D'Arnot şi lui Tarzan: era doctorul. 

D'Arnot şi Flaubert vorbiră în şoaptă cîteva minute. Contele de Coude şi 








Tarzan şedeau deoparte, fiecare în alt colţ al terenului. Martorii îi 
convocară. D'Arnot şi domnul Flaubert examinară pistoalele. Cei doi 
bărbaţi, care o clipă mai tîrziu urmau să se înfrunte, ascultau în tăcere 
condiţiile, luptei, expuse de domnul Flaubert şi pe care erau obligaţi să le 
respecte întocmai. 

Trebuiau să stea unul cu spatele spre celălalt. La un semnal al 
domnului Flaubert, cei doi urmau să se deplaseze în direcţii opuse, cu 
pistolul la coapsă. După ce parcurgeau zece paşi, D'Arnot urma să dea 
ultimul semnal... atunci aveau să se întoarcă şi să tragă pînă ce unul din ei 
cădea sau pînă cînd fiecare îşi consuma cele trei cartuşe primite. 

în timp ce domnul Flaubert vorbea, Tarzan îşi alese o ţigară din 
tabacheră şi o aprinse. De Coude era personificarea nepăsării: nu era el cel 
mai bun ţintaş din Franţa? 

în sfîrşit, domnul Flaubert îi făcu semn lui D'Arnot şi fiecare îşi luă 
locul. 



— Sînteţi gata, domnilor? întrebă domnul Flaubert. 

— Gata — răspunse de Coude. 

Tarzan încuviinţă şi el din cap. Domnul Flaubert dădu semnalul. Ca şi 
D'Arnot, se îndepărtă cîţiva paşi, ca să nu se afle în bătaia pistoalelor. Şase! 
Şapte! Opt! în ochii lui D'Arnot se iviră lacrimi. îl iubea pe Tarzan. Nouă! 
încă un pas şi tînărul locotenent dădu semnalul fatal, semnalul; pe care atît 
îl ura. Pentru el, acesta pecetluia soarta celui mai bun prieten al său. 

Brusc, de Coude se întoarse şi trase. Tarzan tresări abia vizibil. Pistolul 
său încă atîrna la coapsă. De Coude şovăi, ca şi cum se aştepta să-l vadă pe 
adversar chircindu-se la pămînt. Francezul era un trăgător prea 
experimentat ca să nu-şi dea seama că glonţul îşi atinsese ţinta. Totuşi 
Tarzan nu schiţă nici un gest să-şi ridice pistolul. De Coude mai trase o 
dată, însă atitudinea omului-maimuţă — aceea indiferenţă desăvîrşită, 
destinderea nonşalantă a siluetei sale gigantice, încît pînă şi fumul ţigării se 
















ridica drept în sus — îl zăpăci pe cel mai bun trăgător al Franţei. De data 
aceasta, Tarzan nu mai tresări. De Coude era însă sigur că nimerise din 
nou. 

Deodată, explicaţia veni brusc în mintea contelui: adversarul său 
primea cu răceală loviturile teribile în speranţa că gloanţele trase de el nu-i 
vor pricinui o rană fatală. Apoi va trage pe îndelete propriile-i gloanţe, 
doborîndu-1 deliberat, cu calm şi mult sînge rece. Un fior străbătu spinarea 
francezului. Ceea ce făcea uriaşul era diabolic. Ce fel de făptură putea fi 
oare, încît să stea atît de netulburat, cu două gloanţe în el, aşteptînd să-l 
primească pe al treilea? 

De Coude se strădui de data aceasta să ţintească mai bine, însă nervii îl 
lăsară şi greşi de-a binelea. Nici de astă dată Tarzan nu schiţă vreun gest să 
ridice pistolul. Timp de o secundă cei doi se privită în ochi. Pe faţa lui 
Tarzan se putea citi o expresie de dezamăgire totală. Faţa lui de Coude 
exprima o teamă din ce în ce mai mare, ba chiar o groază. 

Nu mai putu îndura. 

Pentru numele lui Dumnezeu, domnule, trage! ţipă el. 

însă Tarzan nu ridică pistolul. în schimb, înainta spre de Coude, iar 
cînd D'Arnot şi Flaubert, care înţeleseră greşit intenţiile lui, erau pe punctul 
de a se năpusti între ei, el ridică mîna stîngă, oprindu-i. 

— Nu vă temeţi — le spuse — nu-i fac nici un rău. 

Era ceva cu totul şi cu totul neobişnuit, iar cei doi rămaseră pe loc. 
Tarzan continuă să înainteze pînă ce se află chiar în faţa lui de Coude. 

— Probabil că s-a întîmplat ceva cu pistolul domnului — zise el. Sau 
poate că v-au părăsit nervii. Vă ofer pistolul meu, domnule şi mai încercaţi 
o dată — zise Tarzan, întinzînd contelui uimit pistolul. 

— Mon Dieu, domnule! strigă celălalt. Aţi înnebunit? 

— Nu, prietene — îi răspunse omul-maimuţă. însă merit să mor. E 
singurul mod în care aş putea îndrepta răul pe care l-am făcut unei femei 
cinstite. Luaţi pistolul şi faceţi ce v-am rugat. 

— Asta ar fi o crimă — răspunse de Coude. Dar ce rău i-aţi făcut soţiei 
mele? Ea ajurat că... 

— Nu la asta mă refeream — replică repede Tarzan. Aţi văzut tot răul 
care s-a petrecut între noi. Dar atît a fost de ajuns ca să arunce o pată 
asupra numelui ei şi să năruiască fericirea unui bărbat împotriva căruia nu 
nutream nici un dram de ură. Greşeala îmi aparţine în întregime mie, de 
aceea speram ca în dimineaţa asta să mor. Sînt profund dezamăgit că 
domnul nu e ţintaşul formidabil pe care mi-1 închipuiam. 

— Spuneţi că vina e în întregime a dumneavoastră? întrebă de Coude, 
curios. 

— în întregime, domnule. Soţia dumneavoastră e o femeie credincioasă. 
Vă iubeşte numai pe dumneavoastră. Vina pe care aţi constatat-o era 
numai a mea Nu era vina contesei de Coude şi nici a mea că mă aflam 











acolo. Iată dovada care va demonstra foarte bine acest lucru — încheie 
Tarzan şi scoase din buzunar o declaraţie scrisă şi semnată de Rokoff. 

De Coude luă hîrtiile şi le citi. D'Arnot şi domnul Flaubert se traseră 
mai aproape. Doar erau spectatorii interesaţi ai acestui duel ce lua sfîrşit în 
chip atît de ciudat. Cît timp contele de Coude citi, nici unul nu scoase o 
vorbă. Apoi contele privi spre Tarzan. 

— Sînteţi un gentleman foarte curajos şi cavaler — îi spuse. Mulţumesc 
lui Dumnezeu că nu v-am ucis. 

De Coude era francez. Francezii sînt impulsivi din fire. Desfăcu braţele 
şi-l îmbrăţişa pe Tarzan. Domnul Flaubert îl îmbrăţişa pe DArnot. Nu mai 
era nimeni care să-l îmbrăţişeze pe doctor. Poate că ciuda îl îndemna pe 
acesta să intervină şi să ceară permisiunea de a îngriji rănile lui Tarzan. 

— Domnul a fost atins cel puţin o dată. Poate chiar de trei ori... 

— De două ori — preciza Tarzan. O dată în umărul stîng şi încă o dată 
în partea stingă... răni superficiale, cred... 

Doctorul insistă însă ca tînărul să se întindă pe iarbă şi să rămînă 
acolo pînă cînd îi va curăţa rănile şi sîngele va înceta să mai curgă. 

Duelul se sfîrşise; se urcară cu toţii în maşina lui DArnot. Se întorceau 
la Paris ca cei mai buni prieteni. Avînd acum o dublă asigurare că i se luase 
o povară şi nu-i mai purta ranchiună lui Tarzan. E drept că şi acesta îşi 
asumase o parte din vină mult mai mare decît era în realitate, însă trebuie 
să fie scuzat că minţise puţin; minţise doar ca să ajute o femeie şi minţise 
ca un domn. 

Cîteva zile, omul-maimuţă fu silit să rămînă în pat. Socotea că e o 
prostie şi un lucru cu desăvîrşire inutil, însă doctorul şi DArnot luară 
lucrurile atît de tare în serios, încît Tarzan le făcu pe voie, deşi, numai cînd 
se gîndea la asta, îl apuca rîsul. 

— E foarte nostim! îi spunea lui DArnot. Să stai în pat pentru o 
înţepătură de ac! Vai de mine! Cînd eram mic, Bolgani, regele gorilelor, 
aproape că m-a făcut bucăţele. Aveam eu oare pat bun şi moale în care să 
zac? Da' de unde! Aveam numai vegetaţia umedă şi putrezită din junglă. 
Ascuns sub nişte tufişuri, am zăcut zile şi săptămîni întregi, iar lîngă mine 
a stat numai Kala... sărmana şi credincioasa Kala; ea alunga insectele şi 
animalele de pradă. Cînd ceream apă, îmi aducea în gură: era singurul mod 
în care ştia s-aducă apă. Nici vorbă de faşă sterilizată sau de bandaj 
antiseptic. Doctorul ar fi înnebunit doar văzînd asemenea tratament. Şi cu 
toate astea nu m-am îmbolnăvit. M-am vindecat şi acum zac în pat pentru o 
simplă zgîrietură; nimeni în junglă n-ar putea-o lua în seamă, numai să nu 
fie pe vîrful nasului! 

Timpul se scurse repede şi, înainte de a-şi da seama cît stătuse în pat, 
Tarzan - se văzu din nou colindînd prin oraş. De Coude îl vizită de cîteva ori 
şi, constatînd că Tarzan era nerăbdător să-şi găsească o preocupare, 
indiferent ce anume, îi făgădui că o să se îngrijească el de asta. 







Chiar în prima zi cînd i se permise să se dea jos din pat, Tarzan primi o 
înştiinţare din partea lui de Coude, care-1 aştepta la biroul său în după- 
amiaza aceea. Se duse deci la conte, care-1 întîmpină cu multă căldură şi-l 
felicită sincer că este din nou pe picioare. Din dimineaţa în care se 
înfruntaseră pe cîmpul de onoare, contele nu mai pomeni de duel sau de 
cauza lui. 

— Cred că am găsit exact ce-ţi trebuie, domnule Tarzan — începu 
contele. E un post de mare încredere şi responsabilitate; un post care cere 
deopotrivă mult curaj şi forţă fizică. Nu pot să-mi imaginez un om mai 
potrivit decît dumneata, dragă domnule Tarzan. Va trebui să călătoreşti 
mult, cu timpul însă vei avea o poziţie şi mai bună, poate în diplomaţie. La 
început, pentru scurt timp, vei fi agent special în serviciul Ministerului de 
Război. Să mergem acum să te prezint domnului care îţi va fi şef. El îţi 
poate explica ce ai de făcut, mai bine decît mine. Pe urmă vei fi în măsură 
să decizi dacă accepţi sau nu. 

De Coude îl conduse în biroul generalului Rochere, şeful biroului unde 
urma să lucreze Tarzan în cazul cînd accepta postul. După ce făcu o 
strălucită prezentare a nenumăratelor calităţi ale omului-maimuţă, care-1 
recomandau ca cel mai indicat pentru acest serviciu, contele îi lăsă singuri. 

O jumătate de oră mai tîrziu Tarzan părăsea biroul; deţinea pentru 
prima oară un post. A doua zi trebuia să se întoarcă la birou pentru a primi 
mai multe instrucţiuni; generalul Rochere îi dădu să înţeleagă să se 
pregătească a părăsi Parisul — poate chiar în ziua următoare — pentru o 
perioadă nedefinită. 

Cuprins de bună dispoziţie, Tarzan se grăbi să ajungă acasă ca să-i 
aducă vestea cea bună lui DArnot. în sfîrşit, acum urma să facă şi el ceva 
ce era mai bine, să călătorească, să vadă lumea... 

Nici nu intră bine în salonul lui DArnot, că îi şi comunică nerăbdător 
ştirea. DArnot nu fu deloc prea bucuros. 

— Se pare că perspectiva de-a părăsi Parisul te incintă, deşi poate nu o 
să ne vedem multe luni de zile. Tarzan, eşti o fiară nespus de 
nerecunoscătoare! Glumi DArnot. 

— Nu, Paul. Sînt încă un copil: am o nouă jucărie care-mi place la 
nebunie. Aşadar, Tarzan părăsi a doua zi Parisul, cu destinaţia Marsilia şi 
apoi Oran. 


7. DANSATOAREA DIN SIDI AISSA 


rima misiune a lui Tarzan nu promitea deloc să fie pasionantă 
sau măcar importantă. Era vorba e un oarecare locotenent de 
spahii, pe care guvernul avea destule motive să-l suspecteze că 
întreţine relaţii dubioase cu o mare putere europeană. Acest locotenent, pe 

nume Gernois, activa în prezent în garnizoana de la Sidi-bel-Abbes. De 
curînd, fusese numit pe lingă un stat-major, unde, prin obligaţiile de 
serviciu, anumite informaţii de o deosebită importanţă militară ajungeau la 
cunoştinţa sa. Guvernul îl suspecta că vinde unei mari puteri tocmai 
aceste informaţii importante. 

Suspiciunea plana asupra ofiţerului numai ca urmare a unei aluzii 
vagi, făcută într-un acces de gelozie de o pariziancă bine cunoscută. 
Statele-majore sînt foarte stricte în privinţa secretului militar, iar trădarea 
constituie un lucru foarte grav, încît chiar şi o aluzie e luată în seamă. 
Astfel, Tarzan sosea în Algeria, dîndu-se drept călător şi vînător american, 
ca să-l ţină sub observaţie pe locotenentul Gernois. 

Aşteptase cu nerăbdare să-şi revadă Africa lui dragă, însă regiunea 
aceasta modernă era atît de diferită de jungla tropicală, încît ar fi putut să 
rămînă foarte bine la Paris în ciuda emoţiilor pe care le încercase aflînd că 
se va întoarce „acasă". Petrecu o zi întreagă la Oran, cutreierînd străzile 
strimte şi întortocheate ale cartierului 

arab, delectîndu-şi privirea cu peisaje noi -—. | 

şi ciudate. A doua zi se găsea la Sidi-bel- 
Abbes, unde prezentă scrisorile sale de 
recomandare atît autorităţilor civile cit şi 
celor militare — scrisorile nu dezvăluiau 


însă adevăratul scop al misiunii sale. 

Tarzan stăpînea destul de bine limba ^ 
engleză ca să poată trece drept american : ă 
printre arabi şi francezi; nici nu i se cerea 
mai mult. Cînd întîlnea vreun englez, 
vorbea franceza ca să nu se trădeze. 
Vorbea engleza cu străinii care înţelegeau 
această limbă, dar care nu-şi dădeau 



seama de imperfecţiunile lui, de accent şi pronunţie. 

Cunoscu mai mulţi ofiţeri francezi şi, în scurt timp, aceştia începură să- 
1 simpatizeze. îl întîlni şi pe Gernois: un bărbat de vreo patruzeci de ani, 
taciturn şi dispeptic, care nu prea întreţinea relaţii cu camarazii săi. 

Timp de o lună nu se întîmplă nimic care să-i atragă atenţia lui Tarzan. 
Aparent, Gernois nu primea vizite, iar pe-acolo pe unde se ducea nu 
întîlnea persoane care să fie luate drept agenţi ai unei puteri străine, nici 
chiar de cea mai înfîerbîntată imaginaţie. Tarzan începu să spere că, la 
urma urmei, zvonul fusese fals cînd, într-o bună zi, Gernois fu trimis în 
misiune departe spre sud; la Bou Saada, în Sahara Mică. 

O companie de spahii, sub comanda a trei ofiţeri, urma să înlocuiască 
compania stabilită acolo. Din fericire, Tarzan se împrietenise la cataramă cu 
unul dintre ofiţeri, căpitanul Gerard şi cînd omul-maimuţă spuse că vrea să 
se folosească de acest prilej ca să-l însoţească la Bou Saada, unde spera să 

găsească vînat, nu trezi nici cea mai mică bănuială. 

La Bouira, detaşamentul debarcă din tren şi-şi continuă călătoria pe 
cai. Tarzan tocmai se tocmea să-şi cumpere un cal cînd observă că un 
bărbat în haine europene îl urmăreşte cu privirea din pragul unei cafenele. 
Cînd se uită în direcţia aceea, omul se întoarse şi intră în coliba joasă. Lui 
Tarzan i se părură cunoscute chipul şi silueta acelui bărbat, însă curînd 
nu-i mai dădu nici o atentie. 

Marşul spre Aumale fu nespus de obositor pentru Tarzan, al cărui 
antrenament de călărie se reducea doar la cîteva lecţii luate într-un manej 
din Paris. Se simţi atît de istovit incit de îndată ce ajunse la destinaţie, se 
cufundă cu plăcere într-un pat confortabil la hotelul Grossat, în timp ce 
ofiţerii şi soldaţii îşi stabiliră tabăra la postul militar. 

Deşi i se anunţase că a doua zi plecarea va avea loc la o oră matinală, 
Tarzan nu-şi isprăvise micul dejun cînd compania de spahii şi pornise la 
drum. Tînărul se grăbi să-şi termine masa, ca nu cumva spahiii să ajungă 
prea departe. Întîmplător, privi spre uşa ce lega restaurantul cu barul. Nu 
mică îi fu surpriza cînd îl văzu acolo pe Gernois stînd de vorbă tocmai cu 
străinul pe care-1 observase cu o zi înainte la cafeneaua din Bouira. Nu se 
putea înşela; deşi sta cu spatele, atitudinea şi silueta bărbatului îi păreau 
grozav de cunoscute. 

Pe cînd ochii lui Tarzan erau aţintiţi spre cei doi, Gernois ridică brusc 
capul şi-l surprinse privindu-1. 

Străinul vorbise tot timpul în şoaptă, însă ofiţerul francez îl întrerupse 
imediat şi cei doi se ridicară şi dispărură din ochii lui Tarzan. 

Era prima oară cînd i se treziră bănuielile în legătură cu acţiunile lui 
Gernois. Tarzan nu se îndoia că cei doi părăsiseră încăperea numai fiindcă 
Gernois interceptase privirea lui Tarzan pironită asupra lor. Şi omul- 
maimuţă mai avea impresia, care nu-1 părăsea deloc, că îl cunoaşte de 
undeva pe străinul acela, ceea ce-i întări convingerea că trebuie negreşit să- 
i urmărească. 

Tarzan intră în bar, însă cei doi plecaseră. Nu-i mai văzu nici pe stradă, 
deşi găsi fel de fel de motive să intre în mai multe prăvălii înainte de a o 
porni pe urmele coloanei. Spahii ajunseseră destul de departe. Nu-i prinse 
din urmă decît imediat după prînz, la Sidi Aissa, unde soldaţii se opriră 
pentru o odihnă de o oră. Tarzan îl zări pe Gernois în mijlocul soldaţilor, 
însă străinul nu se vedea pe nicăieri. 

La Sidi Aissa era tocmai zi de tîrg. Nenumărate caravane de cămile 
veneau din deşert, iar cete de arabi se ciorovăiau în piaţă. La vederea 
acestui spectacol, Tarzan se simţi cuprins de dorinţa nestăvilită de a mai 
rămîne o zi, ca să poată să-i cerceteze mai în voie pe aceşti fii ai deşertului. 
Compania de spahii plecă deci în după-amiaza aceea spre Bou Saada, fără 
el. Pînă la căderea nopţii petrecu cîteva ore prin piaţă în tovărăşia unui 
tînăr arab, pe nume Abdul, care îi fusese recomandat de hangiu drept un 



slujitor de încredere şi bun tălmaci. 

în tîrg, Tarzan îşi cumpără un cal mai bun decît cel luat la Bouira şi, 
intrînd în vorbă cu arabul mîndru care vindea roibul, află că vînzătorul era 
Kadour-ben-Saden, şeicul unui trib dintr-un ţinut îndepărtat, la sud de 
Djelfa. Prin intermediul lui Abdul, Tarzan îşi pofti noua sa cunoştinţă să 
cineze cu el. Pe cînd cei trei îşi croiau. Drum prin mulţimea de negustori, 
cămile, măgari şi cai, care făceau o hărmălaie necontenită în piaţă, Abdul îl 
trase pe Tarzan de mînecă. 

— Priveşte în urmă, stăpîne — şi-i arătă lui Tarzan o siluetă care, cînd 
tînărul se întoarse, dispăru după o cămilă. Ne-a urmărit aproape toată 
după-amiaza — continuă Abdul. 

— N-am zărit decît un arab într-un burnus negru-albastru şi cu un 
turban alb pe cap — zise Tarzan. La acela te refeci? 

— Da. L-am bănuit imediat, fiindcă pare străin de locurile astea şi n-are 


altă treabă decît să se ţină după noi, ceea ce un arab cinstit nu face; pe 
urmă îşi ascunde partea de jos a feţei — i ... 

se văd numai ochii. Trebuie să fie un om 
rău, fiindcă altfel s-ar tine de o treabă mai 
serioasă. 

— Probabil că-1 înşală mirosul, Abdul 
— răspunse Tarzan. Nimeni nu poate să 



aibă ceva cu mine. Vin pentru prima dată 
în această ţară şi nu mă cunoaşte nimeni, 
îşi va da seama curînd de greşeală şi va 
înceta să ne urmărească. 

— Numai dacă nu e pus pe jefuit — 
replică Abdul. 

— Atunci n-avem altceva de făcut 
decît s-aşteptăm să încerce să facă asta cu 
noi — rîse Tarzan. Te-asigur că-şi va primi porţia cuvenită. 

Cu aceasta, Tarzan încetă să se mai gîndească la urmăritor, deşi printr- 
o întîmplare absolut neprevăzută îi era dat să şi-l amintească destul de 
curînd. 

După ce cinară bine, Kadour-ben-Saden se pregăti să-şi ia rămas bun 
de la gazda sa. Cu declaraţii solemne de prietenie, îl invită pe Tarzan să-l 
viziteze pe domeniile sale sălbatice, unde antilopele, cerbii, mistreţii, 
panterele şi leii se găseau din belşug ca să ispitească un vînător pătimaş. 

După ce plecă şeicul, omul-maimuţă hoinări din nou împreună cu 
Abdul pe uliţele din Sidi Aissa. Curînd îl atrase zarva ce se auzea prin uşa 
deschisă a uneia din numeroasele cafes maures. Trecuse de ora opt şi, cînd 
intră Tarzan, dansul era în toi. încăperea era ticsită de arabi. Toţi fumau şi 
beau cafele negre şi fierbinţi. 

Tarzan şi Abdul găsiră două locuri chiar în centrul încăperii, deşi 
zgomotul îngrozitor stîrnit de muzicanţi cu tobele şi fluierele lor îi făcură să 
regrete că nu-şi căutaseră un loc mai retras, mai ales pentru omul- 
maimuţă căruia îi plăcea liniştea. O ouled-nail destul de atrăgătoare dansa 
în faţa lor. Văzînd hainele europene ale lui Tarzan şi adulmecînd că-i rost 
de un bacşiş generos, fata îşi aruncă batista de mătase pe umărul lui şi fu 
răsplătită cu un franc. 

Dansatoarea fu înlocuită de o alta; privirea ageră a lui Abdul o 
surprinse pe cea dintîi şuşotind cu doi arabi, aflaţi în partea cealaltă a 
camerei, lîngă o uşă ce dădea în curtea interioară. Jur împrejurul galeriei 
din curte se aflau odăile unde locuiau fetele care dansau în cafe. 

La început tălmaciul nu dădu importanţă faptului, dar mai tîrziu 
observă cu coada ochiului că unul dintre bărbaţi făcu un semn cu capul în 
direcţia lor, iar fata se întoarse şi furişă o privire lui Tarzan. Apoi arabii 
dispărură pe uşă, topindu-se în bezna curţii. 

Cînd veni din nou rîndul fetei să danseze, aceasta se învîrti pe lîngă 
Tarzan şi-i adresă toate zîmbetele fermecătoare numai lui. Oacheşii fii ai 
deşertului începură să arunce spre Tarzan priviri încruntate şi fioroase. 
Tînărul însă nu lua în seamă nici zîmbetele fermecătoare, nici căutăturile 
duşmănoase. Fata îşi zvîrli din nou batista şi din nou fu răsplătită cu un 
franc. Pe cînd şi-l lipea de frunte, după obiceiul ouled-nailelor, se aplecă 
spre Tarzan şi-i şopti grăbită cîteva vorbe. 

— în curte e doi care vor să vă facă rău la domnu' — rosti ea repede 


într-o franceză stricată. La început le-am făgăduit să vă atrag în cursa lor, 
însă aţi fost bun şi nu pot să fac asta. Plecaţi repede pînă nu descoperă că 
i-am trădat. Cred că sînt nişte oameni foarte răi. 

Tarzan mulţumi fetei, asigurînd-o că va fi prevăzător. Cînd îşi isprăvi 
dansul, fata traversă încăperea şi ieşi în curte. Tarzan nu părăsi cafe-ul, 
aşa cum îl îndemnase fata. 


Timp de o jumătate de oră nu 
se întîmplă nimic deosebit. Apoi 
din stradă intră un arab cu 
înfăţişare ursuză. Se aşeză lîngă 
european şi începu să-i insulte 
înadins, însă cum insultele erau în 
arabă, Tarzan nu înţelegea o iotă. 
Abdul se hotărî în cele din urmă 
să-l prevină. 

— Tipul ăsta caută gîlceavă. 

Nu e singur. De fapt, în caz că iese 
scandal, aproape fiecare om de aici 
va fi împotriva ta. Ar fi mai bine să 
plecăm în linişte, stăpîne. 

— întreabă-1 pe individul ăsta ce vrea — îi porunci Tarzan. 

^ — Spune că „cîinele de creştin" a insultat o ouled-nail care-i aparţine. 

Caută ceartă, domnu’. 

— Spune-i că n-am insultat nici o ouled-nail de-a lui şi că doresc să 
plece şi să mă lase în pace. Mai spune-i că n-am nimic de împărţit cu el şi 
nici el cu mine. 

— Zice — reluă Abdul după ce-i transmise arabului mesajul — că, pe 
lingă că sînteţi un cîine, mai sînteţi şi fiu de cîine şi că bunica 
r dumneavoastră a fost hienă. Şi, pe deasupra, mai sînteţi şi mincinos... 

Cearta care izbucni atrase atenţia celor din jur şi torentul de invective 
fu urmat de rîsete batjocoritoare, ceea ce arăta limpede încotro se îndreptau 
simpatiile majorităţii. 

Lui Tarzan nu-i plăcea să fie ţinta batjocurii, cum nu-i plăceau nici 
epitetele adresate de arab. Cu toate acestea, cînd se ridică de pe scaun, nu 
arăta deloc furios. Pe buze avea doar o urmă de zîmbet, însă, brusc, 
muşchii de oţel ai omului-maimuţă se încordară şi arabul cel ursuz se trezi 
cu un pumn zdravăn în falcă. Exact în clipa în care arabul se prăbuşea la 
podea, în încăpere năvăliră o jumătate de duzină de compatrioţi care 
stătuseră ascunşi, în stradă, unde aşteptaseră semnalul. Cu strigăte de 
„Ucideţi-1 pe ghiaur" şi „Jos cu cîinele de creştin!" se năpustiră de-a valma 
asupra lui Tarzan. 

Mai mulţi tineri arabi dintre cei de faţă se alăturară atacului împotriva 
omului alb neînarmat. Tarzan şi Abdul fură împinşi spre fundul încăperii de 
puhoiul năvălitorilor. Tînărul arab rămase credincios stăpînului şi, cu 
cuţitul scos din teacă, lupta cot la cot cu el. 

Cu lovituri ca de trăznet, omul-maimuţă dobora pe oricine ajungea în 
bătaia pumnilor lui puternici. Rezista asalturilor şi nu ceda nici un pas, 
avînd pe buze acelaşi zîmbet ce-i înflorise în clipa cînd se ridicase de pe 
scaun ca să-l lovească pe arabul care-1 insultase. Părea cu neputinţă ca fie 
el, fie Abdul, să poată birui pădurea de săbii şi cuţite ameninţătoare ce-i 
înconjura, însă numărul mare de agresori se dovedi pînă la urmă cea mai 
bună apărare pentru ei. Gloata care urla şi blestema era atît de înghesuită, 
incit nu putea mînui săbiile cum trebuie şi nici un arab nu îndrăznea să 
tragă cu arma, de frică să nu rănească pe vreunul dintre tovarăşii lui. 

în cele din urmă, Tarzan reuşi să înşface pe unul dintre atacatorii cei 
mai îndrăzneţi. Cu o mişcare rapidă îl dezarma şi, ţinîndu-1 apoi ca pe un 
scut, se retrase încet, împreună cu Abdul, spre uşa ce da în curtea 
^ interioară. Se opri o clipă în prag şi, ridicîndu-1 deasupra capului pe arabul 
ce se zvîrcolea, îl zvîrli ca dintr-o catapultă peste năvălitori. Tarzan şi Abdul 
păşiră în semiîntunericul de afară. înfricoşate, ouled-nailele se ghemuiau la 
_ picioarele scărilor ce duceau spre odăile lor. Lumina palidă din curte 
provenea de la nişte candele pe care fetele le fixaseră de tocul uşilor, ca să 
dezvăluie mai bine farmecele lor celor ce se întîmplau să treacă prin curtea 

cufundată în beznă. 

Nici n-apucară bine Tarzan şi Abdul să iasă din încăpere, că se şi auzi 
un revolver pocnind în spatele lor. Lovitura pornise din bezna de sub una 
dintre scări. Cînd se întoarseră să-l întîmpine pe noul duşman, două siluete 
mascate se năpustiră spre ei, trăgînd din fugă. Tarzan se aruncă asupra 
celor doi atacatori. Peste o clipă, unul dintre ei zăcea în noroiul din curte, 
dezarmat şi gemînd de durerea pricinuită de o încheietură ruptă. Cuţitul lui 
Abdul străpunse inima celui de-al doilea, exact cînd acesta se pregătea să 
tragă un glonţ în tîmpla credinciosului arab. 

Hoarda înfuriată din interiorul cafenelei se îmbulzea acum afară, în 
urmărirea pradei. La strigătul uneia dintre ouled-naile, fetele stinseră 
candelele şi în curte nu mai stăruia decît lumina palidă ce se strecura prin 
uşa întredeschisă a cafenelei. Tarzan înşfacă sabia celui căzut sub cuţitul 
lui Abdul şi aşteptă torentul de .. 
oameni ce pornise să-i caute 
prin beznă. 


Deodată simţi în spate 
mişcîndu-se cineva. 0 mină 
uşoară îi atinse umărul şi o 
voce de femeie şopti: 

— Repede, domnule, pe 
aici. Urmati-mă! 

— Abdul, vino! N-o să ne fie 
mai rău decît aici — îi spuse 
Tarzan tînărului. 


Femeia îi conduse în sus, 
pe treptele ce dădeau la una din 
camere. Tarzan o urma 
îndeaproape. Observă brăţările 
de aur şi argint pe braţele goale 
şi şiragurile de monede de aur 
care atîrnau în păru-i bogat, precum şi minunatele culori ale veşmîntului. 
Văzu că e o ouled-nail şi îşi dădu instinctiv seama că era aceeaşi care-1 
prevenise mai devreme pe cînd dansa. 

Din capul scării auziră mulţimea întărîtată care-i căuta peste tot prin 
curte. 




— Curînd or să vină şi aici — şopti fata. Nu trebuie să vă găsească, 
fiindcă ei sînt prea mulţi şi, pînă la urmă, or să vă omoare. Grăbiţi-vă! 
Puteţi coborî în stradă pe fereastra din odaia mea. Pînă să-şi dea ei seama 
că nu mai sînteţi în curte, o să vă aflaţi în siguranţă la hotel. 

In vreme ce vorbeau, cîţiva bărbaţi tocmai urcau scara, la capătul 
căreia se aflau cei trei. Unul dintre agresori scoase un strigăt de triumf. 
Tarzan şi slujitorul său fuseseră descoperiţi. Mulţimea se năpusti într- 






























acolo. Atacatorii aflaţi în primele rînduri alergară zoriţi pe scări, însă sus îi 
întîmpină o sabie necruţătoare la care nu se aşteptaseră; la început, victima 
fusese neînarmată. 

Cu un urlet de durere, bărbatul se rostogoli peste cei din spate. Ca 
nişte popice, năvălitorii se prăvăliră claie peste grămadă pe trepte. Scara, 
veche şi şubredă, nu putu rezista mult timp la zgîlţîielile şi la greutatea 
oamenilor: scrîşnind şi pîrîind din toate încheieturile se prăbuşi peste arabii 
de dedesubt, lăsîndu-i pe Tarzan, pe Abdul şi pe fată singuri pe platforma 
de sus. 

— Să fugim! strigă fata. Au să ne prindă dacă vin pe scara cealaltă, prin 
odaia învecinată cu a mea. N-avem timp de pierdut. 

Pe cînd intrau în cameră, Abdul auzi şi traduse pe loc îndemnul adresat 
cîtorva de a se grăbi să ajungă în stradă ca să le taie retragerea pe-acolo. 

— Sîntem pierduţi! zise fata simplu. 

— Sîntem? întrebă Tarzan. 

— Da, domnule, fiindcă mă vor ucide şi pe mine. Doar v-am ajutat. 

Lucrurile luau o nouă întorsătură. Lui Tarzan începuse chiar să-i placă 
tumultul şi primejdiile luptei. Nu se gîndise nici măcar o clipă că fie Abdul, 
fie fata ar avea de suferit, iar el se retrăsese doar atît cît era necesar ca să 
nu fie ucis. Nu intenţiona să fugă, pînă nu s-ar fi încredinţat că este 
pierdut, că într-adevăr nu mai există nici o posibilitate de scăpare. 

Dacă ar fi fost singur, ar fi sărit în mijlocul gloatei îngrămădite şi, 
luptîndu-se precum Numa, leul, i-ar fi uimit pe arabi într-atîta, încît 
salvarea ar fi fost un fleac. Acum însă trebuia să se gîndească necontenit la 
cei doi prieteni credincioşi. 

Şe duse la fereastra ce dădea în stradă. Peste cîteva secunde acolo se 
vor afla duşmanii. Putea auzi de pe acum ceata de arabi care se căţăra pe 
iscările încăperilor învecinate... într-o clipă vor ajunge la uşa odăii. Tarzan 
puse un picior pe pervaz şi se aplecă în afară, însă nu privi în jos. 
Deasupra, cît putea întinde braţul, se afla acoperişul clădirii. O chemă pe 
fată. Aceasta veni lîngă el. Tarzan o prinse de mijloc şi o puse pe umăr. 

— Aşteaptă-mă aici pînă cobor din nou — îi spuse lui Abdul. între timp 
grămădeşte toată mobila din această cameră la uşă; o să-i întîrzie 
îndeajuns. Apoi se urcă pe pervazul ferestrei, cu fata pe umăr. Ţine-te bine! 
O preveni el. 

O clipă după aceea se căţăra pe acoperişul casei, cu uşurinţa şi 
dexteritatea unei maimuţe. Aşezînd-o pe fată pe acoperiş, se aplecă peste 
streaşină şi-l strigă încet pe Abdul. Tînărul alergă la fereastră. 

— Dă-mi mîna! îi şopti Tarzan. 

Arabii, aflaţi acum în camera vecină, băteau în uşă. Cu un trosnet, uşa 
sări în ţăndări într-o clipă. Abdul se simţi ridicat ca un fulg pe acoperiş. 
Tarzan acţionase la timp: în clipa în care urmăritorii năvăleau în odaia fetei, 
de după colţul străzii alţii se îndreptau în goană spre fereastra din stradă. 














8. LUPTA DIN DEŞERT 



C urînd cei trei, stînd ghemuiţi pe acoperişul locuinţelor ouled- 
nailelor, auziră înjurăturile cumplite ale arabilor din încăperea de 
dedesubt. Din cînd în cînd, Abdul îi traducea lui Tarzan cele 

auzite. 

— Acum se ceartă cu cei din stradă fiindcă ne-au lăsat să scăpăm atît 
de uşor. Cei din stradă spun că n-am coborît de acolo... că sîntem încă în 
clădire şi că cei din cameră fiind prea fricoşi să ne atace, încearcă să-i 
înşele spunîndu-le că am fugit. Dacă se mai ceartă în felul ăsta, se vor 
încaieră între ei — spuse Abdul. 

Deodată, cei din încăpere lăsară totul baltă şi se reîntoarseră în 
cafenea. Dar cîţiva mai rămaseră jos, în stradă, fumînd şi sporovăind. 

Tarzan se adresă fetei, mulţumindu-i că îşi riscase viaţa pentru el, un 
necunoscut. 

— Mi-ai plăcut — îi spuse fata simplu. Erai altfel decît cei care vin de 
obicei la cafenea. N-ai vorbit urît cu mine, iar felul în care mi-ai dat banii 
nu m-a jignit. 

— Ce-ai să faci acum după toate cele întîmplate? Nu te mai poţi 
întoarce la cafenea. Oare vei fî în siguranţă la Sidi Aissa? 

— Mîine vor uita cu toţii ce-a fost — răspunse ea. însă aş fî foarte 
fericită dacă n-ar trebui să mă întorc la cafeneaua asta sau la alta. N-am 
rămas aici de plăcere. Sînt prizonieră. 

— Prizonieră? exclamă Tarzan, neîncrezător. 

— Sclavă, ar fî un cuvînt mai potrivit — spuse fata. Am fost furată de o 
bandă de tîlhari, noaptea din douar-ul tatălui meu. M-au adus aici şi m-au 
vîndut unui arab care tine cafeneaua asta. Sînt doi ani de cînd i-am văzut 
ultima oară pe ai mei. Familia mea e departe, în sud. Ai mei nu vin 
niciodată pînă la Sidi Aissa. 

— Ai vrea să te întorci la al tăi? o întrebă Tarzan. Dacă vrei, aş putea să 
te duc în siguranţă măcar pînă la Bou Saada. Sînt convins că acolo aş 
putea aranja cu comandantul să te trimită mai departe. 

— Oh, domnu'! strigă ea. Cum aş putea să vă răsplătesc! Doar nu vreţi 
să spuneţi că aţi face atît de mult pentru o ouled-nail. Tatăl meu însă vă 
poate răsplăti şi o va face negreşit. Doar e mare şeic. E Kadour-ben-Saden. 

— Kadour-ben-Saden!? exclamă Tarzan. Păi Kadour-ben-Saden se află 
în Sidi Aissa chiar în clipa asta. A cinat cu mine acum cîteva ore. 

— Tata în Sidi Aissa?! strigă fata. Alah fie slăvit! Sînt într-adevăr 
salvată! 

— Sst! îi preveni Abdul. Ascultaţi. 

De jos veneau nişte sunete, voci care se desluşeau foarte bine în 



















liniştea nopţii. Tarzan nu înţelegea o iotă, însă Abdul şi fata îi traduceau. 

— Au plecat — spuse fata. Pe tine te vor domnu'. Unul dintre ei zice că 
străinul care le-a dat bani pentru uciderea ta zace cu încheietura ruptă în 
casa lui Ahmed bin Soulef şi ca a oferit o recompensă şi mai mare celor care 
te vor aştepta pe drumul spre Bou Saada şi te vor ucide. 

— E acelaşi individ care l-a urmărit, pe domnu' prin piaţă azi! izbucni 
Abdul. L-am văzut din nou în cafenea... pe el şi pe cel ce-1 însoţea; cei doi 
au ieşit în curtea interioară după ce au tras asupra noastră cînd ieşeam din 
cafenea. De ce vor să vă omoare, domnu'? 

— Nu ştiu nici eu — răspunse Tarzan şi, după o pauză, adăugă: Numai 
daca... 

însă nu-şi sfîrşi vorba, fiindcă gîndul care-i fulgeră prin minte, deşi 
părea singura explicaţie logică a misterului, părea în acelaşi timp imposibil. 

Curînd plecară şi cei care-i aşteptau în stradă. Curtea şi cafeneaua se 
goliră. Cu multă precauţie, Tarzan coborî pe pervazul ferestrei. Nu mai era 
nimeni în camera fetei. Se reîntoarse pe acoperiş, îl coborî mai întîi pe 
Abdul, iar apoi a lăsă binişor pe fată în braţele arabului. 

De pe fereastră, Abdul îşi făcu vînt în stradă, care nu se afla prea 
aproape. Tarzan o luă în braţe pe fată şi săriră împreună fără nici o 
greutate. Asemenea salturi făcuse de nenumărate ori în junglă, cînd ducea 
vreo povară în braţe. De frică, fata scoase un ţipăt uşor, însă Tarzan atinse 
caldarîmul fără să se clatine şi o depuse teafără pe pămînt. O clipă, fata se 
sprijini de el: 

— Cît de puternic şi musculos e domnu'. El adrea, leul negru, nu-i mai 
puternic. 

— Aş vrea să-l întîlnesc pe acest El adrea al vostru — spuse Tarzan. Am 
auzit vorbindu-se atîtea despre el. 

— Vino la douar-ul tatălui meu şi-l vei întîlni — zise fata. Leul trăieşte 
pe un pinten de munte, la miazănoapte de ţinutul nostru. Noaptea coboară 
din vizuina lui să prade douar-ul tatălui meu. Cu o lovitură de labă 
zdrobeşte ţeasta taurului. E vai şi amar de călătorul întîrziat care-1 
întîlneşte pe El adrea noaptea. 

Ajunseră fără alte piedici la hotel, unde patronul, cam somnoros, 
protestă vehement că i se cere să-l caute şi să-l găsească pe Kadour-ben- 
Saden pînă a doua zi dimineaţa. O piesă de aur schimbă cu desăvîrşire 
atitudinea patronului şi, în cîteva secunde, un servitor porni pe la hotelurile 
mai mici din localitate, unde era de aşteptat să tragă un şeic din deşert 
împreună cu ai săi. Tarzan socotea că trebuie negreşit să-l vadă pe tatăl 
fetei chiar în noaptea aceea, de teamă ca acesta să nu plece a doua zi în zori 
şi astfel să nu-1 mai găsească. 

Aşteptară încordaţi. După o jumătate de oră servitorul se înapoie cu 
Kadour-ben-Saden. Bătrînul şeic intră în cameră, cu o privire întrebătoare 
pe faţa lui mîndră. 

Domnul mi-a făcut cinstea să... — începu el, însă privirea-i se pironi 


,, 


asupra fetei. Cu braţele desfăcute, străbătu încăperea şi o îmbrăţişa. Copila 
mea! Strigă el. Alah e bun! Şi ochii bătrînului războinic se umplură de 
lacrimi. 

După ce-şi istorisiră cum a fost răpită fata şi cum a fost salvată, 
Kadour-ben-Saden strînse mîna lui Tarzan. 

— Tot ce aparţine lui Kadour-ben-Saden e şi al tău, prietene; chiar Şi 
viaţa — spuse el simplu. 

Tarzan ştia că acestea nu erau vorbe goale. Cu toate că nu se 
odihniseră deloc, hotărîră să pornească cît mai de dimineaţă, încercînd să 
parcurgă într-o singură zi distanţa pînă la Bou Saada. Pentru bărbaţi nu 
era greu, însă pentru fată urma să fie o călătorie obositoare. Dar tînăra 
dorea să pornească o dată cu ei, căci ardea de nerăbdare să-şi revadă 
familia şi prietenii, de care fusese 
despărţită doi ani. 

Tarzan nici nu închise bine ochii, că 
fu trezit din nou şi peste un ceas grupul 
pornea călare pe drumul ce ducea spre 
miazăzi, la Bou Saada. Cîtiva kilometri 
drumul fu în stare bună şi putură să 
înainteze repede; brusc însă, totul se 
prefăcu într-o întindere nesfîrşită de 
nisip. Cu fiecare pas, caii se afundau 
pînă la glezne. Grupul format din 
Tarzan, Abdul, şeic şi fiica lui, era 
escortat de patru călăreţi din tribul 
şeicului, care-1 însoţiseră în călătoria la 
Sidi Aissa. Astfel înarmaţi cu şapte 
puşti, nu aveau motive să se teamă de 
vreun atac ziua şi, dacă totul mergea 
bine, puteau ajunge la Bou Saada 
înainte de căderea nopţii. 

Un vînt puternic îi învălui în mijlocul nisipului învolburat al pustiului. 
Buzele lui Tarzan se uscară şi crăpară. Ţinutul înconjurător, atît cît 
cuprindeai cu ochii, era departe de a fi atrăgător. O vastă întindere, un 
teren accidentat, cu mici coline aride, unde din loc în loc creşteau pilcuri de 
arbuşti lugubri. Departe, spre sud, se înălţau crestele nedesluşite ale 
munţilor Atlas.”Ce mult se deosebesc toate acestea de Africa minunată a 
copilăriei mele!” gîndi Tarzan. 

Veşnic la pîndă, Abdul privea înapoi destul de des; aproape tot atît cît 
privea înainte. Se oprea în vîrful fiecărei coline pe care o urcau şi, întorcînd 
calul, scruta cu multă luare-aminte ţinutul pe care-1 străbătuseră. în cele 
din urmă cercetările sale fură răsplătite. 

— Priviţi! Strigă spre ceilalţi. Şase călăreţi sînt pe urmele noastre. 

— Fără doar şi poate că printre ei se află şi prietenul dumneavoastră de 
aseară; sînt sigur de asta, domnule — remarcă sec Kadour-ben-Saden, 
adresîndu-se lui Tarzan. 

— Fără îndoială — răspunse omul-maimuţă. îmi pare rău că voi, 
tovarăşii mei de drum, veţi fi în primejdie. îndată ce vom ajunge în satul 
următor, mă voi opri şi-i voi întreba pe aceşti domni ce doresc. Voi vă veţi 
continua călătoria. Nu e nici o grabă s-ajung la Bou Saada astă-seară şi nu 
văd de ce n-ati călători în tihnă. 

— Dacă te opreşti, ne oprim şi noi — zise Kadour-ben-Saden. Vom 
rămîne cu tine pînă ce vei fi în siguranţă cu prietenii tăi sau pînă ce 
duşmanii vor renunţa să te urmărească. Te rog să nu mai adaugi nimic. 

Tarzan acceptă. Era un om căruia îi plăcea să vorbească puţin şi poate 
tocmai de aceea Kadour-ben Saden se ataşase de el, căci arabul urăşte 
pălăvrăgeala. 

Tot restul zilei Abdul îi ţinu sub observaţie pe cei ce călăreau în urma 
lor şi care păstrau mereu aceeaşi distanţă. La popasuri urmăritorii nu se 
apropiau deloc de ei. 

— Aşteaptă să se întunece — zise Kadour-ben-Saden. 

întunericul se lăsă înainte ca ei să ajungă la Bou Saada. Lui Abdul îi 
venea acum foarte greu să desluşească siluetele înveşmîntate în alb care-i 
urmăreau, însă era limpede că necunoscuţii reduceau distanţa dintre ei şi 
că intenţionau să-i atace, îi spuse acest lucru lui Tarzan în şoaptă, fiindcă 
nu voia s-o alarmeze pe fată. Omul-maimuţă îşi îmboldi calul lîngă arab, în 
spatele grupului. 

— Abdul, vei călări împreună cu ceilalţi. Afacerea asta mă priveşte 
numai pe nime. Am să-i aştept într-un loc potrivit şi am să-i întreb ce vor. 

— Abdul rămîne cu tine — răspunse tînărul arab. 

Tarzan îşi dădu seama că nici ameninţările, nici rugăminţile nu-i vor 
schimba hotărîrea. 

— Prea bine, rămîi atunci... Uite, aici e un loc foarte bun. Vezi stîncile 
acelea din vîrful colinei? O să ne ascundem acolo şi o să le atragem atenţia 
acestor domni că sîntem aici. 

îşi minară caii mai aproape de stînci şi descălecară. Ceilalţi, care 
călăreau mai în fată, se mistuiră în beznă. înaintea lor străluceau luminile 
oraşului Bou Saada. Tarzan îşi scoase puşca din toc, apoi îşi pregăti şi 
revolverul. îi spuse lui Abdul să se ascundă cu caii în spatele stîncilor, aşa 
încît animalele să fie ferite de gloanţele duşmanilor în caz că vor trage. 
Tînărul arab se prefăcu a-i da ascultare întocmai, însă îndată ce priponi 
bine caii de nişte arbuşti, se tîrî înapoi la cîţiva paşi în spatele lui Tarzan. 

Omul-maimuţă se postă chiar în mijlocul drumului, pregătit să-i 
întîmpine pe urmăritori. Nu trebui să aştepte mult. Curînd răsună galopul 
cailor în beznă şi numaidecît Tarzan desluşi cîteva pete mai deschise la 









culoare mişcîndu-se pe fundalul întunecat al nopţii. 

— Opriţi sau trag! îi somă el. Siluetele albe se opriră brusc şi, în 
noapte, urmă o clipă de tăcere. Apoi se auziră şoaptele urmăritorilor: se 
sfătuiau între ei. Ca nişte stafii, călăreţii fantomatici se împrăştiară în cele 
patru zări. Deşertul se cufundă din nou într-o linişte deplină. Era totuşi o 
linişte ameninţătoare ce nu prevestea nimic bun. 

Abdul se ridică intr-un genunchi. Tarzan ciuli urechea, deprinsă cu cele 
mai imperceptibile zgomote ale junglei şi curînd desluşi pasul uşor al cailor 
apropiindu-se din toate părţile. Era limpede: fuseseră înconjuraţi. Deodată, 
din direcţia în care privea răsună o împuşcătură; glonţul îi şuieră pe 
deasupra capului. Tarzan trase într-acolo unde văzuse flacăra ţîşnind pe 
gura ţevii. 

Imediat pustiul fu străbătut de împuşcături. Abdul şi Tarzan trăgeau 
numai în direcţia flăcărilor... hu puteau să-şi vadă duşmanii. Numaidecît îşi 
dădură seama că atacatorii îi înconjurau. înaintarea deveni mai 
vertiginoasă cînd agresorii pricepură că cei care li se împotriveau erau 
puţini la număr. 

Unul dintre ei se apropie prea mult şi cum Tarzan era obişnuit să vadă 
prin întunericul junglei, ţinti, trase şi şaua rămase goală. Odată cu 
împuşcătura se auzi un urlet de durere... 

— Sorţii sînt de partea noastră Abdul — spuse Tarzan, rîzînd încet. 

Era însă prea devreme pentru astfel de pronosticuri. La un semnal, cei 
cinci călăreţi îşi îmboldiră caii şi năvăliră toţi asupra celor doi. Se părea că 
lupta nu va dura mult. Tarzan şi Abdul se adăpostiră în grabă îndărătul 
stîncilor ca să-i aibă pe duşmani în faţă. Răsună tropotul nebun al cailor în 
galop. Se trăgea din ambele părţi; apoi arabii se retraseră ca să repete 
manevra. Acum nu mai erau decît patru contra doi. 

Timp de cîteva clipe, nici un sunet nu tulbură bezna înconjurătoare. 
Tarzan nu putea şti dacă arabii, înspăimîntaţi de pierderi, renunţaseră la 
luptă sau dacă nu cumva îi pîndeau la marginea drumului spre a-i ataca pe 
cînd s-ar fi îndreptat spre Bou Saada. Nu i se lăsă însă prea multă vreme de 
gîndit, fiindcă iureşul unui nou atac răzbătu în noapte. Nici nu se stinse 
ecoul primei împuşcături, cînd în spatele arabilor răsunară o duzină de alte 
focuri. Dinspre Bou Saada se auzi tropot de cai şi, curînd o nouă ceată se 
avîntă cu strigăte sălbatice în luptă. 

Agresorii nu mai aşteptară să afle cine sînt noii veniţi. Trăgînd o salvă 
de adio, galopară pe lingă poziţia ocupată de Tarzan şi de Abdul, 
aşteptîndu-se în goană pe drumul spre Sidi Aissa. O clipă mai tîrziu se ivi şi 
Kadour-ben-Saden, însoţit de luptătorii săi. 

Bătrînul şeic răsuflă uşurat cînd constată că Tarzan şi Abdul sînt teferi. 
Nici caii nu fuseseră atinşi de gloanţe. îi căutară pe cei doi indivizi care se 
prăbuşiseră la pămînt, doborîţi de Tarzan şi, văzînd că sînt morţi, îi lăsară 
acolo. 



— De ce nu mi-ai spus c-aveai de gînd să-i atragi într-o ambuscadă pe 
ticăloşii ăia? întrebă şeicul pe un ton supărat. Dacă îi aşteptam toţi şapte, 
puteam să-i doborîm pînă la unul. 

— Atunci n-ar fi trebuit să ne oprim deloc — răspunse Tarzan. Dacă 
mi-aş fi continuat drumul spre Bou Saada. Ei ne-ar fi ajuns din urmă şi ne- 
ar fi atacat, oricum, astfel că am fi fost angajaţi în luptă cu toţii. Eu însă n- 
am vrut să vă amestec în cearta asta şi de aceea Abdul şi cu mine ne-am 
oprit ca să-i luăm la întrebări. Apoi mai era şi fiica dumitale... Nu puteam s- 
o expun, fără nici un motiv, îndemînării celor şase trăgători., 

Kadour-ben-Saden ridică din umeri. Nu-i plăcea deloc faptul că nu 
fusese chemat să lupte. 

Lupta, care avusese loc foarte aproape de Bou Saada, alertase o 
companie de soldaţi din garnizoana locală. Tarzan şi grupul său îi întîlniră 
chiar la porţile oraşului. Ofiţerul de gardă îi opri şi-i întrebă ce se 
întîmplase. 

— O bandă de jefuitori... — răspunse Kadour-ben-Saden. Au atacat pe 
doi dintre ai noştri care au rămas în urmă, însă cînd ne-am întors cu toţii, 
s-au făcut nevăzuţi, ticăloşii! Doi dintre bandiţi au fost omorîţi. Nici unul 
dintre oamenii mei n-a fost rănit. 

Ofiţerul păru mulţumit cu atît şi, după ce le notă numele, plecă însoţit 
de soldaţi la locul încăierării, ca să aducă în tabără cadavrele celor doi 
pentru a fi identificate. 

Două zile mai tîrziu Kadour-ben-Saden împreună cu fiica lui şi cu 
oamenii săi porniră către miazăzi, prin trecătoarea aflată mai jos de Bou 
Saada. Se îndreptau spre casa lor, departe, în sălbăticie. Şeicul îl invită pe 
Tarzan să vină cu ei. Fata stărui şi ea. Tarzan nu le putea dezvălui motivul 
pentru care se vedea nevoit să refuze. Mai ales acum, cînd după întîmplările 
din ultimele zile sarcinile lui se anunţau mai importante, nici nu se putea 
gîndi să-şi părăsească postul. Le făgădui însă, că, dacă îi va sta în putinţă, 
va veni mai tîrziu. Aşa că trebuiră să se mulţumească cu asigurarea dată. 

Ultimele două zile, Tarzan şi le petrecuse în tovărăşia lui Kadour-ben- 
Saden şi a fiicei sale. îl interesau nespus de mult aceşti războinici 
necruţători şi demni. Profitase de prilejul pe care îl oferea prietenia lor ca să 
afle cît mai multe despre viaţa şi obiceiurile lor. începuse chiar să prindă 
primele noţiuni de limbă, sub îndrumarea plăcută a fetei cu ochi căprui. 
Tarzan regretă din inimă cînd îi văzu cum se depărtează şi, stînd călare pe 
cal la intrarea în defileu unde îi însoţise, privi după micul grup pînă cînd 
acesta se pierdu cu totul în zare. 

Iată, aceştia erau oamenii dragi inimii sale! Viaţa lor sălbatică, aspră, 
plină de primejdii şi greutăţi îi plăcea acestui om pe jumătate sălbatic, cu 
mult mai mult decît orice văzuse în mijlocul civilizaţiei efeminate din marile 
oraşe. Era o viaţă mai frumoasă chiar decît cea din junglă, fiindcă te puteai 
bucura şi de societatea oamenilor adevăraţi, demni de cinste şi respect. în 





acelaşi timp erau aproape de natura sălbatică, pe 
care el o iubea atît. în minte îi încolţi gîndul că 
odată misiunea dusă la îndeplinire, să demisioneze 
şi să-şi petreacă restul vieţii în mijlocul tribului lui 
Kadour-ben- Saden. 

întoarse apoi calul şi se îndreptă încet spre Bou 
Saada. 

La stradă, hotelul Petit Sahara, unde trăsese 
Tarzan în Bou Saada, avea un bar, două 
restaurante şi bucătăriile. Ambele săli-restaurant 
dădeau direct în bar iar una dintre el era rezervată 
exclusiv pentru ofiţerii din garnizoană. De la bar, 
puteai privi în oricare din sălile-restaurant. 

După ce-1 conduse pe Kadour-ben-Saden şi 
oamenii lui, Tarzan se îndreptă spre bar. Kadour- 
ben-Saden voia să străbată o bună bucată de drum 
chiar în ziua aceea, astfel că pornise dis-de-dimineaţă. Cînd se întoarse la 
hotel, Tarzan mai găsi cîţiva călători luîndu-şi micul dejun. 

Plimbîndu-şi privirea la întîmplare prin restaurantul ofiţerilor, Tarzan 
observă ceva care-i trezi îndată interesul: îl văzu acolo pe locotenentul 
Gernois, care parcă aştepta pe cineva. Tocmai în clipa aceea, un arab 
îmbrăcat în alb se apropie de locotenent şi aplecîndu-se, îi şopti cîteva. 
Cuvinte la ureche. Apoi arabul ieşi din sală pe o altă uşă. 

Lucrul în sine nu spunea prea multe, însă cînd omul se aplecase să-i 
vorbească ofiţerului, Tarzan zărise printr-o tăietură a burnusului că 
necunoscutul îşi purta mina stingă într-o eşarfă. 



9. NUMA „EL ADREA" 


n ziua în care Kadour-ben-Saden pleca spre sud, diligenta din 
^1 nord îi aducea lui Tarzan o scrisoare de la DArnot; epistola îi 
fusese transmisă de la Sidi-bel-Abbes. Scrisoarea zgîndări vechea 
rană pe care Tarzan ar fi dorit să o uite. Totuşi, nu se supără pe DArnot că 
îi scrisese; cel puţin ţinea treaz interesul omului-maimuţă. Iată conţinutul 
scrisorii: 


Dragul meu Jean, 

De cînd ţi-am scris ultima dată am fost la Londra cu nişte afaceri. Nu am 
stat acolo decît trei zile. Chiar în prima zi am întîlnit aşa, pe neaşteptate, în 
strada Henrietta, un vechi prieten de-al tău. Pentru nimic în lume n-o să 
ghiceşti cine era: domnul Samuel T. Philander în persoană! E adevărul 
adevărat. Parcă văd expresia ta de neîncredere. Şi asta încă nu e totul. A 
























insistat să-l însoţesc la hotel şi acolo i-am găsit pe ceilalţi: pe profesorul 
Archimedes Q. Porter, pe domnişoara Porter şi pe negresa aceea imensă, 
doica domnişoarei Porter... Esmeralda dacă ţi-o mai aminteşti. Pe cînd mă 
aflam acolo, a venit şi Clayton. Cei doi se vor căsători în curînd, sau destul de 
curînd şi din zi în zi m-aştept să primesc o invitaţie. Din cauza morţii tatălui 
său, nunta va fi celebrată cu multă discreţie: vor participa numai rudele 
apropiate. 

Cînd am rămas singur cu domnul Philander, bătrînul prieten mi-a făcut 
cîteva confidenţe. Mi-a spus că domnişoara Porter a amînat căsătoria de trei 
ori pînă acum. Mi-a mai destăinuit că, după părerea lui, fata nu s-a prea 
grăbit să se mărite cu Clayton, însă, de data asta, evenimentul va avea loc cu 
siguranţă. 

De bună seamă, toţi au întrebat de tine. Nu te teme, ţi-am respectat 
dorinţa, cu privire la originea ta adevărată. Le-am spus doar cîte ceva despre 
preocupările tale actuale. 

Domnişoara Porter, în special, părea extrem de interesată de tot ceea ce îi 
povesteam despre tine şi m-a întrebat o mulţime de lucruri. Mi-e teamă că m- 
am amuzat cam mult pe seama dorinţei şi hotărîrii tale de a te înapoia, în, 
cele din urmă, în jungla unde te-ai născut. După aceea mi-a părut rău; gîndul 
că vrei să te întorci la viaţa aceea plină de primejdii îngrozitoare părea să o 
scoată din minţi. „Şi totuşi — spunea ea — nu ştiu... Sînt mult mai mulţi 
oameni nefericiţi decît pericolele care-l pîndesc pe domnul Tarzan în jungla 
înfricoşătoare şi plină de primejdii. Cel puţin conştiinţa lui nu va fi chinuită de 
remuşcări. Există şi clipe de tihnă şi linişte şi nişte privelişti de o 
extraordinară frumuseţe. Poate ţi se va părea ciudat că tocmai eu vorbesc 
astfel, eu care am trecut prin atîtea încercări prin pădurea aceea înfiorătoare. 
Cu toate acestea, uneori doresc să mă întorc în inima junglei, fiindcă simt că 
cele mai fericite clipe din viaţa mea acolo le-am petrecut”. 

Pe cînd vorbea, în ochi i se putea citi o tristeţe fără margini; mi-am dat 
seama că ştia că îi cunosc secretul. în felul acesta îţi transmitea un ultim 
mesaj de dragoste din partea unei inimi care-ţi păstrează vie amintirea, deşi 
stăpîna aparţine altuia. 

Clayton părea enervat şi, tot timpul cît ai fost subiectul conversaţiei, nu 
şi-a găsit locul. Avea o privire neliniştită şi speriată. Totuşi, cînd a vorbit 
despre tine, a făcut-o cu multă amabilitate. Mă întreb dacă nu cumva ştie 
adevărul în privinţa ta. 

împreună cu Clayton venise şi Tennington. Sînt foarte buni prieteni, după 
cum ştii. Tocmai se pregăteşte să pună la cale una din croazierele acelea 
interminabile cu iahtul lui şi-i îndemna pe toţi să-l însoţească. A încercat să 
mă convingă şi pe mine. De data asta se gîndeşte să facă înconjurul Africii. I- 
am atras atenţia că într-o bună zi preţioasa lui jucărie o să-l ducă, pe el şi pe 
cîţiva dintre prietenii lui, în fundul oceanului, dacă nu-ţi scoate din cap că 
iahtul e o ambarcaţiune şi nu un vas de război. 



Alaltăieri m-am reîntors la Paris, iar ieri, la curse, i-am întilnit pe contele 
şi pe contesa de Coude. M-au întrebat ce mai faci. De Coude pare într-adevăr 
ataşat de tine. Se pare că a scăpat de gîndurile negre. Olga e la fel de 
frumoasă, însă ceva mai reţinută. Cred că a tras învăţămintele necesare, 
după cele întîmplate cu tine şi asta o să-i servească pentru tot restul vieţii. A 
fost un noroc pentru ea şi pentru de Coude că ai fost tu şi nu un altul mai 
sofisticat. Dacă i-ai fi făcut curte Olgăi cu adevărat, mi-e teamă că n-aţi fi 
avut nici o şansă. 

M-a rugat să-ţi comunic că Nikolas a părăsit Franţa. I-a dat douăzeci de 
mii de franci ca să plece şi să nu se mai întoarcă. Contesa se felicită că a 
scăpat de el înainte de a traduce în fapt o nouă ameninţare pe care o făcuse 
recent: aceea de a te ucide cu prima ocazie. Zicea că i-ar veni tare greu să ştie 
că sîngele fratelui ei ţi-a pătat mîinile, fiindcă te îndrăgeşte tare mult. Nu se 
sfia să o spună în faţa contelui. în privinţa rezultatului înfruntării dintre tine 
şi Nikolas contesa era convinsă că tu ai fi ieşit învingător. Contele era şi el de 
aceeaşi părere. Ba chiar a adăugat că ar fi nevoie de un regiment întreg de 
Rokoff ca să te omoare. După cum vezi, contele are un respect nemărginit 
pentru puterea ta. 

Cît despre mine, am fost rechemat pe vas. în două zile vom părăsi Havre, 
plecînd într-o direcţie necunoscută. Dacă-mi trimiţi scrisorile, menţionînd 
numele vasului, le voi primi în cele din urmă. La rîndul meu, îţi voi scrie 
îndată ce se va ivi prilejul. 

Prietenul tău credincios, Paul DAmot 

„Tare mi-e teamă că Olga a aruncat cei douăzeci de mii de franci pe 
fereastră" — gîndi Tarzan aproape cu glas tare. 

Reciti de mai multe ori pasajul în care D'Arnot reproducea conversaţia 
cu Jane Porter. Tarzan încercă o mică bucurie citind cele scrise acolo, însă 
era mai bine aşa decît cu totul nefericit. 

în următoarele trei săptămîni nu se întîmplă nimic deosebit. De mai 
multe ori, Tarzan îl reîntîlni pe misteriosul arab. Odată îl văzu chiar 
schimbînd din nou cîteva vorbe cu locotenentul Gernois. Cu toate 
încercările sale şi în ciuda urmăririi asidue, Tarzan nu putu să descopere 
unde locuia arabul, deşi ar fi dat oricît să afle. 

Gernois care nu era de fel prietenos, se ţinea tot timpul departe de 
Tarzan de cînd cu întîmplarea din restaurantul hotelului din Aumale. în 
cele cîteva ocazii cînd fură puşi faţă în faţă, atitudinea ofiţerului fu evident 
ostilă. 

Pentru a-şi putea juca rolul mai departe, Tarzan îşi petrecu o bună 
parte din timp vînînd în vecinătatea localităţii Bou Saada. Petrecea zile 
întregi printre colinele de la poalele, munţilor, prefăcîndu-se a căuta gazele. 
Ori de cîte ori întîlnea gingaşele animale nu făcea altceva decît să-şi scoată ' 
puşca şi să le lase să fugă. Omul-maimuţă nu încerca nici o satisfacţie 



ucigînd fiinţele cele mai lipsite de apărare şi mai nevinovate, numai din 
plăcerea de a ucide. De fapt, Tarzan nu ucisese niciodată din, plăcere 
pentru simplul motiv că nu găsea nici o plăcere în a omorî. îi plăceau 
luptele drepte şi extazul victoriei. îi plăcea vînătoarea aprigă pentru 
agonisirea hranei şi-atunci îşi măsura dibăcia şi măiestria cu iscusinţa şi 
şiretenia, altuia. Să plece însă din oraş îmbuibat de mîncare, ca să ucidă o 
frumoasă gazelă cu ochi calzi — oh! Acest lucru i se părea mai crud decît 
uciderea premeditată şi cu sînge rece a unui om. Tarzan nu voia nimic din 
toate acestea. El se ducea la vînătoare de unul singur ca să nu-i descopere 
nimeni şiretlicul. 

Odată, de bună seamă fiindcă umbla veşnic neînsoţit, era cit pe aci să- 
şi piardă viaţa. Călărea agale printr-o vîlcea, cînd, chiar în spatele lui, 
răsună o împuşcătură. Glonţul trecu prin casca pe care o purta pe cap. 
Deşi galopă ca vîntul spre vîrful colinei, nu găsi nici o urmă de duşman, 
înapoindu-se de la Bou Saada, nu mai întîlni nici ţipenie de om. 

„Da e limpede, Olga a irosit de pomană cei douăzeci de mii de franci" — 
îşi spuse Tarzan, amintindu-şi întîmplarea. 

în seara aceea, la cină, Tarzan fu oaspetele căpitanului Gerard. 

— Se pare că nu prea ai avut noroc la vînătoare? îl tachina ofiţerul. 

— Nu — răspunse Tarzan. Vînatul pe aici e cam timid şi nici eu nu prea 
mă dau în vînt după păsări şi antilope. Cred că am să mă duc ceva mai spre 
sud, să încerc să vînez cîţiva lei algerieni. 

— Straşnic! exclamă căpitanul. Mîine pornim spre Djelfa. Cel puţin vei 
avea companie pînă acolo. Locotenentul Gernois şi cu mine am primit ordin 
să luăm o sută de soldaţi şi să efectuăm o misiune de patrulare într-o 
regiune în care bandele de tîlhari ne dau destulă bătaie de cap. Poate că 
vom avea plăcerea să vînăm leul împreună... Ei, ce zici? 

Tarzan fu mai mult decît bucuros şi nu şovăi să se arate astfel. 
Căpitanul ar fi fost uimit dacă ar fi ştiut adevărata pricină a bucuriei 
omului-maimuţă. Gernois şedea chiar în faţa acestuia şi nu păru încîntat 
de propunerea căpitanului. 

— Vei vedea că vînătoarea de lei e mult mai periculoasa — adăugă 
căpitanul Gerard. 

— Vînătoarea gazelelor are riscurile sale — răspunse Tarzan. Mai ales 
cînd te duci singur... Am aflat lucrul acesta chiar azi. Am mai descoperit că, 
deşi gazela e cea mai fricoasă dintre animale, nu e totuşi cea mai laşă. 

Zicînd acestea, Tarzan îşi îndreptă ca din întîmplare privirea spre 
Gernois. Nu voia ca ofiţerul să-şi dea seama că e suspectat sau 
supravegheat. Vorbele sale puteau totuşi să aibă efect, dovedind că Gernois 
este implicat sau, cel puţin, că este la curent cu anumite întîmplări 
petrecute recent. Tarzan văzu cum Gernois se aprinde la faţă. Se mulţumi 
numai cu această mărturie şi schimbă repede subiectul. 

în dimineaţa următoare, pe cînd călăreau spre miazăzi, o duzină de 













arabi alcătuiau ariergarda coloanei. 

— Nu sînt sub comanda mea — răspunse Gerard la întrebarea lui 
Tarzan. Ne însoţesc doar pe drum ca să ne ţină de urît. 

De cînd poposise în Algeria, Tarzan aflase destule lucruri despre 
caracterul arabilor ca să ştie că nu acesta era adevăratul motiv, mai ales că 
arabii nu sînt din cale afară de fericiţi cînd se găsesc în tovărăşia străinilor 
şi, în special, a soldaţilor francezi. Astfel că, în mintea lui, încolţiră bănuieli 
şi se hotărî să ţină sub strictă supraveghere grupul de arabi care urma 
coloana la o distanţă de aproape un sfert de kilometru. Arabii însă nu se 
apropiau mai mult, nici chiar în timpul popasurilor şi Tarzan nu putu să-i 
cerceteze mai îndeaproape. 

într-un tîrziu se convinse că arabii cu pricina erau asasini plătiţi, 
trimişi pe urmele lui. Nu se îndoia că Rokoff pusese la cale complotul. N-ar 
fi putut spune dacă ticălosul făcea acest lucru ca să se răzbune pentru cele 
întîmplate în trecut, cînd Tarzan îi dejucase planurile şi-l umilise, sau 
fiindcă îl interesa în vreun fel misiunea lui în afacerea Gernois. Dacă 
motivul din urmă era cel adevărat — şi se părea că aşa este, ţinînd seama 
de faptul că Gernois îl suspectează, fapt de altfel dovedit — atunci însemna 
că avea de luptat împotriva a doi duşmani puternici. în pustiurile Algeriei, 
către care se îndreptau ei, prilejurile de a-i face de petrecanie unui duşman, 
în linişte şi fără a trezi suspiciuni, erau multiple. 

După ce rămaseră în tabără la Djelfa timp de două zile, coloana înainta 
către sud-vest, unde se zvonise că bandele de tîlhari operau împotriva unor 
triburi ale căror douar-uri se aflau la poalele munţilor. 

Mica ceată de arabi care-i însoţise de la Bou Saada dispăru deodată, 
chiar din noaptea cînd se dădu ordin să se facă pregătiri pentru marşul de 
a doua zi. Tarzan întrebă într-o doară de ce plecaseră arabii, însă nimeni nu 
fu în stare să-i răspundă şi nici în ce direcţie o apucaseră. Omului-maimuţă 
începea să nu-i mai placă situaţia, mai ales cînd se gîndea că-1 văzuse pe 
Gernois şuşotind cu unul dintre arabi la o jumătate de oră de la primirea 
instrucţiunilor privitoare la noua misiune. 

Numai Gernois şi Tarzan cunoşteau direcţia propusă pentru marş. 

Soldaţii nu ştiau decît că, a doua zi dis-de-dimineaţă, urmau să ridice 
tabăra. Tarzan se întreba în sinea lui dacă Gernois îndrăznise să dezvăluie 
arabilor destinaţia misiunii lor. 

Tîrziu după-amiază îşi stabiliră tabăra într-o mică oază unde se afla 
douar-ul unui şeic căruia i se furase turmele după ce hoţii uciseseră 
ciobanii. Arabii răsăriră din corturile lor de piele de capră şi-l înconjurară 
pe soldaţi, punîndu-le o sumedenie de întrebări în limba lor, fiindcă soldaţii 
erau şi ei de prin partea locului. Tarzan, care cu ajutorul lui Abdul ajunsese 
între timp s-o rupă binişor în arabă, puse cîteva întrebări unuia dintre 
tinerii care-1 însoţiseră pe şeicul venit să-şi prezinte căpitanului Gerard 
omagiile sale. 

Nu, tînărul nu văzuse nici o ceată de şase călăreţi sosind dinspre 
Djelfa. Şi-apoi în ţinut mai erau şi alte oaze... poate că poposiseră într-una 
din ele aflată în munţii din apropiere. Apoi mai erau şi tîlharii... aceştia 
călăreau adesea pînă la Bou Saada în cete mici, ajungînd chiar pînă la 
Aumale şi Bouira. Poate c-o fi fost niscai tîlhari care se înapoiau la banda 
lor, după o plimbare de plăcere într-unul din satele de primprejur. 

A doua zi dimineaţă, căpitanul Gerard împărţi comanda cu locotenentul 
Gernois, care avea să preia o parte din soldaţi, în timp ce ceilalţi rămîneau 
sub comanda sa. Misiunea lui era să cureţe munţii de bandiţi pînă dincolo, 
spre cîmpie. 

— Acum e acum! Cu ce detaşament vei merge, domnule Tarzan? îl 
întrebă căpitanul. Sau poate domnul nu e interesat în vînătoarea tîlharilor? 

— Ba aş fi încîntat dacă aş putea merge şi eu — se grăbi Tarzan să 
răspundă. 

Se gîndea ce motiv să găsească pentru a însoţi detaşamentul lui 
Gernois. încurcătura fu de scurtă durată, căci rezolvarea veni tocmai de la 
cine se aştepta mai puţin: de la Gernois. 

— Dacă domnul căpitan s-ar putea lipsi de plăcuta companie a 
domnului Tarzan, aş socoti o onoare deosebită dacă domnul Tarzan ar 
primi azi să meargă alături de mine. 

Tonul lui Gernois suna îndeajuns de prietenos. De fapt, Tarzan tocmai 
se gîndea că exagerase oarecum lucrurile, însă, chiar şi aşa, fu şi uimit şi 
încîntat de propunerea locotenentului şi se grăbi să-şi exprime bucuria faţă 
de această invitaţie. 

Astfel, Gernois şi Tarzan călăriră unul lingă celălalt în fruntea micului 
detaşament de spahii. Amabilitatea locotenentului fu de scurtă durată. Nici 
nu dispărură bine din văzul căpitanului Gerard şi al detaşamentului său, 
cînd Gernois redeveni brusc la fel de posomorit ca de obicei. Cu cît înaintau 
mai mult, cu atît terenul era mai accidentat. Treptat urcară spre munţi, 
unde ajunseră către prînz, mergînd unul cîte unul printr-un defileu îngust. 
Gernois ordonă soldaţilor să se oprească pentru popasul de prînz la 
marginea unui rîuleţ. Oamenii îşi pregătiră şi mîncară o masă frugală, apoi 





îşi umplură gamelele cu apă. 

După ce se odihniră o oră, porniră din nou de-a lungul defileului, pînă 
ce ajunseră deodată într-o mică vale din care porneau mai multe trecători 
cu pereţii stîncoşi. Se opriră şi, în timp ce stăteau în centrul depresiunii, 
Gernois cercetă cu multă luare-aminte înălţimile din jur.. 

— Ne vom opri aici — spuse el. Cîţiva oameni vor cerceta fiecare din 
aceste trecători. Apoi împărţi detaşamentul în mai multe grupe şi dădu 
instrucţiuni comandanţilor. După ce isprăvi, se întoarse spre Tarzan şi-i 
spuse: Domnul va fi atît de bun să rămînă aici pînă ne întoarcem. 

Tarzan încercă să protesteze, însă ofiţerul i-o reteză scurt. Poate că vor 
fi lupte şi armata nu poate fi stînjenită în desfăşurarea acţiunilor de civili 
necombatanţi. 

— însă, dragul meu locotenent — începu Tarzan — sînt gata şi nespus 
de doritor să mă pun sub comanda dumitale sau a oricărui sergent sau 
caporal şi să lupt sub ordinele lui. De aceea am venit aici. 

— Mi-ar plăcea să fie aşa precum zici... — i-o întoarse Gernois, fără 
măcar să-şi ascundă tonul batjocoritor. Apoi adăugă scurt: Eşti sub 
ordinele mele şi ordinul meu este să rămîi aici pînă ne întoarcem. Cu asta 
am încheiat. 

Gernois se întoarse şi dădu pinteni calului spre a ajunge în fruntea 
oamenilor săi. O clipă mai tîrziu, Tarzan se trezi singur în mijlocul unei mici 
văi înconjurate de munţi. 

Soarele dogorea atît de tare, incit trebui să-şi caute adăpost sub un 
copac din apropiere. îşi priponi calul şi se aşeză pe pămînt ca să fumeze. în 
sinea lui îl ocăra pe Gernois pentru festa pe care i-o jucase. O răzbunare 
meschină, gîndi Tarzan, dar aproape numaidecît îi fulgeră prin minte că 
omul nu putea fi atît de prost, incit să-l înfrunte purtîndu-se atît de josnic. 
Gestul lui ascundea cu siguranţă altceva mult mai primejdios. Stînd şi 
chibzuind aşa, se ridică de jos şi-şi scoase puşca din toc. Cercetă magazia 
de muniţii şi văzu că e plină. îşi examina apoi revolverul. După aceste 
precauţii preliminarii, scrută înălţimile înconjurătoare şi gurile defîleurilor. 
Hotărî că nu trebuie să se lase pradă somnului. 

Soarele coborî din ce în ce mai jos, însă nici pomeneală ca spahiii să se 
întoarcă. în cele din urmă valea se cufundă în umbra înserării. Tarzan era 
prea mîndru ca să se înapoieze singur în tabără înainte de a lăsa 
detaşamentului destul timp să sosească în vale, unde credea el că o să aibă 
loc regruparea. Cînd se făcu noapte de-a binelea, se simţi mai în siguranţă, 
fiindcă în întuneric era la largul lui. Ştia prea bine că nimeni nu se putea 
apropia de el, oricîte precauţii ar fi luat, incit să înşele auzul său extrem de 
fin; iar ochii lui vedeau admirabil în noapte; şi nasul dacă duşmanul ar fi 
venit cumva din direcţia vîntului, îi vestea apropierea oricui, chiar dacă 
omul se afla destul de departe. 

Socoti că pericolul e neînsemnat şi, cuprins de o senzaţie de siguranţă, 






adormi cu spatele sprijinit de copac. 

Trebuie să fî dormit multe ore, fiindcă, atunci cînd îl trezi sforăitul şi 
freamătul neliniştit al calului, luna strălucea deasupra văii în toată 
splendoarea ei, dar... acolo, la mai puţin de zece paşi, se afla motivul 
neliniştii calului său. 

Superb, maiestuos, cu coada graţios arcuită şi fremătînd, cu ochii de 
foc aţintiţi asupra prăzii, stătea Numa, el adrea, leul negru. Tarzan fu 
străbătut de un fior de bucurie. Era ca şi cum ar fî întîlnit, după mulţi ani, 
un prieten vechi. O clipă rămase nemişcat ca să se bucure de înfăţişarea 
maiestuoasă a stăpînului pustiurilor. 

Numa se ghemuise, pregătit să sară. încet, Tarzan duse puşca la ochi. 
Niciodată în viaţa lui nu omorîse vreo fiară mare cu puşca; pînă atunci se 
bizuise pe suliţă, pe săgeţi otrăvite, pe frînghie, pe cuţit sau chiar pe 
propriile-i mîini. Instinctiv dori să fi avut săgeţile şi cuţitul; s-ar fî simţit 
mai sigur cu ele. 

Numa stătea aproape lipit de pămînt; i se vedea doar capul. Tarzan ar fi 
preferat să tragă mai dintr-o parte, fiindcă ştia ce prăpăd putea face un leu 
dacă supravieţuia încă două minute sau chiar unul singur după ce era 
lovit. în spatele lui Tarzan, calul tremura de frică. Cu multă prudenţă, 
omul-maimuţă făcu un pas în lături... Numa îl urmări doar cu ochii. Tarzan 
mai făcu un pas, pe urmă încă unul. Numa nici nu clinti. Acum Tarzan 
putea ţinti între ochi şi ureche. Degetul apăsă pe trăgaci şi glonţul porni 
exact în clipa în care Numa sări. în aceeaşi clipă, calul îngrozit, făcu "un 
ultim efort disperat să scape: frînghia cu care era priponit se rupse şi 
animalul galopă în josul defileului, spre deşert. 

Un om obişnuit n-ar fi putut scăpa din ghearele acelea cumplite, mai 
ales că Numa sărise de la o distantă mică; Tarzan însă nu era nicidecum un 
om obişnuit. încă din cea mai fragedă copilărie imensele dificultăţi ale 
existenţei îl învăţaseră să se folosească de forţă cu iuţeala gîndului. Era agil 
el adrea, dar Tarzan îl întrecea. Şi astfel fiara se izbi de un copac în loc de 
carnea moale a omului, tocmai în clipa cînd Tarzan trimitea alt glonţ în 
trupul fiarei. Durerea îl făcu pe Numa să ragă şi sări chiar lingă vînător. 
Tarzan mai trase două focuri, unul după altul şi el adrea căzu doborît fără 
a mai scoate vreun sunet. Nu domnul Jean Tarzan, ci Tarzan din neamul 
maimuţelor puse trufaş piciorul necruţător pe leşul fiarei şi, ridicîndu-şi 
privirea spre luna plină, slobozi un strigăt puternic: strigătul misterios şi 
teribil al celor din tribul său... gorila îşi biruise adversarul. Fiarele din 
creierul munţilor se opriră locului, cutremurate de strigătul necunoscut şi 
înspăimîntător. Jos, în deşert, copiii pustiului ieşiră din corturile de piele de 
capră şi priviră spre munte, întrebîndu-se ce grozăvie se mai abătea peste 
ei, ca să le prăpădească turmele. 

La o jumătate de kilometru de valea unde se afla Tarzan, cîteva siluete 
înveşmîntate în alb şi purtînd puşti lungi şi ameninţătoare se opriră la 

auzul strigătului şi priviră una spre alta, nedumerite. Cum strigătul nu se 
mai repetă, îşi continuară de îndată drumul lor furişat spre vale. 

Acum, Tarzan era încredinţat că Gernois n-avea de gînd să se mai 
întoarcă spre a-1 lua de-acolo, însă pricepea ce-1 făcuse pe ofiţer să-l 
părăsească în acel loc, de unde omul-maimuţă putea totuşi să se înapoieze 
nestingherit la tabără. De vreme ce calul fugise, Tarzan îşi zise că e o 
nebunie să mai rămînă în munţi, aşa că o porni spre deşert. 

Abia pătrunse în gura defileului, cînd prima dintre siluetele 
înveşmîntate în alb se ivi în vale, la capătul celălalt. O clipă, necunoscuţii 
scrutară mica depresiune, ascunşi îndărătul unor bolovani şi, văzînd că nu- 
i nimeni pe acolo, o porniră din nou. La marginea drumului, sub un copac, 
dădură peste leşul lui el adrea. Scoţînd exclamaţii de uimire se înghesuiră 
în jurul cadavrului, apoi grăbiră pasul în josul defileului, pe unde Tarzan 
mergea la o mică distanţă înaintea lor. Ceata înainta în tăcere şi cu multă 
precauţie, profîtînd de fiecare loc bun în care se puteau ascunde, aşa cum 
fac oamenii cînd urmăresc pe un altul. 


10. PRIN VALEA UMBREI 



n timp ce Tarzan păşea în josul defileului sub razele strălucitoare 

/ H1 ale lunii africane, chemarea junglei îl atrăgea tot mai puternic. 

X/ Singurătatea sălbatică şi senzaţia de libertate îi umpleau inima de 
viaţă şi optimism. Deveni iarăşi Tarzan din neamul maimuţelor — cu fiece 
nerv încordat, pregătit la orice surpriză din partea oricărui duşman din 
junglă — călca uşor şi cu capul sus, mîndru şi conştient de puterea lui. 

Zgomotele nocturne ale munţilor erau noi pentru el, dar în urechi îi 
stăruia glasul cald al unei iubiri pe jumătate uitată. Dintre nenumăratele 
sunete putea desluşi unele din 
instinct... unul era chiar foarte 
cunoscut: strănutul îndepărtat al 
lui Sheeta, leopardul; însă în urletul 
final răzbătu o notă ciudată care-1 
făcea să se îndoiască. Nu, era o 
panteră. 

Deodată un nou sunet... un 
zgomot uşor, precaut, deosebit de 
celelalte. Nici o altă fiinţă 
omenească în afară de omul- 
maimută nu ar fi fost în stare să-l 
detecteze. La început nu se dumeri 
ce este, însă în cele din urmă îşi 
dădu seama că e zgomotul făcut de 

picioarele desculţe ale mai multor bărbaţi. Veneau tiptil-tiptil pe urmele lui. 
Aşadar, era urmărit. 

într-o fracţiune de secundă se lămuri de ce fusese părăsit în valea 
aceea mică de către Gernois. însă în planurile acestuia se produsese o 
încurcătură: oamenii sosiseră prea tîrziu. Paşii se apropiau din ce în ce. 
Tarzan se opri să-i înfrunte pe urmăritori; puşca era pregătită. Surprinsese 
licărirea rapidă a unui burnus alb. Strigă în franţuzeşte, întrebînd ce voiau 
de la el. Drept răspuns, o împuşcătură şi, odată cu zgomotul împuşcăturii, 
Tarzan se prăbuşi la pămînt. 

Arabii nu se năpustiră de îndată; aşteptară vrînd să se asigure că 
victima nu se mai scoală; apoi ieşiră repede din ascunzătoare şi se aplecară 
asupra lui. Curînd îşi dădură seama că nu murise. Unul dintre ei puse 
ţeava puştii în ceafa lui Tarzan, ca să-l lichideze. însă un altul îl opri: 

— Dacă-1 ducem viu, răsplata va fi mai mare. 


îl legară deci de mîini şi de picioare şi, ridicîndu-1, îl aşezară pe umerii a 
patru dintre ei; pe urmă îşi reluară marşul 
spre deşert. Ieşind din munţi, se îndreptară 
către miazăzi. în zori sosiră la locul unde 
doi oameni de-ai lor păzeau caii. De aici 
înaintară mai repede. Tarzan, care-şi 
recăpătase cunoştinţa, fu legat de un cal 
adus special pentru asta. Rana lui era doar 
o zgîrietură ce-i crestase pielea la tîmplă. 

Nu mai sîngera, însă sîngele închegat îi 
mînjise faţa şi hainele. De cînd căzuse în 
mîinile arabilor, nu scosese nici un cuvînt 
şi nici aceştia nu-i vorbiseră decît ca să-i 
dea ordine în clipa cînd ajunseră la cai. 





Goniră timp de şase ore prin deşertul fierbinte ocolind oazele din 
drumul lor. Către prînz sosiră într-un douar de aproape douăzeci de corturi. 
Se opriră şi unul dintre arabi desfăcu frînghiile cu care-1 legaseră de cal. îi 
înconjurară o mulţime de bărbaţi, femei şi copii. Mulţi din trib, în special 
femeile, părură foarte încîntaţi să-l ocărască pe prizonier. Ba cîteva femei 
merseră atît de departe, încît se porniră să arunce cu pietre în el şi să-l 
lovească cu ciomegele, pînă cînd apăru bătrînul şeic şi le goni de acolo. 

— Ali-ben-Ahmed mi-a spus că bărbatul acesta a stat faţă în faţă cu el 
adrea, în munţi şi l-a răpus — zise. El. Nu ştiu ce gînduri are străinul care 


ne-a trimis după el şi nici nu mă interesează ce o să-i facă acestui om cînd 
i-1 vom da în primire, însă prizonierul e un bărbat curajos şi, atîta timp cît 
se află în mîinile noastre va fi tratat cu cinstea cuvenită celui care-1 vînează 
pe stăpînul cu capul mare singur, noaptea şi-l ucide. 

Tarzan auzise de respectul pe care arabii îl arată celui care biruie leul şi 
se bucură căci acest lucru îl scăpa de torturile umilitoare din partea 

membrilor tribului. îl duseră deci într-un cort din piele de capră, aflat în 
partea de sus a douar-ului, unde îi dădură ceva de mîncare şi, legat fedeleş, 
fu lăsat să zacă pe o bucată de covor, singur în cort. 

Văzu că în faţa uşii se afla o strajă, însă cînd încercă să forţeze 
legăturile, îşi dădu seama că nu mai era nevoie de altă precauţie din partea 
răpitorilor săi: nici măcar muşchii săi puternici nu putură să rupă 
nenumăratele frînghii. 

Puţin înainte de căderea amurgului, mai mulţi bărbaţi se apropiară şi 
intrară în cortul în care se afla. Toţi erau îmbrăcaţi în veşminte arabe. Unul 
dintre ei înainta spre Tarzan şi, cînd îşi descoperi partea de jos a feţei, 
omul-maimuţă putu să vadă trăsăturile răutăcioase ale lui Nikolas Rokoff. 
Buzele i se schimonosiră într-un rînjet dezgustător. 

— Ah, domnul Tarzan! începu el. Dar e o adevărată plăcere! De ce nu vă 
ridicaţi să vă întîmpinaţi oaspetele? Cu o înjurătură teribilă şi urlînd 
„Ridică-te, cîine!", îi trase un 
bocanc zdravăn în coaste. Mai na 
şi mai na, na! Urla el în timp ce-1 
lovea peste faţă şi în coaste. Cîte 
un picior pentru fiecare insultă pe 
care mi-ai adus-o. 

Omul-maimuţă nu-i răspunse. 

Nici măcar nu catadicsi să-l 
privească după ce-1 recunoscu. în 
cele din urmă şeicul, care pînă 
atunci nu scosese nici un cuvînt, 
deşi se uita urît la Rokoff, 
interveni! 

— Ajunge! îi porunci el. 

Omoară-1 dacă pofteşti, însă nu 
vreau să văd cum un bărbat 
curajos e supus la asemenea înjosiri în prezenţa mea. Chiar mă gîndesc să-l 
slobozesc din strînsoare, ca să văd cît o să-l mai loveşti... 

Această ameninţare îl potoli ca prin farmec pe Rokoff, fiindcă nu-i prea 
ardea ticălosului să-l vadă pe Tarzan liber atîta timp cît se afla în bătaia 
pumnilor săi. 

— Bine, bine... — îi spuse arabului. Am să-l ucid chiar acum. 

— Ba n-o să-l ucizi pe teritoriul douar-ului meu — i-o reteză şeicul. 
Cînd va pleca de aici, va pleca viu. Ce-o să faci cu el în deşert, nu mă 
priveşte, însă nu vreau ca sîngele unui francez să cadă asupra tribului meu 
din pricina certurilor voastre... francezii vor trimite soldaţi şi vor omorî 
mulţi dintre ai mei, ne vor arde corturile şi ne vor goni turmele... 

— Precum spui. — mîrîi Rokoff. O să-l duc în deşert, dincolo de douar 
şi-am să-l omor... 

— O să-l duci din ţinutul meu la o depărtare de o zi de mers călare — 
adăugă şeicul, hotărît. Cîţiva dintre fii mei te vor urmări şi vor avea grijă să 
faci întocmai, altfel... s-ar putea ca în deşert să zacă doi francezi morţi. 

Rokoff ridică din umeri. 

— Păi atunci o să fiu nevoit s-aştept pînă mîine... acum s-a şi făcut 
noapte. 

— Cum doreşti — îi spuse şeicul. însă la o oră după ivirea zorilor va 
trebui să pleci din douar-ul meu. Nu-mi prea sînt pe plac necredincioşii şi 
cu atît mai puţin laşii. 

Rokoff ar fi vrut tare mult să-i răspundă într-un fel şeicului, însă se 
stăpîni fiindcă îşi dădea seama că bătrînului nu-i trebuia decît un motiv ca 
să se întoarcă împotriva lui. Plecară, aşadar, din cort împreună. Rokoff nu 
rezistă ispitei de a arunca din uşă o ultimă batjocură la adresa lui Tarzan. 

— Somn uşor, domnule! îi spuse. Şi nu uita să te rogi fierbinte, fiindcă 
mîine, cînd vei muri, vei suferi atît de mult, încît nu vei mai avea timp 
pentru a te ruga şi pentru blasfemiile pe care le vei rosti. 

De la prînz, nimeni nu se mai îngrijise să-i aducă lui Tarzan mîncare 
sau apă şi omul-maimuţă suferea cumplit din pricina setei. Se întreba dacă 
merită să-i mai ceară strajei să-i dea apă; încercase de două-trei ori, însă 
nu primise nici un răspuns. Se hotărî să renunţe. 

Departe, sus în munţi, auzi răgetul leului. Se gîndea cît de sigur ar fi 
fost într-o vizuină de fiară sălbatică în comparaţie cu colibele oamenilor. 
Odinioară, cînd trăia în junglă, nu fusese niciodată atît de hăituit fără milă 
ca în ultimele luni de cînd se afla printre oamenii civilizaţi. Niciodată nu 
fusese atît de aproape de moarte. 

Leul răgi din nou, de data asta mai aproape. Tarzan simţi vechiul 
impuls sălbatic de a-i răspunde cu strigătul de provocare al tribului său. 
Tribul său? Mai că uitase că acum era om şi nu maimuţă. încercă încă o 
dată legăturile. Dumnezeule, măcar de-ar fi putut să ajungă la ele cu dinţii 
lui puternici. Simţi cum îl cuprinde o furie oarbă văzînd că strădaniile sale 
de a se elibera nu au sorti de izbîndă. 

Numa răgea acum încontinuu. Era, limpede că ieşise după pradă. 
Răgetul său era al leului înfometat. Tarzan îl pizmuia fiindcă era liber. 
Nimeni nu-1 va lega vreodată cu frînghii ca să-l măcelărească întocmai ca pe 
o oaie. Gîndul acesta îl chinuia cel mai mult pe omul-maimuţă. Nu-i era 
frică de moarte, nu... încerca doar umilinţa înfrîngerii în faţa morţii fără a 
avea măcar prilejul să lupte pentru viaţa sa. 

„Trebuie să fi trecut de miezul nopţii" — gîndi Tarzan. Mai avea doar 
cîteva ore de trăit. Poate că găsea un mijloc de a-1 lua şi pe Rokoff în lunga-i 
călătorie, îl auzi pe stăpînul deşertului foarte aproape. îşi căuta pesemne 
hrana printre animalele din ţarcul douar-ului. 

Liniştea coborî din nou, apoi auzul fin al lui Tarzan surprinsese 
mişcarea furişată a unui trup. Venea dinspre cortul ce se afla undeva mai 

în spate. Foşnetul se auzea din ce în ce mai aproape. încordat ca un arc, 
Tarzan aşteptă să vadă ce se întîmplă. Timp de cîteva clipe, afară domni 
liniştea; o linişte atît de adîncă, încît Tarzan se miră că nu aude răsuflarea 
animalului care, cu siguranţă, stătea ghemuit foarte aproape lingă cort. 

Sst! Se mişcă din nou. Se tîrăşte mai aproape. Tarzan întoarce capul în 
direcţia zgomotului. înăuntru e întuneric beznă. încet, foaia certului din 
piele de capră se ridică de la pămînt împinsă de capul şi umerii unui trup 
cu desăvîrşire negru în semiîntunericul încăperii: prin crăpătură se 
întrezăreşte priveliştea palidă a deşertului abia luminat de stele. 

Pe buzele lui Tarzan înflori un zîmbet. Cel puţin Rokoff va fi înşelat. Ce 
furios o să fie! Moartea va fi mult mai uşoară decît cea pe care i-a pregătit-o 
nemernicul. 

Foaia cortului, se lăsă la loc şi totul se cufundă din nou în beznă. 
Oricum, trupul acela, indiferent ce-ar fi fost, se afla în cort cu el. Auzi cum 
se tîrăşte mai aproape... era lingă “ ^ " 

el. închise ochii şi aşteptă laba 
puternică. Pe faţa-i îndreptată 
spre tavan simţi atingerea delicată 
a unei mîini gingaşe dibuind prin 
întuneric, apoi un glas de fată îi 
rosti numele într-o şoaptă abia 
perceptibilă. 

— Da, eu sînt — răspunse el, 


tot în şoaptă. Dar pentru numele 
lui Dumnezeu, cine eşti? 

— Ouled-nail din Sidi Aissa — 


veni răspunsul. în timp ce vorbea, 

Tarzan simţi cum fata îi tăia 
legăturile. Din cînd în cînd oţelul 
rece al cuţitului îi atingea pielea. 

Peste o clipă Tarzan era liber. Vino! Şopti fata. 

O urmă afară din cort, tîrîndu-se pe burtă şi străbătînd acelaşi drum pe 
care venise ea. Se tîrîră aşa, lipiţi de pămînt, pînă în dreptul unor tufişuri. 
Acolo, fata se opri pînă ce ajunse şi Tarzan lingă ea. înainte de a rosti vreun 
cuvînt, omul-maimuţă o privi mai atent. 

— Nu înţeleg nimic. Cum de te afli aici? De unde ştiai că sînt ţinut 


prizonier în cortul acela? Cum se face că m-ai salvat tocmai tu? 

Fata zîmbi şi spuse: 

— Am mers mult toată noaptea şi mai avem destul pînă ne vom 


îndepărta îndeajuns de orice pericol. Vino, am să-ţi povestesc pe drum... 

Se ridicară şi porniră de-a curmezişul întinderii de nisip, îndreptîndu-se 
spre munţi. 

— Nu eram sigură că voi ajunge la vreme — spuse fata în cele din 

urmă. în noaptea asta el adrea a pornit după pradă şi, după ce-am părăsit 
caii, cred că m-a adulmecat şi m-a urmărit... mi-a fost grozav de frică... 

— Eşti o fată curajoasă! exclamă el. Ai riscat totul pentru un 
necunoscut... pentru un străin... pentru un necredincios? 

Fata înălţă capul, semeaţă. 

— Sînt fiica şeicului Kadour-ben-Saden — spuse. N-aş fi demnă să fiu 
fiica lui dacă nu mi-aş risca viaţa ca să salvez viaţa celui care m-a salvat, 
deşi nu eram decît o biată ouled-nail. 

— Cu toate acestea — insistă el — eşti o fată foarte curajoasă. Dar cum 
ai ştiut că sînt prizonier aici? 

— Ahmed-din-Taieb, care mi-e văr din partea tatălui, a fost în vizită la 
nişte prieteni din tribul care te-a capturat. Era în douar cînd ai fost adus 
acolo. Ajungînd acasă, ne-a povestit despre franţuzul uriaş prins de Ali-ben- 
Ahmed pentru alt franţuz care voia să-l ucidă. Din descriere, mi-am dat 
seama că e vorba de tine. Tatăl meu era plecat. Am încercat să conving 
cîţiva bărbaţi să vină să te salveze, însă n-au vrut. Spuneau: “Lasă-i pe 
necredincioşi să se ucidă între ei. Nu e treaba noastră; ba, dacă ne ducem 
şi ne-amestecăm în planurile lui Ali-ben-Ahmed, n-o să facem decît să 
iscăm o ceartă între ai noştri”. Aşa că, atunci cînd s-a întunecat, am pornit- 
o singură la drum, călărind pe un cal; am mai adus unul pentru tine. I-am 
priponit într-un loc nu departe de aici. Către dimineaţă vom fi pe teritoriul 
douar-ului tatălui meu. La vremea aceea va fi şi el acasă... şi atunci n-au 
decît să vină să-l ia pe prietenul lui Kadour-ben-Saden. 

Timp de cîteva clipe merseră în tăcere. 

— Caii trebuie să fie prin apropiere. Ciudat însă... nu-i văd. Apoi, după 
cîţiva metri, se opri şi scoase o exclamaţie de dezamăgire: Vai, au dispărut! 
Aici i-am legat. 

Tarzan se opri şi cercetă pămîntul în apropiere. Descoperi că un arbust 
fusese smuls din rădăcină; apoi mai observă încă ceva. Cînd se ridică, un 
zîmbet amar i se oglindea pe faţă. îi spuse fetei: 

— El adrea a fost pe aici. După urme totuşi, cred că prada i-a scăpat. 
Dacă au reuşit să fugă, caii sînt în siguranţă, la cîmp. 

Nu le rămînea decît să-şi continue drumul pe jos. Poteca trecea peste 
un pinten de munte; fata cunoştea foarte bine cărările. Mergea cu paşi mari 
şi uşori. Tarzan o susţinea ca să nu obosească prea tare. Mergînd, vorbeau 
într-una şi, uneori, se opreau s-asculte dacă nu sînt urmăriţi. 

Era o noapte negrăit de frumoasă, scăldată în lumina lunii, iar aerul 
proaspăt şi înviorător. în spatele lor se întindea peisajul nesfîrşit al 
deşertului, punctat ici şi colo de cîte o oază. Frunzele de curmal din locul 
fertil pe care tocmai îl părăsiseră şi cercul de corturi din piei de capră se 
decupau pe fondul galben al nisipului: un paradis fantomatic pe o mare 
fantomatică. în faţa lor se ridicau munţii masivi şi tăcuţi. Sîngele clocotea 
în vinele lui Tarzan. Iată adevărata viaţă! Se uită la fata de lingă el... o fată a 











deşertului păşind pe meleagul unei lumi moarte împreună cu un fiu al 
junglei. Zîmbi la gîndul acesta. îşi dorise o soră care să semene cu fata 
aceasta. Ce prieteni la cataramă ar fi fost! 

Curînd ajunseră în munţi şi înaintară mai greu, cărarea fiind povîrnită 
şi mai stîncoasă. 

Cîteva minute merseră în tăcere. Fata se întreba dacă vor ajunge la 
douar-ul tatălui ei înainte de a se porni în urmărirea lor. Tarzan ar fi dorit 
să poată merge aşa la nesfîrşit. Dacă fata ar fi fost bărbat, nu i-ar fi fost 
greu. Tînjea după un prieten căruia să-i placă acelaşi fel de viaţă sălbatică, 
aspră ca şi lui. Dorea să aibă prieteni, însă, spre nenorocul său, majoritatea 
celor pe care-i cunoscuse preferau mai degrabă îmbrăcămintea imaculată 
şi bastonul în loc de un trup despuiat şi junglă. 

Cei doi tocmai ocoleau o stîncă; deodată 
însă se opriră brusc: în faţa lor, chiar în 
mijlocul cărării, stătea Numa, el adrea, leul 
negru. Avea ochii verzi şi foarte răi, îşi arăta 
colţii fîoroşi şi îşi biciuia furios cu coada 
coastele de culoare roşiatică-neagră. Cînd îi 
văzu, scoase un răget — răgetul înfricoşător, 

inspirînd groază, al leului înfometat, dar şi 
turbat de furie. 

— Dă-mi cuţitul! ceru Tarzan şi întinse 


mîna către fată. 

Aceasta i-1 strecură în palmă. îndată ce- 
şi încleşta degetele pe miner, Tarzan o 
împinse uşor în spatele său. 

— Fugi înapoi în deşert cît poţi de 
repede. Dacă te chem, înseamnă că totul e în 
ordine şi te poţi întoarce. 

— N-are nici un rost — zise ea, 
resemnată. Acesta e sfîrşitul. 



— Fă cum îţi spun! îi porunci el. Repede! 

Nu mai are mult şi sare. 

Fata se dădu cîţiva paşi înapoi şi rămase acolo să urmărească scena de 
groază. 

Leul înainta spre Tarzan încet-încet, cu botul în pămînt ca un taur gata 
să se năpustească; coada lui întinsă ca o strună tremura de încordare. 

Omul-maimuţă stătea pe jumătate ghemuit; în mînă ţinea cuţitul lung, 
arăbesc ce sclipea în razele lunii. în spatele său, silueta încordată a fetei 
rămase nemişcată ca o statuie cioplită în piatră. Fata se aplecă puţin 
înainte şi rămase aşa, cu gura întredeschisă, cu ochii holbaţi. Curajul 
acestui om care îndrăznea să-l înfrunte doar cu un biet cuţit pe stăpînul cu 
capul mare o uluia. Oricare bărbat din tribul ei ar fi îngenuncheat, rugîndu- 

se şi aşteptînd să fie sfîşiat de colţii aceia groaznici, fără să opună cea mai 
mică rezistenţă. Orice ar fi făcut omul, rezultatul ar fi fost acelaşi... era 
inevitabil. Ochii fetei se pironiră asupra viteazului din faţa sa şi ea fu 
copleşită de admiraţie. Uriaşul nici măcar nu tresărea: atitudinea lui era la 
fel de ameninţătoare şi de dispreţuitoare ca a lui el adrea însuşi! 

Leul era foarte aproape"., doar cîţiva paşi îi mai despărţeau... se ghemui 
şi-apoi, cu un răget asurzitor, sări... 



11. JOHN CALDWELL, LONDRA 


C înd el adrea se aruncă cu ghearele răşchirate şi cu colţii rînjiţi, 
nu se îndoi cîtuşi de puţin că omuleţul acesta va fi o pradă tot 
atît de uşoară ca şi nenumăraţi alţii care căzuseră în labele lui. 
Pentru el, omul era o făptură neîndemînatică, înceată şi lipsită de apărare. 

însă de data asta descoperi că-1 înfrunta un adversar tot atît de agil şi 
de iute ca şi el. Cînd corpul lui puternic ateriza în locul unde se afla omul, 
acesta nu mai era acolo. 

Urmărind scena, fata se transfigurase de uimire văzînd cu cită uşurinţă 
omul, ghemuit pe vine, evită ghearele imense. Şi acum, o, Alah! Omul se 
năpusti în spinarea lui el adrea mai înainte ca fiara să se poată întoarce şi-l 
înşfacă de coamă. Leul se cabra pe picioarele dinapoi ca un cal... Tarzan se 
aşteptase la asta şi era pregătit. Braţul său puternic strîngea gîtul 
împodobit cu o coamă neagră şi... o dată, de două ori, de zece ori... lama 
ascuţită pătrunse în coasta roşiatică, sub omoplatul sting. 

Salturile lui Numa, răgetele de furie şi durere erau de-a dreptul 
înspăimîntătoare. Dar nici pomeneală să scape sau să-l apuce cu ghearele 
ori cu colţii pe uriaşul din spatele său în scurtul răgaz pe care-1 mai avea de 
trăit. Cînd Tarzan din neamul maimuţelor slăbi strînsoarea şi se ridică, leul 
era aproape mort. Atunci, fiica deşertului fu martora unui lucru care o 
înspăimîntă chiar mai tare decît prezenţa lui el 
adrea. Tarzan puse un picior pe leşul animalului 
şi, cu faţa lui frumoasă întoarsă spre lună, 
scoase cel mai înspăimîntător urlet ce-i fusese 
dat vreodată să audă. 

Cu un ţipăt de spaimă, fata se trase înapoi... 
credea că efortul teribil, depus în luptă, îl 
scosese din minţi. Cînd ultima notă a strigătului 
acela drăcesc se stinse în depărtare în ecouri 
abia auzite, omul îşi coborî privirea şi o văzu pe 
fată. Brusc, fata i se lumină de zîmbetul acela 
blînd care însemna mai mult decît cea mai 
sigură dovadă că era în toate minţile; fata răsuflă 

uşurată, zîmbind la rîndul ei. 

— Ce fel de om eşti? îl întrebă. Ceea ce ai făcut e nemaipomenit. Chiar 
şi acum nu pot crede că e cu putinţă ca un singur om, înarmat doar cu un 
cuţit, să lupte corp la corp cu el adrea şi să-l biruie fără a se alege cu vreo 
zgîrietură, să-l biruie de-a binelea. Şi strigătul acela... nu avea nimic 
omenesc. De ce ai făcut-o? 

Tarzan roşi. 

— Uneori uit că sînt om civilizat. Probabil că devin altă fiinţă cînd ucid. 


Nu încercă să mai dea şi alte explicaţii. îşi continuară drumul. Soarele 
era pe cer de o oră cînd ajunseră în deşertul de peste munţi. Găsiră şi caii 
fetei. Animalele păşteau liniştite lingă un rîuleţ; 

Alergaseră în galop pînă aici, îndreptîndu-se spre casă şi cum nu mai 
aveau de ce să se teamă se opriseră să pască. 

Cu puţină trudă, Tarzan şi fata izbutiră să-i prindă şi, după ce 
încălecară, porniră prin deşert 


spre douar-ul şeicului Kadour- 
ben-Saden. Se încredinţară că nu 
erau urmăriţi şi, pe la orele nouă, 
ajunseră cu bine la destinaţie. 

Şeicul tocmai se înapoiase. 
Era înnebunit de durere că nu-şi 
găsea nicăieri fiica şi în mintea lui 
încolţi gîndul că fusese din nou 
răpită de bandiţi. încălecase şi 
tocmai se pregătea să plece 
împreună cu cincizeci de oameni 
în căutarea ei, cînd cei doi 
pătrunseră în, douar. 

Bucuria care-1 cuprinse 
văzîndu-şi copila acasă nu avea 

margini şi bătrînul nu mai contenea să-i mulţumească lui Tarzan că i-o 
adusese teafără şi o apărase de primejdiile nopţii. Era nespus de bucuros că 
fata lui ajunsese la timp ca să-l salveze pe bărbatul care, la rîndul lui, o 
salvase într-o zi. 

în semn de stimă şi prietenie, Kadour-ben-Saden îl copleşi pe Tarzan cu 
toate onorurile tribului. Cînd fata îşi isprăvi povestirea, arătînd cum fusese 
ucis leul, Tarzan fu înconjurat de o mulţime de arabi ce se uitau la el cu 
adoraţie: aceasta era calea cea mai sigură spre admiraţia şi respectul lor. 

Bătrînul şeic propuse lui Tarzan să rămînă oaspetele său. Timp 
nelimitat. Voia chiar să-l adopte ca membru al tribului şi n-a lipsit mult ca 
omul-maimuţă să se hotărască a rămîne pentru totdeauna lingă aceşti 
oameni din pustiu, pe care-i înţelegea şi care, la rîndul lor, păreau să-l 
îndrăgească. Prietenia lui pentru fată şi faptul că o plăcea erau motive 

destul de puternice ca să-l facă să ia asemenea hotărîre. 

Dacă fata ar fi fost bărbat, îşi zise el, n-ar fi stat nici o clipă pe gînduri 
să rămînă acolo fiindcă ar fi dobîndit un prieten aşa cum îşi dorea. Ar fi 
putut să călărească şi să vîneze împreună după pofta inimii ; dar aşa, 
urmau să fie îngrădiţi de convenienţe, pe care nomazii sălbatici, le respectă 
cu mult mai multă stricteţe decît semenii lor civilizaţi. Şi-apoi, după un 
timp, fata se va mărita cu unul dintre războinicii tribului şi prietenia lor va 
lua sfîrşit. Se hotărî deci să refuze propunerea şeicului, dar mai petrecu o 
săptămînă în calitate de oaspete al lor. 

La plecare, Kadour-ben-Saden şi cincizeci de războinici îl însoţiră pînă 
la Bou Saada. Dimineaţa, pe cînd încălecau în douar-ul lui Kadour-ben- 
Saden, fata veni să-i ureze drum bun. 

— M-am tot rugat să rămîi la noi — îi spuse ea simplu cînd Tarzan se 
aplecă în şa să-i strîngă mina. Acum mă voi ruga să te întorci. 

în ochii ei frumoşi se citea o nesfîrşită părere de rău, iar gura cu 
colţurile lăsate vădea mîhnire. Tarzan era profund emoţionat. 

— Cine ştie? murmură el şi se întoarse pornind pe urmele călăreţilor 
care se depărtau. 

înainte de a pătrunde în Bou Saada, Tarzan se despărţi de Kadour-ben- 
Saden şi oamenii săi. Din anumite motive dorea să intre în oraş în cea mai 
mare taină. îi destăinui şeicului motivele sale şi bătrînul încuviinţă planul 
lui. Arabii urmau să sosească la Bou Saada înaintea lui, fără să spună 
nimănui că Tarzan fusese cu ei. Mai tîrziu avea să vină şi el, trăgînd direct 
la un han neînsemnat. 

Astfel, pătrunzînd în oraş după căderea întunericului, Tarzan nu întîlni 
nici un cunoscut şi ajunse neobservat la han. După ce cină cu Kadour-ben- 
Saden, omul-maimuţă se duse pe drumuri ocolite la hotel. Intră pe o uşă 
din dos şi-l căută imediat pe proprietar, care păru extrem de surprins să-l 
vadă în viată. 

Desigur, domnul avea corespondenţă; i-o va aduce numaidecît. Nu, nu 
va sufla o vorbă despre întoarcerea domnului. Proprietarul se întoarse de 
îndată cu un teanc de scrisori. Una dintre ele conţinea un ordin de la 
superiorul său, potrivit căruia misiunea sa actuală înceta. Trebuia să se 
grăbească să ajungă la Cape Town cu primul vapor. Instrucţiuni mai 
detaliate urma să primească acolo de la un agent al cărui nume şi adresă 
erau menţionate în scrisoarea, de altfel foarte scurtă, dar explicită. Tarzan 
hotărî să părăsească Bou Saada a doua zi în zori. Plecă apoi la garnizoană, 
unde dorea să-l salute pe căpitanul Gerard; hotelierul îl văzuse pe căpitan 
înapoindu-se cu detaşamentul în ajun. 

îl găsi pe ofiţer la comandament. Căpitanul fu foarte surprins, dar 
nespus de fericit constatînd că Tarzan este viu şi nevătămat. 

— Cînd locotenentul Gernois s-a întors şi a raportat că nu te-a mai 
găsit acolo unde ai dorit să rămîi cîtă vreme ei aveau să cerceteze ţinutul, 

am fost cuprins de nelinişte. Te-au căutat prin munţi mai multe zile în şir, 
apoi s-a răspîndit zvonul că ai fost omorît şi mîncat de un leu. Drept dovadă 
ni s-a adus puşca. Bidiviul tău s-a înapoiat în tabără a doua zi după ce ai 
dispărut. Nu mai aveam nici o îndoială. Locotenentul Gernois era intr- 
adevăr negru de supărare... a luat toată vina asupra lui. El a fost acela care 
a insistat să se facă cercetări şi tot el l-a găsit pe arabul care-ţi luase puşca. 
Va fi foarte încîntat să ştie că eşti în viaţă. 

— Nici nu mă îndoiesc de asta — spuse Tarzan, cu un zîmbet fioros. 

— Acum e plecat în oraş, dar am să trimit după el — continuă Gerard. 


Am să-i dau de veste imediat ce se întoarce. 

Tarzan îl lăsă pe căpitan să creadă că se rătăcise şi că ajunsese în cele 
din urmă la douar-ul lui Kadour-ben-Saden, care-1 însoţise pînă la Bou 
Saada. După ce-i povesti ofiţerului toate astea, îşi luă rămas bun de la el, 
scuzîndu-se că se grăbeşte să se întoarcă în oraş. La han îl aştepta Kadour- 
ben-Saden, care îi dădu o informaţie extrem de importanţă: era vorba de un 
bărbat cu barbă neagră care umbla deghizat în arab. De cîtva timp îşi 
îngrijea o încheietură ruptă. Nu demult fusese plecat din Bou Saada, iar 
acum se întorsese. Tarzan îi cunoştea ascunzătoarea şi se îndreptă într- 
acolo. 

Trebui să străbată nişte uliţe înguste şi rău mirositoare, cufundate într- 
o beznă ca în Erebus. Urcă apoi pe o scară cam şubredă, la capătul căreia 
se afla o uşă închisă. Deasupra uşii, chiar sub streaşină joasă a casei, se 
afla o ferestruie fără geam. Tarzan se agăţă tocmai bine de pervaz. Se ridică 
încet în mîini pînă ce putu să vadă înăuntru, încăperea era luminată; la o 
masă stăteau Rokoff şi Gernois. Locotenentul tocmai vorbea. 

— Rokoff, eşti un diavol! spunea el. Te-ai ţinut de capul meu pînă ce 
mi-am pierdut şi ultimul dram de onoare. M-ai împins la crimă; mîinile 
mele sînt pătate cu sîngele acestui om, Tarzan. Dacă progenitura aia 
diabolică, Paulvitch ăla n-ar 


cunoaşte secretul meu, te-aş ucide 
cu mîinile mele chiar acum. 

Rokoff rîse: 

— N-o să faci una ca asta, 
dragul meu locotenent! în 

momentul în care se va afla că sînt 
mort, asasinat, scumpul acela de 
Alexis va înainta un raport la 
Ministerul" de Război. Raportul va 
cuprinde detalii referitoare la 
afacerea pe care vrei atît de mult s-o 
tăinuieşti. Apoi... vei fi acuzat de 
crimă. Haide, haide, fii rezonabil. 
Sînt doar cel mai bun prieten al tău. 






























Nu ţi-am ocrotit eu onoarea, ca şi cum ar fi fost vorba de a mea? 

Gernois rînji şi trase o înjurătură. Rokoff continuă: 

— încă niscai gologani şi documentele de care am neapărată nevoie şi ai 
cuvîntul meu de onoare că nu-ti voi mai cere nici bani, nici alte informaţii. 

— Şi ai motive serioase să faci aşa! urlă Gernois. Ceea ce-mi ceri mă va 
deposeda de ultimul ban şi de unicul secret militar de valoare pe care-1 
deţin. Ar trebui să-mi plăteşti pentru informaţii, în loc să-mi pretinzi bani şi 
informaţii. 

— Te plătesc ţinîndu-mi gura — i-o întoarse Rokoff. Dar să isprăvim 
odată. Vrei sau nu vrei? Iţi dau trei minute să te hotărăşti. Dacă nu eşti de 
acord, voi trimite astă-seară o notă la comandamentul tău care va avea 
drept consecinţă degradarea suferită de Dreyfus, singura diferenţă între el 
şi tine fiind că el nu o merita. 

O clipă, Gernois stătu cu capul plecat. în cele din urmă se ridică. 
Scoase din tunică două foi. 

— Iată — spuse el, dezarmat. Le-am şi pregătit, fiindcă ştiam că acesta 
va fi rezultatul. 

Şi-i întinse interlocutorului său foile. Chipul răutăcios al lui Rokoff se 
lumină dintr-o dată. Ticălosul înşfacă hîrtiile. 

— Ai procedat foarte bine, Gernois. — îi spuse. Nu te voi mai deranja... 
numai dacă nu se întîmplă să mai aduni ceva bani sau informaţii — rînji el. 

— Nu vei mai îndrăzni, cîine! şuieră Gernois. Data viitoare te voi ucide. 
Eram pe punctul s-o fac în astă-seară. înainte de a veni aici am stat cu 
aceste foi în faţă timp de o oră... lîngă ele se afla un pistol încărcat, 
încercam să mă hotărăsc cu care din ele să vin. Data viitoare îmi va fi mai 
uşor să aleg fiindcă m-am hotărît de pe acum. în seara asta te-ai aflat pe 
marginea prăpastiei, Rokoff; te sfătuiesc să nu mai încerci a doua oară. 

Gernois se ridică să plece. Tarzan abia dacă avu timp să se lase pe 
podea şi să se ascundă în întuneric, cit mai departe de uşă. Chiar şi acolo îi 
veni greu să creadă că va reuşi să scape neobservat. Platforma era foarte 
mică şi, deşi se lipi de perete la marginea cea mai depărtată, abia dacă se 
găsea la o distanţă mai mare de un metru de uşă. Aproape imediat uşa se 
deschise şi Gernois ieşi din încăpere. Rokoff venea în urma lui. Nici unul nu 
vorbea. Gernois făcu vreo trei paşi în jos pe scări, cînd se opri şi se întoarse 
pe jumătate ca şi cum ar fi vrut să se înapoieze în cameră. 

Tarzan îşi dădu seama că era cu neputinţă să nu fie descoperit. Rokoff 
se afla încă în prag, la un metru de el; privea însă în direcţie opusă, către 
Gernois. Dar ofiţerul să răzgîndi şi continuă să coboare scările. Tarzan putu 
să audă cum Rokoff răsuflă uşurat. O clipă mai tîrziu, el se întoarse în 
cameră şi închise uşa. 

Tarzan aşteptă pînă ce Gernois se depărta îndeajuns de mult ca să nu 
mai audă nimic, apoi deschise uşa şi intră în încăpere. îl înşfacă pe Rokoff 
mai înainte ca acesta să se poată ridica de la masă, unde cerceta 

documentul dat de Gernois. Cînd îl văzu pe omul-maimuţă, se făcu deodată 
livid la faţă. 

— Tu?! gîfîi el. 

— Eu! răspunse Tarzan. 

— Ce mai vrei? şuieră Rokoff, îngrozit de cele ce citea în ochii lui 
Tarzan. Ai venit să mă ucizi? 

N-ai să îndrăzneşti. Te vor ghilotina. N-ai să îndrăzneşti! 

— Ba am să îndrăznesc foarte bine, Rokoff — îl încredinţa Tarzan. 
Nimeni nu ştie că sînt aici şi nici de tine nu se ştie nimic. Paulvitch le va 
spune că a fost Gernois. Te-am auzit cum îl ameninţai pe Gernois. însă nu 
asta m-a determinat Rokoff. Nu-mi pasă dacă ştie cineva că te-am omorît; 
plăcerea de a te ucide va compensa înmiit orice pedeapsă voi primi. Eşti cea 
mai abjectă dihanie şi laşul cel mai josnic din cîţi am întîlnit. Vei muri. îmi 
va face o deosebită plăcere să te omor cu mîinile mele. 

Tarzan se apropie şi mai mult 
de el. Nervii lui Rokoff erau 
încordaţi la maximum. Cu un ţipăt, 
fugi spre camera alăturată, însă 
omul-maimuţă îi sări în spate şi-l 
înhaţă. Degetele de oţel apucară 
beregata... Laşul guiţă ca un porc 
înjunghiat pînă ce Tarzan îl sufocă 
aproape de tot. Apoi omul-maimuţă 
îl ridică în picioare, continuînd să-l 
strîngă de gît. Nemernicul se zbătea 
în van... în strînsoarea ca de cleşte 
a lui Tarzan din neamul maimuţelor 
el părea un copilaş lipsit de putere. 

Tarzan îl împinse într-un scaun 
şi, cu mult înainte de a exista 
primejdia ca omul să moară, slăbi strînsoarea. Cînd Rokoff încetă să mai 
tuşească, Tarzan îi vorbi din nou. 

— Te-am făcut doar să simţi chinurile morţii. Nu te voi omorî însă... de 
data aceasta. Te cruţ numai de dragul acelei femei cinstite care a avut 
marele nenoroc să-ţi fie soră. îţi atrag însă atenţia că numai de data asta te 
cruţ de dragul ei. Dacă aud că ai mai făcut vreun rău, fie ei, fie soţului ei... 
şi dacă mă mai plictiseşti din nou... dacă aud că te-ai întors în Franţa sau 
într-unul din teritoriile ei, voi face tot posibilul să te găsesc şi atunci, am să 
isprăvesc treaba pe care am început-o în astă-seară. 

Apoi se întoarse la masă, pe care se aflau cele două foi de hîrtie. Cînd le 
luă, Rokoff scoase un urlet de groază. Tarzan examina cecul şi documentul. 
Rămase uimit cînd văzu ce informaţii conţine. Rokoff citise o parte din ele, 
însă Tarzan ştia prea bine că nimeni nu şi-ar fi putut întipări în minte 





















cifrele şi datele importante pe care le conţinea, intr-adevăr, documentul era 
de o valoare inestimabilă pentru duşmanii Franţei. 

— Acestea îl vor interesa foarte mult pe şeful statului-major — spuse 


Tarzan, strecurînd hîrtiile în buzunar. 

Rokoff gemu. Nu îndrăzni să înjure cu voce tare. 

A doua zi dimineaţa, Tarzan porni spre nord, în drum spre Bouira şi 
Alger. 

Cînd trecu pe lingă hotel, îl văzu pe terasă pe Gernois. Zărindu-1 pe 
Tarzan, locotenentul se făcu alb la fată. Omul-maimută ar fi fost fericit dacă 
întîlnirea n-ar fi avut loc acum însă n-o mai putea evita. îl salută pe ofiţer 
şi-şi continuă drumul, în mod mecanic Gernois răspunse la salut, însă 
ochii aceia teribili, holbaţi îl urmăriră pe călăreţ, cuprinşi de o groază de 
nedescris. Era ca şi cum un mort privea la o stafie. 

La Sidi Aissa, Tarzan întîlni un ofiţer francez pe care îl cunoscuse cu 
prilejul vizitei anterioare în oraş. 

— Ai plecat dis-de-dimineaţă din Bou Saada? îl întrebă ofiţerul, 
înseamnă că n-ai auzit nimic de sărmanul Gernois. 

— A fost ultimul om pe care l-am văzut pe cînd părăseam oraşul — 
răspunse. Tarzan. Dar ce s-a întîmplat? 

— E mort. S-a împuşcat pe la opt, azi-dimineaţă. 


După alte două zile, Tarzan era la Alger. Aici află că trebuie să mai 
aştepte două zile pînă la Sosirea vaporului spre Cape Town. Petrecu acest 
răstimp scriind un raport amănunţit privitor la misiunea sa. Documentele 
secrete luate de la Rokoff nu le introduse în plic, fiindcă se temea să le 
încredinţeze altcuiva pînă ce primea ordin să le transmită unui agent sau să 
le ducă personal la Paris. 

Pe cînd se îmbarca, după o aşteptare ce i se păru din cale afară de 
plicticoasă, doi bărbaţi îl supravegheau de pe puntea superioară. Amîndoi 
erau îmbrăcaţi foarte elegant şi 
proaspăt raşi. Cel mai înalt dintre ei 
avea părul blond, însă sprîncenele 


erau foarte negre. Mai tîrziu, în 
cursul zilei, se întîmplă ca cei doi să 
se întîlnească cu Tarzan pe punte. 
Cînd omul-maimuţă trecu pe lingă 
ei, unul dintre bărbaţi atrase grăbit 

atentia celuilalt, arătîndu-i ceva în 

largul mării. Stăteau cu faţa 
întoarsă, aşa că nu li se puteau 
desluşi trăsăturile. De fapt, Tarzan 
nu le acordă nici cea mai mică 
atentie. 

Urmînd instrucţiunile şefului 

















său, Tarzan se înregistrase sub nume fals: John Caldwell, din Londra. Nu 
înţelegea de ce este nevoie să procedeze astfel şi îşi bătu îndelung capul din 
pricina asta. Se întreba ce rol avea să joace la Cape Town. 

„Ei — gîndi el — bine că am scăpat de Rokoff. începuse să mă enerveze. 
Mă-ntreb dacă intr-adevăr am devenit atît de civilizat, incit să am nervi, în 
orice caz m-a călcat îndeajuns pe nervi fiindcă nu lupta deschis. Dar cine 
ştie ce mai pune la cale! E ca şi cum Numa, leul, s-ar uni cu Tantor, 
elefantul şi cu Histah, şarpele, încercînd să mă omoare. Atunci, de bună 
seamă, n-aş şti cine mă va ataca în secunda următoare. Fiarele sînt însă 
mult mai loiale decît omul... nu se pretează la astfel de urzeli laşe". 

în seara aceea, la cină, Tarzan se aşeză lingă o tînără femeie care şedea 
în stingă căpitanului. Ofiţerul le făcu cunoştinţă. 

Domnişoara Strong! Unde mai auzise el numele acesta? îi era foarte 
cunoscut. Mama fetei dezlegă enigma cînd îşi strigă fiica pe numele mic: 
Hazel. 

Hazel Strong! Cîte amintiri îi trezeau numele ei! O scrisoare către 
această fată, scrisă de mina frumoasă a Janei Porter, fusese primul mesaj 
de la femeia pe care o iubea. Cit de bine îşi amintea de noaptea în care 
furase scrisoarea de pe masa din cabana tatălui său mort. Jane Porter 
scrisese acolo pînă noaptea tîrziu, urmărită de privirile tînărului ascuns în 
bezna de afară. Cit de înfricoşată ar fi fost fata dacă ar fi ştiut că în noaptea 
aceea o fiară sălbatică din junglă stătea ascunsă la fereastră, urmărindu-i 
fiece mişcare. 

Aşadar, aceasta era Hazel Strong... prietena cea mai bună a Janei 
Porter! 


12. IAHTUL ŞI PACHEBOTUL 



ă ne înapoiem cu cîteva luni în urmă, pe micul peron bătut de 
vînt al unei grădini din nordul statului Wisconsin. Deasupra 
peisajului înconjurător pluteşte fumul gros al incendiilor din 
pădure; fumul înţepător ustură ochii unui mic grup de şase persoane care 
aşteaptă sosirea trenului ce-i va duce spre sud. 

Cu mîinile împreunate sub cozile redingotei, profesorul Archimedes Q. 
Porter se plimbă de colo-colo sub privirile vigilente ale credinciosului său 
secretar, domnul Samuel T. Philander. De două ori în ultimele minute 
profesorul o luase, cu desăvîrşire distrat, peste şine, în direcţia unei 
mlaştini învecinate şi tot de atîtea ori fusese tras înapoi de neobositul domn 
Philander. 

Jane Porter, fiica profesorului, e prinsă într-o discuţie ce lîncezeşte cu 
William Cecil Clayton şi cu Tarzan din neamul maimuţelor. Numai cu cîteva 
secunde mai înainte, în mica sală de aşteptare, fuseseră rostite o declaraţie 





de dragoste şi o renunţare care distrugeau viaţa şi fericirea a două fiinţe din 
grup; William Cecil Clayton, lord Greystoke, nu era unul dintre aceştia. 

în spatele domnişoarei Porter se tot foia, cu deosebită grijă maternă, 
Esmeralda; ea era fericită. N-avea oare motive să fie, cînd se întorcea în 
dragul ei Maryland? Se şi vedeau, nedesluşit, felinarele locomotivei care se 
apropia. Membrii grupului începură să-şi ridice bagajele. Deodată Clayton 
exclamă: 

— Drace! Mi-am uitat pardesiul în sala de aşteptare. 

Alergă să şi-l ia. 

— La revedere, Jane, Dumnezeu să te binecuvînteze! îi spuse Tarzan, 
întinzîndu-i mîna. 

— La revedere! şopti anevoie fata. încearcă să mă uiţi... nu, nu asta 
voiam să spun..! N-aş putea să îndur să ştiu că m-ai uitat. 

— Dinspre partea asta să n-ai teamă — răspunse el. Aş dori să te pot 
uita. Ar fi mult mai uşor decît să trec prin viaţă gîndindu-mă necontenit ce 
fericit aş fî putut să fiu. Totuşi tu vei fi fericită ; sînt sigur că vei fi... trebuie 
să fii. Te rog să le spui celorlalţi că m-am hotărit să merg cu maşina pînă la 
New York... nu cred că e cazul să-mi iau rămas bun de la Clayton. Aş dori 
să-mi amintesc cu plăcere de el, însă tare mă tem că sînt o fiară prea 
neîmblînzită ca să mă înţeleg cu bărbatul ce stă între mine şi singura fiinţă 
din lume pe care o iubesc. 

în clipa cînd Clayton îşi lua pardesiul din sala de aşteptare, ochii îi 
căzură pe un formular de telegramă ce zăcea pe podea. Se aplecă să-l ridice, 
gîndindu-se că era un mesaj important pentru cel care-1 pierduse. Aruncă o 
privire grăbită şi, brusc, uită de pardesiu, de trenul care se apropia, de 
ceilalţi, de tot. Rămase cu ochii pironiţi la peticul de hîrtie pe care-1 ţinea în 
mînă. îl citi de două ori pînă să desluşească înţelesul celor scrise acolo şi 
însemnătatea copleşitoare a cuvintelor. 

Cînd se aplecase să ridice formularul, era încă un nobil englez, 
proprietarul mîndru şi bogat al unor averi imense... o clipă mai tirziu afla că 
nu e decît un cerşetor fără nici un titlu şi fără bani. Tocmai citise telegrama 
lui DArnot către Tarzan, telegramă ce spunea doar atit: 

AMPRENTELE DIGITALE DOVEDESC CA EŞTI GREYSTOKE. FELICITĂRI. 

DARNOT 

Clayton se clătină pe picioare, de parcă ar fî primit o lovitură în moalele 
capului. îi auzi pe ceilalţi strigîndu-1 să se grăbească... trenul se oprise la 
peron. Năucit, îşi luă pardesiul. Le va spune, desigur, despre telegramă cînd 
se va afla în tren. Alergă pe peron în clipa cînd locomotiva fluiera a doua 
oară, chiar înainte ca bielele să pună în mişcare roţile. Ceilalţi se şi 
urcaseră în vagon şi se aplecau de pe platformă, îndemnîndu-1 să se 
grăbească. Trecură vreo cinci minute pînă se aşezară pe locuri şi abia 






atunci îşi dădu seama că Tarzan nu era cu ei. 

— Unde e Tarzan ? o întrebă pe Jane Porter. S-a urcat în alt vagon ? 

— Nu — răspunse ea; în ultimul minut s-a hotărît să se întoarcă la New 
York cu maşina. 

Doreşte să vadă mai în amănunt America decît ar putea s-o facă de la 
fereastra unui vagon. Se întoarce în Franţa, după cum ştii. 

Clayton nu răspunse. Se străduia să găsească cuvintele cele mai 
potrivite ca sa-i dezvăluie Janei Porter nenorocirea ce-1 lovise... nu numai 
pe el, dar şi pe ea. Se întreba cum va reacţiona fata. Va voi să se mai mărite 
cu el... să fie o simplă doamnă Clayton ? în imaginaţia lui, sacrificiul 
îngrozitor pe care unul dintre ei trebuia să-l facă îi apăru de dimensiuni 
exagerate. Apoi se întrebă : îşi va reclama oare Tarzan drepturile ? Ştiuse 
oare el ce conţinea telegrama înainte de a-şi tăgădui atît de calm 
ascendenta ? Doar afirmase că maimuţa Kala era mama lui ! Să fi făcut 
asta din dragoste pentru Jane Porter ? 

Nu găsi altă explicaţie mai rezonabilă. Atunci, ignorînd dovada pe care 
i-o oferea telegrama, nu era firesc să se presupună că el nu mai intenţiona 
să-şi ceară drepturile legitime ? Şi dacă aşa stăteau lucrurile, era bine ca el, 
William Cecil Clayton, să respingă dorinţa, să se împotrivească sacrificiului 
acestui om ciudat ? Dacă Tarzan din neamul maimuţelor luase această 
hotărire ca să o ferească pe Jane Porter de nenorociri, putea el, căruia i se 
încredinţa întregul ei viitor, să facă ceva care să-i pună în primejdie 
interesele şi fericirea? 

Chibzui astfel pină ce primul impuls generos de a da în vileag adevărul 
şi de a renunţa la titluri şi averi în favoarea adevăratului lor proprietar fu 
îngropat sub noianul de sofisticări pe care i le sugeraşe propriul lui Interes, 
în tot restul zilei, şi multe zile după aceea, Clayton fu morocănos şi închis 
în sine. Din cînd în cînd îl măcina gîndul că ar fi foarte posibil ca mai tîrziu 
Tarzan, regretîndu-şi mărinimia, să-şi reclame totuşi drepturile... 

La cîteva zile după ce ajunseră la Baltimore, Clayton aborda chestiunea 
oficierii căsătoriei cu Jane cît mai curînd cu putinţă. 

— Ce vrei să spui „cît mai curînd cu putinţă?" îl întrebă fata. 

— în cîteva zile. Trebuie să mă întorc în Anglia imediat şi... aş vrea să 
vii cu mine, iubito. 

— Nu pot să fiu gata atît de repede — îi răspunse Jane. Pregătirile vor 
dura cel puţin o lună. 

Fata era mulţumită, deoarece spera că oricare ar fi fost motivul care-1 
chema în Anglia, lucrul acesta amina căsătoria. Greşise în alegerea ei, însă 
voia să-şi joace rolul în mod cinstit pînă la capăt. Cu toate astea, dacă 
putea să obţină o amînare temporară, se simţea îndreptăţită să procedeze 
astfel. Răspunsul lui Clayton o ului de-a binelea. 

— Prea bine, Jane. Voi amina călătoria în Anglia cu o lună; atunci vom 
merge împreună. 

Cînd luna se apropie de sfîrşit, Jane găsi un alt pretext ca să amine din 
nou căsătoria. în cele din urmă, descurajat şi ros de îndoieli, Clayton se 
văzu silit să plece în Anglia de unul singur. 

Cele cîteva scrisori pe care le schimbară între ei nu-i dădură mai multe 
speranţe pentru încheierea căsătoriei, astfel că Clayton îi scrise direct 
profesorului Porter şi-i expuse situaţia. Bătrînul privise întotdeauna cu ochi 
buni această căsătorie, îi plăcea Clayton şi, fiind dintr-o familie din sud, 
acorda o importanţă cam exagerată unui titlu, ceea ce pentru fiica lui nu 
însemna mare lucru. 

Clayton îl îndemnă pe profesor să primească invitaţia de a fi oaspetele 
său la Londra; invitaţia se referea la întregul grup al profesorului, adică 
domnul Philander, Esmeralda şi toţi ceilalţi. Englezul era convins că, odată 
ce Jane va fi lingă el şi legăturile de acasă anulate, fata nu va mai fi atît de 
înspăimîntată de pasul pe care şovăia nespus de mult să-l facă. Astfel, în 
seara cînd primi scrisoarea de la 


Clayton, profesorul Porter îi 
anunţă pe toţi că peste o 
săptămînă urmau să plece la 
Londra. 

Sosind la Londra, Jane Porter 
nu se arătă de fel mai docilă decît 
la Baltimore. Găsea motiv după 
motiv şi cînd, la un moment dat, 
lordul Tennington invită tot grupul 
să facă o croazieră în jurul Africii 
la bordul iahtului său, ea fu 
extrem de încîntată de idee şi 
refuză din nou căsătoria pînă la 
înapoierea lor la Londra. Cum 
croaziera urma să dureze cel puţin 


un an, fiindcă intenţionau să facă escale în diferite porturi pitoreşti, Clayton 
îl blestema în gînd pe Tennington că se apucase să propună o astfel de 
călătorie ridicolă. 

Lordul Tennington plănuise să străbată Mediterana, apoi Marea Roşie 
spre Oceanul Indian şi tot aşa de-a lungul coastei răsăritene a Africii, 
oprindu-se în fiecare port care merita să fie văzut. 

Se întîmplă că într-o bună zi cele două vase trecură în acelaşi timp prin 
strîmtoarea Gibraltar. Vasul mai mic — iahtul alb şi elegant — înainta spre 


răsărit; pe puntea lui se afla o tînără femeie care privea cu ochi trişti la 
medalionul bătut în diamante, mîngîindu-1 cu gingăşie. Gîndurile îi alergau 
departe, spre locul umbrit şi frumos din jungla tropicală... iar inima îi 
însoţea gîndurile. Se întreba dacă bărbatul care-i dăruise frumoasa 
podoabă, a cărei valoare el nici nu o bănuia, se înapoiase în pădurea 

sălbatică. 

Pe puntea pachebotului, un tînăr şi o tînără făceau fel şi fel de 
presupuneri în legătură cu iahtul elegant ce luneca atît de graţios pe 
întinderea mării leneşe. 

După ce iahtul trecu, bărbatul reluă conversaţia, întreruptă de apariţia 
micului vas. 

— Da — spuse el — America îmi place foarte mult; asta înseamnă, 
desigur, că-mi plac oamenii de acolo, fiindcă, la urma urmei, ţara înseamnă 
poporul. Am întîlnit acolo cîţiva oameni încîntători. îmi amintesc chiar de o 
familie din oraşul dumneavoastră, domnişoară Strong, o familie care mi-a 
plăcut în mod deosebit... profesorul Porter şi fiica lui. 

— Jane Porter! exclamă fata. Vrei să spui că o cunoşti pe Jane Porter? 


Ah, dar e prietena mea cea mai bună. Am 
copilărit împreună... ne cunoaştem de 
veacuri. 

— Nu mai spuneţi! făcu el, zîmbind. 


Cred că e foarte greu să convingeţi pe cineva 
că aveţi atîtia ani! 

— Am să mă explic imediat — zise fata, 
rîzînd. Ne cunoaştem doar de două 


veacuri... vîrsta ei şi vîrsta mea. însă, 
vorbind serios, ne preţuim şi ne iubim ca 
două surori şi-acum cînd mă gîndesc că am 
s-o pierd, sînt aproape distrusă. 

— O s-o pierdeţi? exclamă Tarzan. Ce 


vreţi să spuneţi? Oh, da, înţeleg... Vreţi să 
spuneţi că acum, cînd s-a măritat şi 
locuieşte în Anglia, o veţi vedea rar sau 
chiar deloc. 

— Da — răspunse ea. Partea cea mai 



tristă din toată povestea e că nu se mărită 
cu bărbatul pe care-1 iubeşte. Oh, dar e 




îngrozitor. Să te măriţi dintr-un simţ al datoriei! Cred că e ceva foarte rău şi 
i-am spus-o. M-am ridicat cu toată tăria împotriva acestei căsătorii şi, deşi 
am fost singura persoană invitată la nuntă care nu face parte din familie, i- 
am spus să nu mă cheme fiindcă nu vreau să fiu martoră la toată 
maimuţăreala aceea. Jane Porter e de neclintit. E convinsă că face singurul 
lucru onorabil şi nimeni şi nimic n-o va opri să se mărite cu lordul 
Greystoke, decît Greystoke însuşi sau moartea. 

— îmi pare rău pentru ea — murmură Tarzan. 

— Şi mie-mi pare rău pentru omul pe care-1 iubeşte — adăugă fata — 


fiindcă şi el o iubeşte. Nu l-am întîlnit niciodată, însă din cele spuse de 
Jane trebuie să fie un bărbat încîntător. Se pare că s-a născut în jungla 

africană şi a fost crescut de maimuţele antropoide. Nu văzuse niciodată 
vreun alb sau vreo femeie albă pînă ce profesorul Porter şi grupul său n-au 
fost părăsiţi pe o coastă, chiar în pragul micii sale cabane. Bărbatul acela i- 
a salvat de tot felul de fiare cumplite şi a săvîrşit o serie de fapte 
extraordinare. Apoi, ca să pună capac la toate, s-a îndrăgostit de Jane şi ea 
de el, deşi fata nu şi-a dat seama de asta pînă nu s-a logodit cu lordul 
Greystoke. 

— Extraordinar! murmură Tarzan, storcîndu-şi creierii să găsească un 
pretext oarecare ca să schimbe vorba. 

îi făcea plăcere s-o audă vorbind despre Jane, însă cînd subiectul 
conversaţiei deveni chiar el, începu să se simtă stingherit. îl salvă din 
încurcătură mama fetei, care li se alătură. începură să discute tot soiul de 
generalităţi. 

Următoarele zile trecură fără să se întîmple nimic. Marea era liniştită, 
iar cerul fără pic de nor. Pachebotul brăzda viguros apele spre sud. Tarzan 
petrecu destul timp în tovărăşia domnişoarei Strong şi a mamei ei. Stăteau 
pe punte, citind, vorbind sau făcînd fotografii cu aparatul domnişoarei 
Strong. Cînd soarele apunea, se plimbau. 

într-o zi, Tarzan o găsi pe domnişoara Strong conversînd cu un 
necunoscut, un om pe care nu-1 mai văzuse pînă atunci pe punte. Cînd se 
apropie de ei, bărbatul se înclină în faţa fetei şi dădu să plece. 

— Aşteptaţi o clipă, domnule Thuran — spuse domnişoara Strong. 
Faceţi cunoştinţă cu domnul Caldwell. Sîntem pasageri pe acelaşi vas şi 
trebuie să ne cunoaştem. 

Cei doi îşi dădură mîna. De cum îl văzu, Tarzan fu izbit imediat de 
expresia neobişnuit de familiară a ochilor domnului Thuran. 

— Sînt sigur că am mai avut onoarea să-l cunosc pe domnul, deşi nu 
pot să-mi amintesc împrejurările — zise Tarzan. 

Domnul Thuran păru neliniştit. 

— Nu pot spune, domnule — replică el. E posibil... Şi eu am exact 
aceeaşi impresie cînd întîlnesc un necunoscut. 

— Domnul Thuran tocmai îmi desluşea cîte ceva din misterele 
navigaţiei — explică fata. 

Tarzan nu dădu nici o atenţie conversaţiei care urmă. Se străduia să-şi 
amintească unde-1 mai întîlnise pe domnul Thuran. Era sigur că-1 
cunoscuse în nişte împrejurări neobişnuite. Pe neaşteptate, soarele ajunse 
la ei şi fata îl rugă pe domnul Thuran să-i mute şezlongul la umbră. Tocmai 
în clipa aceea Tarzan îl urmărea cu deosebită atenţie şi observă modul 
oarecum neobişnuit în care domnul Thuran mînuia şezlongul... încheietura 
mîinii stingi era ţeapănă. Nici nu-i trebuia mai mult; o înlănţuire rapidă de 
idei completă restul. 

Domnul Thuran se tot străduia să găsească o scuză pentru a se retrage. 
Pauza survenită în conversaţie pentru a muta scaunele îi dădu prilejul să 













ceară permisiunea de a se retrage. Făcînd o plecăciune adîncă domnişoarei 
Strong şi înclinînd capul spre Tarzan, se întoarse vrînd să plece. 

— O clipă... — i se adresă Tarzan. Dacă domnişoara Strong mă va 


scuza, vă voi însoţi o clipă. Mă întorc imediat, domnişoară Strong. 

Domnul Thuran păru stingherit. Cînd cei doi se îndepărtară îndeajuns 
de fată, Tarzan se opri şi, punînd o mină uriaşă pe umărul bărbatului, îl 
întrebă: 

— Ce mai pui la cale, Rokoff? 

— Părăsesc Franţa, aşa cum ţi-am făgăduit — răspunse celălalt, cu o 


voce arogantă. 

— Văd, însă te cunosc ca pe un cal breaz şi-mi vine greu să cred că ne 
aflăm pe acelaşi vas din pură coincidenţă. Chiar dacă aş vrea să te cred, 
faptul că voiajezi deghizat mi-ar alunga din cap această părere. 

— Ei şi... — rînji Rokoff, dînd din umeri. Nu văd ce-ai putea face. Vasul 


navighează sub pavilion englez. Am tot atîtea drepturi să mă aflu la bord ca 
şi tine, iar faptul că şi tu eşti înregistrat sub alt nume mă face să mă simt 
ceva mai tare pe situaţie, îmi închipui. 

— N-are rost să lungim vorba, Rokoff. Tot ceea ce vreau să-ţi spun e să 
te ţii departe de domnişoara Strong... e o femeie cumsecade. 

Rokoff se făcu roşu la faţă. 

— Dacă nu-ţi vezi de treabă, te voi azvîrli peste bord — continuă 


Tarzan. Nu uita că abia aştept un pretext ca să scap lumea de tine. 

Se răsuci pe călcîie şi-l lăsă pe Rokoff tremurînd de furie înăbuşită. 

Nu-1 mai văzu cîteva zile în şir. Rokoff însă nu stătea cu mîinile în sin. 
îşi petrecea cea mai mare parte a timpului în cabină împreună cu Paulvitch, 
înfuriindu-se, înjurînd şi ameninţînd cu cele mai cumplite răzbunări: 

— I-aş face vînt peste bord chiar în noaptea asta, dacă n-aş fi sigur că 
documentele sînt la el. Nu pot risca să le pierd o dată cu el. De n-ai fi un laş 
tîmpit, Alexis, ai găsi o soluţie ca 


să intri în cabina lui şi să sustragi 
documentele. 

Paulvitch zîmbi. 

— Tu eşti creierul asociaţiei — 


răspunse el. De ce nu găseşti tu o 
soluţie? Ei?... 

Două ore mai tîrziu soarta le 
surise. Paulvitch, care stătea 
mereu de veghe, îl văzu pe Tarzan 
plecînd din cabină fără a încuia 
uşa. Peste cinci minute, Rokoff se 
postă într-un loc de unde putea da 
imediat alarma în caz că Tarzan s- 
ar fi reîntors, iar Paulvitch începu 

să caute cu dibăcie prin bagajele omului-maimuţă. 

Disperat, era gata-gata să renunţe, cînd observă haina pe care Tarzan 
tocmai o schimbase. Peste o clipă, înhaţă un plic oficial. O cercetare rapidă 
şi faţa ticălosului străluci de bucurie. Paulvitch lăsă totul în ordine; nici 
chiar Tarzan n-ar fi fost în stare să spună dacă fusese atins ceva de cînd 
plecase... Paulvitch era un maestru desăvîrşit în aceste îndeletniciri. 

Cînd îi înmînă lui Rokoff plicul, în cabină, acesta sună stewardul şi 
comandă o sticlă de şampanie. 

— Trebuie să sărbătorim evenimentul, dragul meu Alexis — spuse el, 
satisfăcut. 

— Am avut noroc, Nikolas — explică Paulvitch. E limpede ca bună ziua 


că purta totdeauna documentele asupra lui şi numai din întîmplare a uitat 
să ia hîrtiile din haina pe care a schimbat-o cu cîteva minute mai înainte. 
Cînd va descoperi că-i lipsesc, o să-l apuce toţi dracii. Mi-e teamă că se va 
gîndi imediat la noi. Ştiind că eşti pe vas, te va suspecta primul. 

— N-are importanţă pe, cine suspectează de acum înainte... în seara 
asta... — şi Rokoff rînji dezgustător. 


In seara aceea, după ce domnişoara Strong coborî, Tarzan rămase 
sprijinit de balustradă, privind departe, spre largul oceanului. De cînd se 
urcase pe vapor, făcea acest lucru în fiece seară. Uneori stătea astfel un 
ceas încheiat. Erau însă doi ochi care, din clipa îmbarcării, îi urmăreau 
necontenit toate mişcările, astfel încît ştiau că Tarzan obişnuieşte să 
zăbovească pînă tîrziu pe punte. 

în noaptea aceea, cînd Tarzan rămase pe punte, sprijinindu-se de 
balustradă, ochii erau aţintiţi asupra lui. Nu trecu mult şi puntea se goli de 
pasageri. Era o noapte senină, însă fără lună... obiectele de pe punte abia 
se desluşeau. Două siluete se strecurau pe furiş, profitînd de semiîntuneric; 
se îndreptau spre omul-maimuţă, care stătea cu spatele la ei. Zgomotul 
valurilor izbindu-se de parapetul 


vasului, huruitul elicei şi al 
motoarelor, toate acestea înlesneau 
înaintarea celor doi. Cînd se 
apropiară mult de ţintă, se 
ghemuiră jos, ascunzîndu-se cit 
mai bine. Unul dintre ei ridică mîna 
şi dădu semnalul: unu... doi... trei! 
Ca un singur om, cei doi se 
năpustiră asupra victimei. Fiecare 
îl apucă de un picior şi, înainte ca 
Tarzan din neamul maimuţelor, în 
ciuda agerimii sale, să fi avut timp 
să acţioneze, îl azvîrliră peste 
balustradă în Atlantic. 
















f. 


' â iti 


< / 


iVi i » ^ 


& baM > lA 



âm kt 


.i/jikikUiuk 






























Hazel Strong, aflată pe puntea de dedesubt, privea pierdută, departe în 
largul oceanului întunecat. Deodată, prin faţa ochilor săi trecu ceva, ca un 
fulger căzut de sus. Obiectul străbătu atît de repede aerul şi se cufundă în 
apele negre încît fata nu putu să vadă ce anume este... să fi fost om?... nu 
putea spune. Ascultă încordată, doar-doar o auzi un strigăt venind de sus... 
aşteptă să audă alarma aceea înfiorătoare „Om peste bord!" Nu auzi însă 
nimic. Pe puntea de sus domnea o linişte deplină... la fel şi pe oceanul ce se 
desfăşura dedesubtul ei... 

Fata îşi zise că văzuse căzînd un balot de gunoi, aruncat peste bord de 
vreun marinar din echipaj. Mai liniştită, porni spre cabină. 


13. NAUFRAGIUL IAHTULUI „LADY ALICE" 



doua zi dimineaţa, la micul dejun, locul lui Tarzan era gol. 
Domnişoara Strong fu oarecum surprinsă; domnul Caldwell îşi 
făcuse obiceiul de a o aştepta ca să ia micul dejun împreună cu 
ea şi cu mama ei. Mai tîrziu, aflîndu-se pe punte, domnul Thuran se opri să 
schimbe cîteva cuvinte cu ea. Era extrem de politicos. După ce plecă, 
domnişoara Strong se gîndi cît de încîntător era domnul Thuran. 

Ziua trecu anevoie. îi lipsea tovărăşia plăcută a domnului Caldwell. 
Căci domnul Caldwell avea ceva care o făcuse pe fată să-l placă chiar din 
prima clipă: povestea atît de fermecător despre locurile pe care le văzuse... 
despre oameni şi obiceiuri... despre fiarele din junglă... şi întotdeauna avea 
un fel hazliu de a face comparaţii neaşteptate între animalele sălbatice şi 
oamenii civilizaţi, ceea ce presupunea o bună cunoaştere a celor dintîi şi o 
apreciere subtilă, deşi oarecum cinică, a celorlalţi. 

După-amiază, cînd domnul Thuran se opri din nou să vorbească cu ea, 
fata se bucură de această schimbare în monotonia zilei. în acelaşi timp însă 
începu să fie serios îngrijorată de absenţa domnului Caldwell; într-o 
oarecare măsură asocia această îngrijorare cu tresărirea pe care o avusese 
în noaptea din ajun cînd obiectul acela nedesluşit se prăvălise ca o săgeată 
în ocean. Mărturisi domnului Thuran temerile sale. îl văzuse pe domnul 
Caldwell în ziua aceea? Nu, nu-1 văzuse. De ce? 

— Nu a venit la micul dejun, ca de obicei. Nu l-am mai întîlnit de ieri — 
explică fata. 

Domnul Thuran deveni grozav de grijuliu. 

— N-am avut plăcerea să-l cunosc mai îndeaproape pe domnul Caldwell 
— spuse. Totuşi părea să fie un gentleman desăvîrşit. S-ar putea să nu se 
simtă bine şi a rămas în cabină. N-ar fî ceva neobişnuit. 

— Nu, desigur, n-ar fi ceva neobişnuit, însă în mod inexplicabil am 
unul din acele presentimente stupide, pe care numai femeile le au, că ceva 
nu e în regulă cu domnul Caldwell. Am o senzaţie foarte ciudată... e ca şi 





cum aş şti că nu mai e pe vapor. 

Domnul Thuran rîse, cuprins de încîntare, 

— Vai, scumpă domnişoară Strong, dar unde Dumnezeu ar putea să 
fie? De mai multe zile n-am văzut ţărmul. 

— De bună seamă, e ridicol — încuviinţă ea. O să pun capăt îngrijorării 
şi am să mă duc să văd ce e cu domnul Caldwell. Făcu semn unui steward 
care trecea pe acolo. 

“S-ar putea să fie mai greu decît îţi închipui, scumpa mea copilă” — 
gîndi domnul Thuran. Spuse cu voce tare: 

— Desigur, desigur... 

— Caută-1, te rog, pe domnul Caldwell — se adresă ea stewardului. Şi 
mai spune-i că prietenii lui sînt foarte îngrijoraţi de absenţa lui îndelungată. 

— Tii atît de mult la domnul Caldwell? întrebă domnul Thuran. 

— Găsesc că e un om admirabil. Mama e de-a dreptul îndrăgostită de 
el. E tipul de bărbat alături de care te simţi într-o siguranţă deplină... nu 
poţi să n-ai încredere în domnul Caldwell. 

Un minut mai tîrziu stewardul se întoarse şi spuse că domnul Caldwell 
nu se află în cabină. 

— Nu-1 pot găsi, domnişoară Strong şi... — stewardul şovăi. Am 
constatat că nu a dormit în patul său astă-noapte. Cred că cel mai bun 
lucru e să raportez acest lucru căpitanului. 

— Neapărat! exclamă domnişoara Strong. Am să merg şi eu la căpitan. 
Groaznic! Ştiam eu că s-a întîmplat ceva! Pînă la urmă presimţirile nu m-au 
înşelat. 

Cîteva clipe mai tîrziu, în faţa căpitanului se prezentă o femeie 
înfricoşată, însoţită de un steward agitat. Căpitanul ascultă relatările lor în 
tăcere... pe faţa lui se citea îngrijorarea, mai ales cînd stewardul îl asigură 
că-1 căutase pe pasagerul absent prin toate locurile frecventate în mod 
obişnuit de călători. 

— Domnişoară Strong, sînteţi sigură că aseară aţi văzut un corp căzînd 
peste bord ? întrebă el. 

— Fără pic de îndoială — răspunse fata. Nu pot spune precis dacă era 
un corp omenesc.., n-a strigat nimeni. Poate să fî fost ceea ce am crezut la 
început : un balot de gunoi. însă dacă domnul Caldwell nu e de găsit 
nicăieri, sînt absolut sigură că el este acela care a căzut în ocean. 

Căpitanul dădu ordin să se facă imediat o cercetare amănunţită a 
vaporului, din vîrful catargului pînă în fundul calei, şi să nu se omită nici 
un ungher sau ascunziş. Domnişoara Strong se duse în cabina să aştepte 
acolo rezultatul cercetării. Căpitanul ii puse mai multe întrebări, însă fata 
nu-i putu spune altceva despre cel dispărut decît ceea ce observase ea 
însăşi în scurta lor intilnire pe vapor, Pentru prima oară îşi dădu seama cît 
de puţin îi spusese domnul Caldwell despre el însuşi sau despre trecutul 
lui. Tot ce ştia era că se născuse în Africa şi fusese educat la Paris. Aceste 













informaţii succinte le căpătase drept răspuns cînd se arătase surprinsă că 
un englez vorbeşte cu un puternic accent franţuzesc. 

— A lăsat vreodată să se înţeleagă că are duşmani ? întrebă căpitanul. 

— Niciodată. 

— Discuta şi cu alţi pasageri ? 

— Numai cit se afla cu mine... sau cînd ne întîlneam din întîmplare cu 
ceilalţi călători. 

— După părerea dumneavoastră, domnişoară Strong, omul acesta 
obişnuia să bea mult ? 

— Nu ştiu dacă bea... dar ştiu sigur că nu băuse nimic cu o jumătate 
de oră înainte ca eu să văd corpul acela căzînd — răspunse fata. Pînă 
atunci a stat cu mine pe punte. 

— E foarte ciudat... — murmură căpitanul. Mie nu mi s-a părut a fi un 
om care să aibă crize, leşinuri sau alte asemenea suferinţe. Şi chiar dacă ar 
fi fost vorba de aşa ceva, e foarte puţin probabil să se fi rostogolit peste 
parapet, dacă l-ar fi apucat vreo criză şi s-a sprijinit de bară... mai degrabă 
ar fi căzut în interior, pe punte. Dacă nu se află pe vapor, domnişoară 
Strong, atunci a fost aruncat peste bord... faptul cu nu aţi auzit nici un 
strigăt dovedeşte că era mort înainte de a părăsi puntea... ucis. 

Fata se cutremură. 

După o oră, primul ofiţer se prezentă să raporteze rezultatul 
investigaţiei : 

— Domnul Caldwell nu se află pe vas, domnule căpitan. 

— Mă tem că e vorba de ceva mai grav decît un simplu accident, 
domnule Brently — spuse căpitanul. Doresc să faceţi personal o cercetare 
amănunţită a lucrurilor domnului Caldwell pentru a vedea dacă există 
vreun motiv de sinucidere sau crimă... cercetaţi totul cu deamănuntul. 

— Am înţeles, domnule ! răspunse domnul Brently şi plecă să execute 
ordinul. 

Hazel Strong era copleşită. Timp de două zile nu părăsi cabina, şi cînd, 
în cele din urmă, îndrăzni să iasă pe punte, era palidă şi trasă la faţă, cu 
nişte cearcăne mari şi negre sub ochi. Trează sau în somn, i se părea că 
vede mereu acel corp negru prăbuşindu-se vertiginos şi tăcut în oceanul 
rece şi lugubru. 

Scurt timp după ce fata ieşi pe punte, domnul Thuran veni să o 
încurajeze, vorbindu-1 cu amabilitate şi afecţiune. 

— Dar e groaznic, domnişoară Strong — spunea el. Nu-mi iese din 
minte această tragedie. 

— Nici mie — zise fata, zdrobită. Mă chinuie mereu gîndul că ar fi putut 
fi salvat dacă dădeam alarma. 

— Nu trebuie să vă reproşaţi nimic, scumpă domnişoară Strong — o 
îndemnă domnul Thuran. în nici un caz nu e greşeala dumneavoastră. 
Oricare altul ar fi făcut la fel. Cine s-ar fl gîndit că un balot căzut de pe vas 
















poate fi un om ? Chiar dacă aţi fi dat alarma, rezultatul ar fi fost acelaşi. La 
început s-ar fi îndoit de spusele dumneavoastră, gîndind că e vorba de 
halucinaţia unei femei. Dacă aţi fi insistat, tot ar fi fost prea tirziu ca să mai 
fie salvat. Gîndiţi-vă : pînă opreau vaporul, pînă ar fi coborît bărcile la apă, 
pînă ar fi vîslit atîtea mile înapoi, în căutarea locului necunoscut unde s-a 
petrecut tragedia... Nu, nu trebuie să vă faceţi mustrări de conştiinţă. Aţi 
făcut pentru sărmanul domn Caldwell mai mult decît oricare dintre noi... 
sînteţi singura care-i simţiţi lipsa. Dumneavoastră aţi declanşat 
investigaţiile. 

Fata fu recunoscătoare pentru cuvintele sale amabile şi încurajatoare, 
în restul călătoriei, individul stătu în preajma ei aproape tot timpul şi fata 
ajunse să-l placă foarte mult. între timp, domnul Thuran aflase că 
frumoasa domnişoară Strong, din Baltimore, era o americancă avînd o 
moştenire foarte mare : bogată deci şi cu perspective care mai-mai că-1 
făcură să-şi piardă răsuflarea cînd se gîndi la viitor. Şi cum îşi petrecea 
majoritatea timpului făcînd calcule peste calcule, e de mirare că mai 
respira. 

După dispariţia lui Tarzan, domnul Thuran intenţionase să părăsească 
vasul în primul port unde ar fi făcut escală. Pusese mîna pe documentele 
pentru care pornise în această călătorie. Nu-1 mai reţinea nimic. Nu-1 mai 
interesa decît să se înapoieze cît mai repede pe continent şi să ia primul 
expres spre St. Petersburg. 

Acum însă, în mintea lui încolţi un alt gînd care anulă cu desăvîrşire 
planul iniţial. Averea americancei nu era un lucru la care să dai cu piciorul, 
iar posesoarea era foarte atrăgătoare. 

„Sapristi, cu averea ei, o să fac furori la St. Petersburg" — gîndi el. 

După ce cheltui în gînd mai multe milioane de dolari, domnul Thuran 
găsi că noua vocaţie este atît de plăcută, încît se hotărî să-şi continue 
drumul pînă la Cape Town, unde descoperi brusc că nişte treburi urgente 
ar putea să-l reţină pentru cîtva timp. 

Domnişoara Strong îi spusese că se ducea la Cape Town împreună cu 
mama ei să viziteze acolo pe un frate al doamnei Strong... nu se hotărîseră 
încă asupra duratei vizitei, dar, probabil, urmau să stea cîteva luni. Fata fu 
încîntată cînd află că domnul Thuran avea aceaşi destinaţie. 

— Sper că ne vom mai vedea — spuse ca. Trebuie să ne vizitaţi, pe 
mama şi pe mine, imediat ce ne vom stabili în oraş. 

Domnul Thuran se arătă foarte bucuros că i se acordă această 
posibilitate şi o asigură că nu va întîrzia să vină. Doamna Strong însă nu 
manifestă aceeaşi bucurie ca fiica ei. 

— Nu ştiu de ce n-am încredere în el — îi spuse doamna Strong într-o zi 
în timp ce vorbeau despre el. Pare să fie un adevărat domn, din toate 
punctele de vedere, insă uneori ochii lui exprimă ceva ce nu pot descrie 
ceva ce-mi dă o senzaţie ciudată... 


• • 




Fata rîse : 

Eşti prea Suspicioasă, mamă... 

— Poate că e aşa, însă îmi pare rău că în locul lui nu-1 avem pe 
sărmanul domn Caldwell. 

— Şi eu sînt de aceeaşi părere — răspunse fiica. 

La Cape Town, domnul Thuran deveni un vizitator frecvent în casa 
unchiului lui Hazel Strong. Atenţiile sale erau atît de plăcute, totul studiat 
cu atîta migală, încît veneau în întîmpinarea oricărei dorinţe a fetei. încerca 
pe toate căile să o facă să depindă de el din ce în ce mai mult. Dacă ea, 
mama ei sau vreo verişoară aveau nevoie să fie însoţite... dacă se ivea ocazia 
să facă un serviciu prietenesc, inteligentul şi omniprezentul domn Thuran 
le stătea întotdeauna la dispoziţie. Unchiul fetei şi familia începură să-l 
simpatizeze pentru curtoazia sa inepuizabilă şi dorinţa de a fi util. Domnul 
Thuran devenise indispensabil. în cele din urmă, socotind că a venit 
momentul, ceru mina fetei. Domnişoara Strong fu uimită. Nu ştia ce să 
spună. 

— Nu m-am gîndit niciodată că ai putea să mă iubeşti astfel — îi spuse. 
Te-am considerat întotdeauna un prieten foarte bun. Nu-ţi voi răspunde 
chiar acum. Uită că m-ai cerut de soţie. Să continuăm să fim ceea ce am 
fost... apoi, pentru o perioadă de timp, mă voi uita la tine cu alţi ochi. S-ar 
putea să descopăr că sentimentele mele pentru tine înseamnă mai mult 
decît prietenie. Sînt sigură că nu m-am întrebat vreodată dacă te iubesc. 

Domnului Thuran îi convenea de minune propunerea fetei. îi spuse că 
regretă profund că se grăbise, însă o iubea de mult şi o iubea cu atîta 
ardoare, încît considerase că trebuie să ştie cu toţii acest lucru. 

— Te-am iubit din prima clipă cînd te-am văzut, Hazel. Desigur, voi 
aştepta ; sînt convins că o dragoste atît de mare şi curată ca a mea va fi 
răsplătită. Tot ceea ce mă interesează să ştiu e dacă iubeşti pe altul. îmi 
spui ? 

— în viaţa mea n-am fost îndrăgostită — răspunse ea. 

Domnul Thuran fu grozav de satisfăcut. în seara aceea, înapoindu-se 
acasă, îşi cumpără în închipuire un iaht luxos şi-şi construi o vilă valorînd 
un milion de dolari pe litoralul Mării Mediterane. 

A doua zi, Hazel Strong trăi una din surprizele cele mai fericite din viaţa 
ei : pe cînd ieşea dintr-un magazin de bijuterii, se întîlni nas în nas cu Jane 
Porter. 

— Jane Porter ! exclamă ea. De unde Dumnezeu ai apărut ? Nu pot să- 
mi cred ochilor ! 

— Ah, ce surpriză ! strigă Jane, la fel de uimită. M-am gîndit tot timpul 
că eşti la Baltimore... chiar aşa ! 

îşi îmbrăţişa din nou prietena, sărutînd-o de nenumărate ori. 

Cînd fetele isprăviră tot ce aveau de povestit, Hazel ştia că iahtul 
lordului Tonnington aruncase ancora la Cape Town pentru o escală de cel 









puţin o săptămînă, după care aveau să-şi continue călătoria... de data 
aceasta de-a lungul Coastei de vest, îndreptîndu-se spre Anglia. 

— Unde mă voi mărita — îşi încheie Jane relatarea. 

— Va să zică nu te-ai măritat încă ? întreba Bazei. 

— Nu încă — răspunse Jane. Apoi adăugă într-o doară : Aş vrea ca 
Anglia să fie la un milion de mile de aici. 

Cei de pe iaht se vizitară reciproc cu rudele tinerei Hazel. Organizară 
dineuri şi excursii prin împrejurimi pentru a-i distra pe vizitatori. Domnul 
Thuran era un oaspete binevenit în ambele grupuri. Dădu el însuşi un 
dineu în onoarea bărbaţilor din grup şi reuşi, prin cîteva mici amabilităţi, să 
se bage sub pielea bunului lord Tennington. 

Domnul Thuran surprinsese o aluzie privitor la un lucru care putea să 
rezulte din escala neaşteptată a iahtului Lordului Tennington şi voia să se 
bizuie pe asta. într-o zi, pe cînd se afla singur cu englezul, profită de ocazie 
ca să sublinieze că logodna lui cu domnişoara Strong va fi anunţată imediat 
ce vor ajunge în America. 

— însă te rog să nu spui nimănui, dragul meu Tennington... nici măcar 
un cuvintel. 

— Desigur, te înţeleg foarte bine, dragă amice — răspunse Tennington. 
Meriţi să fii felicitat, e o fată minunată, ştii... într-adevăr minunată. 

A doua zi doamna Strong, Hazel şi domnul Thuran erau oaspeţi pe 
iahtul Lordului Tennington. Doamna Strong le spunea cît de încîntată era 
de vizita la Cape Town ; regreta, însă că o scrisoare sosită tocmai atunci de 
la avocatul ei din Baltimore o silea să-şi scurteze şederea. 

— Cînd plecaţi ? o întrebă Tennington. 

— La începutul săptăminii viitoare, cred — răspunse că. 

— Adevărat ? ! exclamă domnul Thuran. Sînt într-adevăr norocos. Am 
fost înştiinţat că trebuie să mă întorc de îndată ; voi avea deci onoarea de a 
vă acompania şi sluji. 

— E drăguţ din partea dumneavoastră, domnule Thuran — răspunse 
doamna Strong. Sînt sigură că vom fi fericite să ne punem sub protecţia 
dumneavoastră. 

în străfundul sufletului ei însă ar fi dorit să poată scăpa de el. De ce ? 
Doamna Strong nu putea spune. 

— Pe Dumnezeul meu ! izbucni lordul Tennington o clipă mai tirziu. Am 
o idee grozavă, zău aşa ! 

— Da, Tennington, nu încape îndoială — interveni Clayton — trebuie să 
fie intr-adevăr o idee grozavă dacă o ai tu, dar care naiba e ideea asta ? Nu 
cumva îţi trece prin cap să mergem în China, trecînd pe la Polul Sud ? 

— Ei, ei, Clayton — i-o întoarse Tennington — nu trebuie să fii atît de 
aspru cu un prieten fiindcă s-a întîmplat să nu-ţi vină ţie ideea acestei 
călătorii... De cînd am pornit la drum, te-ai purtat ca un bădăran sadea. 
Nu, domnule, e o idee grozavă şi veţi fi cu toţii de acord că-i aşa. Propun să 

invităm pe doamna şi pe domnişoara Strong, precum şi pe domnul Thuran, 
daca vrea să vină, să călătorească pînă în Anglia cu iahtul nostru. Ei, nu e 
o idee excelentă ? 

— Iartă-mă, Tenny bătrîne ! strigă Clayton. Desigur, este o idee 
excelentă... n-aş fi crezut că poate veni de la tine aşa ceva. Eşti sigur că e 
originală ? 

— Vom porni la începutul săptămînii viitoare, sau oricînd vă convine, 
doamnă Strong — adăugă bunul englez, ca şi cum toate lucrurile erau 
stabilite în afară de data plecării. 

— Vai, lord Tennington, nici măcar nu ne-aţi dat prilejul să vă 
mulţumim, darămite să ne mai şi gîndim dacă vom fi în stare să acceptăm 
generoasa dumneavoastră invitaţie — spuse doamna Strong. 

— Sînt sigur că veţi accepta — răspunse Tennington. O să petrecem de 
minune, ca pe orice vas de călători, şi veţi avea tot confortul. Oricum, cu 
toţii dorim să veniţi cu noi şi nici 
nu vrem să auzim că spuneţi nu. 

Hotărîră deci să pornească la 
drum lunea următoare. 

Peste două zile, fetele stăteau 
în cabina drăgălaşei Hazel, 
uitîndu-se la nişte fotografii pe 
care domnişoara Strong le 
developase la Cape Town şi pe 
care le făcuse de cînd părăsise 
America ; fetele erau absorbite cu 
totul în această îndeletnicire. Jane 
îi punea o mulţime de întrebări, 
iar Hazel revărsa un adevărat 
torent de comentarii şi explicaţii 
referitoare la diferite peisaje şi 


oameni. 

— Iată — spuse deodată — acesta e bărbatul care te cunoaşte. 
Sărmanul, am vrut de nenumărate ori să te întreb despre el, însă de cînd 
sîntem împreună, n-am mai fost în stare să mă gîndesc la asta. Vorbind, 
Hazel ţinea fotografia astfel întoarsă, încît Jane nu putea să vadă chipul 
omului din fotografie. îl chema John Caldwell — continuă Hazel. Ţi-aduci 
aminte de el ? Spunea că te-a intîlnit în America. E englez. 

— Nu-mi amintesc numele — răspunse Jane. Ia să văd fotografia. 

— Sărmanul, a căzut peste bord în timp ce călătoream de-a lungul 
coastei — mai spuse Hazel cînd îi întinse fotografia. 

— Peste bord ?... Vai, Hazel, Hazel... doar nu vrei să spui că e mort ? 
înecat în ocean ? Hasel 1 De ce nu spui că e o glumă ? ! 

Şi înainte ca domnişoara Strong, uluită, să o poată susţine, Jane Porter 
























se prăbuşi pe podea, leşinată. După ce o readuse pe buna ei prietenă în 
simţiri, Hazel o privi ţintă înainte ca vreuna din ele să poată scoate o vorbă. 

— Jane, n-am ştiut că-1 cunoşti pe domnul Caldwell atît de bine, încît 
moartea lui să-ţi provoace un astfel de şoc — zise Hazel, cu voce 
sugrumată. ■ 

^ — John Caldwell ? întrebă din nou domnişoara Porter. Doar nu vrei să 

spui că nu ştii cine e acest om, Hazel ? 

— Ba da, Jane. Ştiu foarte bine cine era... se numea John Caldwell şi 1 
venea de la Londra. '*1 

* — Oh, Hazel, aş vrea să te pot crede — gemu fata. Aş vrea să pot crede, 
însă trăsăturile acelea sînt atît de bine întipărite în mintea şi în inima mea, 
încît le-aş recunoaşte dintr-o mie, oriunde în lumea asta. îl cunosc foarte 
bine. 

r — Ce vrei să spui, Jane ? strigă Hazel, speriată de-a binelea. Cine iţi ^ 

inchipui că e ? 

► — Nu-mi inchipui, Hazel, sînt sigură că în fotografie e Tarzan din 

neamul maimuţelor. 

* — Jane ! 

— Nu mă pot înşela. Oh, Hazel, eşti sigură că a murit ? Nu cumva te- 
nşeli ? j 

— Mi-e teamă că nu, dragă prietenă — răspunse Hazel, tristă. Aş vrea 
să cred că tu te-nşeli, însă acum îmi vin în minte o sută de dovezi care au 
alt înţeles decît atunci cînd credeam că e doar John Caldwell din Londra. 
Spunea că s-a născut în Africa şi că_a fost educat în Franţa. 

^ — Da, e adevărat — murmură Jane Porter, pierdută. 

^ — Ofiţerul care i-a controlat bagajele nu a găsit nimic care să-l 

identifice pe John Caldwell din Londra. Aproape toate lucrurile ce-i apar¬ 
ţineau erau confecţionate sau cumpărate la Paris Tot ceea ce purta vreo 

. iniţială era marcat fie cu „T", fie cu „J.C.T." Am crezut că poate călătorea 
incognito si J.C. insemna John Caldwell. 

~ — Tarzan din neamul maimuţelor şi-a luat numele de Jean C. Tarzan 

— explică Jane, cu aceeaşi lipsă de însufleţire. Şi acum e mort! Oh, Hazel e 
îngrozitor! A murit singur, în oceanul acesta teribil! E de necrezut că inima 
aceea generoasă a încetat să bată... că muşchii aceia puternici sînt inerţi 
acum pentru totdeauna! Că el, care era întruparea vieţii, a sănătăţii şi '] 

* puterii bărbăteşti, a căzut pradă acelor animale vîscoase, dezgustătoare, 

Cel... 

Jane nu mai putu să continue şi, cu un geamăt slab, îşi îngropă capul 
în palme şi se prăbuşi hohotind pe podea. 

C Timp de mai multe zile domnişoara Porter fu bolnavă şi nu voi să vadă 

. pe nimeni altcineva decît pe Hazel şi pe credincioasa Esmeralda. Cînd, în 
cele din urmă ieşi pe punte, toţi fură izbiţi de trista schimbare ce se 
petrecuse în ea. Nu mai era americanca vioaie, plină de viaţă, care îneînta 



















pe toţi cei ce o cunoşteau. Nu mai 
era decît o fată tăcută şi tristă. 
Ochii ei exprimau o tristeţe fără 
margini pe care nimeni, în afară de 
Hazel, nu o putea explica. 

întregul grup încerca prin 
toate mijloacele s-o dispună şi s-o 
amuze, însă toate străduinţele se 
dovediră zadarnice. Din cînd în 
cînd, hazliul Lord Tennington 
reuşea să-i smulgă un zîmbet 
palid, însă aproape tot timpul 
stătea şi privea ţintă oceanul 
nemărginit ce se întindea în faţa 


ochilor ei. 

O dată 
se abătură 


'l 


cu boala Janei Porter 
— aşa se părea — şi alte nenorociri asupra iahtului. In primul 


rind, o avarie la una din maşini îi obligară să plutească în derivă timp de 
două zile, pînă ce o reparară cum putură. Apoi, aproape pe neaşteptate, se 
dezlănţui o furtună care zvîrli peste bord tot ce întîlni în cale. După aceea, 
doi dintre marinari se luară la bătaie în cabină. Rezultatul : unul fu grav 
rănit cu cuţitul, iar celălalt trebui să fie pus în fiare. Colac peste pupăză, 
ofiţerul de cart căzu peste bord, noaptea, şi se înecă înainte de a putea fi 
salvat. După ce dispăru în valuri, iahtul se învîrti în jurul acelui loc cam 
vreo zece ore, însă nu-1 mai găsiră. 

Membrii echipajului şi oaspeţii erau descurajaţi şi cuprinşi de 
deznădejde după aceste nenorociri. Tuturor le era teamă că se va întimpla. 
ceva şi mai rău. Mai ales marinarii, care îşi aminteau tot felul de semne rele 
şi prevestiri, erau siguri că asupra lor se va abate o nenorocire groaznică. 

Cobitorii nu avură prea mult de aşteptat. în a doua noapte, după ce 
ofiţerul se înecase, micul iaht pîrîi de la prora la pupa. Cam pe la ora unu 
se produse o ciocnire teribilă care-i aruncă jos din hamace şi paturi pe 
oaspeţii şi pe marinarii adormiţi. Vasul se cutremură de sus pînă jos şi se 
aplecă mult spre tribord ; motoarele se opriră. Rămase aşa o clipă, cu 
puntea într-un unghi de patruzeci şi cinci de grade... apoi, cu un zgomot 
lugubru şi sfîşietor, reveni Ia poziţia de plutire. 

Numaidecit, bărbaţii se năpustiră pe punte urmaţi îndeaproape de 
femei. Deşi vremea era înnourată, nu bătea vîntul şi nici nu era atît de 
întuneric, încît să nu vadă la prora o masă neagră plutind pe ape. 

— O epavă care pluteşte în derivă — anunţa ofiţerul de cart. 






Mecanicul dădu buzna pe punte, câutîndu-1 pe căpitan. 

— Placa aia carc-am pus-o în capul cilindrului a sărit în aer, dom' 
căpitan — raportă el. Acuma intră apă multă pe la prora. 

O clipă mai tîrziu, un marinar veni în goană de sub punte. 

— Dumnezeule mare! strigă el. S-a dus dracului tot fundul, e crăpat 
tot. Vasu' n-o să mai plutească nici douăzeci de minute. 

— Gura ! tună Tennington. Doamnelor, duceţi-vă repede în cabină şi 
luaţi-vă cele necesare. Poate că situaţia nu e atît de gravă, însă s-ar putea 
să fim obligaţi să coborîm bărcile la apă. E mai bine să fim pregătiţi. Plecaţi 
imediat, vă rog. Căpitane Jerrold, trimite jos, te rog, cîţiva oameni de 
nădejde să stabilească cu precizie cit de gravă e avaria. Propun ca între 
timp să se pună provizii în bărcile de salvare. 

Vocea calmă, fără un dram de enervare, a englezului ajută foarte mult 
la restabilirea încrederii oamenilor şi peste o clipă toţi plecară să facă ceea 
ce li se spusese. Cînd doamnele se reîntoarseră pe punte, aprovizionarea 
bărcilor era aproape terminată; peste cîteva clipe ofiţerul trimis sub punte 
veni să raporteze. De altfel, nici nu mai era nevoie de concluziile lui, fiindcă 
toată lumea îngrămădită pe punte 
nu se mai îndoia cîtuşi de puţin că 
sfîrşitul Lady-ei Alice este aproape. 

— Care-i situaţia, domnule ? 
întrebă căpitanul văzînd că ofiţerul 
şovăie. 

— Domnule, nu vreau să 
înfricoşez doamnele, însă, după 
părerea mea, vasul nu va pluti mai 
mult de zece minute. E o spărtură 
atît de mare, încît poate trece o vacă 
prin ea. 

în alte cinci minute Lady Alice 
se înclină spre prova. Pupa se 
ridicase mult deasupra apei şi era 
foarte greu să-ţi menţii echilibrul 
pe punte. Pe vas se aflau patru bărci de salvare : acestea fură echipate şi 
coborîte cu bine la apă. Pe cînd se depărtau de navă, Jane Porter se 
întoarse şi aruncă o ultimă privire. Toc mai atunci se auzi un trosnet 
îngrozitor şi un bubuit de rău augur. Urmă o explozie în inima vasului... 
maşinile săriră în aer. smulgînd şi nimicind totul în cale... pupa se ridică şi 
mai sus şi, o clipă, iahtul păru să rămînă aşa — o prăjină verticală ieşind 
din străfundurile oceanului — apoi nava dispăru brusc în valuri. 

într-una din bărci, bunul Tennington îşi ştergea o lacrimă : nu pentru 
averea care se ducea spre adîncuri, ci pentru prietena scumpă şi frumoasă 
la care ţinuse atît de mult. 

întunericul nopţii fu în cele din urmă sfîşiat de soarele tropical ce îşi 
revărsă razele peste întinderea oceanului. Jane Porter, care se zbătuse toată 
noaptea într-un somn agitat, fu trezită de lumina puternică a soarelui ce-i 

mîngîia faţa. Se uită în jur. In aceeaşi barcă cu ea mai erau trei marinari, 
Clayton şi domnul Thuran. Apoi căută cu privirea celelalte bărci, însă cit ***■ 
putea cuprinde cu ochii nimic nu întrerupea monotonia acelui noian de ape 
: erau singuri într-o bărcuţă pe Atlanticul imens. 

14. ÎNAPOI, ÎN JUNGLA MISTERIOASA 


C înd Tarzan atinse apa, primul său gînd fu să înoate cît mai 
departe de vapor ca să nu fie lovit de elice. Ştia cui trebuie să 
mulţumească pentru această nouă aventură şi, menţinîndu-se la 
suprafaţă doar prin simpla mişcare a mîinilor, îl năpădi necazul că se 
lăsase surprins atît de uşor de Rokoff. 

Pluti astfel cîtva timp, urmărind cum se micşorează luminile 



pachebotului care se depărta, fără să-i treacă măcar o clipă prin minte să 
strige după ajutor. Nu ceruse ajutor niciodată în viaţa lui şi nu-i de mirare 
că nu făcu acest lucru nici acum. întotdeauna se bizuise pe propria-i forţă 
şi posibilităţi de a se descurca. De altfel, în junglă, pe vremea maimuţei 
Kala, nu era nimeni care să răspundă la strigătele de ajutor. Cînd 
descoperea că există şi această posibilitate, se vădea a fi prea tîrziu. 

Tarzan se gîndi că avea şansă doar una la o sută de mii să poată fi 
salvat şi încă şi mai puţin de a ajunge la ţărm. Se hotărî deci să se agate de 
şansa minimă ce stătea în puterea lui: să înoate încet spre coastă... vaporul 
putea fi mai aproape de ţărm decît îşi închipuia el. 

Tăia apa, cu mişcări prelungi şi îndemînatice... Pentru ca muşchii săi 
uriaşi să dea semne de oboseală, trebuiau să treacă multe ore. Pe cînd înota 
spre est, călăuzindu-se după stele, îşi dădu seama că-1 stînjenesc pantofii 
şi-i lepădă. După pantofi urmară pantalonii şi ar fi scos şi haina dacă n-ar 




































fi avut în buzunar documentele acelea preţioase. Vru să se încredinţeze că 
încă le mai are şi îşi strecură mina în buzunar, însă, spre consternarea sa, 
constată că nu mai sînt acolo. 

Abia atunci îşi dădu seama că Rokoff plănuise să-l azvîrle peste bord 
pentru un motiv mai serios decît o simplă răzbunare: reuşise să intre în 
posesia documentelor pe care Tarzan i le smulsese la Bou Saada. Omul- 
maimuţă blestemă în gînd şi lăsă şi haina şi cămaşa să se ducă la fund. 
Curînd scăpă şi de celelalte obiecte de îmbrăcăminte şi iată-1 înotînd uşor şi 
fără nici o povară spre est. *" 

Zorile, la început palide, începură să stingă stelele de pe firmament. Pe 
neaşteptate, contururile nedesluşite ale unui obiect mare şi negru apăru în 
calea lui. Din cîteva lovituri ajunse lingă el... Era fundul unei epave purtate 
de ape. Tarzan se caţără pe ea. Voia să se odihnească cel puţin pînă se 
lumina de-a binelea de ziuă. Nu se gîndea cîtuşi de puţin să rămînă pasiv 
pe epavă, pradă foamei şi setei. Dacă trebuia să moară, atunci să moară 
străduindu-se din răsputeri, încercînd în vreun fel să se salveze. 

Marea era liniştită şi epava unduia lin pe ocean. Tocmai bine pentru 
înotătorul care nu închisese ochii de douăzeci de ore: Tarzan din neamul 
maimuţelor se ghemui pe grinzile lunecoase şi adormi de îndată. 

Dis-de-dimineaţă îl trezi căldura soarelui. Prima senzaţie conştientă fu 
cea de sete. în clipa în care-şi dădu pe deplin seama că-i e sete nevoia de a 
şi-o potoli se transformă intr-un adevărat chin. O clipă mai tîrziu uită totul, 
o dată cu descoperirea aproape simultană a două lucruri: primul era o 
barcă de salvare ce plutea pe lingă epavă în mijlocul unor resturi; celălalt, 
linia nedesluşită a unui ţărm conturîndu-se în depărtare, spre răsărit. 

Tarzan sări în apă şi înotă spre barca de salvare. Apa rece îl trezi de-a 
binelea. Cu forţe reînnoite, trase barca spre el şi, după mai multe eforturi 
herculeene, reuşi să o urce pe fundul lunecos al epavei, unde o cercetă în 
amănunţime. Barca era în stare bună şi- puţin mai tîrziu, plutea lingă 
epavă. Apoi Tarzan alese două bucăţi de lemn dintre resturi, care să-i J 

servească drept lopeţi şi începu să 
înainteze cu spor spre ţărmul din 
depărtare. 

Era tîrziu după-amiază cînd ajunse 
destul de aproape ca să distingă 
amănuntele de pe coastă. în faţa lui se 
deschidea — cel puţin aşa s-ar fi zis — 
intrarea intr-un mic golf înconjurat de 
uscat din toate părţile. Ţărmul împădurit 
dinspre nord i se păru foarte cunoscut. 

Era oare cu putinţă ca soarta să-l arunce 
chiar la marginea junglei dragi?! Chiar 
acolo unde copilărise?! Cînd prora bărcii 

intră în gura golfului, ultima fărîmă de îndoială se spulberă; acolo, pe 
ţărmul mai îndepărtat, la umbra pădurii virgine, se afla cabana lui, cabana 
construită de răposatul său tată, John Clayton, Lord Greystoke, înainte de 
a se naşte el, Tarzan. 

Cu mişcări viguroase ale muşchilor săi uriaşi, Tarzan îndreptă mica 
ambarcaţiune spre plajă. Nici nu atinse bine fundul de nisip, că omul- 
maimuţă şi sări pe uscat... inima îi bătea năvalnic de bucurie şi fericire, 
cînd cuprinse cu ochii locurile şi lucrurile atît de cunoscute: cabana, plaja, 
pîrîul din apropiere, jungla deasă, de nepătruns. Revăzu, puzderia de păsări 
cu penajul lor strălucitor... florile tropicale, minunat înflorite, împodobind 
ghirlandele de liane ce cădeau în bucle imense din arborii gigantici. 

Tarzan din neamul maimuţelor ajunsese din nou acasă şi ca toată 
lumea să afle acest lucru, înălţă capul şi slobozi strigătul fioros şi sălbatic 
al tribului său. O clipă, jungla încremeni, apoi se auzi răspunsul gros şi 
înfricoşător: era răgetul furios al lui 
Numa, leul; iar mai de departe 
răsună, mai slab, urletul înfiorător 
al unei gorile. 

Întîi şi întîi, Tarzan se duse la 
pîrîu şi-şi potoli setea; apoi se 
apropie de cabană. Uşa era 
încuiată şi zăvorită aşa cum o 
lăsase el şi D'Arnot. Nimic nu se 
clintise din loc: masa, patul, 
pătuţul de copil cioplit de tatăl 
său... rafturile şi bufeturile erau 
acolo, aşa cum fuseseră aşezate cu 
douăzeci de ani înainte... aşa cum 
le părăsise el, cu aproape doi ani în 
urmă. 

Ochii se desfătaseră; acum era rîndul stomacului să-şi ceară drepturile. 
Junghiurile de foame îl îmboldiră să pornească în căutarea hranei. în 
cabană nu găsi nimic de-ale mîncării şi nu avea nici arme; pe perete însă 
atîrna una din vechile sale frînghii împletite din liane. Se rupsese şi era 
înodată în prea multe locuri aşa că o înlocuise de mult cu una mai bună. 
Tarzan şi-ar fî dorit un cuţit. Ei bine, dacă nu se înşela, înainte de asfinţitul 
soarelui urma să aibă şi cuţit, lance, precum şi arc cu săgeţi; frînghia asta 
îl va ajuta. între timp trebuia să facă rost de mîncare. încolăci cu grijă funia 
şi, după ce şi-o puse pe umăr, ieşi închizînd uşa. 

Jungla începea chiar lîngă colibă. Tarzan se avîntă în inima pădurii cu 
multă precauţie şi fără să facă zgomot: acum era o fiară sălbatică plecată 
după hrană. O bucată de vreme cercetă solul, însă, văzînd că nu e nici 
urmă de vînat, sări în copaci. De la primele salturi ameţitoare din arbore în 

arbore se simţi din nou năpădit de bucuria de a trăi. Regretele deşarte şi 
durerile de cap îngrozitoare fură uitate. Trăia din nou din plin. Adevărata 
fericire, adevărata libertate erau ale lui. Oare cine dorea să se înapoieze în 
oraşele sufocante şi pline de vicii ale oamenilor civilizaţi, cînd întinderile 
nesfîrşite ale junglei nemărginite îi ofereau tihnă şi libertate? El, Tarzan, în 
nici un caz! 

încă pe lumină, Tarzan ajunse într-un loc de adăpat pe malul rîului din 
junglă. Era un vad unde, de nenumărate secole poposeau fiarele pădurii ca 
să-şi potolească setea. în fiecare noapte aici veneau după pradă Sabor sau 
Numa şi se ghemuiau în frunzişul des al junglei înconjurătoare în 
aşteptarea antilopei sau a căprioarei. Tot aici venea şi Horta, mistreţul, să 
se adape. Către vad, se îndreptă şi Tarzan să vîneze, căci îi era o foame 
cumplită. 

Se aşeză pe o ramură joasă, deasupra potecii. Aşteptă timp de un ceas. 
începea să se întunece. Cam în dreapta vadului, în desişul cel mai dens, 
desluşi zgomotul înfundat al unor labe, precum şi foşnetul unui corp imens 
frecîndu-se de ierburile înalte şi de liane. Nimeni, în afară de Tarzan, n-ar fî 
putut auzi şi totodată tălmăci zgomotul: era Numa, leul, care venea la vad 
cu aceleaşi gînduri ca şi el. Tarzan zîmbi. 

Nu mult după aceea auzi un animal înaintînd prevăzător pe cărare spre 
locul de adăpost. O clipă mai tîrziu îl văzu: era Horta, mistreţul. Carne 
delicioasă! Lui Tarzan îi lăsă gura apă. Ierburile unde se afla Numa stăteau 
nemişcate... înfricoşător de nemişcate. Horta trecu pe sub Tarzan... Doar 
cîţiva paşi şi ajungea în raza de atac a lui Numa... Tarzan îşi închipui cum 
sticleau ochii bătrînului Numa... cum îşi pregătea răgetul teribil care va 
paraliza prada în scurtul răstimp dintre saltul vertiginos şi clipa cînd îşi va 
înfige gheara în trupul sfărîmat. 

Tocmai cînd Numa se pregătea, o funie subţire zbură prin aer de pe 
ramurile joase ale unui arbore din apropiere. Grumazul lui Horta fu prins 
într-un laţ. Se auzi un grohăit înspăimîntător, un guiţat groaznic şi Numa 
îşi văzu prada trasă înapoi pe cărare, iar cînd sări, Horta, mistreţul, se 
înălţă deasupra ghearelor sale, în copacul de deasupra. Mai desluşi cum un 
chip batjocoritor îl priveşte şi rîde de el. 

Atunci, într-adevăr, Numa slobozi un răget cumplit. Furios, 
ameninţător. înfometat, păşea de colo-colo pe sub arborele în care se afla 
omul-maimuţă ce-şi bătuse joc de el. Se opri şi, ridicîndu-se pe labele 
dinapoi, se sprijini de tulpina arborelui unde sta cocoţat duşmanul său şi 
începu să-şi ascută ghearele-i uriaşe, smulgînd bucăţi mari de coajă şi dînd 
la iveală lemnul alb de dedesubt. 

între timp, Tarzan îl trase pe Horta, care încă se mai zbătea, lîngă el, 
sus pe cracă. Degetele viguroase desăvîrşiră sugrumarea începută în laţ. 
Omul-maimuţă nu avea cuţit însă natura îl înzestrase cu mijloace de 
sfîşiere a hranei. Dinţii strălucitori şi ascuţiţi se înfipseră în carnea 



suculentă de pe coastele tremurătoare ale prăzii, în timp ce leul înfuriat 
privea sus cum altul se înfruptă din ospăţul pe care şi-l rezervase pentru 
sine. 

Cînd Tarzan îşi potoli foamea se întunecase de-a binelea. Avusese parte 
de o cină delicioasă! Nu se putuse împăca niciodată cu carnea stricată pe 
care oamenii civilizaţi i-o ofereau; în străfundul inimii tînjise după carnea 
proaspătă a vînatului. 

îşi şterse cu un mănunchi de frunze sîngele de pe mîini, puse resturile 
vînatului pe umăr şi se avîntă printre arbori spre cabană în clipa în care 
Jane Porter şi William Cecil Clayton se ridicau de la un dineu somptuos ce 
avea loc pe iahtul Lady Alice, la mii de mile spre răsărit, în apele Oceanului 
Indian. 

Pe potecă păşea Numa, leul şi cînd omul-maimuţă catadicsea să-şi 
arunce privirea în jos, vedea licărirea ochilor fioroşi care-1 urmăreau prin 
beznă. Numa nu mai scotea răgete, în schimb se strecura pe furiş, ca 
umbra unei pisici mari. Urechile agere ale omului-maimuţă nu scăpau nici 
un pas al fiarei. 

Tocmai se întreba dacă o să-l însoţească pînă la uşa cabanei. Spera că 
nu o va face, fiindcă ar fi însemnat să petreacă noaptea ghemuit între 
crengile unui copac. Oricum, prefera patul de ierburi din propria-i locuinţă. 
Dacă va fi silit să doarmă în junglă, ştia un copac în care putea dormi 
destul de confortabil. Adeseori, în trecut, fusese urmărit pînă acasă de cîte 
o fiară care-1 obligase să-şi caute adăpost în copac; rămăsese acolo pînă 
cînd duşmanul renunţase sau răsăritul soarelui îl trimise în altă parte. 

Deodată, Numa se răzgîndi să-l mai urmărească şi cu icnete şi răgete 
care-ţi îngheţau sîngele în vine, se întoarse furios să caute o pradă mai 
lesnicioasă. Astfel, Tarzan ajunse la colibă de unul singur şi, nu mult după 
aceea, se ghemuia în resturile mucegăite ale patului de ierburi de odinioară- 

Domnul Jean C. Tarzan îşi lepădă foarte uşor bruma de civilizaţie şi se 
cufundă fericit şi mulţumit în somnul adînc al fiarei sălbatice cu foamea 
potolită. Cu toate acestea, da-ul unei femei l-ar fi legat pentru totdeauna de 
o altă viaţă şi atunci viaţa de sălbatic i s-ar fi părut respingătoare. 

Fiind nespus de obosit din pricina eforturilor din ziua petrecută pe 
ocean şi a excursiei prin junglă, care-i pusese din nou la încercare muşchii 
folosiţi prea puţin în ultimii doi ani Tarzan dormi buştean pînă a doua zi 
spre prînz.. Cînd se trezi, alergă mai întîi la rîuleţ să bea apă, apoi se avîntă 
în mare, înotînd cam vreun sfert de oră şi, în sfîrşit, se întoarse acasă şi-şi 
luă micul dejun din carnea lui Horta. După ce isprăvi, îngropa prisosul în 
pămîntul moale de lingă cabană ca să aibă ce mînca seara. 

îşi luă din nou funia şi dispăru în junglă. De data aceasta porni după 
un vînat mai de soi: omul; deşi, dacă l-ai fi întrebat, ar fi putut înşira o 
duzină de locuitori ai junglei, pe care în ceea ce priveşte nobleţea — îi 
considera de departe superiori oamenilor pe care îi vîna. De data aceasta 





Tarzan pornise în căutare de arme. Se întreba dacă în satul tribului 
Mbonga mai trăiau femei şi copii, mai ales după expediţia de pedepsire 
întreprinsă de marinarii de pe crucişătorul francez. Spera să mai găsească 
pe acolo cîţiva războinici fiindcă altfel i-ar fi trebuit mult timp pînă să 
descopere locul unde se refugiaseră locuitorii satului. 

Omul-maimuţă se deplasa vertiginos prin pădure şi, pe la prînz, ajunse 
la vatra satului. Spre dezamăgirea lui constată că jungla năpădise cîmpurile 
cultivate, iar colibele acoperite cu stuf se năruiseră. Nu se vedea nici ţipenie 
de om. Cutreieră printre ruine cam o jumătate de oră, nădăjduind să 
găsească vreo armă uitată, însă cercetările nu dădură nici un rezultat. 
Reluă, aşadar căutarea urcînd de-a lungul rîului, care curgea dinspre sud- 
est. Ştia prea bine că avea să găsească o altă aşezare prin preajma apei. 

în drum, vina cum vînase odinioară cu maimuţele din tribul său, aşa 
cum îl învăţase Kala să vîneze: răsturna buştenii putreziţi în căutarea 
ciupercilor gustoase sau se căţăra în copaci ca să fure ouăle din vreun cuib 
de pasăre. Uneori se năpustea cu repeziciunea unei pisici asupra vreunui 
micuţ rozător. Erau şi alte lucruri pe care le mînca, dar e mai bine să nu 
relatăm amănunţit ce mănîncă o maimuţă, căci... Tarzan era din nou 
maimuţă, aceeaşi maimuţă antropoidă fioroasă şi brutală pe care Kala o 
învăţase cum să se descurce în junglă. Astfel trăise vreme de douăzeci de 
ani. 

Uneori se amuza: îşi amintea de vreun prieten care, poate chiar în clipa 
aceea stătea încremenit şi imaculat într-un select club parizian, aşa cum 
stătuse şi el cu cîteva luni în urmă. Alteori, cînd adierea uşoară îi aducea în 
nări mirosul vreunei prăzi sau al vreunui inamic puternic, se oprea brusc şi 
asculta atent. 

Noaptea şi-o petrecu în inima junglei, dormind între crengile unui 
copac uriaş, legănat la o înălţime de o sută de picioare deasupra 
pămîntului. Mîncase din nou bine; de data aceasta se înfruptase din carnea 
lui Bara, cerbul, care căzu pradă laţului său necruţător. 

A doua zi porni în zori, mergînd mereu de-a lungul rîului. Timp de trei 
zile căută fără întrerupere pînă ce ajunse într-o regiune a junglei pe unde 
nu mai fusese niciodată. Din cînd în cînd, solul se înălţa şi pădurea era mai 
rară; în depărtare, printre copaci, putea să vadă lanţuri de munţi semeţi, 
iar în apropiere, cîmpia. Aici, în spaţiile deschise, vînatul era altul: puzderie 
de antilope şi turme întregi de zebre. Tarzan rămase încîntat: trebuia să 
facă o vizită mai lungă pe aceste meleaguri., 

în dimineaţa celei de-a patra zi, nările lui adulmecară brusc un miros 
nou. Era miros de om, dar departe. Omul-maimuţă tresări de bucurie. 
Simţurile i se încordară şi Tarzan se strecură la iuţeală, pe furiş şi cu multă 
dibăcie printre arbori, spre locul de unde venea mirosul. Curînd descoperi 
prada: era un războinic singuratic care mergea nepăsător prin junglă. 

Tarzan îşi continuă drumul pe deasupra lui; voia să ajungă la un loc 








unde să poată arunca frînghia. Pe cînd îşi urmărea omul, care nici nu 
bănuia ce-1 aşteaptă, mintea omului-maimuţă fu copleşită de noi gînduri — 
gînduri născute sub influenţa lumii civilizate şi a cruzimilor ei. îşi reaminti 
că arareori — poate chiar niciodată — omul civilizat nu-şi omoară semenul 


fără a avea un pretext, fie el chiar cel mai neînsemnat. Ce-i drept, Tarzan 
dorea să pună mina pe armele şi podoabele necunoscutului, dar era 
neapărat nevoie să-l omoare ca să i le ia? 

Cu cît chibzuia mai mult, cu atît mai odios i se părea gîndul de a-1 
omorî. Tot frămîntîndu-se aşa, ajunseră într-o poieniţă. La capătul celălalt 
se vedea un sat întărit, cu colibe 


în formă de stupi. 

Cînd războinicul ieşi din 
pădure, Tarzan desluşi o pată 
gălbuie strecurîndu-se în urma 
acestuia printre ierburile 
încîlcite ale junglei — era Numa, 


leul. Urmărise şi el negrul. Cînd 
Tarzan îşi dădu seama de 
pericolul în care se află 
băştinaşul, atitudinea faţă de 
presupusa pradă se schimbă cu 
desăvîrşire... negrul era acum 
un om ameninţat de un duşman 
comun. 

Numa tocmai se pregătea să 
atace. Lui Tarzan îi rămînea 
prea puţin timp să chibzuiască 
ce-i de făcut sau să pună în 
cumpănă rezultatul. în clipele 
următoare se petrecură o 
mulţime de lucruri — aproape 


toate simultan... leul sări din 
ascunziş asupra negrului, iar 
Tarzan strigă, atrăgîndu-i 



atenţia. Negrul se întoarse tocmai la timp ca să vadă cum Numa fu oprit la 
jumătatea saltului de o funie al cărei capăt fusese transformat în laţ şi care 
se strîngea în jurul grumazului fiarei. 

Omul-maimuţă acţionase atît de repede, încît nu mai avu timp să 
contrabalanseze întinderea şi smucitura funiei provocate de greutatea lui 
Numa. Astfel, cu toate că frînghia opri fiara înainte ca ghearele-i puternice 
să se împlînte în trupul negrului, funia întinsă la maximum îl dezechilibra 
pe Tarzan, care se rostogoli la pămînt la mai puţin de şase metri de 
animalul turbat de furie. Fulgerător, Numa se întoarse spre noul său 

adversar. Lipsit de apărare, Tarzan se află mai aproape de moarte ca 
niciodată. Negrul îl salvă. Războinicul îşi dădu seama că îşi datora viaţa 
acestui alb necunoscut şi că numai o minune îl mai putea scăpa pe 
salvatorul său de colţii aceia floroşi, care fuseseră atît de aproape de 
propria-i carne. 

Cu iuţeala gîndului, îşi duse înapoi braţul înarmat cu o suliţă şi o zvîrli 
cu toată forţa muşchilor viguroşi ce fremătau sub pielea-i lucioasă ca 
abanosul. Vîrful de fler îşi atinse ţinta şi străpunse trupul zvelt al lui Numa 
în partea dreaptă de la vintre pînă sub omoplatul sting. Cu un răget teribil 
de furie şi durere, fiara se întoarse din nou către negru. Făcu numai cîţiva 
paşi fiindcă funia lui Tarzan îl ■,. -*• 

opri din nou, apoi se răsuci iar H 

către omul-maimută, de data 
aceasta ca să simtă înţepătura 
dureroasă a unei săgeţi ce se 
împlîntă pe jumătate în corpul 
tremurînd. Din nou se opri; între 
timp Tarzan reuşise să înfăşoare 
capătul funiei de două ori în jurul 
unui copac. 

Negrul îşi dădu seama de 
şiretlic şi zîmbi; Tarzan ştia însă 
că trebuie să termine cu Numa 
înainte ca dinţii puternici să 
ajungă la frînghia ce-1 imobiliza şi 
să o reteze. într-o secundă fu 
lîngă negru şi-i smulse cuţitul 
lung din teacă, apoi îi făcu semn 
războinicului să continue să tragă 
cu săgeţi în fiară în timp ce el 
încerca să se apropie cu cuţitul; 
unul îl chinuia într-o parte, iar 
altul se furişa din cealaltă. Numa 
spumega tot de furie. Slobozi o 
adevărată cascadă de răgete, grohăieli şi gemete cumplite; se ridica 
necontenit pe picioarele dinapoi- încercînd zadarnic să ajungă la unul din 
cei care-1 chinuiau. 

în cele din urmă, omul-maimuţă prinse momentul potrivit şi se repezi la 
fiară dinspre stînga. Braţul uriaşului cuprinse grumazul galben şi lama 
lungă pătrunse o dată şi bine în inima fiarei. Apoi Tarzan se ridică; negrul 
şi albul se priviră în ochi pe deasupra leului biruit... negrul făcu semn de 
pace şi prietenie, iar Tarzan din neamul maimuţelor îi răspunse în acelaşi 
fel. 






























15. DE LA MAIMUŢA LA SĂLBATIC 



gomotul luptei cu Numa atrăsese un grup lărmuitor de băştinaşi 
din sat şi, îndată după omorîrea leului cei doi bărbaţi fură 
înconjuraţi de războinici cu trupuri zvelte şi pielea ca abanosul, 
gesticulînd şi rostind vorbe repezi şi nedesluşite; o mie de întrebări care 
înăbuşeau orice încercare de răspuns. 

Curînd sosiră femeile şi copiii: nerăbdători, curioşi şi, la vederea lui 
Tarzan, nespus de miraţi. în cele din urmă, noul prieten al omului-maimuţă 
reuşi să se facă auzit şi, cînd isprăvi ce avea de spus, bărbaţii şi femeile din 
sat se întrecură care mai de care să aducă toate onorurile necunoscutului 
ce le salvase tovarăşul şi luptase neînarmat împotriva fiorosului Numa. 

Apoi îl conduseră în satul lor şi-i făcură nenumărate daruri: păsări, 
capre şi mîncare gătită. Cînd Tarzan arătă spre arme, războinicii se grăbiră 
să aducă suliţe, scuturi, săgeţi şi un arc. Prietenul său îi dărui cuţitul cu 
care-1 ucisese pe Numa. Tarzan ar fi putut să ceară orice: i s-ar fi dat totul. 

„Ce simplu şi uşor este aşa" — gîndi Tarzan. în loc să ucidă şi să prade 
lucrurile de care avea nevoie. Fusese pe punctul de a-1 ucide pe bărbatul 
acela, pe care nu-1 văzuse niciodată în viaţa lui şi care acum îşi manifesta 
în fel şi chip prietenia şi afecţiunea pentru presupusul său salvator. Lui 
Tarzan din neamul maimuţelor îi era ruşine de el însuşi. Se hotărî ca din 
acel moment să aştepte să se încredinţeze dacă oamenii meritau să moară 
sau nu. 

Gîndind astfel, îşi aminti de Rokoff. Ar fi vrut să-l poată înfrunta în 
jungla întunecoasă măcar cîteva clipe. Dacă exista pe lume un om care 
merita să fie ucis, Rokoff era acela. De-ar fi putut Tarzan să-l vadă în clipa 
aceea cum îşi dădea toată silinţa, efort plăcut, de altfel ca să se facă 
agreabil spre a intra în graţiile frumoasei domnişoare Strong, atunci mai 
mult ca niciodată ar fi dorit să-i hărăzească nemernicului soarta pe care o 
merita. 

Tarzan petrecu prima noapte în mijlocul băştinaşilor, participînd la o 
serbare, organizată în cinstea lui. A fost un adevărat banchet: vînătorii 
aduseră o antilopă, o zebră, ca trofee ale îndemînării lor şi băură găleţi 
întregi de bere pregătită de ei. Pe cînd războinicii dansau la lumina focului, 
Tarzan fu din nou impresionat de armonia trupului şi de trăsăturile 
regulate ale chipului lor... nasul turtit şi buzele groase ale băştinaşului tipic 
de pe coasta de vest lipseau cu desăvîrşire. Pe feţele bărbaţilor se citeau 
inteligenţa şi demnitatea, iar cele ale femeilor erau destul de plăcute. 

în timpul dansului omul-maimuţă observă un lucru curios: cîţiva 
bărbaţi şi foarte multe femei purtau podoabe de aur — în special brăţări, la 
glezne şi la încheieturi. Păreau să aibă o greutate considerabilă căci erau 










din metal masiv. Cînd îşi exprimă dorinţa să cerceteze una din ele, 
posesorul podoabei o scoase de pe braţ şi insistă prin semne ca Tarzan s-o 
primească în dar. O examinare atentă a obiectului îl încredinţa că podoaba 
este din aur şi rămase surprins, fiindcă era prima dată cînd vedea la 
băştinaşii din Africa ornamente de aur cu totul deosebite de fleacurile 
acelea, cumpărate sau furate de la europeni, care se poartă în apropierea 
coastei. încercă să afle de unde provenea metalul însă nu fu în stare să se 
facă înţeles. 

Cînd dansul luă sfîrşit, Tarzan îşi exprimă dorinţa de a-i părăsi, însă cu 
toţii îl rugară fierbinte să rămînă la ei, într-o colibă mare, pe care căpetenia 
tribului i-o rezervase numai lui. încercă să le explice că a doua zi urma să 
plece înapoi, însă nu pricepură nimic nici de data aceasta. Cînd, în cele din 
urmă, se îndreptară către celălalt capăt al satului, sălbaticii se arătară şi 
mai uimiţi văzîndu-1 ce face. 

Tarzan ştia ce voia: suferise mult din cauza şobolanilor şi a viermilor, 
care mişună prin satele negrilor şi, cu toate că nu era prea scrupulos cu 
astfel de lucruri, prefera aerul proaspăt şi legănatul copacilor în locul 
aerului închis dintr-o colibă. 

Băştinaşii îl urmară pînă la locul unde se înălţa un copac uriaş. Tarzan 
sări pe o creangă mai joasă, apoi dispăru în frunzişul de deasupra întocmai 
ca Mânu, maimuţa. Din toate piepturile izbucniră strigăte de uimire. O 
jumătate de oră îl tot chemară să se întoarcă, însă cum nu le răspunse 
nimeni, renunţară şi se duseră să se întindă pe rogojini, în colibe. 

Tarzan se întoarse în pădure, dar nu se depărta prea mult. Găsi un 
copac pe placul lui şi, ghemuindu-se pe creangă, căzu într-un somn adînc. 

A doua zi dimineaţa apăru pe uliţa satului la fel de brusc cum 
dispăruse cu o seară înainte. Pentru o 
clipă, băştinaşii rămaseră uimiţi şi 
înfricoşaţi, însă curînd îl recunoscură pe 
oaspetele pe care-1 primiseră noaptea 
trecută cu strigăte de bucurie. Peste zi, 

Tarzan îi însoţi pe războinici la vînătoare 
prin cîmpiile din apropiere şi băştinaşii 
văzură că Tarzan, omul alb, se descurcă 
foarte bine cu armele lor rudimentare. 

Respectul şi admiraţia faţă de el sporiră 
şi mai şi. 

Vreme de mai multe săptămîni, 

Tarzan trăi în mijlocul acestor negri, 
vînînd bivoli, antilope şi zebre pentru 
hrană, precum şi elefanţi pentru fildeş, 
învăţă destul de repede limba lor simplă, 
obiceiurile şi etica vieţii lor de trib, 

sălbatică şi primitivă. Află că nu erau canibali... ba chiar îi priveau cu silă 
şi dispreţ pe cei care mîncau oameni. 

Busuli, războinicul pe care-1 urmărise în drumul spre sat, îi istorisi mai 
multe legende ale tribului: cum, cu mulţi ani în urmă, tribul lor venise din 
miazănoapte pe aceste meleaguri după un marş lung şi istovitor; odată, 
demult, erau un trib mare şi puternic, dar negustorii de sclavi omorîseră 
mulţi dintre ei cu puştile acelea aducătoare de moarte, încît acum din fosta 
lor mărire şi putere, nu mai supravieţui decît o biată rămăşiţă. 

— Ne-au vînat aşa cum se vînează fiarele sălbatice... spuse Busuli. N- 
aveau pic de milă. Cînd nu veneau după sclavi, căutau fildeş, însă de obicei 
le voiau pe amîndouă. Bărbaţii din trib au fost omorîţi, iar femeile minate ca 
oile. Am luptat împotriva lor timp de mulţi ani, însă săgeţile şi suliţele 
noastre nu au putut dovedi beţele care scuipă foc, plumb şi moarte de la o 
depărtare mult mai mare decît poate trimite săgeata cel mai vînjos războinic 


m 








al nostru. Intr-o bună zi, pe cînd tatăl meu era tînăr, au venit din nou 
arabii, însă războinicii i-au văzut de departe, astfel încît Chowambi, 
căpetenia tribului de atunci, a spus poporului să-şi strîngă avutul şi să-l 
urmeze. Le făgădui să-i ducă departe, spre miazăzi, pînă ce vor afla un loc 
unde năvălitorii arabi să nu mai ajungă. Au făcut precum li s-a spus, luînd 
cu ei toate lucrurile printre care mulţi colţi de fildeş. Rătăciră multe luni în 
şir, îndurînd chinuri şi întîmpinînd greutăţi de nedescris, căci cea mai mare 
parte a drumului trecea prin jungla deasă şi peste munţi înalţi. în cele din 
urmă au ajuns pe meleagurile acestea: deşi au trimis iscoade să caute un 
loc şi mai bun, nu l-au aflat şi s-au aciuiat aici. 

— Iar jefuitorii nu v-au mai găsit? întrebă Tarzan. 

Cam acum un an un mic grup de arabi şi negri manyuema au dat peste 
noi, însă i-am alungat, omorînd mulţi dintre ei. I-am alungat cale de multe 
zile, urmărindu-i ca pe fiare şi ucigîndu-i unul cîte unul; n-a mai rămas 

decît o mînă de oameni care au scăpat cu viaţă. 

Vorbind, Busuli arătă o brăţară grea de aur care-i încercuia pielea 
lucioasă a braţului sting. Ochii lui Tarzan se aţintiră asupra podoabei, însă 
gîndurile îi zburau departe. Deodată îi veni din nou în minte întrebarea pe 
care încercase s-o pună în prima zi cînd sosise în sat, dar nu fusese înţeles, 
în timpul ultimelor săptămîni uitase cu desăvîrşire de aur — un lucru atît 
de neînsemnat — fiindcă pe atunci era un adevărat om primitiv care nu se 
gîndea decît la ziua prezentă. Brusc, vederea aurului trezi bruma de 
civilizaţie care mai sălăşluia în el şi, odată cu aceasta, se trezi şi dorinţa de 
îmbogăţire. Tarzan învăţase bine lecţia în scurta lui experienţă printre 
oamenii civilizaţi. Ştia că aurul înseamnă putere şi satisfacerea plăcerilor. 
Arătă spre podoabă: 

— De unde ai metalul galben. Busuli? Negrul întinse mîna spre sud-est: 

— De-acolo... trebuie să mergi departe- o lună sau poate chiar mai 
mult... 



— Ai fost acolo? 

— Nu, însă cu mulţi ani în urmă, cînd tatăl meu era tînăr, cîţiva dintre 
ai noştri s-au dus... Unul din cei care căutau o aşezare mai bună pentru 
trib — cînd ne-am stabilit aici pentru prima oară — a dat peste nişte 
oameni ciudaţi care purtau nenumărate podoabe din metalul galben. 
Suliţele şi săgeţile aveau vîrful din acelaşi metal. Găteau în vase făcute 
toate din metal ca şi brăţara mea. Şi trăiau într-un sat mare, în colibe 
durate din piatră şi împrejmuite cu un zid înalt. Erau foarte cruzi şi i-au 
atacat pe războinicii noştri mai înainte de a şti că noi venisem cu gînduri 
paşnice. Bărbaţii noştri erau puţini la număr, însă au rezistat în vîrful unei 
coline stîncoase, pînă ce oamenii aceia răi s-au retras la apusul soarelui în 
cetatea lor tainică. Apoi războinicii noştri au coborît de pe colină şi, după ce 
au luat nenumărate podoabe din metalul galben de la cei ucişi în luptă, au 
părăsit valea şi nici unul dintre noi nu s-a mai întors vreodată acolo. Sînt 
oameni răi: nici albi ca tine, nici negri ca mine; în schimb, sînt acoperiţi cu 
păr ca Bolgani, Gorila. Da, sînt oameni tare 
răi şi Chowambi a fost fericit să plece din 
ţinuturile lor. 

— Nu mai trăieşte nici unul dintre ei 
care au fost cu Chowambi şi i-a văzut pe 
oamenii aceia ciudaţi şi cetatea lor 
minunată? întrebă Tarzan. 

— Waziri, căpetenia noastră, a fost 
acolo — răspunse Busuli. Pe-atunci era 
tînăr şi-l însoţea pe Chowambi, tatăl său. 

în seara aceea, Tarzan îi puse întrebări 
lui Waziri privitor la cele aflate şi căpetenia, 
om bătrîn acum, îi spuse că acolo puteai 

ajunge după un marş lung, însă că drumul nu era greu de străbătut. El şi-l 
amintea foarte bine. 

— Zece zile am mers de-a lungul rîului care curge prin apropierea 
satului. Pînă sus, spre izvoare, am tot mers şi, în ziua a zecea, am ajuns la 
un izvoraş, departe, pe coasta unui lanţ muntos. Din izvoraşul ăsta ia 
naştere rîul nostru. A doua zi am trecut creasta muntelui şi, pe partea 
cealaltă, am dat de un pîrîiaş de-a lungul căruia am coborît într-o pădure 
mare. Timp de mai multe zile am ţinut malul întortocheat al pîrîului, care 
acum se prefăcuse în rîu, pînă ce am ajuns la o altă apă mare în care rîul 
se vărsa şi care curgea prin mijlocul unei văi largi. Apoi am urmat cursul 
acestei ape mari pînă la izvor, nădăjduind s-ajungem într-un ţinut mai 
deschis. După douăzeci de zile de mers cînd trecusem munţii şi părăsisem 
hotarele ţinuturilor noastre, am ajuns la un alt şir de munţi. Am urmat 
cursul apei celei mari printre munţi; apa se făcuse mică, era pîrîiaş acum; 
am mers pînă am ajuns la o mică peşteră aflată lingă vîrful muntelui. în 
peştera asta trăia mama rîului. 

Mi-aduc aminte c-am rămas acolo peste noapte şi că era tare frig, căci 

munţii sînt înalţi, foarte înalţi. A doua zi ne-am hotărît să urcăm în vîrful 

muntelui ca să vedem ţinutul ce se întindea de cealaltă parte şi, dacă 
socoteam că nu-i mai bun decît ţinuturile pe care le străbătusem, urma să 
ne întoarcem în sat la ai noştri şi să le-arătăm că tribul găsise locul cel mai 
bun de pe lume. Aşadar ne-am căţărat pe stînci pînă ce am ajuns în vîrf şi 
de-acolo, de pe un loc neted, am văzut, nu departe, sub noi, o vale mică şi 
foarte îngustă. La capătul celălalt, se zărea un sat mare de piatră, din care 
o bună parte zăcea în ruină. 

Restul povestirii lui Waziri se asemăna cu cele spuse de Busuli. 

— Aş vrea să mă duc pînă acolo, să văd acest oraş ciudat — spuse 
Tarzan. Şi mai vreau să iau puţin metal galben de la oamenii aceia fîoroşi. 

— E un drum lung — răspunse Waziri — iar eu sînt bătrîn, însă dacă 
aştepţi pînă trece anotimpul ploilor şi scad rîurile, voi lua cîţiva războinici şi 
te voi însoţi. 

Tarzan trebui să se mulţumească cu această propunere, deşi ardea de 
dorinţa să pornească la drum chiar a doua zi: era nerăbdător ca un copil, 
într-adevăr, Tarzan din neamul maimuţelor era doar un copil, sau un om 
primitiv ceea ce într-un fel, era acelaşi lucru. 

în ajun, se întorsese în sat un grup de vînători venind dinspre miazăzi, 
ca să dea de veste că la cîtiva kilometri de ei se afla o turmă mare de 
elefanţi. Urcîndu-se în copaci, zăriră foarte bine turma, alcătuită din foarte 
multe femele şi pui, precum şi cîţiva masculi al căror fildeş merita să-l aibă. 

Restul zilei şi seara fură hărăzite pregătirilor pentru marea vînătoare. 
Controlară suliţele umplură tolbele cu săgeţi, pregătiră arcurile. Vraciul 
satului mergea de la un grup la altul, împărţind fel şi fel de talismane şi 
amulete, menite să-i apere de nenorociri şi să le poarte noroc la vînătoare. 







Cînd se iviră zorile, cei cincizeci de războinici negri şi lucioşi porniră la 
vînătoare. în mijlocul lor, zvelt şi frumos ca un tînăr zeu al pădurii, păşea 
Tarzan din neamul maimuţelor cu pielea lui bronzată ce contrasta izbitor cu 
negrul ca abanosul al însoţitorilor săi. în afară de culoarea pielii, nimic nu-1 
deosebea de ei. Avea aceleaşi podoabe şi arme, vorbea limba lor, rîdea şi 
glumea cu ei, sărea şi chiuia în dansul ce se încinse înainte de a părăsi 
satul. Din toate punctele de vedere era un sălbatic printre sălbatici. Dacă 1- 
ar fi întrebat cineva de cine se simţea mai apropiat: de oamenii aceştia din 
junglă sau de prietenii săi din Paris — pe care-i imitase ca o adevărată 
maimuţă — cu siguranţă că n-ar fî şovăit să răspundă: de oamenii din 
junglă. 

Şi-l închipui pe D'Arnot şi zîmbi amuzat. Parcă şi vedea ce mutră ar fî 
făcut franţuzul dacă, prin cine ştie ce împrejurare, ar fî putut să-l vadă pe 
Tarzan în clipa aceea. Sărmanul Paul! Se mîndrea că izbutise să şteargă 
orice urmă de sălbăticie din firea prietenului său! 

„Cît de repede am coborît!" gîndi Tarzan în sinea lui. însă în adîncul 
inimii nu considera că este o cădere... mai degrabă îi era milă de sărmanele 
creaturi din Paris, încorsetate ca nişte prizonieri în hainele lor stupide şi 
supravegheate de poliţie toată viaţa, osîndite să facă veşnic numai ce e pe 
deplin artificial şi plicticos. 

După un marş de două ore sosiră în apropierea locului unde, cu o zi 
înainte, fuseseră văzuţi elefanţii. De aci începură să înainteze cu foarte 
multă atenţie, căutînd urmele uriaşelor animale. într-un tîrziu le găsiră: 
turma trecuse pe-acolo doar cu cîteva ceasuri mai înainte. înşiraţi unul în 
spatele celuilalt, vînătorii se ţinură după urme timp de o jumătate de oră. 
Tarzan fu primul care ridică mîna, în semn că vînatul se află prin apropiere: 
mirosul său dezvoltat îl prevenise că elefanţii nu sînt departe. 

Cînd le spuse, negrii se îndoiră. 

— Urmaţi-mă şi o să vedeţi. 

Cu agilitatea unei veveriţe se caţără într-un copac, urcîndu-se sprinten 
pînă în vîrf. Unul dintre negri îl urmă mai încet şi cu băgare de seamă. Cînd 
ajunse pe o cracă la o înălţime ameţitoare lîngă omul-maimuţă, acesta îi 
arătă spre sud şi-acolo, la cîteva sute de metri, negrul zări nenumărate 
spinări imense legănîndu-se înainte şi înapoi deasupra ierburilor înalte ale 
junglei. Negrul indică celor de jos direcţia, spunîndu-le totodată şi cîte 
animale putea să vadă. 

Numaidecît, vînătorii porniră la drum spre elefanţi. Negrul din copac se 
grăbi să coboare, însă Tarzan înainta, aşa cum avea obiceiul, de-a dreptul 
prin frunzişul arborilor. 

Vînătoarea de elefanţi cu arme primitive nu e deloc joacă de copii. 
Tarzan ştia că puţine triburi de băştinaşi se încumetau la o astfel de ispravă 
şi faptul că tribul acesta se număra printre ele îl făcu să se simtă mîndru; 
începuse să se considere membru al micii comunităţi. 

Cum Tarzan se deplasa pe sus, printre copaci, văzu dedesubt 
războinicii tîrîndu-se spre elefanţii care nu bănuiau nimic. în cele din urmă 
zăriră animalele. Aleseră două dintre ele şi, la un semnal, cei cincizeci de 
bărbaţi se ridicară de la pămînt, unde stătuseră ascunşi şi azvîrliră suliţele 
grele de luptă în cei doi elefanţi aleşi. Nici unul nu greşi ţinta! Douăzeci şi 
cinci de suliţe se împlîntară în trupul fiecărui animal uriaş. Unul din 
elefanţi rămase încremenit pe locul unde îl cuprinse ploaia de suliţe; două 
dintre ele, admirabil ţintite, îi străpunseră inima şi animalul căzuse pe 
picioarele din faţă apoi se rostogolise la pămînt, fără luptă. 

Celălalt, stînd cu capul spre vînători, nu se dovedise o ţintă tot atît de 
uşoară şi cu toate că suliţele îşi atinseseră ţinta, nici una nu pătrunsese în 
inimă. Cîteva clipe, elefantul rămase pe loc, mugind de durere şi de furie, 
rostogolindu-şi ochii în căutarea celui care-i pricinuise durerea. Negrii se 
mistuiseră în junglă mai înainte ca ochii pahidermului să zărească vreunul. 
Animalul desluşi însă zgomotul retragerii şi porni ca un iureş năvalnic intr- 

acolo, smulgînd plante şi crengi, în drumul 
lui. 

Din întîmplare se năpusti chiar în 
direcţia lui Busuli, care, luat prin 
surprindere în chip atît de neaşteptat, părea 
că încremenise în loc să fugă cit îl ţineau 
picioarele ca să scape de la o moarte sigură. 
Tarzan urmărise întreaga scenă de pe 
ramurile unui copac din apropiere şi, văzînd 
că prietenul său se află în pericol, se avîntă 
cu strigăte puternice spre elefantul înfuriat, 
sperînd să-l abată din drum. 

Ar fi făcut mai bine să-şi cruţe glasul, 
căci monstrul era şi surd şi orb; singurul 
lucru ce-1 preocupa era obiectul furiei sale care în zadar fugea. Tarzan îşi 
dădu seama că numai o minune îl mai poate salva pe Busuli şi, cu aceeaşi 
nepăsare cu care nu demult se lansase în urmărirea negrului, se aruncă în 
calea elefantului pentru a apăra viaţa războinicului. 

Tarzan ţinea în mină suliţa de luptă. Cînd Tantor se află la şase sau opt 
metri de prada lui, din cer căzu tăindu-i calea un puternic luptător alb. Cu 
o mişcare smucită, elefantul se abătu spre dreapta, ca să scape de acest 
duşman temerar care îndrăznise să se bage între el şi prada lui. Nu se 
gîndise însă la iuţeala de fulger a muşchilor de oţel, care atît de repede se 
puseră în mişcare, încît ar fi putut să zăpăcească nişte ochi mai 
pătrunzători decît ai lui Tantor. 

Mai înainte ca elefantul să-şi dea seama că noul duşman dispăruse, 
Tarzan, din spate, ii şi înfipse suliţa cu vîrf de fier drept în inimă; uriaşul 
pahiderm se rostogoli mort la picioarele omului-maimuţă. 

Busuli nu putuse să vadă cum 
fusese salvat, însă Waziri, bătrîna 
căpetenie, văzuse ca de altfel şi 
cîţiva războinici şi cu toţii se 
îmbulziră în jurul lui Tarzan, 
aclamîndu-1 fericiţi. Cînd omul- 
maimuţă sări pe leşul imens şi 
scoase strigătul acela ciudat prin 
care îşi vestea o mare victorie, negrii 
se dădură înapoi cuprinşi de 
spaimă, căci le amintea de fiorosul 
Bolgani, de care se temeau la fel de 
mult ca şi de Numa, leul. La frica 
lor se adăugă o groază nelămurită 
stîrnită de acest bărbat, căruia ei îi 
atribuiau puteri supranaturale. 

Dar cînd Tarzan îşi coborî 
privirea, zîmbindu-le prietenos, le 
veni inima la loc, deşi nu pricepeau 
nimic. Nu înţelegeau această făptură ciudată care alerga prin copaci tot atît 
de repede ca Mânu şi totuşi, cînd era pe pămînt, se ţinea mai bine pe 
picioare decît ei. în afară de culoarea pielii, omul acesta era la fel ca ei, însă 
puternic cit zece. Era un adversar de temut pentru cei mai fioroşi locuitori 
ai junglei. 

Cînd războinicii se adunară toti laolaltă, reluară vînătoarea de elefanţi. 
Dar abia străbătură cîteva sute de metri, cînd, din spatele lor, la o mare 
distanţă, se auziră nişte pocnete ciudate. O clipă rămaseră împietriţi ca un 
grup statuar, ascultînd foarte atenţi. Apoi Tarzan vorbi. 

— Puşti! Spuse el. Satul a fost atacat. 

— Să mergem! ţipă Waziri. Jefuitorii arabi s-au întors însoţiţi de 
canibali să ne fure fildeşul şi femeile! 


16. JEFUITORII DE FILDEŞ 



ăzboinicii lui Waziri porniră în grabă înapoi prin junglă, 
îndreptîndu-se spre sat. Cîteva minute, zgomotul asurzitor al 
puştilor îi îndemnă să întindă pasul, însă în cele din urmă nu se 
mai auziră decît împuşcături răzleţe. Curînd încetară cu totul. Lucrul 
acesta era tot atît de rău prevestitor ca şi bubuiturile repetate ale 
muschetelor, fiindcă dădea de înţeles micului grup de salvatori că satul, 
slab apărat, căzuse pradă asaltului necruţător al unei forţe superioare. 

Vînătorii străbătuseră ceva mai mult de trei kilometri din cei cinci care 

îi despărţeau de sat, cînd întîlniră primii fugari care izbutiseră să scape de 
gloanţele şi din ghearele duşmanului. Grupul număra vreo duzină de femei, 
copii şi fete, atît de speriate, incit abia putură să se facă înţelese cînd 
încercară să-i povestească lui Waziri nenorocirea ce se abătuse asupra 
capului lor. 

— Sînt mulţi, cit frunzele pădurii! ţipă o femeie, vrînd să sugereze forţa 
inamicului. Sînt mulţi arabi şi nenumăraţi negri manyuema şi toţi au puşti. 
S-au furişat pînă aproape de sat, aşa că n-am ştiut ce ne-aşteaptă şi-apoi, 
cu strigăte sălbatice au năvălit asupra noastră, împuşcînd bărbaţii, femeile 
şi copiii. Unii dintre noi au reuşit să fugă în junglă, însă mulţi au fost ucişi. 
Nu ştiu dacă au luat vreun prizonier... părea să-i intereseze numai uciderea 
noastră a tuturor. Negrii manyuema ne înjurau, spunînd c-or să ne 
mănînce Pe toţi mai înainte de a pleca din ţinuturile noastre; spuneau că 
asta-i pedeapsa pentru că le-am omorît prietenii anul trecut. N-am auzit 
mai mult, fiindcă am alergat cît am putut mai iute. 

Războinicii îşi reluară marşul spre sat, însă mai domolit şi cu precauţii 
mult mai mari, fiindcă Waziri ştia că este prea tîrziu ca să mai salveze ceva; 
nu le mai rămînea decît să se răzbune. Întîlniră încă vreo sută de fugari, 
printre care mulţi bărbaţi, astfel că puterea de luptă a grupului spori. 

Cîţiva războinici fură trimişi înainte, în recunoaştere. Waziri rămase cu 
grosul cetei, care înainta atent intr-un şir ce se întindea pe o mare distanţă 
în pădure. La dreapta căpeteniei păşea Tarzan. 

Curînd, una dintre iscoade se întoarse. Ajunsese pînă în apropierea 
satului şi văzuse ce se întîmpla acolo. 

— Sînt cu toţii înlăuntrul întăriturilor — şopti el. 

— Straşnic! spuse Waziri. Vom năvăli peste ei şi-i vom ucide pe toţi. 

Tocmai se pregătea să transmită de-a lungul şirului ordinul ca toţi să 
se oprească la marginea luminişului: cînd aveau să-l vadă alergînd spre sat, 
trebuiau să-l urmeze. 

— Aşteaptă! îl preveni Tarzan. Dacă în interiorul întăriturilor se află 
numai cincizeci de puşti vom fi seceraţi de gloanţe şi nimiciţi. Lasă-mă să 
mă duc eu pe sus prin copaci, ca să văd de-acolo cîţi sînt şi ce sorţi avem 
dacă-i atacăm. Ar fi o prostie să pierdem de pomană fie şi un singur om, 
dacă n-avem sorţi de izbîndă. Eu sînt de părere că putem realiza mai mult 
prin şiretenie decît prin forţă. O să aştepţi, Waziri? 

— Da — răspunse bătrîna căpetenie. Du-te! Tarzan se avîntă în copaci 
şi dispăru în direcţia satului. Se mişca mai cu grijă decît obişnuia, fiindcă 
ştia că gloanţele îl pot ajunge destul de uşor în vîrful copacilor, ca şi pe 
pămînt. Şi cînd Tarzan din neamul maimuţelor se hotăra să folosească 
şiretenia, nici o vieţuitoare din junglă nu se furişa mai bine ca el şi cu 
desăvîrşire mascat, astfel incit duşmanii să nu-1 observe. 

în cinci minute îşi croi drum spre copacul uriaş ce se înălţa la capătul 
satului, deasupra întăritorilor. Din acest post de observaţie privi hoarda de 




sălbatici de dedesubt. Numără cincizeci de arabi şi socoti că negrii 
manyuema erau de cinci ori mai mulţi. Cei din urmă se îndopau cu 
mîncare. 

Omul-maimuţă îşi dădu seama că a ataca hoarda aceea sălbatică, 
înarmată cu puşti şi baricadată în spatele porţilor ferecate ale satului, ar fi 
fost o acţiune inutilă. Se întoarse, aşadar, la Waziri şi-l sfătui să aştepte; el, 
Tarzan, avea un plan mai bun. 

însă, doar cu o clipă mai înainte, unul dintre fugari îşi încheiase 
povestirea, zugrăvindu-i lui Waziri moartea groaznică a soţiei sale; 
înnebunit de furie, căpetenia nu mai vru să audă de nimic. Chemă 
războinicii la el şi le porunci să atace. Fluturînd suliţele şi scoţînd strigăte 
sălbatice, războinicii — mai bine de o sută — se năpustiră nebuneşte spre 
porţile satului. înainte de a fi străbătut măcar jumătate din luminiş, arabii 
deschiseră un foc susţinut din spatele întăriturii. Waziri căzu chiar de la 
prima salvă. Puţini ajunseră la porţile ferecate, dar fură împuşcaţi acolo, 
fără măcar să poată pătrunde în interiorul întăriturii. Apoi atacul eşua cu 
desăvîrşire şi luptătorii care mai rămaseră în viaţă fugiră înapoi în pădure. 

Pe cînd fugeau bandiţii deschiseră porţile şi porniră în urmărire, ca să 
sfîrşească masacrul început în cursul zilei. Voiau să extermine tot tribul. 
Tarzan se afla printre ultimii care se înapoiau în pădure şi, alergînd mai 
încet, se întorcea din cînd în cînd şi trăgea cîte o săgeată bine ţintită în cîte 
un urmăritor. 

Cînd ajunseră în junglă, Tarzan găsi un mic grup de negri hotărîţi să 
lupte cu hoarda care-i urmărea, însă omul maimuţă le strigă să se 
împrăştie şi să se ferească de bandiţi pînă ce se puteau aduna mai mulţi, 
după căderea întunericului. 

— Faceţi ce vă spun! le porunci el. Am să vă conduc la victorie 
împotriva duşmanilor voştri. împrăştiaţi-vă prin pădure şi adunaţi-i pe cei 
rătăciţi, iar la noapte veniţi pe poteci ascunse la locul unde am ucis azi 
elefanţii. Acolo am să v-arăt planul meu şi-o să vedeţi că e bun. Aşa puţini 
la număr cum sînteţi şi cu arme rudimentare, nu vă puteţi măsura cu atîţia 
luptători şi cu atîtea puşti cîte au arabii şi negrii mahyuema. 

în cele din urmă, războinicii îi dădură dreptate. 

— Cînd o să vă împrăştiaţi — adăugă Tarzan — duşmanii voştri se vor 
împrăştia şi ei ca să vă urmărească, iar dacă staţi la pîndă după vreun. 
Copac, o să puteţi doborî cu săgeţile mulţi negri manyuema. 

Abia avură timp să intre mai adînc în junglă; primii dintre jefuitori 
străbătură luminişul şi intrară în pădure după ei. 

înainte de a se căţăra în copaci, Tarzan mai alergă cîţiva metri pe 
pămînt, apoi o luă îndărăt spre sat, gonind din răsputeri. Aici constată că 
arabii şi negrii manyema se angajaseră cu toţii în urmărire, lăsînd satul 
fără apărare, doar cu o singură santinela, care supraveghea prizonierii. 

Santinela stătea la poarta deschisă privind în direcţia pădurii, astfel 





încît nu văzu uriaşul agil care se lăsă la pămînt, la capătul celălalt al uliţei. 

Cu arcul pregătit, omul-maimuţă se tîrî furiş spre victima care nu 
bănuia nimic. Prizonierii îl văzuseră şi, cu ochii holbaţi de uimire şi 
speranţă, îl urmăreau pe salvatorul lor. Tarzan se opri cam la zece paşi de 
negrul manyuema, care nu se mişcase din loc Trase îndărăt săgeata în 
toată lungimea ei, la înălţimea ochiului verde care ţintea de-a lungul 
lemnului lustruit. Cînd degetele lui o sloboziră, se auzi un zbîrnîit scurt şi 
fără să scoată măcar un sunet, tîlharul se prăbuşi cu faţa în jos: săgeata îi 
străpunse inima şi ieşise prin pieptul negru. 

Apoi Tarzan se ocupă de cele cincizeci de femei şi fete legate de gît cu 
lanţul lung al sclavilor. în răgazul scurt pe care-1 avea la dispoziţie nu putu 
desface lacătele vechi, aşa că omul-maimuţă le strigă să-l urmeze aşa cum 
erau şi, smulgînd puşca şi cingătoarea cu cartuşe a santinelei ucise, scoase 
grupul pe poarta satului şi-l duse, de-a curmezişul luminişului înspre 
pădure. 

Mergeau încet şi cu teamă, fiindcă lanţul; de sclavi era ceva nou pentru 
aceşti oameni. Zăboveau mult căci unele femei se împiedicau şi cădeau, 
trăgîndu-le şi pe celelalte după ele. Apoi Tarzan fu silit să facă un mare 
ocol, ca să evite orice posibilitate de a se întîlni cu jefuitorii care se 
întorceau. Se călăuzea şi după împuşcăturile răzleţe, ceea ce dovedea că 
arabii tot se mai luptau cu băştinaşii; ştia însă că, dacă aceştia îi urmau 
sfatul, n-aveau să aibă decît foarte puţine pierderi >n comparaţie cu cele 
din rîndul tîlharilor. 

Spre asfinţit, împuşcăturile, încetară cu desăvîrşire şi Tarzan ştiu că 
arabii se înapoiaseră în sat. Cu greu îşi putut stăpîni zîmbetul de triumf 
cînd se gîndi la furia ce-i va apuca descoperind că santinela fusese ucisă şi 
prizonierii eliberaţi. Tarzan voise să ia şi ceva fildeş din cantitatea mare 
aflată în sat numai din dorinţa de a spori turbarea duşmanilor; dar îşi zise 
că nu mai e nevoie să se gîndească la salvarea fildeşului; îşi şi întocmise în 
minte alt plan care avea să-i împiedice pe arabi să plece măcar cu un colţ 
de fildeş. Şi-apoi ar fi fost o cruzime din partea lui să le împovăreze pe 
aceste sărmane femei istovite cu încă o greutate n plus. 

Era miezul nopţii cînd Tarzan, însoţind convoiul ce abia se tîra se 
apropie de locul unde zăceau elefanţii. Cu mult înainte de a ajunge acolo, 
fură călăuziţi de vîlvătăile uriaşe ale rugului aprins de băştinaşii în centrul 
unei tabere improvizate, cu scopul să se încălzească, dar să şi gonească leii. 

Cînd se apropiară de tabără, Tarzan strigă în gura mare, vestindu-i că 
sosesc prieteni. La vederea şirului de femei ce se ivi în lumină, negrii îl 
întîmpinară cu bucurie. Multe dintre femei fuseseră socotite pierdute 
pentru totdeauna, ca de altfel şi Tarzan; fericiţi, negrii ar fi rămas treji toată 
noaptea să înfulece carne de elefant ca să sărbătorească întoarcerea celor 
dragi. Tarzan insistă însă să doarmă cît mai mult, ca să facă faţă trudei de- 
a doua zi. 




Nu fu lucru uşor să doarmă; femeile care-şi pierduseră bărbaţii şi copiii 
în masacrul şi luptele de peste zi făcură ca noaptea să fie şi mai îngrozitoare 
cu bocetele şi văicărelile lor neîntrerupte. în cele din urmă, Tarzan reuşi să 
le potolească, spunîndu-le că strigătele lor vor atrage arabii acolo, în 
ascunzătoare şi vor fi omorîţi cu toţii. 

Cînd se iviră zorile, omul-maimuţă le expuse războinicilor planul său de 
luptă şi, fără să murmure, toţi se învoiră că acesta e mijlocul cel mai sigur 
şi mai sănătos ca să scape de vizitatorii lor nepoftiţi şi să răzbune uciderea 
tovarăşilor lor. 

Mai întîi, femeile şi copiii, însoţiţi de o gardă de vreo douăzeci de 
luptători şi tineri, fură îndreptaţi spre sud pentru a ieşi din zona 
periculoasă. Aveau instrucţiuni să construiască un adăpost temporar şi să 
ridice un meterez de protecţie din tufişuri ţepoase; aceasta, fiindcă planul 
de luptă elaborat de Tarzan urma să se desfăşoare mai multe zile la rînd 
sau chiar săptămîni, timp în care războinicii n-aveau să se mai întoarcă în 
noua tabără. 

Două ore după răsăritul soarelui, un brîu îngust, de războinici negri 
înconjurară satul. Din cînd în cînd, cîte unul se cocoţa sus, în crengile 
vreunui copac ce se întindea peste întărituri: şi îndată un negru manyuema 
din sat cădea străpuns de o singură săgeată. Nu se dăduse nici un semnal 
de luptă... nu se auzea nici unul din strigătele acelea îngrozitoare de război, 
nu se vedeau suliţe fluturînd trufaşe şi ameninţătoare pregătiri care 
însoţesc de obicei atacul sălbaticilor... Doar un sol tăcut al morţii venea din 
pădurea misterioasă. 

Arabii şi însoţitorii lor fură cuprinşi de o adevărată furie din pricina 
acestei situaţii de nesuportat. Alergară spre porţi, ca să se răzbune crunt pe 
autorul temerar al ofensei; însă îşi dădură curînd seama că n-aveau cum să 
descopere duşmanul. Şi pe cînd stăteau aşa şi se întrebau ce să facă, 
strigînd furioşi şi gesticulînd, cîte un arab cădea la pămînt fără să scoată 
un strigăt chiar sub nasul lor... în dreptul inimii, pieptul era străpuns de o 
săgeată. 

în copacii din jurul satului, Tarzan plasase ţinutaşii cei mai buni ai 
tribului; erau aşezaţi în diferite puncte ca să nu se dea de gol; duşmanul se 
afla chiar în faţa lor. îndată ce un luptător slobozea solia aducătoare de 
moarte se ascundea repede după trunchiul copacului-adăpost şi nu mai 
trăgea pînă ce nu se convingea că nimeni nu priveşte spre arborele lui. 

De trei ori porniră arabii să străbată luminişul în direcţia de unde 
presupuneau că vin săgeţile însă de fiece dată o altă săgeată ţîşnea te miri 
de unde şi îşi lua tributul. Atunci se năpusteau în altă direcţie. în cele din 
urmă se hotărîră să caute într-o singură direcţie, însă luptătorii dispărură 
din calea lor, aşa că nu găsiră nici picior de duşman. 

Deasupra, în frunzişul des al copacilor uriaşi; stătea o siluetă 
necruţătoare: era Tarzan din neamul maimuţelor. Plana deasupra lor 


117 









întocmai ca umbra morţii. Fulgerător, cîte un negru manyuema se prăvălea 
în faţa celorlalţi; nimeni nu-şi dădea seama de unde venea moartea. Totul 
se întîmpla atît de iute, incit în clipa următoare cei din spate se împiedicau 
de trupul chircit al camaradului lor cu inima străpunsă de săgeata 
aducătoare de moarte. 

Nu trecu mult şi albii, neînvăţaţi cu asemenea fel de a lupta, fură 
cuprinşi de furie, în vreme ce negrii manyuema nu-şi mai putură stăpîni 

r spaima. Dacă vreunul o lua înaintea celorlalţi, săgeata îl străpungea 
imediat; dacă un altul rămînea în urmă, nu-1 mai vedeau viu niciodată; 
dacă se depărta luînd-o într-o parte şi dispărînd fie şi o clipă din văzul 
tovarăşilor săi, nu se mai întorcea. Cînd dădeau peste cadavre, găseau 
totdeauna şi săgeţile acelea cumplite, slobozite cu o precizie supranaturală 
drept în inima victimei. Mai rău decît toate era faptul că nici măcar o dată, 
în tot 

cursul dimineţii, nu auziră nimic şi nu văzură nici cea mai mică urmă de 
duşman, în afară de săgeţile nemiloase. 

în cele din urmă se întoarseră în sat, dar situaţia nu era cu nimic mai 
bună. Din cînd în cînd, în clipele de aşteptare înnebunitoare, pline de 
încordare teribilă, ici-colo mai cădea mort cîte unul dintre ei. Negrii 
manyuema îşi implorau stăpînii să părăsească locul acela îngrozitor; arabii 
însă se temeau să pornească îndărăt prin pădurea întunecoasă şi ostilă, în 
care se afla un duşman necunoscut şi cumplit. înaintarea ar fi fost nespus 
de anevoioasă, mai ales că puseseră mina pe o cantitate însemnată de fildeş 
găsită în sat. Mai rău decît atît, nici nu voiau să audă să lase fildeşul acolo. 

într-un tîrziu, membrii expediţiei îşi căutară adăpost în colibele 
acoperite cu stuf; aici, cel puţin, erau în afara bătăii săgeţilor. Din copacul 

de deasupra satului, Tarzan ochise coliba în care se refugiaseră arabii mai 
de vază şi făcîndu-şi vînt pe o cracă mai lungă, aruncă într-acolo cu toată 
forţa muşchilor săi lancea grea. Fierul pătrunse prin acoperişul de stuf. Un 
urlet de durere îl anunţă că nimerise ţinta. Cu acest salut de despărţire, 
menit să-i convingă pe bandiţi că nu erau în siguranţă nicăieri în ţinutul 
acela, Tarzan se întoarse în pădure, unde îşi adună războinicii şi se 
retraseră cu toţii la un kilometru spre sud, ca să se odihnească şi să 
mănînce. Puse observatori în copaci, de unde puteau să supravegheze 
\ poteca spre sat. Se încredinţa astfel că nu fuseseră urmăriţi. "“! 

O inspecţie a grupului de războinici arătă că nu aveau pierderi... nu 
aveau nici măcar o rană, cît de mică, în timp ce un calcul aproximativ al 
pierderilor suferite de duşmani scotea la iveală că nu mai puţin de douăzeci 
căzuseră pradă săgeţilor. Erau nebuni de fericire şi voiau să încheie ziua cu 
un ultim asalt victorios asupra satului ca să-i ucidă pe vrăjmaşi. Ba chiar 
născoceau tot felul de torturi înfiorătoare pe care să le aplice prinşilor. Se şi - 
desfătau imaginîndu-şi chinurile celor din tribul manyuevia, faţă de care 
nutreau o ură aprigă. Auzindu-i, Tarzan bătu cu piciorul în pămînt. 

* — Sînteţi nebuni de-a binelea! strigă. Doar v-am arătat singurul mod de 

a lupta împotriva acestor tîlhari. Aţi ucis douăzeci dintre ei fără să pierdeţi 
un singur luptător, în timp ce ieri, folosind tactica voastră pe care vreţi s-o 
repetaţi acum, aţi pierdut cel puţin o duzină şi n-aţi ucis nici măcar un 
arab sau un manyuema. O să luptaţi cum vă spun eu; dacă nu, vă las şi - 
plec în ţinutul meu. 

Cînd auziră ameninţarea, băştinaşii se înfricoşară şi-i făgăduiră să-l 
asculte orbeşte, numai să nu-i părăsească. 

— Prea bine! le spuse el. Vom merge acum în tabăra de la locul 
elefanţilor, unde vom petrece noaptea. Am un plan ca să-i fac pe arabi să 
simtă pe pielea lor ce vor păţi dacă mai rămîn pe meleagurile noastre. Nu 
voi avea nevoie de nici un ajutor. Să mergem! Chiar dacă o să-i lăsăm în 
pace în restul zilei, o să le dăm din nou de înţeles că sîntem pregătiţi de 
luptă. Teama şi nesiguranţa vor fi mult mai greu de îndurat decît dacă am 
continua să-i hăituim toată după-amiaza. 1 

Se îndreptară deci spre tabăra de noapte, unde, după ce aprinseră 
focuri mari, mîncară. Mult timp după ce coborî întunericul îşi povestiră 
& isprăvile din timpul zilei. Tarzan dormi pînă la miezul nopţii, cînd se trezi şi * J 
se afundă din nou în bezna pădurii. Un ceas mai tîrziu ajunse la marginea 
luminişului din afara satului. în interiorul întăriturii ardea un foc. Omul- 
maimuţă se tîrî de-a curmezişul luminişului pînă ce ajunse dinaintea 
porţilor ferecate. Prin crăpăturile dintre bîrne văzu o santinelă singuratică 
stînd lîngă foc. 

Tarzan se îndreptă tiptil spre copacul din capătul uliţei. Se caţără 
binişor pe o creangă, apoi îşi potrivi o săgeată în arc. Cîteva minute în şir 
din cauza ramurilor ce se mişcau într-una şi a flăcărilor pîlpîitoare se 

convinse că primejdia de a greşi ţinta era mult prea mare: căci pentru a-şi 
pune în aplicare planul, trebuia să nimerească straja chiar în inimă, ca 
omul să moară pe loc. 

Pe lingă arc, săgeţi şi funie adusese şi puşca luată de la santinela pe 
care o ucisese cu o zi înainte. Le ascunse pe toate într-o scorbură adîncă, 
apoi se lăsă uşor la pămînt în interiorul întăritorilor, înarmat doar cu 
cuţitul lung. Santinela şedea cu spatele la el. Tarzan se tîrî ca o pisică spre 
bărbatul aţipit. Iată-1 doar la doi paşi de el... încă o clipă şi cuţitul avea să-i 
pătrundă fără zgomot drept în inimă. 

Tarzan se ghemui să sară — fiindcă acesta e atacul cel mai rapid şi mai 
sigur al fiarei din junglă — cînd bărbatul, prevestit de vreun simţ, sări în 
picioare şi-l înfruntă pe omul-maimuţă. 


17. CĂPETENIA ALBĂ A TRIBULUI WAZIRI 

C înd dădu cu ochii de strania apariţie ce-i stătea în faţă înarmată 
cu un cuţit ameninţător, negrul manyuema se holbă plin de 
groază. Uită că în mîini are o puşcă, uită chiar să strige... 
singurul lui gînd era să scape de sălbaticul acela înspăimîntător: era un 
uriaş cu muşchii teribili şi piept vînjos ce străluceau în lumina 
tremurătoare a focului. 

Mai înainte de a o lua la fugă, Tarzan îl înşfacă şi abia atunci santinela 
se gîndi să strige după ajutor, dar fu prea tîrziu. O mînă mare îl strîngea de 
gît; omul fu trîntit la pămînt. în zadar se zbătea cu tenacitatea necruţătoare 
a unui buldog: degetele cumplite i se încleştau în jurul gîtului. Repede şi 
sigur viaţa i se scurgea din el. Ochii i se holbară şi mai tare, limba îi ieşi de 
un cot, faţa i se coloră într-un roşu groaznic... muşchii încordaţi tremurau 
spasmodic şi santinela manyuema încetă să mai mişte. 

Omul-maimuţă aruncă trupul mortului pe umărul său puternic şi, 
după ce luă şi puşca tîlharului, păşi încet pe uliţa satului spre copacul 
care-i dăduse posibilitatea să pătrundă atît de lesne în interiorul 
întăriturilor. Urcă santinela uriaşă sus, în mijlocul frunzişului de deasupra. 

Mai întîi îi smulse cartuşiera şi alte podoabe pe care le găsi folositoare 
şi le puse într-o scorbură, apoi degetele sale îndemînatice percheziţionară 
cadavrul, pe care nu-1 putea vedea desluşit în beznă. Cînd isprăvi, luă 
puşca şi se duse pînă la extremitatea crengii de unde zărea mai bine 
colibele. Ţintind cu grijă într-o colibă în formă de stup, unde ştia că se 
adăpostesc şefii arabi, apăsă pe trăgaci. Aproape imediat auzi un geamăt. 
Tarzan zîmbi. Iar nimerise în plin. 

După împuşcătură urmă o clipă de tăcere în toată tabăra, apoi negrii 
manyuema şi arabii ieşiră din colibe ca un nor de bărzăuni înfuriaţi; dacă 
ar fi ştiut adevărul, ar fi fost mai mult înfricoşaţi decît mînioşi. încordarea 


de peste zi îi umpluse de groază atît pe albi cit şi pe negrii manyuema, iar 
acum această singură împuşcătură în puterea nopţii stîrni în minţile lor 
înnebunite tot felul de închipuiri. 

Cînd descoperiră că santinela dispăruse, teama nu li se potoli de fel şi, 
vrînd parcă să mai prindă puţină inimă prin fapte războinice, începură să 
tragă la întîmplare spre porţile baricadate ale satului, deşi acolo, nu se 
vedea picior de duşman. Tarzan profită de zgomotul asurzitor al rafalelor ca 
să tragă în mijlocul gloatei de sub el. 

în vacarmul stîrnit, nimeni nu auzi împuşcătura, însă cei ce se aflau în 
apropiere, văzură cum unul dintre ei se prăbuşeşte ca trăsnit la pămînt. 
Cînd se aplecară asupra lui, era mort. Panica de care fură cuprinşi era atît 
de mare, încît arabii trebuiră să intervină cu toată autoritatea ca să-i 
împiedice pe negrii manyuema să fugă de-a valma în junglă... oriunde, 
numai să scape din acest sat blestemat. 

După cîtva timp începură să se liniştească. Nu mai muri nimeni în chip 
misterios şi-atunci le veni inima la loc. Răgazul fu însă de scurtă durată, 
fiindcă tocmai cînd îşi spuneau că nu vor mai fi tulburaţi, Tarzan scoase un 
urlet înfiorător şi cînd priviră în sus, acolo de unde părea să vină urletul, 
omul-maimuţă, legănînd corpul santinelei, ucise, zvîrli deodată leşul, 
departe peste capetele lor. 

Cu strigăte de groază, gloata se împrăştie care încotro ca să scape de 
această nouă şi teribilă făptură ce se năpustea peste ei. în imaginaţia lor 
deformată de spaimă, corpul santinelei zburînd. cu braţele şi picioarele 
răşchirate li se părea un animal mare de pradă. în graba de a fugi, mulţi 
dintre negri escaladară gardul întăriturii, în timp ce alţii rupseră barele 
porţilor şi o luară nebuneşte la goană de-a curmezişul luminişului, spre 
junglă. 

Cîtva timp nimeni nu se uită la obiectul acela care-i îngrozise, însă 
Tarzan ştia că în curînd curiozitatea îi va împinge şi la asta. Ştia prea bine 
ce aveau să facă în clipa cînd vor descoperi că nu era decît leşul santinelei, 
aşa că dispăru fără zgomot către sud, croindu-şi drum prin vîrful copacilor 
luminaţi de lună, îndreptîndu-se spre tabăra tribului Waziri. 

Deodată, unul dintre arabi se întoarse şi văzu că năluca ce sărise din 
copac asupra lor zăcea nemişcată acolo unde căzuse: în mijlocul uliţei din 
sat. Prevăzător, se tîrî pînă în apropiere şi îşi dădu seama că era un bărbat. 
O clipă mai tîrziu ajunse lîngă el şi recunoscu cadavrul negrului manyuema 
care stătuse de strajă la poarta satului. 

La chemarea lui, oamenii se adunară degrabă în jurul leşului şi, după o 
discuţie aprinsă, făcură întocmai cum îşi închipuise Tarzan: îndreptîndu-şi 
puştile în sus, traseră salvă după salvă în copacul din care fusese azvîrlit 
cadavrul. Dacă Tarzan ar fi rămas acolo, ar fi fost ciuruit de sute de gloanţe. 

Cînd arabii şi negrii manyuema descoperiră că singurele semne de 
violenţă pe trupul camaradului lor mort sînt nişte urme de degete uriaşe pe 



gîtul umflat, fură cuprinşi şi mai vîrtos de groază şi deznădejde. Nu erau în 
siguranţă nici măcar în interiorul unui sat întărit, noaptea, iar inamicul 
putea oricînd intra în mijlocul taberei să omoare santinelele: asemenea 
lucruri îi înfricoşară din cale afară, depăşind posibilităţile lor de înţelegere. 
Astfel că, superstiţioşii manyuema începură să atribuie năpasta care-i 
urmărea unor cauze supranaturale, iar arabii nu putură nici ei să dea o 
explicaţie mai bună. 

Cel puţin cincizeci o luară la goană prin jungla neagră. Nici măcar nu 
ştiau dacă nemiloşii lor duşmani aveau să reînceapă măcelul din ajun şi 
nici cînd. Era acum o bandă de tîlhari care aşteptau fără somn zorile. Negrii 
manyuema care nu fugiseră consimţiră să mai rămînă în sat, însă numai 
după ce arabii le făgăduim că vor pleca odată cu ivirea zorilor, grăbindu-se 
să ajungă în ţinuturile lor. Nici măcar frica pe care o aveau faţă de stăpînii 
lor neînduplecaţi nu le putea birui 
noua teamă ce li se cuibări în 
suflet. 

Aşadar, a doua zi dimineaţa 
cînd Tarzan şi războinicii lui se 
întoarseră spre a reîncepe atacul, 
îi găsiră pe tîlhari pregătiţi să 
părăsească satul. Negrii 

manyuema erau împovăraţi cu 
fildeşul furat. Văzîndu-i, Tarzan 
zîmbi batjocoritor; ştia că nu vor 
ajunge departe cu el. Apoi mai 
văzu un lucru care îl înfurie: cîtiva 
negri manyuema aprindeau torţe 
la rugul ce mai pîlpîia încă: se 
pregăteau să dea foc satului. 

Tarzan se cocoţase într-un 
copac înalt, la cîteva sute de metri 
de întăritură. Ducîndu-şi palmele pîlnie la gură, strigă în arabă: 

— Nu daţi foc colibelor, altfel vă ucidem pe toţi! Nu daţi foc colibelor, 
altfel vă ucidem pe toţi!... 

Repetă avertismentul de mai multe ori. Manyuema şovăiră, apoi unul 
dintre ei aruncă torta în foc. Ceilalţi tocmai voiau să-l imite cînd un arab 
sări la ei cu un ciomag şi. Croindu-i peste spate, îi mină spre colibe. Tarzan 
văzu că ticălosul le porunceşte să dea foc micilor locuinţe acoperite cu stuf. 
îşi păstră echilibrul pe craca ce se legăna la o sută de picioare deasupra 
pămîntului şi, sprijinindu-şi de umăr una din puştile arabe, ochi cu grijă şi 
apăsă pe trăgaci. O dată cu împuşcătura, arabul care-i îndemna pe oameni 
să dea foc satului se prăvăli pe spate, în vreme ce manyuema aruncară 
torţele şi o luară la goană mîncînd pămîntul. Tarzan mai văzu cum fugarii 






















se îndreptau spre junglă, în timp ce stăpînii lor duseră armele la ochi şi 
traseră în ei. 

Oricît de furioşi erau arabii din pricina nesupunerii sclavilor, se 
încredinţară că lucrul cel mai înţelept ar fi să renunţe la plăcerea de a 
incendia satul: o dorinţă care le dăduse atîta bătaie de cap. Totuşi, în 
inimile lor, jurară să se întoarcă aici cu forţe sporite ca să nimicească 
întregul ţinut pe o rază de mai mulţi kilometri, să nu mai rămînă nici urmă 
de suflare omenească. 

în zadar îl căutară pe omul care-i înfricoşase doar cu glasul pe cei ce 
trebuiau să dea foc colibelor, căci nici ochiul cel mai ager n-ar fi putut să-l 
descopere. Văzură dîra de fum înălţîndu-se din copacul de unde pornise 
glonţul ucigător, însă, deşi traseră pe loc o salvă în frunzişul des, nimic nu 
arăta că gloanţele şi-ar fi atins ţinta. 

Tarzan era prea şiret ca să fie prins într-o astfel de cursă. Abia se 
stinsese zgomotul împuşcăturii, că el şi coborîse pe pămînt şi alergase spre 
alt copac aflat la o sută de picioare mai departe. Găsi o altă cracă potrivită 
de unde putea urmări pregătirile jefuitorilor şi-i trecu prin minte să-şi mai 
bată niţel joc de ei, aşa că strigă din. Nou: 

— Lăsaţi fildeşul! Lăsaţi fildeşul! Morţii n-au nevoie de fildeş! 

Cîţiva negri manyuema începură să-şi lepede poverile; asta însă era 
prea mult pentru lacomii jefuitori. Răcnind întărîtaţi şi blestemînd, îşi 
îndreptară puştile spre cărăuşii negri, ameninţînd cu moartea pe cel ce-şi 
punea jos povara. Dacă puteau să renunţe la incendierea satului, gîndul de 
a abandona imensa avere de fildeş depăşea orice limită; decît să facă asta, 
mai bine moartea. 

Aşadar, părăsiră satul tribului Waziri; sclavii purtau pe umerii lor o 
pradă însemnată de fildeş. O luară spre nord, către ţinuturile sălbatice şi 
necunoscute de dincolo de Congo, în adîncurile cele mai tainice ale Marii 
Păduri. De fiece parte a şirului mergea şi cîte un duşman invizibil şi 
nemilos. 

Sub îndrumarea lui Tarzan, războinicii waziri se plasaseră de-a lungul 
potecii, în tufişurile cele mai dese. Se postaseră la intervale mari şi cînd 
coloana trecea prin dreptul lor, o singură săgeată sau suliţă bine ţintită 
străpungea un manyuema sau vreun arab. Apoi waziri dispăreau şi 
aşteptau coloana mai departe. Nu loveau decît cînd erau siguri de reuşită şi 
primejdia de a fi descoperiţi era aproape inexistentă. Săgeţile şi suliţele erau 
puţine la număr, însă atît de bine ţintite şi de necruţătoare, incit purtătorii 
de fildeş, care abia se tîrau, trăiau într-o veşnică spaimă; spaimă pricinuită 
de trupul străpuns al tovarăşului căzut; spaimă stîrnită de întrebarea: cui îi 
va veni rîndul şi cînd? 

Doar cu mare greutate reuşiră arabii să-i împiedice pe hamali să 
arunce poverile şi să o ia la fugă ca nişte iepuri fricoşi de-a lungul potecii 
spre nord. Astfel se scurse ziua: jefuitorii trăiră un coşmar în plină zi, iar 







cei din tribul waziri trudiră din răsputeri, însă fură pe deplin răsplătiţi. 
Cînd coborî noaptea, arabii înjghebară o tabără primitivă într-un mic 
luminiş, lîngă un rîu şi poposiră acolo. 

Din cînd în cînd, în apropiere răsuna cîte o împuşcătură şi una din cele 
zece-douăsprezece santinele puse de strajă cădea la pămînt. Situaţia 
devenise insuportabilă şi arabii îşi dădură seama că prin această tactică 
îngrozitoare vor fi decimaţi pînă la unul, fără ca ei să pricinuiască măcar o 
singură pierdere în rîndurile duşmanului. Şi totuşi, din pricina lăcomiei ce-i 
caracteriza, nici nu se gîndeau să scape din mînă prada. Dimineaţa, ei îi 
siliră pe înfricoşaţii manyuema să-şi ia din nou poverile aducătoare de 
moarte şi să pornească mai departe prin junglă. 

Trei zile în şir, sleiţi de puteri, jefuitorii îşi continuară marşul îngrozitor. 
Fiecare ceas era marcat de o săgeată sau de vreo suliţă purtătoare de 
moarte. Nopţile se transformaseră în adevărate coşmaruri din pricina puştii 
invizibile, care, de fapt, făcea ca serviciul de santinelă să fie echivalent cu o 
condamnare la moarte. 

în dimineaţa celei de a patra zile, arabii se văzură siliţi să împuşte doi 
hamali ca să-i convingă pe ceilalţi să care mai departe fildeşul. Dar cînd 
dădură să-l ridice, din junglă răsună o voce limpede şi puternică: 

— Astăzi, voi manyuema, veţi muri. Veţi muri dacă nu lăsaţi fildeşul. 
Răsculaţi-vă împotriva stăpînilor voştri cruzi şi omorîţi-i! Aveţi puşti, de ce 
nu le folosiţi? Ucideţi-i pe arabi şi nu vă facem nici un rău. Vă vom duce 
înapoi în sat, unde o să vă dăm de mîncare, apoi vă lăsăm să plecaţi de pe 
meleagurile acestea, în siguranţă şi pace. Puneţi jos fildeşul şi răsculaţi-vă 
împotriva stăpînilor... vă vom ajuta. Altfel, veţi muri cu toţii! 

Cînd glasul amuţi, jefuitorii rămaseră ca împietriţi. Arabii se uitau fix la 
sclavii manyuema, iar sclavii se priveau unul pe altul... aşteptau ca cineva 
dintre ei să ia iniţiativa. Mai 
rămăseseră vreo treizeci de 
arabi şi vreo sută cincizeci de 
negri manyuema. Toţi erau 
înarmaţi, chiar şi hamalii 
aveau puşti. 

Arabii se strînseră 
grămadă. Şeicul porunci 
negrilor manyuema să-şi reia 
marşul şi, pe cînd vorbea, 
încarcă puşca şi ochi. în 
aceeaşi clipă însă, unul dintre 
negri aruncă jos povara, îşi 
smulse puşca de pe umăr şi 
trase în arabi. Cît ai zice 
peşte, tabăra deveni un 

vacarm de înjurături şi urlete drăceşti; se luptau cu puşca, cu cuţitele şi cu 
pistoalele. Arabii, adunaţi laolaltă, îşi apărau viaţa cu mult curaj, însă 
ploaia de plumb ce se abătu asupra lor, precum şi ploaia de săgeţi şi suliţe 
ce cădea din jungla înconjurătoare aveau o singură ţintă. Nu exista deci nici 
o îndoială asupra rezultatului final, chiar dacă lupta abia începuse. Se 
scurseseră doar zece minute de cînd primul hamal îşi zvîrlise povara şi 
ultimul dintre arabi zăcea mort. 

Cînd împuşcăturile încetară, Tarzan vorbi din nou negrilor manyuema: 

— Luaţi fildeşul şi duceţi-1 înapoi în sat, acolo de unde l-aţi furat. Nu vă 
facem nici un rău. 

Cîteva clipe negrii manyuema şovăiră. Nu aveau nici un chef să care din 
nou poverile pe drumul acela păcătos. Se sfătuiră în şoaptă şi unul dintre ei 
se întoarse cu faţa spre junglă, strigînd spre glasul care le vorbise din 

frunziş: 

— De unde ştim noi că, odată 



ajunşi în sat, nu ne ucideţi ? 

— Ce-i drept, n-aveţi de unde 
să ştiţi, în afară de faptul că v-am 
făgăduit să nu vă facem nici un rău 
dacă duceţi fildeşul înapoi. însă un 
lucru ştiţi cu siguranţă şi anume că 
sînteţi în puterea noastră şi că vă 
putem omorî pe toţi dacă nu faceţi 
după cum vă spunem. Oare nu 
sîntem îndreptăţiţi să procedăm aşa 
dacă nu vă supuneţi? 

— Cine eşti tu care vorbeşti 
limba stăpînilor noştri arabi? 
întrebă manyuema. Să te vedem şi- 
apoi îţi vom răspunde. 

Tarzan ieşi la iveală. 

— Priviţi! spuse el. 

Cînd văzură că era alb, fură cuprinşi de groază; nu văzuseră niciodată 
un sălbatic alb, iar muşchii lui puternici şi trupul uriaş îi umplură, de 
uimire şi admiraţie. 

— Puteţi să vă încredeţi în mine — li se adresă Tarzan. Atîta timp cît vă 
veţi supune şi nu veţi face nici un rău oamenilor mei, nu sînteţi în 
primejdie. Luaţi deci fildeşul şi duceţi-1 înapoi în sat. De nu, vă vom urmări 
într-una, aşa cum am făcut în ultimele trei zile. 

Amintirea zilelor cumplite pe care le trăiseră îi hotărî în cele din urmă 
pe negrii manyuema şi, după ce se mai sfătuiră puţin, luară poverile de 
fildeş şi porniră îndărăt spre satul tribului waziri. 

La sfîrşitul celei de-a treia zile intrau pe poarta satului unde fură 











întîmpinaţi de supravieţuitorii recentului masacru. în ziua în care jefuitorii 
părăseau satul, Tarzan trimisese un sol spre tabăra lor provizorie din sud, 
anunţîndu-i că se pot întoarce acasă fără teamă. 

Tarzan trebui să facă uz de toată îndemînarea şi puterea de convingere 
spre a-i împiedica pe cei din tribul waziri să-i căsăpească pe negrii 
manyuema. Le arătă că-şi dăduse cuvîntul că manyuema nu vor fi vătămaţi 
dacă aduceau fildeşul înapoi, în sat, de unde-1 furaseră. Le mai aminti că 
lui îi datorau victoria deplină obţinută şi, în cele din urmă, wazirii acceptară 
să-l asculte, îngăduind canibalilor să se odihnească nestingheriţi în sat. 

în seara aceea, războinicii waziri ţinură sfat mare pentru a serba 
victoria şi a alege o nouă căpetenie. 

De cînd Waziri, bătrîna căpetenie, murise, Tarzan îi condusese la luptă 
şi, în mod tacit, comanda îi fusese încredinţată temporar lui. în toiul 
luptelor nu mai avuseseră timp să aleagă un nou şef dintre ai lor şi, de fapt, 
repurtaseră atîtea izbînzi sub conducerea omului-maimuţă, încît nici nu 
doriră să acorde autoritatea supremă altuia, de frică să nu piardă ceea ce 
cîştigaseră. Văzuseră prea bine ce rezultate avusese neascultarea sfaturilor 
date de omul alb, mai ales cu prilejul atacului poruncit de Waziri, cînd 
acesta îşi pierduse viaţa. Aşa că nu le fu greu să accepte autoritatea lui 
Tarzan. 

Războinicii de frunte se aşezară deci în jurul unui foc pentru a discuta 
meritele eventualului succesor al bătrînului Waziri. Busuli vorbi primul: 

— Deoarece Waziri a murit şi n-a lăsat nici un fiu, gîndesc că între noi 
nu e decît unul pe care-1 ştim după fapte că e potrivit să ne fie un rege bun. 
Un singur om ne-a dovedit că poate să ne conducă cu succes împotriva 
puştilor oamenilor albi, ajutîndu-ne să dobîndim o victorie lesnicioasă, fără 
a pierde un singur om. Există doar un singur om şi acesta e omul alb, care 
ne-a condus în aceste cîteva zile care s-au scurs. 

Busuli sări în picioare şi, ţinînd suliţa uşor înclinată şi îndreptată cu 
vîrful în sus, îşi îndoi genunchii şi începu să danseze încet în jurul lui 
Tarzan, cîntînd în ritmul paşilor. 

— Waziri, regele wazirilor! Waziri, omorîtorul de arabi! Waziri, regele 
wazirilor! 

Unul cîte unul, ceilalţi războinici arătară că se învoiesc ca Tarzan să le 
fie rege, alăturîndu-se şi ei dansului solemn. Femeile veniră şi se chirciră la 
marginea cercului, unde băteau tam-tam-ul şi băteau din palme în ritmul 
paşilor dansatorilor; se alăturară şi ele cîntecului războinicilor. în mijlocul 
cercului stătea Tarzan din neamul maimuţelor: Waziri, rege al wazirilor: ca 
şi predecesorul său, trebuia să poarte numele tribului.. 

Paşii dansatorilor se înteţiră din ce în ce mai mult, iar strigătele 
deveniră tot mai sălbatice. Femeile săreau şi cădeau în aceeaşi clipă, ţipînd 
cît le lua gura. Suliţele erau învîrtite cu furie, iar cînd dansatorii se înclinau 
şi loveau scuturile de pămîntul tare, întreaga scenă era atît de primitivă şi 




de sălbatică, de parcă s-ar fi desfăşurat în zorii nedesluşiţi ai istoriei 
omenirii, în urmă cu nenumărate milenii. 

Cînd dezlănţuirea atinse paroxismul, omul-maimuţă sări în picioare şi 
se alătură ceremoniei sălbatice. 

Ah, dacă l-ar fi văzut Olga de Coude! Ar fi putut ea oare recunoaşte pe 
tînărul bine îmbrăcat şi liniştit al cărui chip plăcut şi maniere ireproşabile o 
încîntaseră numai cu cîteva luni în urmă? Dar Jane Porter? Ar mai fi iubit 
ea oare pe căpetenia războinică, pe sălbaticul ce dansa gol în mijlocul 
supuşilor săi sălbatici goi puşcă? Dar DArnot? Şi-ar fi putut închipui 
DArnot că era acelaşi om pe care-1 introdusese în jumătate de duzină din 
cele mai selecte cluburi ale Parisului? Ce ar fi spus colegii săi — pairii din 
Camera Lorzilor — dacă cineva, arătînd spre uriaşul cu pieptănătură 
barbară şi cu podoabe de metal care ţopăia dezlănţuit, ar fi rostit 
următoarele: 

— Onoraţi lorzi, iată-1 pe John Clayton, Lord Greystoke!. 

Şi astfel, Tarzan din neamul maimuţelor ajunse rege între oameni... 
urma, aşadar, încet, dar sigur, evoluţia strămoşilor săi; n-o luase doar de la 
începutul începuturilor? 


18. LOTERIA MORŢII 



doua zi dimineaţă după naufragiul Lady-ei Alice, Jane Porter se 
trezi cea dinţii dintre pasagerii aflaţi în barcă. Ceilalţi membri ai 
grupului dormeau întinşi pe bănci sau grămădiţi, pe fundul 
bărcii în poziţii chircite. 

Cînd fata îşi dădu seama că se depărtaseră de celelalte bărci, o 
cuprinse teama. Sentimentul de singurătate şi neputinţă, pe care întinderea 
nesfîrşită a oceanului pustiu îl trezise în ea, era atît de deprimant încît, 
gîndindu-se la viitor, nu întrezărea nici cea mai mică rază de speranţă. Era 
convinsă că sînt pierduţi... pierduţi fără cea mai slabă nădejde de a fi 
salvaţi. 

Nu după mult timp se trezi şi Clayton. Trecură cîteva minute pînă să-şi 
vină de-a binelea în fire, ca să-şi dea seama unde se aflau sau să-şi 
amintească dezastrul din seara precedentă. în cele din urmă ochii lui uimiţi 
dădură de fată: 

— Jane! Slavă Domnului că sîntem împreună! 

— Priveşte — zise ea, arătînd cu un gest descurajat spre orizont. 
Sîntem singuri în pustietatea asta. 

Clayton scrută noianul de apă în toate direcţiile. 

— Unde să fie oare? strigă el. Nu se poate să se fi scufundat; oceanul a 
fost liniştit şi au pornit odată cu noi după ce s-a scufundat vasul... i-am 
văzut pe toţi... 








îi trezi şi pe ceilalţi şi le 
expuse situaţia în care se găseau. 

— N-are importanţă că bărcile 
s-au risipit, domnule — spuse 
unul dintre marinari. Sînt cu totii 
bine aprovizionaţi, aşa că n-au 

nevoie de ceilalţi; iar dacă ne 

? * 

prinde o furtună, tot nu ar sluji la 
nimic să fim laolaltă. Dacă sîntem 
împrăştiaţi pe ocean, avem mai 
multe şanse de a fi pescuiţi de 
vreun vapor şi atunci vor începe 
numaidecît să ne caute pe toţi. 

Dacă rămîneam împreună, aveam 
doar o şansă de scăpare, acum 
însă există patru. 

îşi dădură cu toţii seama de 
înţelepciunea unei astfel de aprecieri a situaţiei şi deveniră mai optimişti. 
Bucuria le fu însă de scurtă durată, deoarece, cînd se hotărîră să vîslească 
necontenit spre est, adică spre continent, constatară că marinarii care 
vîsliseră cu cele două lopeţi, singurele, de altfel, adormiseră şi le lăsaseră să 
cadă în apă; nu le zăriră nicăieri prin apropiere. 

Urmă un schimb violent de cuvinte şi învinuiri reciproce, iar marinarii 
fură gata-gata să se încaiere, însă Clayton reuşi să-i potolească. Totuşi, o 
clipă mai tîrziu, făcînd o remarcă urîtă la adresa prostiei tuturor englezilor 
şi, în special, a marinarilor englezi, domnul Thuran fu cît pe aci să 
prilejuiască o nouă încăierare. 

— Haide, gata fraţilor! intervenii Tompkins, unul dintre marinari care 
nu luase parte la ceartă. Dacă o să ne buşim nenorocitele astea de mutre, 
n-o să cîştigăm nimic. Cum spunea şi Spider înainte, o să fim culeşi cu 
toţii, aşa că ce rost are să ne ciorovăim? Hai să mîncăm, mai bine, zic eu... 

B — Nu-i o idee rea — încuviinţă domnul Thuran şi, întorcîndu-se spre 
un marinar, pe nume Wilson, îi spuse: Amice, dă-mi una din conservele de 
la pupa. 

— Ia-ţi-o şi singur — îi replică Wilson, morocănos. Nu primesc ordine 
de la... un venetic... n-ai ajuns căpitan pe vasul ăsta. 

Rezultatul fu că Clayton se văzu nevoit să ia el conserva. Apoi se 
dezlănţui o altă ceartă grozavă cînd unul dintre marinari îi acuză pe 
Clayton şi pe domnul Thuran că vor să distribuie ei proviziile, ca să-şi ia 
partea leului. 

— Trebuie să comande cineva aici — interveni Jane Porter, profund 
dezgustată de certurile neplăcute ce inaugurau o convieţuire impusă şi care 
putea să dureze multe zile. Chiar şi fără neînţelegerile şi certurile dintre noi, 






























e destul de îngrozitor să fim singuri în bărcuţa asta pe Atlantic. Voi, 
bărbaţii, ar trebui s-alegeţi un conducător şi apoi să-l ascultaţi, făcînd tot 
ceea ce ordonă el. Aici e nevoie de o disciplină mai strictă chiar decît pe un 
vapor bine organizat. 

înainte de a spune ceea ce gîndea, sperase să nu fie nevoită să se 
amestece în astfel de treburi, deoarece îşi închipuia că Clayton este 
îndeajuns de capabil să facă faţă oricărei situaţii. Se vedea nevoită să 
admită că, pînă în clipa aceea, cel puţin, Clayton nu lăsa să se ghicească a 
avea vreo veleitate de a stăpîni situaţia, deşi măcar se abţinuse să toarne 
gaz peste foc. Mersese atît de departe, incit renunţase la conservă în 
favoarea marinarilor, care se împotriviseră s-o deschidă el. 

Vorbele fetei îi potoliră pentru cîtva timp şi, în sfîrşit, hotărîră să 
împartă pe din două cele două butoiaşe cu apă şi cele patru conserve cu 
mîncare: jumătate pentru cei trei marinari, jumătate pentru cei trei 
pasageri. 

Astfel, micul grup se diviza în două tabere şi, după ce împărţiră 
proviziile, fiecare se puse pe treabă, căznindu-se să deschidă cutiile, să 
distribuie mîncarea şi apa. Marinarii izbutiră primii să deschidă una din 
conservele cu mîncare şi înjurăturile lor pline de obidă şi dezamăgire îl 
făcură pe Clayton să-i întrebe ce se mai întîmplase. 

— Ce să se întîmple?! ţipă Spider. Ce să se întîmple?! O să murim! Asta 
e! Cutia e plină cu păcură! 

Clayton şi domnul Thuran deschiseseră în grabă una din conservele pe 
care le aveau, ca să descopere că şi cutia lor conţinea păcură şi nu mîncare. 
Una după alta, deschiseră cele patru cutii de conserve. îndată ce vedeau 
conţinutul, strigăte de furie vesteau adevărul necruţător... în barcă nu 
exista nici măcar un gram de mîncare. 

— Ei, slavă Domnului că nu e vorba de apă! Zise Tompkins. Mai uşor o 
duci fără mîncare decît fără apă. N-avem decît să ne mîncăm încălţămintea, 
la o adică, dar cu băutul e mai greu. 

Pe cînd vorbea, Wilson făcu o gaură în unul din butoiaşe în vreme ce 
Spieder ţinea dedesubt o cutie de tablă, ca să ia apă. Cînd înclinară 
butoiaşul, din interior ieşi o pudră fină, neagră şi uscată, care se scurse pe 
fundul cutiei. Scoţînd un răcnet, Wilson dădu drumul butoiaşului şi privi 
praful uscat din cutie fără a rosti un cuvînt. Era îngrozit de-a binelea. 

— Butoiaşele sînt umplute cu praf de puşcă — zise Spider, cu voce 
joasă, întorcîndu-se spre cei de la pupa. 

Se dovedi că şi celelalte butoiaşe conţineau acelaşi lucru. 

— Păcură şi praf de puşcă! strigă domnul Thuran. Sapristi! Ce mai 
meniu pentru nişte naufragiaţi! 

îndată ce aflară că la bord nu aveau merinde şi nici apă, junghiurile de 
foame şi arsurile de sete se înteţiră, astfel că neliniştea şi adevăratele 
grozăvii ale naufragiului îşi arătară colţii chiar din prima zi a aventurii lor 








tragice. 


Pe măsură ce zilele treceau, starea lor se agrava din ce în ce. Ochii, 
care-i dureau de atîta efort, scrutau zarea zi şi noapte pînă ce observatorii, 
slăbiţi şi obosiţi, cădeau epuizaţi pe fundul bărcii, unde smulgeau, din 
somnul, agitat de vise, o clipă de răgaz, uitînd ororile realităţii. 

Marinarii, chinuiţi de dureri necruţătoare de foame, îşi mîncaseră 
centurile, bocancii şi cureluşele de piele de la bonete, deşi atît Clayton cît şi 3 
domnul Thuran se străduiseră în fel şi chip să-i convingă că lucrul acesta le 
va spori chinul. - 

Istoviţi şi fără speranţă, călătorii din barcă zăceau sub dogoarea 
nemilosului soare tropical, cu buzele crăpate şi limba umflată, aşteptînd 
moartea, pe care începuseră s-o dorească mai mult ca orice. Suferinţele 
cumplite din primele zile deveniră şi mai înfiorătoare pentru cei trei ^ 
pasageri care nu mîncaseră nimic. Agonia marinarilor era de-a dreptul 
insuportabilă: stomacurile lor slăbite încercau să lupte cu bucăţile de piele 
pe care le înghiţiseră. Tompkins îşi dădu primul sufletul. Exact la o 
săptămînă de la scufundarea Lady-ei Alice, marinarul muri în cele mai ^ 

groaznice chinuri. " 

P Timp de mai multe ore, cadavrul lui zăcu pe fundul bărcii, cu chipul 

desfigurat şi hidos, rînjind la cei din barcă. Jane Porter nu putu să îndure 
prea mult acest spectacol oribil. 

— Nu poţi s-arunci cadavrul peste bord, William? întrebă ea. 

Clayton se ridică de jos şi se îndreptă împleticindu-se spre mort. Ceilalţi * 
doi marinari îl priviră cu ochi ciudaţi şi răi. în zadar încercă englezul să 
ridice cadavrul ca să-l azvîrle peste bord; puterile nu-1 mai ajutau deloc. 

^ — Dă-mi o mînă de ajutor, te rog... — se rugă el de Wilson, care se afla 

alături. ^ 

— Şi de ce vrei să-l arunci peste bord? îl interogă marinarul, cu o voce 
gîlcevitoare. 

— Trebuie s-o facem înainte de a fi prea sleiţi — răspunse Clayton. 
Mîine, după o zi, sub soarele ăsta fierbinte, va arăta îngrozitor... 

— Mai bine lasă-1 în pace — mirii Wilson. Poate o s-avem nevoie de el 
înainte de ziua de mîine. 

Încet-încet, mintea lui Clayton desluşi tîlcul vorbelor marinarului. în 
cele din urmă pricepu de ce Wilson se împotrivea s-arunce mortul, 
hi — Dumnezeule! şopti Clayton, îngrozit. Doar nu vrei să spui... 

— Şi de ce nu? se burzului Wilson. Nu trebuie să trăim? E mort; n-o să 
simtă nimic... — încheie el, arătînd spre cadavru. 

, — Vino-ncoa, Thuran! strigă Clayton, întorcîndu-se spre acesta. Dacă 

nu scăpăm de cadavru înainte de căderea nopţii, o s-avem parte de ceva 
mai rău decît moartea. 

Wilson se îndreptă ameninţător spre cei doi pentru a-i împiedica să 
treacă la fapte, dar cînd văzu că şi tovarăşul său, Spider, e de partea lui ' 

Clayton şi a lui Thuran, renunţă. Continuă însă să se uite cu ochi flămînzi 
la cadavru pînă cînd cei trei bărbaţi, unindu-şi puterile, reuşiră să-l azvîrle 
peste bord. 

Tot restul zilei, Wilson îl privi ţintă pe Clayton. în ochii lui se putea 
desluşi o urmă de nebunie. Spre seară, pe cînd soarele se cufunda în mare, 
începu să chicotească şi să bolborosească de unul singur; ochii însă îi erau 
în permanenţă pironiţi asupra lui Clayton. Chiar şi după ce se întunecă, 
Clayton mai simţea încă privirea acea sfredelitoare şi fixă. Nu îndrăznea să 
adoarmă; era nespus de istovit, însă se străduia din răsputeri să rămînă 
treaz. După un răstimp, care-i păru o veşnicie de suferinţă, capul îi căzu pe 
banchetă şi adormi. Nu-şi dădea seama de cînd zăcea aşa, lipsit de 
cunoştinţă... Deodată îl trezi un tîrşîit chiar lîngă el. Luna era sus pe cer şi, 
printre genele ochilor cîrpiţi de somn, Clayton îl zări pe Wilson tîrîndu-se pe 
furiş spre el. Marinarul sta cu gura căscată şi limba umflată îi atîrna afară. 

Zgomotul o trezi şi pe Jane Porter; cînd văzu scena teribilă, fata scoase 
un ţipăt ascuţit. în aceeaşi clipă, marinarul se clătină şi se prăvăli peste 
Clayton. Ca o fiară sălbatică, dinţii lui căutau beregata prăzii, însă Clayton, 
deşi foarte slăbit, găsi destulă putere ca să se ferească de colţii 
nenorocitului. 

Ţipetele Janei Porter îl treziră şi pe domnul Thuran şi pe Spider. Văzînd 
ce se petrece, amîndoi se tîrîră în ajutorul lui Clayton şi tustrei laolaltă 
reuşiră să-l imobilizeze pe Wilson şi să-l culce pe fundul bărcii. Cîteva 
minute, acesta stătu liniştit, vorbind aiurea şi rîzînd de unul singur. Apoi 
scoase un strigăt îngrozitor şi, înainte ca ceilalţi să-l poată opri, se clătină 
pe picioare şi căzu peste bord. 

încordarea şi starea de surescitare groaznică îi vlăgui pe naufragiaţi, 
lăsîndu-i plini de deznădejde şi tremurînd ca frunza. Spider începu să 
plîngă; Jane Porter se ruga; Clayton se blestema în şoaptă; domnul Thuran 
şedea cu capul îngropat în palme, gîndindu-se. Rezultatul meditaţiei sale se 
dezvălui în dimineaţa următoare, cînd făcu o propunere lui Spider şi lui 
Clayton. 

— Domnilor, aţi văzut ce soartă ne-aşteaptă dacă nu sîntem salvaţi 
într-o zi sau două. E limpede că sînt puţine şanse să fim salvaţi. în timpul 
acestor zile cît am plutit în derivă, n-am văzut nici o pînză, nici măcar un 
firicel de fum la orizont, îi privi o clipă pe cei doi, apoi continuă: am fi avut o 
şansă dacă aveam mîncare, însă fără hrană, n-avem nici una. Deci ne 
rămîn doar două soluţii şi trebuie s-alegem una din ele imediat. Fie să 
murim cu toţii în cîteva zile, fie să sacrificăm pe unul dintre noi pentru ca 
ceilalţi să poată supravieţui, înţelegeţi ce vreau să spun? 

Auzindu-1, Jane Porter se îngrozi. Dacă această propunere ar fi venit 
din partea unui marinar neajutorat şi ignorat, poate că n-ar fi fost 
surprinsă; însă cum venea din partea unui om care se pretindea cult şi 
rafinat, din partea unui gentleman, aproape că nu putea să-şi creadă 




urechilor. 

— Atunci e mai bine să murim toţi — spuse Clayton. 

— Acest lucru îl va decide majoritatea — îi replică domnul Thuran. 
Cum unul dintre noi trei va fi obiectul sacrificiului, vom decide noi. 
Domnişoara Porter nu e implicată în acest lucru, deci nu se va afla în 
pericol. 

— Cum o să ştim care e primul? întrebă Spider. 

— Putem hotărî prin tragere la sorţi — răspunse domnul Thuran. Am în 
buzunar cîteva piese de un franc. Vom alege cîteva care au pe ele bătuţi ani 
diferiţi... cel ce trage primul de sub o bucată de postav o anumită dată va fi 
primul. 

— Nu vreau să am de-a face cu o asemenea propunere diabolică — se 
împotrivi Clayton. Poate că între timp se iveşte un vapor la orizont. 

— Vei face aşa cum hotărăşte majoritatea sau vei fi primul, fără să ne 
mai formalizăm cu tragerea la sorţi — zise domnul Thuran, ameninţător. 
Haideţi să punem la vot propunerea. Eu, unul sînt pentru. Tu ce spui, 
Spider? 

— Şi eu sînt pentru — răspunse marinarul. 

— Voinţa majorităţii... — anunţă domnul Thuran. Acum să nu mai 
pierdem timpul şi să tragem la sorţi. Toţi avem aceleaşi şanse. Ca trei dintre 
noi să trăiască, unul din noi trebuie să moară... poate cu cîteva ceasuri mai 
devreme decît altminteri. 

Apoi începu să pregătească loteria morţii, în vreme ce Jane Porter 
stătea cu ochii holbaţi de groază, gîndindu-se la grozăviile la care avea să fie 
martoră. Domnul Thuran îşi întinse haina pe fundul bărcii, apoi alese şase 
piese de un franc dintr-un pumn de monede. Ceilalţi doi bărbaţi se aplecară 
spre el cînd le controla. în cele din urmă domnul Thuran i le dădu pe toate 
lui Clayton. 

— Uită-te cu atenţie... — îi spuse. Anul cel mai vechi este o mie opt sute 
şaptezeci şi cinci; n-avem decît o singură monedă cu acest an. 

Clayton şi marinarul examinară fiece monedă. Pentru ei, toate păreau 
la fel; în afară de anii marcaţi nu constatară nici o altă deosebire. Fură cît 
se poate de satisfăcuţi. Dacă ar fi ştiut că marea experienţă a domnului 
Thuran în măsluirea cărţilor îi dezvoltase pipăitul în asemenea măsură, 
încît el cunoştea cărţile numai atingîndu-le, atunci cei doi n-ar mai fi fost la 
fel de convinşi că jocul e cinstit: piesa din 1875 era mai subţire decît 
celelalte doar cît grosimea unui fir de păr. însă nici Clayton şi nici Spider n- 
ar fi putut sesiza această deosebire fără ajutorul unui micrometru. 

— în ce ordine tragem? întrebă domnul Thuran, ştiind din experienţă 
că majoritatea oamenilor preferă totdeauna ultima şansă la o loterie în care 
unicul premiu este un lucru neplăcut... Există întotdeauna şansa şi 
speranţa ca un altul să tragă mai înainte lozul fatal. Domnul Thuran, din 
motive ştiute numai de el, preferă să tragă primul, mai ales pentru 

eventualitatea cînd tragerea trebuia să se repete. 

Astfel, cînd Spider dori să tragă ultimul, Thuran se oferi cu nepăsare să 
tragă primul. Băgă mina sub haină doar o clipă, totuşi în clipa aceea scurtă 
degetele dibace pipăiră fiece monedă, dibuind şi lăsînd la o parte piesa 
fatală. Cînd scoase mîna, în palmă avea o piesă bătută în 1888. Trase apoi 
Clayton. Cînd mîna bărbatului cu care trebuia să se mărite dispăru sub 
haină, Jane Porter se aplecă înainte, cu privirea încordată şi plină de 
groază. Imediat, acesta scoase o piesă; în palma lui se afla o monedă de un 
franc. O clipă nu îndrăzni să se uite, însă domnul Thuran, care se aplecase 
să se uite la dată, îl anunţă că era în afară de orice pericol. 

Jane Porter se prăbuşi pe banchetă, tremurînd toată. Lipsită de putere, 
trebui să se sprijine de marginea bărcii. Se simţea bolnavă şi ameţită. Şi 
daca Spider nu trăgea moneda din 1875, trebuia să îndure din nou toată 
tortura aceea cumplită. 

Marinarul vîrî mîna sub haină. Pe frunte îi apărură broboane mari de 
sudoare. Tremura, cuprins parcă de un acces de friguri. Ocăra în gura mare 
că voise să tragă ultimul, fiindcă şansele lui de a scăpa erau acum doar trei 
la unu, în timp ce domnul Thuran avea cinci la unu, iar Clayton patru la 
unu. 

Domnul Thuran era foarte calm şi nu-1 grăbi fiindcă ştia că el, oricum, 
este în siguranţă chiar dacă piesa din 1875 nu ieşea acum la sorţi. Cînd 
marinarul scoase mîna şi privi în palmă, căzu leşinat pe fundul bărcii. Atît 
Clayton cît şi domnul Thuran se grăbiră să vadă ce monedă trăsese; piesa 
se rostogolise din palma marinarului pe jos; nu era din 1875. Destinderea ce 
urmase spaimei îl doborî pe Spider cu aceeaşi forţă, ca şi cum ar fi tras 
moneda fatală. 

Erau nevoiţi să reia operaţia de la capăt. Thuran băgă iar mîna sub 
haină, Jane Porter închise ochii. Spider se aplecă, cu ochii holbaţi, spre 
mîna ce trebuia să-i hotărască soarta; fiindcă, în funcţie de ce trăgea 
Clayton, depindea soarta lui. 

William Cecil Clayton, Lord Greystoke, scoase mîna de sub haină ţinînd 
moneda în pumnul încleştat, astfel încît nimeni nu putea s-o vadă. Privi 
pierdut spre Jane Porter. Nu îndrăznea să deschidă palma. 

— Mai iute! şuieră Spider. Dumnezeule, arată-ne odată! 

Clayton deschise palma. Spider fu primul care văzu data şi, înainte ca 
ceilalţi să-i ghicească gîndul, se ridică în picioare şi sări peste bordul bărcii, 
dispărînd pentru totdeauna în adîncurile lugubre de dedesubt — moneda 
lui Clayton nu era din 1875. 

încordarea îi vlăguise într-atîta pe cei doi, încît zăcură aproape în 
nesimţire tot restul zilei. O bucată de vreme nimeni nu pomeni nimic despre 
cele întîmplate. Urmară zile de deznădejde; pierduseră orice speranţă. într-o 
bună zi, domnul Thuran se tîrî spre locul unde zăcea Clayton. 



— Trebuie să mai tragem o dată la sorţi înainte de a ne pierde ultimul 
strop de putere — şopti el. 

Clayton era într-o asemenea stare, incit abia dacă mai era stăpîn pe 
propria-i voinţă. Jane Porter nu vorbea de trei zile. Tînărul ştia că fata e pe 
moarte. Oricît de groaznică era propunerea, spera ca sacrificiul, al lui sau al 
domnului Thuran, să fie mijlocul de a-i da puteri noi. Fu deci de acord cu 
propunerea lui Thuran. 

Traseră ca şi prima oară; de data asta însă rezultatul nu putea fi decît 
unul singur: Clayton scoase moneda cu anul 1875. 

— Cînd să fie? întrebă Thuran. îşi şi scosese briceagul din buzunarul 
pantalonilor şi se tot căznea să-l deschidă. Acum? Murmură el şi ochii 
lacomi dădeau tîrcoale englezului. 

— Nu poţi s-aştepţi pînă coboară întunericul? întrebă Clayton. 
Domnişoara Porter nu trebuie să vadă nimic. Trebuia să ne căsătorim, ştii 



O umbră de dezamăgire trecu peste chipul domnului Thuran. 

— Bine, bine... — răspunse el, şovăind. Nu mai e mult pînă la noapte. 
Am aşteptat atîtea zile... pot să mai aştept cîteva ceasuri. 

— Mulţumesc, prietene — murmură Clayton. Acum am să mă duc lîngă 
ea şi am să rămîn acolo pînă la momentul potrivit. Vreau să stau cu ea o 
oră-două înainte de a muri. 

Cînd Clayton ajunse lîngă fată, aceasta zăcea lipsită de cunoştinţă. Ştia 
că Jane o să moară şi-i părea într-un fel bine că n-avea să vadă sau să ştie 
nimic din tragedia cumplită ce urma să aibă loc curînd. îi luă mîna şi o 
duse la buzele sale crăpate şi umflate. Stătu aşa vreme îndelungată, 
mîngîind uscătura aceea sleită, ca o gheară, ce fusese cîndva mîna albă şi 
delicată a unei frumoase fete din Baltimore. 

Nici nu-şi dădu seama cînd se întunecă, însă un glas din beznă îl 








































readuse la realitate. Era domnul Thuran, care-1 chema să-şi ispăşească 
soarta. 

— Vin acum, domnule Thuran — se grăbi el să răspundă. 

încercă de mai multe ori să se aşeze în patru labe pentru a se tîrî. Spre 
locul fatal, însă în cele cîteva ore care trecuseră puterile îl părăsiseră cu 
desăvîrşire şi Clayton nu se mai putea duce lingă Thuran. 

— Va trebui să vii dumneata la mine, domnule — spuse el încet. Nu 
mai am destulă vlagă să mă tîrăsc în patru labe. 

— Sapristi! şuieră domnul Thuran. Vrei să mă tragi pe sfoară, să nu pot 
profita de cîştig. 

Clayton îl auzi cum se foieşte pe fundul bărcii, în cele din urmă auzi un 
geamăt disperat: _ — Nu mă pot tîrî... — îl auzi pe Thuran, văitîndu-se. E 
prea tîrziu. M-ai păcălit, cîine murdar de englez! 

— Nu te-am înşelat, domnule — răspunse Clayton. M-am străduit să 
mă ridic şi am să încerc din nou. Dacă o să încerci şi dumneata poate că ne 
vom tîrî pînă la jumătatea drumului şi atunci vei putea „profita de cîştig". 

Clayton se strădui din nou, încordîndu-şi toate puterile; îl auzi şi pe 
Thuran făcînd la fel. După aproape un ceas, englezul reuşi să se aşeze în 
patru. Labe, însă cînd încercă să înainteze, căzu pe burtă. O clipă mai 
tîrziu, îl auzi pe domnul Thuran scoţînd o exclamaţie de izbindă. 

— Vin! şopti el. 

Clayton încercă din nou să se tîrască în întîmpinarea destinului, dar de 
fiece dată, cădea pe fundul bărcii; în cele din urmă, în cîuda strădaniilor 
repetate, nu se mai putu ridica. Cînd încercă ultima oară, se rostogoli pe 
spate şi rămase acolo, privind stelele de pe cer, în tîmp ce în spatele iui 
putea auzi eforturile laborioase şi respiraţia gîfîîtă a domnului Thuran, care 
se tîra din ce în ce mai aproape. 

Se scurse astfel o oră, tot aşteptînd ca acesta să apară din beznă şi să 
pună capăt suferinţelor lui. îi despărţea doar o mică distanţă, însă între 
strădaniile domnului Thuran de a înainta interveneau acum pauze din ce în 
ce mai lungi şi fiecare pas spre englezul care aştepta părea să fie 
imperceptibil. 

în cele din urmă, Clayton îşi dădu seama că Thuran este foarte aproape 
de el. Auzi un chicotit isteric, ceva îi atinse faţa şi el îşi pierdu cunoştinţa. 


19. CETATEA DE AUR 


C hiar în noaptea cînd Tarzan din neamul maimuţelor devenea 
căpetenia wazirilor, femeia pe care o iubea zăcea într-o barcă, 
undeva la două sute de mile spre vest, plutind pe noianul de ape 
al Atlanticului, în vreme ce dansa gol printre sălbaticii despuiaţi — flăcările 
focului îi luminau muşchii masivi şi noduroşi: era o întrupare a perfecţiunii 










fizice şi a puterii — femeia care-1 iubea zăcea slăbită şi istovită în agonia ce 
precede moartea pricinuită de sete şi de foame. 

în săptămîna care urmă instalării lui Tarzan ca rege al wazirilor, tribul 
însoţi pe negrii manyuema, veniţi odată cu jefuitorii arabi, spre hotarul 
dinspre miazănoapte al ţinutului lor, aşa cum le făgăduise Tarzan. înainte 
de a se despărţi, căpetenia îi puse să jure că în viitor nu vor mai întreprinde 
nici o altă expediţie împotriva wazirilor. Şi Tarzan nu întîmpină nici o 
greutate în a obţine jurămîn-tul.. Manyuema cunoşteau îndeajuns de bine 
tactica de luptă a noului şef al wazirilor, ca să nu mai dorească a însoţi altă 
ceată de jefuitori pe cuprinsul domeniului său. 

îndată ce se înapoie în sat, Tarzan începu pregătirile în vederea unei 
expediţii: voia să pornească în căutarea ruinelor cetăţii de aur, pe care 
bătrînul şef Waziri i-o descrisese înainte de a muri. Alese deci cincizeci din 
cei mai vînjoşi războinici ai tribului, dar numai pe cei ce se arătară dornici 
să-l însoţească în această expediţie istovitoare, bărbaţi capabili să înfrunte 
primejdiile acelui ţinut necunoscut şi ostil. 

Din clipa în care Waziri îi povestise aventurile neobişnuite ale primei 
expediţii, cînd din întîmplare descoperiseră măreţele ruine, gîndul la bogăţia 
fabuloasă a cetăţii de basm nu-i mai dădea pace. Spiritul de aventură se 
dovedi foarte puternic în hotărîrea pe care Tarzan din neamul maimuţelor o 
luă de a întreprinde călătoria. Mai era la mijloc şi mirajul aurului, căci 
omul-maimuţă aflase de la oamenii civilizaţi ce minuni poate face posesorul 
preţiosului metal galben. Dar la ce i-ar fi folosit aurul în inima Africii 
sălbatice, nu se mai osteni să se întrebe... Se mulţumea să deţină puterea 
de a săvîrşi minuni, chiar dacă nu avea prilejul să o folosească. 

Astfel, într-o superbă dimineaţă tropicală, Waziri căpetenia wazirilor, se 
aşeză în fruntea celor cincizeci de războinici negri ca abanosul şi porni în 
căutarea aventurii şi bogăţiei. Urmară drumul arătat de bătrînul Waziri în 
descrierea pe care i-o făcuse lui Tarzan. Timp de mai multe zile merseră în 
susul unui rîu, apoi trecură de-a curmezişul o cumpănă a apelor, coborîră 
pe cursul altui rîu, urcară spre izvoarele unui al treilea, pînă cînd, la 
sfîrşitul celei de-a douăzeci şi cincea zi, îşi înjghebară tabăra pe o coastă de 
munte de pe vîrful căruia se aşteptau să vadă priveliştea minunatului oraş 
al comorii. 

A doua zi în zori se căţărară pe pereţii aproape perpendiculari, care 
formau ultima, dar cea mai dificilă barieră naturală între ei şi ţinta 
călătoriei lor. Era aproape miezul zilei cînd Tarzan, care conducea şirul de 
războinici căţărători, se urcă în vîrful ultimei stînci, păşind pe platoul de pe 
coastă. 

în dreapta şi în stingă se înălţau piscuri falnice, negrăit de semeţe — 
se ridicau la cîteva mii de picioare deasupra trecătorii prin care 
pătrunseseră în valea misterioasă. în spatele său se întindea valea 
împădurită pe care o străbătuseră timp de mai multe zile, iar dincolo de ea 





se afla un lanţ muntos mai mic ce 
marca hotarul ţinutului lor. 

Chiar în faţă se desfăşura 
priveliştea asupra căreia Tarzan îşi 
aţintise privirea. Era o vale pustie 



o vale îngustă şi nu prea adîncă, 
presărată cu arbuşti şi plină de 
nenumăraţi bolovani. La capătul 
îndepărtat al văii se desluşea ceva 
asemănător unei cetăţi grandioase; 
zidurile puternice, turnurile înalte şi 
ascuţite, bastioanele, foişoarele şi 
cupolele se profilau roşii şi aurii în 
lumina soarelui. Tarzan se afla 
totuşi prea departe ca să distingă 
ruinele; lui i se părea că oraşul este 
de o frumuseţe feerică. îşi imagină 
bulevardele largi şi templele imense 
populate cu oameni mulţi şi fericiţi. 

Mica expediţie se odihni un ceas 
pe vîrful muntelui, apoi Tarzan îi 
conduse în valea ce se deschidea 
dedesubt. Nu se zărea nici o potecă, 


însă drumul era mai puţin povîrnit decît cealaltă colină a muntelui. Odată 
ajunşi în vale, înaintară mai repede, aşa încît, cînd se opriră în faţa 

zidurilor vechii cetăti, era încă lumină. 

■> ' 

Acolo unde nu se năruise, zidul exterior măsura cincizeci de picioare în 
înălţime, însă, după constatarea lor, în cea mai mare parte nu trecea de 
zece sau douăzeci de picioare, fiind prăbuşit. Era totuşi un zid de apărare 
impresionant. De cîteva ori, Tarzan avu impresia că zăreşte nişte umbre 
mişcîndu-se în spatele ruinelor; s-ar fi zis că nişte făpturi îi urmăreau de 
după bastionul vechii construcţii. Şi deseori i se păru că doi ochi nevăzuţi 
sînt aţintiţi asupra lui. Dar nu putea să pună mîna în foc şi să susţină că e 
vorba de ceva mai mult decît simple închipuiri. 

în noaptea aceea rămaseră în afara zidurilor cetăţii. Deodată, la miezul 
nopţii, fură treziţi de un ţipăt strident ce venea din spatele marelui zid. 
Nespus de ascuţit la început, ţipătul sfîrşi treptat într-o succesiune de 
gemete triste. Negrii waziri rămaseră paralizaţi de frică. Trecu o oră pînă 
cînd cei din tabără se liniştiră şi adormiră din nou. Dimineaţa, frica încă 
mai sălăşluia în privirile înfricoşate şi piezişe pe care wazirii le aruncau 
necontenit spre zidurile de apărare masive ce se ridicau în faţa lor. 

Fu nevoie de nenumărate îndemnuri, eforturi şi încurajări din partea 

.. 

şi s-o ia la goană de-a curmezişul văii, spre stîncile pe care le escaladaseră 
cu o zi înainte. într-un tîrziu, amenintîndu-i că intră în cetate de unul 
singur, războinicii se învoiră să-l însoţească. 

Merseră cam vreo cincisprezece minute de-a lungul zidului pînă să 
descopere un loc pe unde să pătrundă în cetate. Ajunseră la o spărtură 
largă cam de douăzeci de inch. în interior văzură o scară de piatră cu 
treptele tocite de vreme. Treptele dispăreau brusc la cîţiva metri în faţa lor, 
unde drumul făcea o cotitură. 

Tarzan pătrunse în acest coridor îngust, strecurîndu-se pe o parte, ca 
să poată încăpea cu umerii săi uriaşi. în urma lui veneau războinicii waziri. 
Mai departe treptele se sfîrşeau şi începea un nou coridor care cotea şi se 
răsucea ca un melc pînă ce dădea brusc, după o altă cotitură în unghi 
ascuţit, într-o curte strimtă. Curtea era străjuită de un zid interior la fel de 
înalt ca cel exterior. Acest zid interior era prevăzut cu mici turnuleţe ce 
alternau pe întreaga lungime cu blocuri de piatră. Din loc în loc, turnurile 
se prăbuşiseră, iar zidul se năruise; cu toate acestea, se conservase mult 
mai bine decît cel exterior. 

Un alt coridor îi conduse prin acest zid. La capătul lui, Tarzan şi 
luptătorii waziri se pomeniră pe un bulevard larg; pe partea cealaltă se 
ridicau ruinele mohorîte şi inaccesibile ale unor edificii din granit cioplit. Pe 
grămezile imense de sfărîmături, înşirate de-a lungul faţadei clădirilor, 
crescuseră copaci şi iederă. Verdeaţa izbucnea afară prin ferestrele căscate. 
Chiar în faţa lor se afla o clădire ce părea că se înalţă deasupra celorlalte şi 
care se păstrase într-o stare mult mai bună. Era un edificiu masiv, acoperit 
cu o cupolă enormă. De o parte şi de alta a intrării monumentale se 
rînduiau şiruri de stîlpi înalţi, fiecare avînd în vîrf o pasăre imensă, 
grotescă, cioplită în rocă tare. 

Pe cînd omul-maimuţă şi însoţitorii săi stăteau şi priveau, cuprinşi mai 
mult sau mai puţin de uimire, la această cetate străveche, atît de 
neobişnuită în mijlocul Africii sălbatice, cîţiva dintre ei ar fi putut să jure că 
în interiorul clădirii pe care o admirau se mişca ceva. Li se părea că nişte 
siluete nedesluşite se plimbă de colo-colo ca nişte umbre prin 
semiîntunericul din interior. Nu era vorba de ceva concret, pe care ochiul 
să-l surprindă. Aveau doar impresia ciudată că există viaţă acolo unde nu 
putea să fie viaţă; cele însufleţite păreau nelalocul lor în această cetate 
moartă de secole. 

Tarzan îşi reaminti că într-o bibliotecă la Paris citise despre nişte 
oameni albi, care, potrivit legendelor băştinaşilor, trăiau în mijlocul Africii. 
Se întreba dacă cele citite nu se refereau chiar la rămăşiţele civilizaţiei 
acestui popor enigmatic, care-şi construise cetatea aceasta misterioasă în 
mijlocul sălbăticiei. Era oare cu putinţă ca supravieţuitori ai acestui popor 
pierdut să locuiască în mijlocul ruinelor grandioase, care odinioară fuseseră 
cetatea strămoşilor lor? Din nou avu senzaţia că în marele templu din faţa 




lui ceva se mişcă pe furiş. 

— Să vedem ce se află în spatele acestor ruine! 

Războinicii nu prea aveau chef să-l urmeze, însă, cînd îl văzură cum se 
avîntă plin de curaj prin portalul sinistru, îl urmară la cîţiva paşi, 
îngrămădindu-se unul într-altul, îngroziţi. Un singur ţipăt, ca cel pe care-1 
auziseră în timpul nopţii, ar fi fost de ajuns să-i pună pe fugă spre 
crăpătura îngustă ce croia drum prin zidurile groase către lumea din afară. 

Cînd intră în clădire, Tarzan era pe deplin încredinţat că asupra lui sînt 
aţintiţi nenumăraţi ochi. în bezna unui coridor apropiat se auzea un foşnet 
şi ar fi putut să jure că văzuse o mină omenească retrăgîndu-se dintr-o 
ambrazură ce se deschidea deasupra, în rotonda ca o cupolă, unde se aflau 
ei în clipa aceea. 

Pardoseala încăperii era din piatră, iar zidurile din granit neted, avînd 
sculptate nişte figuri stranii de oameni şi fiare. Din loc în loc, în zidurile 




trainice se vedeau aplicate plăci de metal galben. Apropiindu-se de una din 
aceste plăci, Tarzan băgă de seamă că e de aur şi că are înscrise o mulţime 
de hieroglife. După această încăpere urmau altele, iar cînd se terminară, 
clădirea se ramifica în nişte aripi enorme. Tarzan străbătu cîteva încăperi, 
descoperind mereu alte şi alte mărturii ale averii fabuloase a constructorilor 
cetăţii. într-o cameră se aflau şapte stîlpi din aur masiv, iar în alta podeaua 
era toată din metal preţios. Tot timpul cît le explora, negrii îl însoţiră, 
îngrămădiţi unii într-alţii în spatele său. De o parte şi de alta, umbre 
ciudate pluteau înainte şi înapoi, dar niciodată nu se apropiau prea tare ca 
ei să se poată convinge că nu sînt singuri. 

încordarea deveni insuportabilă pentru nervii wazirilor. îl implorară pe 
Tarzan să se întoarcă afară, la lumina soarelui. Spuneau că expediţia n-o să 
se sfîrşească cu bine, fiindcă ruinele sînt bîntuite de duhurile foştilor 
locuitori. 

— Ne urmăresc pas cu pas, o, rege! şopti Busuli. Ne pîndesc pînă om 
ajunge în locul cel mai tainic din cetate şi-atunci or să năvălească peste noi 
şi-or să ne sfîşie cu dinţii. Aşa fac duhurile. Mi-a spus-o unchiul mamei 
mele, care este un mare vraci şi mi-a spus-o de multe ori... 

Tarzan rîse. 

— Hai, duceţi-vă înapoi, ieşiţi afară la lumina soarelui, copii! Am să vin 
şi eu, după ce isprăvesc de cercetat de la cap la coadă ruinele astea şi după 
ce mă conving că există sau nu aur. Cel puţin putem smulge plăcile de pe 
pereţi, fiindcă stîlpii sînt prea grei să-i cărăm. Trebuie, să fie pe undeva 
niscai depozite mari, ticsite cu aur... aur pe care-1 putem duce acasă destul 
de uşor. Fugiţi acum la aer curat, unde puteţi respira în voie... 

Unii dintre războinici porniră în pas vioi să îndeplinească ordinul 
căpeteniei, însă Busuli şi alţi cîţiva se codiră să-l părăsească, deoarece le 
era greu să aleagă între dragostea şi loialitatea faţă de regele lor şi frica 
superstiţioasă faţă de necunoscut. Apoi, pe neaşteptate, se întîmplă un 
lucru care-i hotărî fără a mai fi nevoie de discuţii. Din templul cufundat în 
tăcere răsunară aceleaşi strigăte înfiorătoare pe care le auziseră cu o noapte 
înainte. Cît ai clipi, războinicii negri o luară la goană prin sălile pustii ale 
edificiului străvechi, scoţînd urlete îngrozite. 

Tarzan din neamul maimuţelor rămase pe loc; un zîmbet dispreţuitor îi 
flutură pe buze... Aştepta ca duşmanul să sară asupra lui. însă brusc se 
aşternu din nou tăcerea. I se păru că desluşeşte un zgomot de picioare 
desculţe ce păşeau prin apropiere. Apoi Tarzan se întoarse şi continuă să 
pătrundă în adîncurile templului. Trecu din încăpere în încăpere pînă ce 
ajunse la o uşă masivă şi ferecată. Cînd puse umărul să o împingă, auzi din 
nou strigătul acela ameninţător. Era limpede că i se da de ştire să se 
ferească să profaneze mai ales această încăpere. Oare se afla pe punctul de 
a dezlega taina comorii? 

în orice caz, tocmai fiindcă păzitorii misterioşi şi invizibili ai acestui loc 
necurat doreau, dintr-un motiv sau altul, să-l împiedice să intre în 
încăpere, era de ajuns ca să-l întărite pe Tarzan să facă tocmai pe dos. Deşi 
strigătul fu repetat într-una, el izbi cu umărul în uşă pînă ce aceasta cedă 
forţei uriaşe şi se deschise cu un scrîşnet al balamalelor de lemn. 

înăuntru domnea o beznă de nepătruns. Nicăieri, nici o crăpătură prin 
care să intre măcar cea mai firavă rază de lumină şi nici prin uşa deschisă 
nu intra vreo dîră; coridorul de unde venise era cufundat în semiîntuneric. 
Cercetînd podeaua din faţa sa cu coada suliţei, Tarzan înainta în întuneric. 
Brusc, uşa din spate se închise şi în aceeaşi clipă mai multe mîini îl 
înşfăcară din toate părţile. 

Omul-maimuţă se zbătu cu furie sălbatică, dezlănţuindu-şi puterea 
herculeană. Deşi simţea că loviturile sale nimereau în plin şi dinţii se 
înfigeau în carnea agresorilor, avea impresia că mîinile ce se agăţau de el 
sînt fără număr. Treptat, superioritatea agresorilor îl copleşi; îl doborîră la 

pămînt şi-l legară fedeleş de 
mîini şi de picioare. 

în afară de răsuflarea grea 
a atacatorilor şi zgomotul 
luptei nu auzise nimic. Nu ştia 
ce fel de făpturi îl capturaseră, 
însă, după cum îl legaseră, îşi 
dădu seama că sînt fiinţe 
«meneşti. 

Brusc îl ridicară de pe 
podea şi, mai trăgîndu-1, mai 
împingîndu-1, îl scoaseră din 
încăperea întunecoasă printr-o 
altă uşă şi-l duseră într-o curte 
interioară a templului. Aici 
putu în sfîrşit să-i vadă pe cei 
ce-1 făcuseră prizonier. Erau 
poate peste o sută: nişte 
barbari scunzi şi îndesaţi, cu 
bărbi mari ce le acopereau 
feţele şi piepturile păroase. 

Părul gros şi încîlcit din cap le cădea peste sprîncenele depărtate, laţele 
atîrnîndu-le pe umeri şi pe spate. Aveau picioarele strîmbe, scurte şi groase, 
iar braţele lungi şi musculoase. în jurul coapselor purtau piei de leopard 
sau de leu, iar pe piept le atîrna un şirag din colţii acestor animale! Braţele 
şi picioarele lor erau împodobite cu brăţări masive din aur curat. Drept 
arme, aveau nişte măciuci grele şi noduroase, iar la cingătorile ce susţineau 
singurul lor veşmînt atîrnau cuţite lungi şi înfricoşătoare. 

Ceea ce-1 impresiona mai mult pe prizonier fu pielea albă; culoarea şi 
înfăţişarea lor nu indicau de fel apartenenţa la rasa neagră. Totuşi, frunţile 
teşite, ochii mici şi răi şi colţii galbeni nu făceau o impresie bună. 

Cît timp durase lupta din încăperea întunecoasă şi-n vreme ce-1 tîrîseră 
pe prizonier spre curtea interioară, straniile făpturi nu scoseseră nici un 
cuvînt. Acum însă cîţiva dintre ei începură o conversaţie monosilabică şi 
miorlăită într-o limbă necunoscută, îl lăsară pe pardoseala de piatră şi se 
retraseră tropăind cu picioarele scurte spre o altă aripă a templului, la 
capătul celălalt al curţii. 

Pe cînd zăcea acolo pe spate, Tarzan văzu că pretutindeni jur împrejur 
se ridicau ziduri foarte înalte. Sus de tot se zărea o mică pată de cer 
albastru. Printr-o ambrazură desluşi un frunziş, dar nu-şi putea da seama 
dacă frunzişul se afla dincolo de zidurile templului. în jurul curţii, de la 
pămînt pînă la acoperişul templului, se aflau nenumărate galerii: din cînd 
în cînd, captivul surprindea aţintită asupra lui licărirea unui ochi ce 

scapără de sub claia de păr încîlcit. 

Omul-maimuţă încercă niţel rezistenţa legăturilor şi i se păru că nu 
erau îndeajuns de trainice pentru a rezista încordării muşchilor săi 
puternici cînd va sosi clipa să evadeze. Dar nu îndrăzni să le încerce 
temeinic, pînă ce nu cobora întunericul sau pînă nu se încredinţa că nu-1 
spionează nimeni. 

După multe ceasuri, lumina soarelui pătrunse în puţul vertical. Cînd 
soarele se ivi deasupra, auzi un zgomot de tălpi desculţe lipăind în 
coridoarele de deasupra şi văzu galeriile umplîndu-se de chipuri şirete; în 
acelaşi timp, alt grup intră în curte. 

O clipă, ochii tuturor se îndreptară spre soarele ajuns la amiază. Apoi, 
într-un glas, oamenii din galerii şi cei din curtea de jos re luară cu voce 
tărăgănată refrenul unei incantaţii lugubre. Cei din jurul lui Tarzan 
începură să danseze în cadenţa cîntecului solemn. Păşeau în jurul lui încet 
şi, dansînd, semănau cu nişte urşi gigantici şi neîndemînatici. Nu se uitau 
deloc la el; ochii mici se pironiseră pe discul soarelui. 

Dansară astfel vreo zece minute, îngînîndu-şi incantaţia lor monotonă. 
Deodată se întoarseră cu toţii spre prizonier şi, ridicînd măciucile şi scoţînd 
urlete înfricoşătoare, cu feţele schimonosite în chipul cel mai diabolic cu 
putinţă, se năpustiră asupra lui. 

Tot atunci, o siluetă de femeie se aruncă în mijlocul hoardei însetate de 
sînge şi, cu o măciucă asemănătoare cu a lor, însă făurită din aur, îi izgoni 
pe bărbaţii ce se apropiau de Tarzan. 

clipă, Tarzan crezu că fusese salvat printr-un capriciu al 
soartei. Cînd constată însă uşurinţa cu care fata îi alungase pe 
bărbaţii aceia semănînd cu nişte gorile şi cînd, puţin mai tîrziu, 
aceştia îşi reluară dansul în timp ce ea li se adresa cu un cînt monoton şi 
sacadat, trase concluzia că, de fapt, nu era nimic altceva decît un moment 
din ceremonia al cărei erou principal era el. 

După cîteva clipe, fata scoase un cuţit de la brîu şi, aplecîndu-se 
asupra lui Tarzan, îi tăie legăturile de la picioare. Apoi, după ce bărbaţii 
încetară dansul şi se apropiară, îi făcu semn să se ridice. îi puse de gît 
frînghia care-i legase picioarele şi-l trase după ea de-a curmezişul curţii. 
Bărbaţii veneau doi cîte doi în urma lor. 

îl purtă prin coridoarele întortocheate, departe în interiorul templului, 
pînă ce ajunseră într-o sală mare în centrul căreia se afla un altar. Tarzan, 
înţelese, în fine, scopul straniei ceremonii ce precedase aducerea lui în 
lăcaşul sacru. 

Căzuse, desigur, în mîinile unor descendenţi ai adoratorilor soarelui. 

Parodierea salvării de către o vestală 
a marii preotese a soarelui fusese 
doar o parte din ceremonialul lor 
păgîn. Soarele, care se revărsa 
asupra lui printr-o deschidere de 
sus, îl plăcuse, iar preoteasa venise 
să-l salveze din mîinile profanatoare 
ale păcătoşilor de pe pămînt; să-l 
salveze pentru a-1 oferi apoi jertfă 
Zeului incandescent. 

Dacă mai avea nevoie de vreo 
confirmare suplimentară a ipotezelor 
sale, nu-i rămînea decît să-şi arunce 
ochii la petele cafenii şi roşietice de 
pe altarul de piatră şi de pe lespezile 
din imediata apropiere, sau la 
craniile hidoase înşirate în nişele din 
pereţii încăperii. 

Preoteasa conduse victima pînă 
la treptele altarului. Din nou, 
galeriile din jur se umplură pînă sus 
de spectatori, iar prin arcada de la 
capătul sălii se strecura încet-încet o 
procesiune de femei. Ca şi bărbaţii, 
purtau în jurul coapselor piei de 
animale sălbatice, prinse cu brîie din 
piele netăbăcită sau cu lanţuri de aur. In părul negru şi bogat erau prinse 
podoabe făurite din nenumărate plăcuţe de aur, rotunde sau ovale, 
îmbinate ingenios, în aşa fel ca să alcătuiască un fel de pălărie de metal. De 
o parte şi de alta a capului atîrnau lungi şiraguri de podoabe ovale ce le 
ajungeau pînă la brîu. 

Femeile erau mult mai bine proporţionate decît bărbaţii; aveau trăsături 
mai frumoase, iar chipul şi ochii mari, calzi şi negri denotau o inteligenţă 
superioară celei a stăpînilor lor. 

Fiecare preoteasă purta două cupe de aur. Se înşirară de o parte a 
altarului, în vreme ce bărbaţii formau un alt şir, pe partea cealaltă. Bărbaţii 
înaintară cîţiva paşi şi luară pe rînd cîte o cupă de la femeia din faţa lor. 
Apoi incantaţia reîncepu şi deodată, dintr-un coridor întunecos de dincolo 
de altar care venea din adîncurile cavernoase de sub încăpere, apăru o altă 
femeie., 

“Marea preoteasă” — gîndi Tarzan. Era o femeie tînără, cu o faţă destul 
de frumoasă şi inteligentă. Podoabele sale erau asemănătoare celor purtate 
de ajutoarele ei, însă mult mai meşteşugit lucrate. Cele mai multe erau 

bătute în diamante. Braţele goale, ca şi picioarele, aproape se pierdeau sub 
podoabe masive şi giuvaeruri, iar pielea de leopard era susţinută de un brîu 
foarte strîns, făcut din inele de aur alcătuind un model ciudat şi presărat cu 
mici diamante. La brîu purta un cuţit lung, încrustat cu nestemate, iar în 
mină, în loc de măciucă, ţinea o vergea. 

Cînd ajunse în partea cealaltă a altarului, se opri; incantaţia încetă. 
Preoţii şi preotesele îngenuncheară dinaintea ei, în timp ce ea întinse 
vergeaua deasupra capetelor lor şi recită o invocaţie lungă şi plicticoasă. 
Avea o voce caldă şi muzicală. Lui Tarzan mai că nu-i venea să creadă că 
peste cîteva clipe posesoarea acestui glas melodios avea să se transforme 
intr-un călău fanatic, cu ochi răi şi însetaţi de sînge, care urma să bea 
prima sîngele roşu şi cald al victimei, prelins de pe cuţitul de sacrificiu în 
cupa de aur de pe altar. 

După se sfîrşi invocaţia, preoteasa îşi coborî pentru prima dată ochii 
asupra lui Tarzan. Cu o curiozitate crescîndă îl cercetă din cap pînă în 
picioare, apoi îi adresă cîteva cuvinte, iar cînd isprăvi, îl privi ţintă, ca şi 
cum ar fi aşteptat un răspuns. 

— Nu înţeleg ce spui — zise Tarzan. Putem vorbi în altă limbă? 

Ea nu pricepu, deşi omul-maimuţă încercă în franţuzeşte, englezeşte, 
arabă, waziri şi, pentru ultima oară în limba metişilor de pe Coasta de Vest. 

Marea preoteasă dădu din cap şi, cînd ceru preoţilor să continue 
ritualul, s-ar fi zis că-n glasul ei răzbate o nuanţă de plictiseală. Aceştia 
reluară dansul lor stupid şi se opriră la porunca preotesei, care tot timpul 
rămăsese nemişcată, privindu-1 foarte absorbită pe Tarzan. 

La semnalul ei, preoţii se năpustiră asupra omului-maimuţă şi-l 
ridicară de pe lespezi. îl aşezară cu faţa în sus pe altar. Capul îi atîrna la un 
capăt al altarului, iar picioarele la celălalt; apoi preoţii şi preotesele se 
aşezară pe două rînduri, cu 
micile cupe de aur 

pregătite, să ia cîteva 
picături din sîngele jertfei 
îndată ce cutitul de 

sacrificiu îşi făcea datoria. 

în rîndul preoţilor 

izbucni o ceartă: se certau 
pentru întîietate. O brută ^ 
mătăhăloasă, avînd înscrise J ; 
pe faţa-i de bestie toate 
însemnele şireteniei unei 
gorile, încerca să împingă 
în spatele său pe un bărbat 
mai scund, însă mititelul 
ceru ajutor marii preotese, 




























care, cu voce tăioasă şi hotărîtă, îl trimise pe celălalt la coada şirului. 
Tarzan auzi cum acesta se îndreaptă spre fundul sălii, bombănind şi 
mîrîind. 

Apoi marea preoteasă, stînd dinaintea altarului, începu să recite o altă 
>- invocaţie şi, în acelaşi timp, ridică încet cuţitul ascuţit asupra jertfei. 
Omului-maimuţă i se păru că s-au scurs secole pînă ce, în sfîrşit, braţul se 
opri. Cuţitul se afla sus, deasupra pieptului descoperit. începu să coboare; 
la început încet, însă, pe măsură ce incantaţia sporea în intensitate, coborî 
ţ mai repede. Dinspre capătul şirului Tarzan auzi bombănelile preotului 
nemulţumit. Glasul acestuia răzbătea din ce în ce mai tare. O preoteasă 
ţipă la el cu o voce ascuţită mustrîndu-1. Cuţitul era acum foarte aproape de 
pieptul lui Tarzan, dar se opri o clipă: marea preoteasă ridică ochii pentru 
a-şi arăta nemulţumirea faţă de autorul sacrilegiului. 

Dinspre locul incidentului se auzi brusc o foiala şi Tarzan întoarse 
capul într-acolo tocmai la timp ca să vadă cum matahala se năpusteşte la 
preoteasă şi-i zdrobeşte ţeasta dintr-o singură lovitură de măciucă. Tarzan 
văzuse de sute de ori ceea ce urmă. Văzuse lucrul acesta întîmplîndu-se cu 
Kerchack, cu Tublat sau Terkoz ori cu alte gorile din tribul lui; ba chiar şi la 
Tantor, elefantul. Puţini erau masculii din junglă, care să nu-i cadă pradă. 
Preotul înnebunise şi, cuprins de furie lovea cu măciuca la întîmplare. 

Urletele lui de furie erau înfricoşătoare; bestia se năpustea cînd ici, cînd 
colo, împărţind lovituri năpraznice cu ghioaga-i uriaşă şi înfîgîndu-şi colţii 
în oricine avea nenorocul să-i stea pe-aproape. în tot acest răstimp, marea 
preoteasă rămase cu cuţitul ridicat asupra lui Tarzan; ochii ei priveau 
îngroziţi cum maniacul seamănă moarte şi-i schilodeşte vestalele. 

Ca la un semn, încăperea se goli. Rămaseră doar morţii, muribunzii, 
victima de pe altar, marea preoteasă şi nebunul. Cînd ochii fioroşi ai 
nebunului zăriră femeia, în el se dezlănţui o nouă şi subită patimă. încet- 
încet, se apropie de ea, vorbindu-i. Tarzan fu cuprins de uimire: urechile 
sale auzeau o limbă pe care o înţelegea. Era ultima pe care s-ar fî gîndit 
vreodată să o folosească într-o conversaţie cu o flintă omenească. Limba nu 
era alta decît lătratul gutural al tribului marilor antropoide... limba lui 
maternă. Femeia îi răspundea în aceeaşi limbă. 

Nebunul o ameninţa... ea încerca să-l facă să-şi vină în fire, fiindcă era 
limpede că acum bruta ignora cu desăvîrşire autoritatea marii preotese. Era 
foarte aproape de ea... se tîra în patru labe, pe la capătul altarului... 

Tarzan forţă legăturile ce-i imobilizau braţele la spate. Femeia nu-1 mai 
vedea... îngrozită de primejdia ce-o ameninţa, uitase de jertfă. După ce 
bruta, ca să-şi înhaţe victima, trecu de Tarzan, omul-maimuţă rupse cu un 
efort supraomenesc legăturile care-1 ţineau, dar sforţîndu-se, se rostogoli de 
. pe altar pe podeaua de piatră, în partea opusă celei unde stătea preoteasa. 
Cînd sări în picioare, legăturile căzură de pe braţele libere; în aceeaşi clipă 
îşi dădu seama că rămăsese singur în sală: marea preoteasă şi nebunul 

dispăruseră. 

Dincolo de altarul de sacrificiu, dinspre deschizătura întunecoasă pe 
unde preoteasa intrase în templu se auzi un ţipăt înăbuşit. Fără măcar să-i 
mai pese de propria-i siguranţă sau de posibilitatea de a evada prilejuită de 
această înşiruire vertiginoasă de împrejurări, Tarzan din neamul 
maimuţelor răspunse la chemarea femeii aflate în pericol. Dintr-un salt 
ajunse la intrarea ce dădea spre camera subterană, iar o clipă mai tîrziu 
cobora alergînd pe nişte trepte de piatră ce duceau către un loc necunoscut. 

Lumina slabă ce pătrundea de sus îi descoperi o grotă largă, cu tavanul 
jos. Din grotă porneau mai multe coridoare cufundate într-un întuneric de 
păcură, însă nu mai era nevoie să caute: cei doi se aflau chiar în faţa lui. 
Bruta înnebunită pusese fata pe podea şi degetele de gorilă o strîngeau 
isteric de gît. Fata se zbătea din răsputeri încercînd să scape de furia 
dezlănţuită a fiarei. 

Cînd mina grea a lui Tarzan căzu 
pe umărul brutei, aceasta lăsă victima 
şi se întoarse spre salvatorul fetei. 

Adoratorul soarelui, cu balele 
curgîndu-i şi cu colţii rînjiţi, se lupta cu 
puteri înzecite pe care i le dădea 
nebunia. Pofta de sînge şi furia îl 
transformaseră brusc: devenise o fiară 
sălbatică. Uitase cu totul de pumnalul 
de la brîu şi se slujea numai de armele 
cu care-1 înzestrase natura şi cu care se 
luptau fiarele. 

Cu toate că se putea folosi de colţi 
şi gheare foarte bine, bestia descoperi 
curînd că are de-a face cu un adversar 
mai versat în lupta cu fiarele, fiindcă 
Tarzan din neamul maimuţelor nu 
rămînea cu nimic mai prejos. Se rostogoliră pe podea, sfîşiindu-se ca două 
gorile. în tot acest timp, preoteasa stătea lipită de perete, urmărind cu ochii 
holbaţi şi plini de spaimă fiarele care răcneau şi se sfîşiau la picioarele ei. 

în cele din urmă văzu cum necunoscutul îşi sugrumă duşmanul cu 
mîinile sale puternice. După ce împinse capul brutei. Tarzan începu să-i 
care pumni cu nemiluita peste faţă. Cîteva clipe mai tîrziu îi aruncă leşul cît 
colo şi se ridică scuturîndu-se ca un leu. Puse un picior pe trupul fără viaţă 
şi înălţă capul vrînd să slobozească strigătul său de victorie, dar cînd zări 
deschizătura de deasupra ce dădea în templul de sacrificiu, se răzgîndi. 

Fata, care în timpul luptei dintre cei doi încremenise, pe jumătate 
paralizată de frică, se gîndea acum la soarta ce-o aştepta: scăpată din 
ghearele unui nebun, căzuse în mîinile celui pe care, cu puţin înainte, 












fusese pe punctul de a-1 sacrifica. Se uita în jur, căutînd o cale să se 
salveze. Chiar lingă ea se căsca gura neagră a unui coridor ce pornea din 
sală, însă tocmai cînd se pregătea să o zbughească pe-acolo, ochii omului- 
maimuţă o văzură şi, dintr-o săritură, o ajunse şi o prinse de braţ. 

— Aşteaptă! spuse Tarzan din neamul maimuţelor în limba tribului lui 
Kerchak. Fata îl privi uimită. 

— Cine eşti tu, care vorbeşti limba primului om? şopti. 

— Sînt Tarzan din neamul maimuţelor — răspunse el în limba 
maimuţelor antropoide. 

— Ce-ai de gînd să faci cu mine? continuă ea. Cu ce gînd m-ai salvat 
din mîinile lui Tha? 

— Puteam să las să fie ucisă o femeie? Continuă el. 

Răspunse doar pe jumătate la întrebarea ei. 

— Şi ce-ai să faci cu mine acum? repetă ea. 

— Nimic, însă tu ai putea face ceva pentru mine... ai putea să mă scoţi 
din acest loc... în libertate. 

Tarzan îi spuse toate acestea, fără a avea însă convingerea că fata se va 
învoi. Era sigur că sacrificiul va fi reluat de acolo de unde fusese întrerupt, 
deşi acum era tot atît de sigur că, nemaifiind legat şi avînd un cuţit lung în 
mină, devenise o victimă mai puţin docilă decît fusese pînă nu demult: fără 
arme şi legat fedeleş. 

înainte de a vorbi, fata îl privi cîtva timp. 

— Eşti un om minunat — îi spuse. Eşti un om aşa cum mi-am 
închipuit numai în visurile mele pe cînd eram mică, eşti un om aşa cum îmi 
imaginez eu pe strămoşii poporului meu... marele popor care a construit 
această cetate puternică în inima acestei lumi sălbatice. Au construit-o aici 
ca să smulgă din străfundurile pămîntului bogăţia fabuloasă pentru care au 
renunţat la civilizaţia lor, lăsată departe. Nu înţeleg de ce ai sărit să mă 
salvezi, după cum nu înţeleg de ce, avîndu-mă în puterea ta, nu vrei să te 
răzbuni fiindcă te-am osîndit la moarte... eram gata să te ucid cu mîna 
mea... 

— Bănuiesc — îi răspunse omul-maimuţă — că ai urmat doar 
perceptele religiei tale. Nu te pot condamna pe tine pentru acest lucru, 
indiferent de ceea ce cred eu despre religia ta. însă cine eşti tu... ce fel de 
popor e cel în mîinile căruia am căzut? 

— Eu sînt La, marea preoteasă a Templului Soarelui din cetatea Opar. 
Sîntem descendenţii unui popor care a venit să caute aur prin aceste 
ţinuturi sălbatice acum mai bine de zece mii de ani. Cetăţile lor se 
întindeau de la marea cea mare, de la soarele care răsare, pînă la marea cea 
mare, unde soarele coboară noaptea ca să-şi răcorească fruntea învăpăiată. 
Erau foarte bogaţi şi foarte puternici; cîteva luni pe an trăiau în palatele 
minunate de aici, restul timpului şi-l petreceau în ţinutul lor de baştină, 
departe, în nord. Multe corăbii călătoreau între lumea nouă şi cea veche. în 













anotimpul ploios, rămîneau aici puţini oameni: 

Numai cei care supravegheau în mine munca sclavilor negri, negustorii 
care furnizau cele trebuincioase, precum şi soldaţii care apărau cetăţile şi 
minele. într-unul din aceste anotimpuri s-a întîmplat marea catastrofă. 
Cînd a venit vremea ca miile de oameni să se reîntoarcă aici, n-a mai venit 
nici unul. Multe săptămîni în şir oamenii noştri au tot aşteptat... apoi au 
trimis o galeră mare, ca să afle de ce nu s-a mai întors nimeni. Cu toate că 
au navigat multe luni, n-au putut să descopere nici o urmă din ţinutul care 
vreme de nenumărate secole fusese leagănul civilizaţiei lor: se scufundase 
în mare. De atunci a început decăderea poporului meu. Descurajaţi şi 
nefericiţi, oamenii au căzut curînd pradă hoardelor din nord şi a celor din 
sud. Una cîte una, cetăţile au fost părăsite sau cucerite. Ultimii 
supravieţuitori au fost în cele din urmă siliţi să-şi găsească adăpost în 
această cetate din creierul munţilor. Treptat, puterea noastră a scăzut, am 
pierdut orice atribut al civilizaţiei noastre; inteligenţa ni s-a împuţinat, 
numărul nostru s-a micşorat pînă ce, acum, am ajuns un mic trib de 
maimuţe sălbatice. 

De fapt, maimuţele trăiesc cu noi şi au trăit astfel multe secole. Noi le 
numim primii oameni., vorbim limba lor la fel de bine ca şi pe a noastră; 
numai în ceremonialul de la templu ne mai străduim să păstrăm limba 
maternă. Cu timpul însă şi aceasta va fî uitată şi vom vorbi doar limba 
maimuţelor; nu-i vom mai alunga pe aceia dintre noi care se însoţesc cu 
maimuţele şi astfel, în cele din urmă, vom degenera în fiarele din care, 
probabil, cu multe secole în urmă, s-au născut strămoşii noştri. 

— Dar de ce voi, femeile, sînteţi mai pline de omenie decît bărbaţii? 
întrebă Tarzan. 

— Din anumite motive, femeile nu s-au întors la starea de sălbăticie atît 
de repede ca bărbaţii. O cauză poate fi faptul că, în timpul marii catastrofe, 
aici au rămas doar bărbaţii mai de jos, în timp ce templele erau pline de 
cele mai nobile fiice ale poporului. Spiritul meu a rămas mai limpede decît 
al celorlalţi fiindcă, după mamă, mă trag dintr-un şir de preotese... această 
funcţie sacră se lasă moştenire numai fiicelor. Soţii ne sînt aleşi dintre 
bărbaţii cei mai nobili. Bărbatul cel mai desăvîrşit din punct de vedere 
intelectual şi fizic e hărăzit să fie soţul marii preotese. 

— Trebuie să fie cam greu să-i alegi dintre gentlemenii pe care i-am 
văzut sus — replică Tarzan, cu un zîmbet. 

Fata privi o clipă, surprinsă. 

— Nu huli — spuse. Sînt sacri... sînt preoţi. 

— Aşadar, sînt alţii care arată mai bine? întrebă el, curios. 

— Ceilalţi sînt mult mai urîţi decît preoţii — răspunse ea. 

Tarzan se cutremură cînd se gîndi ce soartă avea fata, fiindcă, cu toată 
lumina neclară din grotă, fu impresionat de frumuseţea ei. 

— Cum rămîne cu mine? întrebă el brusc. M-ajuţi să scap de aici? 











— Zeul în Flăcări te-a ales să fii al lui — răspunse ea, solemn. Nici 
chiar eu n-am puterea să te salvez... dacă ei te găsesc din nou. N-am însă 
de gînd să-i las să te găsească. Ţi-ai primejduit viaţa ca să mi-o scapi pe-a 
mea. Nu pot să fac mai puţin. Nu va fi deloc uşor... s-ar putea să fie nevoie 
de zile întregi, însă pînă la sfîrşit cred c-o să te pot duce dincolo de ziduri. 
Să plecăm de aici! Au să mă caute în curînd şi, de ne găsesc împreună, vom 
fi pierduţi amîndoi... Dacă vor avea cea mai mică bănuială că mi-am trădat 
zeul, mă vor ucide. 

— Atunci nu trebuie să rişti — se grăbi el să-i spună. Mă voi întoarce în 
templu şi, dacă voi lupta să-mi recapăt libertatea, nimeni nu te va bănui de 
nimic. 

Fata nu fu de acord cu propunerea lui; în cele din urmă îl convinse să o 
urmeze, spunînd că şi aşa, se aflau de prea multă vreme în grotă ca să dea 
naştere la bănuieli, chiar dacă se întorceau în templu. 

— Am să te-ascund, apoi am să mă întorc singură şi-am să le spun că, 
după ce l-ai omorît pe Tha, mi-am pierdut cunoştinţa şi că nici măcar nu 
ştiu dacă ai scăpat. 

îl conduse, aşadar, prin coridoarele întortocheate şi întunecoase, pînă 
ce ajunseră într-o mică încăpere luminată doar de o rază de lumină ce se 
furişa printr-un grătar de piatră aflat în tavan. 

— Aceasta e camera morţilor — spuse. Nimănui nu-i va trece prin cap 
să te caute aici... nu vor îndrăzni. Mă voi întoarce după ce se întunecă. Pînă 
atunci poate că voi găsi un mijloc să te scap. 

Plecă. Tarzan din neamul maimuţelor rămase singur în camera 
morţilor, sub cetatea de mult uitată a Oparului... 

21. NAUFRAGIAŢII 

C layton tocmai visa că bea găleţi întregi de apă, înghiţituri de apă 
dulce, limpede şi minunată la gust. Cu o zvîcnire îşi recapătă 
cunoştinţa şi simţi, în sfîrşit, torentele de ploaie care cădeau 
peste el. O ploaie tropicală în rafale puternice îl biciuia fără milă. Deschise 
gura şi înghiţi. Deodată îşi simţi puterile renăscîndu-i, incit fu în stare să se 
ridice în coate. Peste picioarele sale zăcea prăbuşit domnul Thuran. La 
cîţiva metri mai încolo, Jane Porter zăcea pe fundul bărcii, ca o grămadă 
diformă, demnă de milă... zăcea nemişcată. Clayton bănuia că murise. 

După eforturi supraomeneşti, se smulse de sub corpul lui Thuran şi, cu 
forţe reînnoite, se tîrî spre fată. îi ridică binişor capul de pe scîndurile 
aspre. Poate că mai era un dram de viaţă în acel sărman trup sleit de 
nemîncare; apucă deci o zdreanţă îmbibată cu apă şi stoarse picăturile 
preţioase între buzele umflate ale scheletului care, pînă nu demult, 
strălucea de fericirea şi bucuria unei tinereţi înfloritoare. 










O vreme, fata nu dădu nici un semn de înviorare; în cele din urmă însă, 
eforturile lui Clayton fură răsplătite de un tremur uşor al buzelor 
întredeschise, îi frecă mîinile uscate şi mai stoarse cîteva picături de apă 
între buzele arse. în sfîrşit, fata deschise ochii şi-l privi lung pînă să-şi dea 
seama unde se află. 

— Apă? şopti. Sîntem salvaţi? 

— Ploaia... o lămuri el. Cel puţin avem apă. Am şi renăscut. 

— Şi domnul Thuran? Se interesă ea. Nu te-a ucis. E mort? 

— Nu ştiu — răspunse Clayton. Dacă trăieşte şi ploaia îi redă puterea... 

Se opri aici, aducîndu-şi aminte prea tîrziu că nu trebuie să adauge alte 
grozăvii la cele pe care fata le îndurase pînă atunci. 

Dar ea ghici ce voia el să spună. 

— Unde e? întrebă Jane. 

Clayton arătă cu capul spre trupul ghemuit al domnului Thuran. Cîteva 
clipe tăcură. 

— Am să văd dacă pot să-l readuc în simţiri — spuse Clayton, într-un 
tîrziu. 




— Nu! şopti ea, 
întinzînd o mînă ca să-l 
oprească. Nu face asta... 
cînd îşi va recăpăta 
puterile, te va omorî. 

Dacă e pe moarte, lasă-1 
să moară. Nu mă lăsa în 
barcă, singură cu fiara 
asta. 

Clayton şovăi. 

Omenia îi cerea să-l ajute pe Thuran; s-ar fi putut însă ca nemernicul să fie 
într-o stare cînd orice ajutor devine inutil. Nu era nici o ruşine să gîndească 
astfel. în vreme ce chibzuia aşa, îşi luă ochii de la Thuran şi privi în gol, 
apoi se ridică clătinîndu-se pe picioare şi scoase un strigăt de bucurie. 

— Pămînt! Jane, pămînt! Slavă Domnului, pămînt! Chiui printre buzele 
crăpate. 

Fata se uită şi ea. Nu departe — la mai puţin de o sută de metri — zări 
o plajă aurie, iar dincolo de ea, vegetaţia luxuriantă a junglei tropicale. 

— Acum poţi să-l trezeşti — spuse Jane Porter: avea mustrări de 
conştiinţă fiindcă îl oprise pe Clayton să-i acorde ajutor lui Thuran. 

Trecu o jumătate de oră pînă ce acesta dădu semne că-şi recapătă 
cunoştinţa. Deschise, în sfîrşit, ochii şi abia mai tîrziu se dumiri de norocul, 
ce le picase din cer. Cînd îşi reveni de-a binelea, barca se tîra uşor pe 
fundul nisipos.. 

Apa dătătoare de viaţă pe care o băuse şi imboldul speranţei renăscute 
îi insuflară puteri lui Clayton ajutîndu-1 să înainteze prin apa puţin adîncă 




































spre ţărm; cu o frînghie trăgea barca după el. Legă frînghia de un mic 
arbore ce creştea chiar pe ţărm; îi era teamă că refluxul o să ducă barca 
înapoi, în larg. De asemenea, îşi dădea seama că nu-şi redobîndise într-atît 
puterile, încît s-o mai ducă pe Jane Porter la mal şi că trebuie să mai 
aştepte cîteva ore. 

Apoi izbuti să înainteze şi să se tîrască spre jungla din apropiere, unde 
văzuse nişte fructe tropicale. Cunoştinţele sale privitoare la jungla lui 
Tarzan din neamul maimuţelor îl ajutară să aleagă din mulţimea de plante 
pe cele comestibile. După un ceas se înapoie pe plajă, încărcat cu de-ale 
gurii. 

Ploaia încetase şi soarele incandescent îşi arunca săgeţile nemiloase 
asupra fetei. Jane insistă să încerce cu orice chip să ajungă la mal. învioraţi 
de hrana pe care Clayton o adusese, cei trei reuşiră să poposească la umbra 
copacului de care era legată barca. Aici, vlăguiţi de puteri, se aruncară pe 
pămînt ca să se odihnească şi _ 


adormiră; dormiră buştean pînă la 
căderea întunericului. 

O lună încheiată trăiră pe plajă 
într-o singurătate relativă. Cînd îşi 
recăpătară pe de-a-ntregul puterile, 
cei doi bărbaţi construiră în crengile 
unui copac un adăpost primitiv, 
destul de sus ca să fie la adăpost de 
animalele de pradă. Ziua adunau 
fructe şi prindeau mici rozătoare; 
noaptea stăteau ghemuiţi în 
adăpostul lor rudimentar, în timp ce 
sălbăticiunile junglei transformau 
orele nopţii într-un adevărat chin. 

Drept aşternut aveau ierburi din 



junglă, iar pe Jane Porter o înveleau cu pardesiul lui Clayton — acelaşi 


pardesiu pe care tînărul englez îl purtase în gara din Wisconsin. Clayton 
ridicase un paravan de crengi ca să despartă în două adăpostul: o parte 
pentru fată, cealaltă pentru el şi domnul Thuran. 

Chiar de la început, domnul Thuran îşi dădu arama pe faţă: egoism, 
proastă creştere, aroganţă, laşitate şi desfrîu. De vreo două ori, cei doi erau 
să se ia la bătaie din cauza purtării lui Thuran faţă de fată. Clayton nu 
îndrăznea să o lase singură cu el nici o clipă. Viaţa englezului şi a 
logodnicei sale era un coşmar neîntrerupt şi totuşi trăiau cu speranţa că 
vor fi salvaţi. 

Adeseori, gîndul Janei Porter zbura la aventura trăită odinioară pe 
ţărmul sălbatic. Ah, dacă invincibilul zeu al pădurii ar fi alături de ei aşa 
cum fusese data trecută. Nu ar mai fi fost aşa de înfricoşaţi de fiarele care 

dădeau tîrcoale pe sub adăpost sau de ticălosul lor tovarăş. Fără să vrea, 
făcea comparaţie între ocrotirea firavă pe care i-o putea oferi Clayton şi 
între ceea ce i-ar fi oferit Tarzan, dacă acesta ar fi fost martor la mitocăniile 
şi ameninţările domnului Thuran. într-o zi, cînd Clayton se duse la rîu s- 
aducă apă şi Thuran îi vorbi urît Janei, fata îi spuse deschis ce gîndeşte 
despre el: 

— Ai noroc, domnule Thuran, că sărmanul domn Tarzan, care a 
dispărut în mod misterios de pe vaporul cu care călătoreaţi dumneata şi 
domnişoara Strong spre Cape Town nu e aici. 

— L-ai cunoscut pe porcul ăla? o întrebă Thuran, rînjind. 

— L-am cunoscut pe omul acela — răspunse ea. Cred că e singurul om 
adevărat pe care l-am cunoscut vreodată. 

în glasul ei desluşi ceva care-1 făcu pe ticălos să-şi dea seama că 
sentimentele fetei, pentru duşmanul lui însemnau ceva mai mult decît 
prietenie şi se bucură că se poate răzbuna şi mai vîrtos pe Tarzan, pe care-1 
credea mort, ponegrindu-1 în faţa Janei. 

— Era mai rău decît un porc! strigă el. Era un nemernic, un laş. Ca să 
se salveze de mînia dreaptă a soţului unei femei pe care o necinstise şi-a 
spurcat sufletul încercînd să arunce toată vina asupra ei. Nereuşindu-i 
planul, a fugit din Franţa ca să evite să-l întîlnească pe soţ pe cîmpul de 
onoare. De aceea se afla pe vasul care ne ducea pe mine şi pe domnişoara 
Strong la Cape Town. Ştiu bine ce spun. Fiindcă femeia în cauză e chiar 
sora mea. Şi-am să-ţi mai spun ceva ce n-am spus nimănui: bravul 
dumitale domn Tarzan a sărit peste bord, cuprins de spaimă că l-am 
recunoscut. Se tot lăuda c-o să-mi dea satisfacţie, a doua zi... ne-am fi 
putut lupta cu cuţitele în salonul meu. Jane Porter îi rîse în nas: 

— Să nu-ţi închipui nici măcar o secundă că cineva care v-a cunoscut 
pe amîndoi ar crede o poveste atît de năstruşnică! 

— Atunci de ce călătorea sub nume fals? o întrebă domnul Thuran. 

— Nu te cred şi pace! ţipă ea. 

Cu toate acestea un grăunte de îndoială încolţi în sufletul ei, deoarece 
ştia că Hazel Strong îl cunoscuse pe zeul pădurii sub numele de John 
Caldwell din Londra. 

La mai puţin de cinci kilometri spre nord de adăpostul lor rudimentar 
se afla cabana lui Tarzan din neamul maimuţelor. Şi mai la nord, tot pe 
coastă, la cîţiva kilometri depărtare de cabană, se aflau nişte adăposturi 
rudimentare, dar bine construite, în care locuiau optsprezece suflete. Erau 
naufragiaţii din cele trei bărci de pe Lady Alice, de care se rătăcise barca lui 
Clayton. 

Vîsliseră spre continent pe o mare liniştită şi ajunseră la ţărm după trei 
ore. Nu avuseseră parte de nici una din nenorocirile naufragiului şi, deşi 
erau descurajaţi, necăjiţi şi abătuţi, din cauza catastrofei şi a greutăţilor 
neobişnuite din noua lor existenţă, nu luau totul în tragic. Se îmbărbătau 






cu speranţa că cea de-a patra barcă fusese descoperită de vreun vapor şi 
că, în scurt timp, se va organiza o cercetare amănunţită a coastei. Cum 
toate armele de foc şi muniţiile de pe iaht fuseseră puse în barca Lordului 
Tennington, grupul era pregătit să se apere şi vina cele necesare hranei. 

Profesorul Archimedes Q. Porter era singura lor problemă. încredinţat 
pe deplin că fiica lui se află pe puntea unui vas care descoperise cea de-a 
patra barcă, renunţase să se mai preocupe de ea şi-şi dedicase toată forţa 
intelectuală unor probleme ştiinţifice extrem de importante şi greu de 
înţeles. Le considera singura hrană adecvată pentru un om cu erudiţia sa şi 
nu-1 interesa altceva nimic. 

— Niciodată! îi spunea domnul Samuel T. Philander, cu desăvîrşire 
istovit, Lordului Tennington. Niciodată n-a fost profesorul Porter mai 
dificil... ba... aş putea spune, imposibil. Vai, nu mai departe decît azi- 
dimineaţă am fost silit să slăbesc supravegherea o jumătate de oră; ei bine, 
cînd am revenit, ia-1 de unde nu-i. Să fiu iertat, domnule! Unde credeţi că 1- 
am descoperit? La o jumătate de milă în largul oceanului, domnule, în una 
din bărcile de salvare, vîslind ca să slujească viaţa; căuta o viaţă mai bună. 
Nu ştiu cum de a ajuns pînă acolo, fiindcă avea doar o singură vîslă şi se 
învîrtea foarte fericit în loc. Un marinar m-a dus, cu o barcă, la el; 
profesorul s-a indignat de-a binelea cînd i-am sugerat că trebuie să ne 
întoarcem imediat la ţărm. „Vai, domnule Philander, îmi spunea, sînt 
surprins că tocmai dumneata, care eşti un fin intelectual, ai îndrăzneala să 
întrerupi progresul ştiinţei. Tocmai am dedus din anumite fenomene 
astronomice pe care le-am ţinut sub o observaţie amănunţită, în timpul 
ultimelor nopţi tropicale, o ipoteză complet nouă asupra nebuloaselor, care, 
fără îndoială, va revoluţiona lumea ştiinţifică. Doresc să consult o 
monografie excepţională asupra ipotezei lui Laplace, care, după cîte ştiu, se 
află într-o colecţie particulară la New York. Intervenţia dumitale, domnule 
Philander, va avea drept urmare o întîrziere ireparabilă, fiindcă tocmai 
acum mă duceam să obţin această carte". Trebuie să vă spun că numai cu 
mare greutate am reuşit să-l conving să se întoarcă imediat la ţărm, fără a 
recurge la forţă — încheie domnul Philander. 

Domnişoara Strong şi mama ei se comportau foarte bine, în ciuda fricii, 
aproape permanente, că vor fi atacate de fiarele sălbatice. Pe de altă parte, 
nu împărtăşeau la fel de uşor ca ceilalţi părerea că Jane, Clayton şi domnul 
Thuran fuseseră găsiţi şi că se aflau în siguranţă. 

Esmeralda, guvernanta Janei Porter, plîngea într-una gîndindu-se la 
soarta crudă care o despărţise de „puica ei dulce". 

Proverbiala bună dispoziţie a Lordului Tennington nu-1 părăsise nici 
acum. Rămăsese aceeaşi gazdă jovială care căuta să ofere întotdeauna 
oaspeţilor săi tot confortul şi toată plăcerea. Pentru oamenii de pe iaht era 
acelaşi comandant drept, dar ferm... nu încăpea nici un dubiu aici, în 
junglă, cum nu existase nici la bordul Lady-ei Alice, privitor la cine este 





deţinătorul autorităţii supreme în problemele importante şi în cazurile de 
urgenţă care cereau o rezolvare lucidă şi inteligentă. 

Dacă acest grup de naufragiaţi, bine organizat şi relativ în siguranţă, i- 
ar fi văzut pe ceilalţi trei — zdrenţăroşi şi înfricoşaţi — care se aflau doar la 
cîţiva kilometri mai la sud, cu greu ar fi recunoscut în ei pe foştii membri — 
elegant îmbrăcaţi şi bine dispuşi — ai micului grup de pe Lady Alice. 

Clayton şi domnul Thuran erau aproape goi. Hainele li se sfîşiară în 
tufişurile ţepoase şi în lianele încîlcite ale junglei prin care erau siliţi să-şi 
croiască drum în căutarea hranei. 

Jane Porter nu fusese, desigur, obligată să participe la aceste expediţii 
istovitoare: cu toate acestea şi îmbrăcămintea ei era într-o stare de plîns. 

Clayton, din lipsă de o ocupaţie mai bună, păstrase cu grijă pielea 
fiecărui animal pe care-1 vînase. Întinzîndu-le pe tulpinile copacilor şi 
curăţindu-le cu grijă, reuşise să le păstreze în bună stare, iar acum, cînd 
hainele ameninţau să se rupă cu totul şi să nu-i mai acopere goliciunea, se 
apucă să-şi croiască din ele un veşmînt. Drept ac, folosi un ghimpe ascuţit, 
iar nişte fire de iarbă tare şi tendoane de animal îi slujiră drept aţă. 

Cînd isprăvi, avea un veşmînt fără mîneci, care-i ajungea aproape pînă 
la genunchi; şi cum era încropit din numeroase piei mici de diferite 
rozătoare, haina arăta mai degrabă ca o rochie grozav de ciudată, care, 
împreună cu mirosul urît şi persistent pe care-1 emana, cu greu şi-ar fi găsit 
loc în vreo garderobă. Veni însă timpul cînd, de dragul decenţei, fu obligat 
să o îmbrace şi, cu toată situaţia, disperată în care se aflau, Jane Porter nu 
se putu abţine să nu rîdă cu poftă văzîndu-1. 

Nu după mult timp, Thuran, ajunse şi el la concluzia că este necesar 
să-şi confecţioneze o haină asemănătoare, aşa încît cei doi — în picioarele 
goale şi cu bărbi imense — nu se deosebeau prea mult de reîncarnările a 
doi străbuni preistorici ai rasei umane. Mai mult, Thuran se şi purta ca 
unul dintr-aceştia. 

Se scurseră aproape două luni de cînd duceau viaţa aceasta, cînd, pe 
neaşteptate, asupra lor se abătu marea nenorocire. Aceasta fu precedată de 
o întîmplare care mai-mai era să pună capăt suferinţelor a doi dintre ei: să 
pună capăt pentru totdeauna în chip groaznic şi înspăimîntător, 
caracteristic junglei. 

în urma unui acces de friguri, Thuran zăcea printre crengile 
adăpostului din copac. Clayton se afla în junglă, la cîteva sute de metri 
depărtare, în căutarea hranei. Cînd se întoarse, Jane Porter îi ieşi în 
întîmpinare. Pe urmele bărbatului se furişa şiret şi îndemînatic, un leu 
bătrîn şi jigărit. Timp de trei zile muşchii şi tendoanele lui îmbătrînite se 
dovediseră incapabile să-l ajute să facă rost de hrană pentru burta-i goală. 
De mai multe luni mînca din ce în ce mai rar şi mai puţin. Se ducea tot mai 
departe, rătăcind hăt aiurea de locurile lui obişnuite, să-şi caute o pradă 
mai lesnicioasă. în cele din urmă descoperi fiinţa cea mai slabă şi mai 










lipsită de apărare — peste o clipă Numa avea să se înfrupte din carnea 
prăzii. 

Clayton, neştiind nimic de moartea care-1 pîndea pe la spate, intră în 
luminiş, îndreptîndu-se spre Jane. Ajunsese aproape de ea, la o sută de 
metri de liziera încîlcită a junglei. Deodată, peste umărul lui, fata văzu 
coama gălbuie şi ochii fîoroşi tocmai cînd ierburile înalte se dădeau la o 
parte şi fiara uriaşă, înaintînd cu botul în pămînt, ieşi la iveală. 

înlemnită de groază, fata nu putu scoate un sunet, însă privirea fixă şi 
îngrozită a ochilor holbaţi vorbeau de la sine. Clayton aruncă iute o privire 
în spate şi-şi dădu seama de situaţia disperată în care se găseau. Leul se 
afla la mai puţin de treizeci de paşi de ei şi aceeaşi distanţă îi despărţea de 
adăpost. Bărbatul era înarmat cu un ciomag zdravăn, care însă după cum 
îşi dădu seama imediat, avea tot atîta eficacitate împotriva unui leu flămînd 
ca o puşcă de jucărie. 

Numa, lacom şi înfometat, învăţase de mult că era inutil să ragă sau să 
geamă cînd pornea în căutarea prăzii; acum însă, fiind sigur că are carnea 
în labele sale încă puternice, deschise fălcile imense şi dădu drumul la o 
serie de răgete asurzitoare ce exprimau furia lui de mult înnăbuşită. 
Răgetul făcu să vuiască jungla. 

— Fugi, Jane! strigă Clayton! Repede! Fugi în adăpost! 

Muşchii paralizaţi refuzară să-i dea ascultare şi fata rămase pe loc, 
mută şi nemişcată, privind cu ochii holbaţi fiara ce înainta spre ei. 

La auzul acelui răget îngrozitor, Thuran veni în pragul adăpostului şi, 
cînd văzu scena din faţa ochilor, începu să strige la ei: 

— Fugiţi! Fugiţi! Fugiţi! Altfel rămîn singur în locul ăsta blestemat.!.. 

Se prăbuşi şi începu să plîngă. 

O clipă, glasul lui abătu atenţia leului, care se opri deodată, să arunce 
o privire întrebătoare în direcţia copacului. Clayton nu mai putu să îndure 
încordarea nervoasă. Întorcîndu-se cu spatele spre fiară, îşi îngropa capul 
în palme şi aşteptă. Fata îl privi, cuprinsă de groază. De ce nu făcea nimic? 
Dacă trebuia să moară, cel puţin să moară ca un bărbat curajos; să-l 
ciomăgească pe leu cu băţul acela, oricît de puternică ar fi fost fiara. Aşa ar 
fi făcut oare Tarzan din neamul maimuţelor? Nu ar fi luptat vitejeşte, 
vînzîndu-şi scump pielea? 

Chiar în clipa aceea leul se ghemui, pregătindu-se să sară, săritură ce 
avea să le sfîrşească vieţile în colţii ascuţiţi şi necruţători. Jane căzu în 
genunchi şi se rugă; închise şi ochii ca să nu vadă clipa cumplită. Thuran, 
slăbit de febră, leşină. 

Secundele se prelungiră în minute, minutele se transformară în 
eternitate şi totuşi fiara nu sărea. Clayton îşi pierduse aproape de tot, 
cunoştinţa din cauza chinului prelungit de frică... genunchii îi tremurau... 
încă un minut şi se prăbuşea. 

Jane Porter nu mai putu îndura. Deschise ochii. Visa oare? 

— William, priveşte! şopti ea. 

Clayton se stăpîni îndeajuns ca să poată înălţa capul; se întoarse spre 
leu. Un strigăt de uimire îi scăpă de pe buze: chiar la picioarele lor, fiara 
zăcea moartă; o suliţă grea străpunsese trupul gălbui. Pătrunsese prin 
spinarea lată, deasupra omoplatului drept şi după ce străbătuse corpul, se 
înfipsese în inimă. 

Jane Porter se ridică în picioare, tremurind din toate mădularele. 
Clayton întinse o mînă să o sprijine şi o trase aproape de el. Apoi, 
apăsîndu-i capul pe umăr, se aplecă să o sărute de fericire că scăpaseră cu 
viată. 

Fata îl respinse uşor: 

— Te rog, nu, William. în ultimele clipe am trăit parcă o mie de ani. în 
fata morţii am învătat ce înseamnă viata. Nu vreau să te rănesc mai mult 
decît e necesar; însă nu mai suport să trăiesc în situaţia asta imposibilă. 
Am încercat să mă tin de cuvînt; asta din cauza unui fals sentiment de 
loialitate faţă de tine şi de o făgăduială făcută în grabă. Ultimele secunde 
din viaţă mi-au arătat că ar fi groaznic să continui să m-amăgesc, atît pe 
mine cît şi pe tine, sau să mai nutresc, chiar şi pentru o clipă, speranţa de 
a deveni soţia ta, dacă vom ajunge din nou printre oameni. 

— Vai, Jane, ce vrei să spui? Ce legătură are salvarea noastră 



providenţială cu schimbarea sentimentelor tale faţă de mine? Acum eşti 
slăbită... mîine vei fi din nou tu... 

— Acum sînt mult mai mult eu însămi decît am fost pînă acum un an 


— răspunse fata. Spaima prin care tocmai am trecut mi-a reamintit că omul 
cel mai curajos din cîţi au existat pe lume m-a onorat cu dragostea lui. Mult 
timp nu mi-am dat seama că l-am iubit tot atît şi că l-am alungat. Acum e 
mort şi nu mai am de gînd să mă mărit. Cu siguranţă că nu mă voi mărita 
cu un altul mai puţin curajos decît el; aş avea un veşnic sentiment de 
dispreţ pentru laşitatea soţului meu. Mă înţelegi? 

— Da — răspunse el, cu capul plecat şi cu faţa roşie ca focul din cauza 
ruşinii. 


A doua zi se petrecu marea tragedie. 

22. COMORILE DIN OPAR 


e făcu întuneric beznă înainte ca La, marea preoteasă, să se 
întoarcă în camera morţilor, cu mîncare şi apă pentru Tarzan. 
Fără nici o lumină, La îşi dibuia drumul cu mîinile de-a lungul 
zidurilor năruite, pînă ce găsi camera. Prin grătarul de piatră de deasupra 
străbătea lumina palidă a lunii tropicale. 

Cînd auzi zgomotul de paşi apropiindu-se, Tarzan se ascunse în bezna 
din capătul celălalt al încăperii; îndată ce o recunoscu însă, veni să o 
întîmpine. 

— Sînt furioşi — fură primele ei cuvinte. Niciodată nu s-a întîmplat ca 



un om care urma să fie sacrificat să scape cu viaţă de pe altar. Cincizeci de 
luptători au şi pornit în căutarea ta. Au scotocit prin tot templul... în afară 
de camera asta... 

— Dar de ce se tem să vină aici? 

— Fiindcă aici e lăcaşul morţilor. Aici se 


întorc cei morţi ca să se roage. Vezi acest 
vechi altar? Pe el, cei morţi îi sacrifică pe cei 
vii, dacă găsesc vreunul aici. Iată de ce ai 
noştri ocolesc camera asta. Oricine ar vrea să 
intre aici, ştie că morţii îl aşteaptă ca să-l 
înşface şi apoi să-l sacrifice. 

— Dar tu? 

— Eu sînt mare preoteasă... eu sînt 



singura care sînt ocrotită împotriva morţilor. 

Eu sînt aceea care, la anumite intervale de 
timp, le aduce cîte o jertfă umană în lumea de 
deasupra. Numai eu pot intra aici fără să mă 
tem. 

— De ce nu m-au înhăţat morţii şi pe mine? o întrebă el, rîzînd uşor. 
Uimită, ea îl privi o clipă. Apoi îi răspunse: 

— Datoria unei mari preotese e de a învăţa, de a oficia potrivit credinţei 
pe care alţii, mai înţelepţi au statornicit-o; nicăieri însă nu se spune că 
preoteasa trebuie să şi creadă. Cu cît cineva ştie mai mult despre religie, cu 
atîta crede mai puţin... nimeni nu ştie mai mult despre religia mea decît 
ştiu eu. 

— Atunci singurul lucru de care te temi e că prietenii tăi morţi ar putea 


descoperi duplicitatea ta? 

— Un lucru e sigur: morţii sînt morţi, nu mai pot face rău... sau ajuta. 


>e aceea trebuie să ne bizuim pe propriile noastre forţe şi cu cît vom 
acţiona mai repede, cu atît mai bine. Mi-a fost greu să le înşel vigilenţa, 
chiar şi acum cînd ţi-aduceam picul ăsta de mîncare. A încerca să repet 

acest lucru în flecare zi, ar fi culmea nebuniei. Hai să vedem cit de departe 
putem înainta prin coridoare înainte de a fi nevoită să mă întorc. 

îl conduse înapoi, în camera de sub sala altarului; de aici o luară pe 
unul din nenumăratele coridoare ce porneau din ea; în întuneric, Tarzan nu 
putu să vadă pe care din ele o apucaseră. Timp de zece minute orbecăiră 
de-a lungul unui coridor întortocheat pînă ce ajunseră la o uşă zăvorită. 
Aici o auzi pe La cum bîjbîie cu o cheie; curînd răsună un scrîşnet de zăvor 
metalic. Uşa se deschise, scîncind în balamalele-i ruginite şi intrară. 

— Aici vei fi în siguranţă pînă mîine seară — îi spuse. 

La ieşi afară şi, după ce închise uşa, o zăvori la loc. 

Tarzan parcă coborîse în Erebus. Nici măcar ochii săi, obişnuiţi cu 
întunericul din junglă, nu putură străpunge bezna din jur. Precaut, înaintă 
cu mina întinsă pînă ce atinse un perete; apoi cercetă cu grijă tuspatru 
pereţi ai încăperii. 

Camera părea să aibă cam cincizeci de metri pătraţi. Pardoseala era de 
piatră, iar pereţii erau alcătuiţi din plăcuţe de granit de diferite mărimi, 
îmbinate ingenios fără mortar. 

După ce făcu primul tur în jurul camerei, Tarzan descoperi un fenomen 
ciudat pentru o încăpere prevăzută cu o singură uşă şi fără nici o fereastră. 
Păşi din nou cu multă atenţie de-a lungul pereţilor. Nu, nu se putea înşela! 
Se opri dinaintea peretelui opus uşii. O clipă rămase nemişcat, apoi făcu 
cîţiva paşi la dreapta, se întoarse la loc şi făcu cîţiva paşi la stingă. 

Repetă întregul circuit al camerei, pipăind cu grijă fiece centimetru de 
perete. Cînd isprăvi, se opri din nou în faţa porţiunii care-i trezise 
curiozitatea. Nu exista nici o îndoială. într-un loc anumit şi numai acolo, 
pătrundea un curent de aer proaspăt. 

Tarzan încercă să mişte cîteva plăcuţe de granit, care alcătuiau zidul în 
acel loc şi în cele din urmă reuşi: găsi o plăcuţă ce se deplasă imediat. Avea 
cam douăzeci şi cinci de centimetri grosime şi o suprafaţă de şapte pe 
cincisprezece centimetri. Omul-maimuţă scoase una cîte una şi celelalte 
plăcuţe. în acest loc peretele era construit în întregime din astfel de plăci 
aproape perfecte. în scurt timp îndepărtă cam o duzină, după care întinse 
mina să încerce stratul următor de zidărie. Spre surprinderea lui, atît cit 
ajunse cu braţul său lung, nu dădu peste nimic în spatele zidăriei. 

După cîteva minute îndepărtase destule plăcuţe ca să poată trece prin 
deschizătură. Chiar în faţă, i se părea că desluşeşte o licărire slabă; abia 
dacă se zărea în întunericul de nepătruns. înainta cu grijă de-a buşilea pînă 
ce, după aproape cinci metri — cit era grosimea medie a fundaţiei zidurilor 
— podeaua se sfîrşea brusc într-un abis. întinse mina: nu întîlni nimic; 
apoi, ţinîndu-se de marginea hăului, îşi dădu drumul în jos: picioarele nu 
atingeau fundul. 

în cele din urmă îi trecu prin minte să se uite în sus şi acolo, deasupra 
lui, printr-o deschizătură rotundă, văzu o pată de cer înstelat. Pipăind mai 






departe pereţii puţului, atît cit putea întinde braţul, omul-maimuţă 
constată că peretele convergea spre centrul puţului, în sus. Deci orice 
posibilitate de evadare în direcţia aceasta era înlăturată. 

Pe cînd şedea astfel, făcînd fel şi fel de presupuneri privitoare la rostul 
şi întrebuinţarea pasajului misterios şi a puţului de la capătul său, luna 
ajunse exact deasupra deschizăturii rotunde de sus, aruncînd o lumină 
dulce şi argintie în adîncul întunecos. Brusc, Tarzan dezlegă misterul 
puţului, departe, sub el, văzu cum sclipeşte oglinda unei ape. Dăduse deci 
peste un puţ vechi... însă ce legătură era între puţ şi închisoarea în care 
fusese ascuns? 

Lumina lunii inunda acum tot interiorul puţului şi Tarzan putu să 
observe o altă deschidere în peretele opus. Se întreba dacă această 
deschidere era cumva gura unui pasaj care să ducă dincolo de zidurile 
cetăţii. Merita, oricum, să cerceteze şi se apucă de treabă. 

Se întoarse imediat la peretele pe care-1 desfăcuse plăcuţă cu plăcuţă şi 
explora ce se afla dincolo de el; cără apoi plăcile în coridor şi le puse la loc, 
aşa cum fuseseră înainte. Cantitatea imensă de praf pe care o observase pe 
plăci cînd le scosese din, loc îl încredinţase că pasajul secret nu fusese 
folosit de mult, chiar dacă locuitorii de azi ai cetăţii ştiau de el. 

După ce refăcu peretele, Tarzan se întoarse la puţ, care în acel loc avea 
o lăţime de vreo cinci metri. Nu-i era deloc greu să sară peste spaţiul gol şi, 
o clipă mai tîrziu, înainta de-a lungul unui tunel îngust. Păşea acum cu mai 
multă atenţie de frică să nu cadă în alt puţ la fel cu puţul lăsat în urmă. 

Parcursese cîteva zeci de metri cînd întîlni nişte trepte ce duceau în jos, 
într-o beznă de nepătruns. La vreo şapte metri dedesubt reîncepea 
porţiunea orizontală a tunelului; puţin după aceea fu oprit să mai înainteze 
din pricina unei uşi grele de lemn baricadată cu bîrne groase pe partea 
dinspre care venea el. Acest lucru îl convinse şi mai vîrtos că se afla într-un 
pasaj ce ducea spre lumea din afară. Era limpede că uşa ferecată avea drept 
scop să împiedice accesul din partea opusă. Numai dacă tunelul nu dădea 
într-o închisoare! 

Bîrnele erau acoperite cu un strat gros de praf: alt indiciu că pasajul nu 
fusese folosit de mult. Pe cînd înlătura masivul obstacol, balamalele uriaşe 
scoaseră nişte sunete stridente, parcă protestînd împotriva intrusului. 
Tarzan se opri o clipă ca să se convingă că zgomotul acela neobişnuit în 
puterea nopţii nu-i alarmase pe cei din interiorul templului; nu auzi nimic 
şi trecu pragul uşii. 

Continuîndu-şi cu grijă drumul, ajunse în interiorul unei încăperi largi. 
De-a lungul pereţilor, pînă la tavan şi pe jos cît era podeaua de largă, se 
aflau îngrămădite rînduri-rînduri de lingouri avînd o formă ciudată, totuşi 
uniformă. Pipăindu-le, trase concluzia că sînt în formă de romb. Lingourile 
erau foarte grele şi, dacă nu ar fi fost atît de multe, nu s-ar mai fi îndoit că 
sînt de aur; socotind ce bogăţie fabuloasă ar reprezenta aceste mii de 




kilograme de metal dacă ar fi într-adevăr aur, rămase încredinţat că trebuie 
să fie un metal mai puţin preţios. 

La capătul celălalt al încăperii descoperi o altă uşă ferecată. Din nou 
bîrnele de la interior îi dădură speranţa că merge printr-un pasaj vechi şi 
uitat ce duce spre libertate. Dincolo de uşă, coridorul înainta drept, ca o 
suliţă de război şi curînd deveni limpede pentru omul-maimuţă că se 
îndrepta spre exteriorul templului. De-ar fi ştiut numai direcţia în care 
ducea! Dacă mergea spre apus, însemna că ajunsese dincolo de zidurile 
exterioare ale cetătii. 

Cu speranţe crescînde se avîntă mai departe, îndrăzneala îmboldindu-1 
să se grăbească, pînă ce, după o jumătate de oră, întîlni alte trepte ce 
duceau undeva sus. La bază, scara era de piatră, însă pe cînd urca, tălpile 
sale goale simţiră o schimbare bruscă a materialului de construcţie! 
Treptele de piatră fuseseră înlocuite cu trepte de granit. Pipăindu-le, omul- 
maimuţă descoperi că sînt tăiate în stîncă, fiindcă nu simţi nici o crăpătură 
care să indice că sînt îmbinate. 

Urcă scara în spirală cam vreo treizeci de 
metri pînă ce, la o cotitură bruscă, Tarzan se 
pomeni într-o crăpătură îngustă, între doi pereţi 
de stîncă. Deasupra strălucea cerul înstelat, iar 
în faţă se înălţa o pantă ce înlocuia treptele ce 
se sfîrşeau chiar la temelia ei. Tarzan se grăbi 
să urce cărarea; la capătul de sus dădu peste 
culmea stîncoasă a unui bloc de granit. La o 
milă în urmă se afla cetatea năruită, Opar, cu 
foişoarele şi turnurile scăldate în lumina blîndă 
a lunii ecuatoriale. Tarzan privi lingoul pe care 
îl adusese cu el. îl cercetă doar o clipă în razele 
lunii, apoi înălţă capul şi privi în depărtare la 
grandioasele construcţii în ruine. 

— Opar... — murmură el. Opar, cetate vrăjită... cetate a morţilor şi a 
trecutului de mult uitat. Cetate a frumuseţilor şi a monştrilor. Cetate a 
grozăviilor şi a morţii... Cetate a bogăţiilor fabuloase. 

Lingoul era de aur curat. 

Blocul de granit pe care se găsea Tarzan se afla departe, în cîmpia 
dintre cetate şi stîncile pe care el şi războinicii lui negri le escaladaseră cu o 
zi înainte. Coborîrea de pe colina abruptă şi bolovănoasă se dovedi foarte 
grea şi nespus de periculoasă chiar şi pentru omul-maimuţă. în cele din 
urmă simţi sub picioare pămîntul moale al văii şi, fără a mai întoarce 
privirea spre Opar, se îndreptă cu paşi repezi către stîncile ce închideau 
valea. 

Cînd ajunse pe platoul din vîrful muntelui la graniţa de vest a văii, 
soarele tocmai răsărea. Departe, sub el, văzu un fir de fum ridicîndu-se 


















w 






r f? 



deasupra copacilor din pădurea de la poalele dealurilor. 

— Oameni! murmură el. Cincizeci erau cei care au pornit în urmărirea 


mea. N-or fi chiar ei? 

Coborî încet pe pereţii stîncilor şi, după ce ajunse într-o vîlcea îngustă 
care-1 ducea direct spre pădurea din depărtare, grăbi pasul în direcţia 
fumului. Ajungînd la marginea pădurii, cam la un sfert de kilometru de 
locul unde, în aerul liniştit, se înălţa firicelul de fum, o porni într-acolo. Se 
apropie pe furiş de ei pînă ce în faţă apăru o tabără rudimentară; în centrul 
ei, în jurul focurilor, şedeau cei cincizeci de războinici waziri. Strigă la ei în 
limba lor: 

— Sculaţi-vă, copiii mei şi întîmpinaţi-vă regele! 

Cu exclamaţii de uimire şi teamă, luptătorii săriră în picioare, neştiind 
bine dacă să fugă sau ba. Apoi Tarzan se lăsă uşor de pe o creangă, care 
atîrna chiar deasupra lor. Văzînd că 

e intr-adevăr căpetenia lor în carne 
şi oase şi nu un duh reîncarnat, 
războinicii înnebuniră de bucurie. 

— Am fost nişte laşi, o, Waziri! 



strigă Busuli. Am fugit şi te-am lăsat 
să înfrunţi singur soarta; însă cînd 
ne-a trecut spaima, am jurat să ne 
întoarcem să te salvăm sau, cel 
puţin să ne răzbunăm pe ucigaşii 
tăi. Tocmai ne pregăteam să urcăm 
din nou înălţimile astea, ca să 
trecem prin valea pustie spre cetatea 
înfricoşătoare. 

— Ati văzut cumva cincizeci de 
oameni cu înfăţişare de monştri 
trecînd peste stînci şi îndreptîndu-se 
spre pădurea asta? 

— Da, Waziri — răspunse Busuli. Au trecut ieri tîrziu, tocmai cînd 
voiam să ne întoarcem după tine. Nu se pricepeau deloc să se furişeze prin 
pădure. I-am auzit că vin în urma noastră cu mult înainte de a-i vedea şi, 
cum noi aveam alte planuri, ne-am ascuns în pădure şi i-am lăsat să 
treacă. Umblau repede, legănîndu-se pe picioarele lor scurte şi, din cînd în 
cînd, mergeau pe tuspatru labele ca Bolgani, gorila. Aveau, intr-adevăr, o 
înfăţişare groaznică, Waziri. 

La rîndul său, Tarzan le istorisi peripeţiile sale, vorbindu-le şi despre 
metalul galben pe care-1 descoperise. Nici unul nu şovăi cînd le expuse 
planul de a se reîntoarce în timpul nopţii să ia cit puteau duce din comoara 
imensă. Drept care, cînd peste valea dezolantă a Oparului coborî asfinţitul, 
cincizeci de războinici negri ca abanosul se îndreptau în pas vioi spre blocul 

uriaş de granit ce se ridica în faţa cetăţii. 

Dacă coborîrea pe suprafaţa blocului se dovedise o treabă anevoioasă, 
Tarzan îşi dădu seama că era aproape cu neputinţă să-i urce pe cei cincizeci 
de luptători pe culmea lui. într-un tîrziu făcură şi isprava asta în urma 
unor eforturi herculeane din partea omului-maimuţă. Legară zece suliţe cap 
la cap şi, cu un capăt al acestui lanţ neobişnuit, prins de brîu, Tarzan reuşi 
să ajungă în vîrf. Odată ajuns, îi trase pe toţi sus; în felul acesta, grupul 
poposi cu bine pe culmea blocului. Tarzan îi călăuzi de îndată la comoară şi 
dădu fiecăruia cîte două lingouri: cam patruzeci de kilograme. 

Pe la miezul nopţii grupul se afla din nou la poalele blocului de granit, 
însă, din cauza poverilor, le trebui mai mult timp să ajungă din nou pe 
culme. De acolo călătoriră spre casă mai încet, fiindcă aceşti mîndri 
luptători nu erau obişnuiţi să care poveri. Duceau lingourile fără să 
crîcnească. După treizeci de zile ajunseră la hotarul ţinutului lor. 

Aici, în loc să meargă tot spre nord-vest, către satul lor, Tarzan îi 
îndreptă spre vest pînă ce, în dimineaţa celei de a treizeci şi treia zi, le 
porunci să ridice tabăra şi să se întoarcă în sat, lăsînd aurul acolo unde-1 
stivuiseră cu o noapte înainte. 

— Şi tu, Waziri? îl întrebară. 

— Voi rămîne aici cîteva zile, copiii mei — le răspunse. Acum grăbiţi-vă 
s-ajungeţi acasă, la neveste şi la copii. 

După ce plecară, Tarzan luă două lingouri şi, sărind într-un copac, 
înainta cu uşurinţă la cîţiva zeci de metri deasupra vegetaţiei încîlcite şi de 
nepătruns, după care intră brusc într-un fel de luminiş în jurul căruia 
giganţii pădurii tronau ca nişte gardieni. în centrul acestui amfiteatru 
natural se afla o movilă de pămînt. 

Tarzan mai fusese de sute de ori în acest loc tainic; era atît de bine 
ascuns de tufişuri spinoase şi de liane încîlcite şi atît de dese, încît nici 
măcar Sheeta, leopardul, nu-şi putea croi drum pînă acolo. Nici Tantor, cu 
puterea lui uriaşă, n-avea cum să-şi deschidă cale prin barierele care 

ocroteau locul de sfat al marilor maimuţe, ferindu-1 de indiscreţia celorlalţi 

» * ■> ■> 

locuitori ai junglei. 

Tarzan făcu de cincizeci de ori drumul înainte şi înapoi pînă ce cără în 
interiorul amfiteatrului toate lingourile. Apoi, din scorbura unui copac 
bătrîn şi lovit de trăsnet, scoase sapa cu care dezgropase lada profesorului 
Archimedes Q. Porter, îngropată odinioară în acelaşi loc. Săpă un şanţ lung 
şi acolo rîndui lingourile aduse de negri tocmai din comoara uitată ce zăcea 
în cetatea Oparului. 

Peste noapte, Tarzan dormi în amfiteatru. A doua zi în zori plecă să-şi 
mai vadă cabana înainte de a se întoarce la wazirii săi. Găsind lucrurile aşa 
cum le lăsase, se avîntă mai adînc în junglă, să vîneze. Avea de gînd să-şi 
aducă prada la cabană, unde putea să prînzească în linişte şi-apoi să-şi 
petreacă noaptea într-un pat confortabil. 






Merse cam cinci kilometri spre sud, spre rîul mare ce se vărsa în ocean 
la vreo şase kilometri de cabana lui. Străbătuse aproape o jumătate de 
kilometru cînd nările sale fură izbite de mirosul ce trezeşte toată jungla: 
adulmecase carne de om. 

Briza venea dinspre ocean, aşa că Tarzan ştia că oamenii se aflau la 
vest de el. Odată cu mirosul de om veni şi mirosul lui Numa. Om şi leu., Aş 
face bine să mă grăbesc — gîndi omul maimuţă, recunoscînd mirosul de 



oameni albi. Numa a plecat la vînătoare. 

Cînd ajunse printre copacii de la marginea junglei, văzu o femeie 
îngenuncheată rugîndu-se; în faţa ei se afla un bărbat alb care arăta ca un 
sălbatic şi care îşi ţinea faţa îngropată în palme. în spatele bărbatului zări 
un leu jigărit gata să ucidă prada uşoară. Faţa bărbatului era aplecată; 
capul femeii, de asemenea: se ruga. Nu putea desluşi trăsăturile nici unuia. 

Numa se pregătise să sară. Nu mai era 
de pierdut nici măcar o clipă. Tarzan nu 
putea folosi arcul, trăgînd la momentul 
potrivit una din săgeţile 

sale otrăvite în trupul fiarei; apoi se afla prea 
departe ca să ajungă la vreme şi să lovească 
fiara cu cuţitul. Mai avea o singură 
speranţă, una singură. Şi omul-maimuţă 
acţiona cu viteza gîndului. 

Un braţ musculos se trase înapoi... o 
fracţiune de secundă deasupra umărului 
gigant se legănă o suliţă imensă, apoi braţul 
puternic se destinse: moartea izbucni ca un 
fulger printre frunze şi se împlîntă în inima 
leului. Fără să scoată un sunet, fiara se 
prăbuşi moartă chiar la picioarele celor ce 
urmau să-i cadă în gheare. 

O clipă, nici bărbatul, nici femeia nu se 
clintiră din loc. Apoi femeia deschise ochii şi, privi cuprinsă de mirare la 
fiara moartă din spatele prietenului ei. Cînd capul acela frumos se ridică, 
Tarzan din neamul maimuţelor scoase un strigăt de uimire. Nu-i venea să 
creadă. înnebunise oare? Doar nu era cu putinţă să fie femeia pe care o 
iubea?! Şi totuşi ea era! 

Femeia se ridică, iar bărbatul o cuprinse cu braţele, vrînd să o sărute; 
atunci, deodată omul-maimuţă văzu roşu înaintea ochilor; privirea i se 
înceţoşa, iar vechea cicatrice de pe frunte se făcu purpurie pe pielea-i 
bronzată. Faţa i se schimonosi într-o expresie cumplită; potrivi o săgeată 
otrăvită în arc. Pe cînd tintea bărbatul, în ochii de otel avea o licărire de 
ură. Privi o clipă de-a lungul săgeţii lustruite, întinzînd coarda arcului mult 
înapoi, ca săgeata să poată străpunge inima rivalului. 

Totuşi mesagerul morţii nu porni. încet, Tarzan coborî vîrful săgeţii; 
cicatricea de pe frunte dispăru, coarda se destinse. Cu capul plecat, Tarzan 
din neamul maimuţelor se întoarse, mîhnit în junglă, îndreptîndu-se spre 
satul tribului waziri. 


23. CEI CINCIZECI DE MONŞTRI 


^^^imp de mai multe minute, Jane Porter şi William Cecil Clayton 
I I statură nemişcaţi, privind ţintă la leşul fiarei a cărei pradă 
urmau să devină şi de care scăpaseră în chip atît de miraculos. 
Fata vorbi cea dintîi: 

— Cine să fi fost? şopti ea. 

— Dumnezeu ştie! fu singurul răspuns al bărbatului. 

— Dacă e un prieten, de ce nu se-arată? N-ar fi mai bine să-l strigăm şi 
să-i mulţumim cel puţin? 

Clayton făcu întocmai, însă nu primi nici un răspuns. 

Jane Porter se cutremură. 

— Jungla misterioasă... — murmură ea. Jungla teribilă... Pînă şi 
manifestările de prietenie sînt pline de mister. 

— Mai bine ne-am întoarce în adăpost — spuse Clayton. Cel puţin acolo 
vei fi în siguranţă. Eu nu-ţi pot asigura nici un fel de protecţie — adăugă el, 
trist. 


— Nu vorbi aşa, William — îl dojeni fata, mîhnită că-i rănise mîndria. Ai 
făcut tot ce ai putut. Ai fost bine intenţionat, ai dovedit spirit de sacrificiu şi 
curaj. N-ai nici o vină că nu eşti supraom. Doar un singur bărbat din cîţi 
am întîlnit vreodată ar fi putut să facă mai mult decît tine. Din cauza 
încordării n-am ales cuvintele cele mai potrivite... N-am vrut cîtuşi de puţin 
să te rănesc. Tot ceea ce doresc e să ne înţelegem amîndoi, o dată pentru 
totdeauna, că nu voi putea să mă mărit cu tine... că o astfel de căsătorie ar 
fi un păcat. 

— Cred că înţeleg — răspunse el. Să nu mai vorbim de asta... cel puţin 
pînă ajungem din nou în lumea civilizată. 

A doua zi Thuran se simţi şi mai rău. Delira aproape tot timpul. Nu 
puteau face nimic ca să-i potolească durerea şi nici Clayton nu se grăbea să 
încerce ceva. Se temea de el din cauza fetei... şi, în străfundul inimii, spera 
că bărbatul acela o să moară. Gîndul că i s-ar fi putut întîmpla ceva care s- 
o lase pe fată la discreţia acestui nemernic îl îngrijora mult mai mult decît 
faptul că, lăsînd-o singură la marginea pădurii, ar fî avut parte de o moarte 
sigură. 

Englezul scoase suliţa grea din trupul leului. Acum, cînd pornea 
dimineaţa la vînătoare în junglă, se simţea mai sigur pe sine, mai puternic 
ca oricînd. Se avînta mult mai departe de adăpost. 

într-o zi, ca să nu mai audă văicărelile nesuferite ale bolnavului de 
friguri, Jane Porter coborî din adăpost şi se aşeză la poalele trunchiului... 
Nu îndrăznea să se aventureze mai departe. Se aşeză chiar la piciorul scării, 
pe care Clayton o cioplise special pentru ea şi se uita spre largul oceanului, 




în speranţa că va zări un vapor la orizont. 

Cum stătea cu spatele spre junglă, nu văzu cum ierburile se dădură la 
o parte şi cum nişte chipuri sălbatice priveau spre ea. Ochii oblici, injectaţi 
şi mici o cercetau cu atenţie, rotindu-se din cînd în cînd în toate direcţiile 
ca să vadă dacă nu mai sînt şi alţi oameni prin apropiere. 

Se ivi un cap, apoi încă unul şi încă unul... Bărbatul din adăpost 
începu să aiureze din nou; capetele dispărură tot atît de discret precum 
apăruseră. Curînd însă ieşiră din nou la iveală. Fata părea surdă la 
văicărelile neîncetate ale bărbatului din adăpost. 

Una cîte una, siluetele monstruoase ieşiră din junglă şi se tîrîră pe furiş 
spre femeia care nici nu bănuia ce se petrece în spatele ei. Un foşnet uşor 
de ierburi îi atrase în cele din urmă atenţia. întoarse capul şi cînd văzu 
chipurile acelea hidoase, sări în picioare, scoţînd un ţipăt de groază. în clipa 
aceea se năpustiră asupra ei. Unul din monştri o ridică în braţele-i lungi, ca 
de gorilă şi fugi cu ea înapoi în junglă. O labă murdară îi astupă gura şi-i 
înăbuşi strigătele. Şocul, adăugat la săptămînile de chin prin care trecuse 
pînă atunci, era mult mai mult decît putea să îndure. Nervii zdruncinaţi 
cedară şi fata îşi pierdu cunoştinţa. 

Cînd îşi reveni, se găsea în desişul pădurii virgine. Era noapte. în mica 
poiană unde se opriseră ardea vesel un foc mare; în jurul lui şedeau 
ghemuiţi cincizeci de bărbaţi. Aveau capul şi faţa acoperite cu laţe de păr 
încîlcit; îşi sprijineau braţele lungi pe genunchii îndoiţi ai picioarelor lor 
scurte şi strîmbe. Tocmai mestecau ca nişte fiare o mîncare groaznică. într- 
un vas, pe foc, clocotea o fiertură şi, din cînd în cînd, una din făpturi scotea 
de acolo, cu un băţ ascuţit la un capăt, cîte o bucată de carne. 

Cînd băgară de seamă că prizoniera şi-a recăpătat cunoştinţa, o mînă 
murdară îi aruncă o bucată din fiertura înfiorătoare. Bucata se rostogoli 
lîngă ea; Jane fu cutremurată de o senzaţie puternică de greaţă şi închise 
ochii. 

Străbătură jungla deasă zile la rînd. în tot timpul acestor zile nesfîrşite, 
obositoare şi înăbuşitoare, fata, cu răni la picioare şi istovită, era cînd tîrîtă, 
cînd îmbrîncită fără milă. Adesea se împiedica şi cădea şi atunci monştrii 
aflaţi în apropierea ei o înghionteau şi o loveau. Cu mult înainte de a ajunge 
la capătul călătoriei, pantofii i se făcuseră ferfeniţă, nici tălpi. Nu mai 
aveau. Hainele i se sfîşiaseră şi ajunseseră nişte zdrenţe, iar prin zdrenţele 
acelea vrednice de milă se vedea pielea, care, odată albă şi catifelată, era 
acum aspră şi însîngerată din cauza miilor de ghimpi şi a mărăcinilor 
necruţători prin care o tîrau monştrii. 

în ultimele două zile ale drumului era atît de istovită, încît nici măcar 





loviturile şi ghionturile nu mai ajutau ca ea să se ţină pe sărmanele-i 
picioare, pline de răni sîngerînde şi vînătăi. Trupul sleit de puteri ajunsese 
la ultima limită; fata era cu desăvîrşire sfirşită: nu mai putea să se tîrască 
nici măcar în genunchi. 

Bestiile o înconjurară, ameninţînd-o şi împingînd-o cu ciomegele. O 
băteau şi o loveau cu pumnii şi cu picioarele, însă ea continua să zacă la 
pămînt, cu ochii închişi, implorînd moartea salvatoare să vină şi s-o ia; 
numai moartea o putea scăpa de acest chin. însă sfîrşitul nu voia să vină şi, 
brusc, cei cincizeci de monştri îşi dădură seama că victima lor nu mai poate 
să umble. O ridicară pe sus, o purtară pe braţe tot restul drumului. Tîrziu, 
într-o după-amiază, fata zări înălţîndu-se în faţa lor zidurile în ruină ale 
unei cetăţi mari, însă era atît de slăbită şi de bolnavă, încît nu manifestă 
nici un dram de curiozitate. Oriunde ar fi dus-o, sfîrşitul la care se putea 
aştepta din partea acestor brute fioroase nu era decît unul singur. 

într-un tîrziu, trecură dincolo de două ziduri mari şi pătrunseră în 
interiorul cetăţii năruite. O duseră într-un edificiu ce stătea gata să se 
prăbuşească şi acolo fu înconjurată de alte cîteva sute de făpturi 
asemănătoare cu cele care o capturaseră. Printre ele se aflau femei, cu o 
înfăţişare mai puţin cumplită. Văzîndu-le, în sufletul ei miji o rază de 
speranţă ce-i mai alină starea jalnică în care se afla. Dar speranţa nu dură 
mult: femeile nu-i arătară nici un pic de milă, deşi, pe de altă parte, nu-i 
făcură nici un rău. 

După ce, spre satisfacţia unanimă a locuitorilor, o controlară din cap 
pînă în picioare, o duseră într-o hrubă întunecoasă şi o lăsară să zacă acolo 
pe podeaua goală. Lîngă ea se aflau un castron de tablă plin cu apă şi un 
altul cu mîncare. 

Timp de cîteva săptămîni nu văzu decît două, trei femei, a căror menire 
era să-i aducă hrană şi apă. Treptat, fata îşi recapătă forţele... în curînd 
avea să fie vrednică de a fi oferită drept jertfă Zeului în Flăcări. Din fericire 
pentru ea, nu ştia ce soartă o aşteaptă. 

Pe cînd Tarzan din neamul maimuţelor păşea abătut prin junglă, după 
ce împlîntase în trupul leului suliţa care-i salvă pe Clayton şi pe Jane Porter 
din ghearele şi colţii lui Numa, sufletul îi fu năpădit de o durere covîrşitoare 
izvorîtă dintr-o rană proaspăt deschisă în inima lui. îi părea bine că se 
oprise la timp şi nu săvîrşise omorul acela, sub impulsul nebunesc al 
geloziei şi furiei oarbe. Pe Clayton nu-1 despărţise decît o secundă de 
moartea pornită din mîinile omului-maimuţă. în răstimpul de o clipă în care 
o recunoscu pe fată şi pe logodnicul ei şi renunţase de a trimite săgeata 
otrăvită spre inima englezului, Tarzan fu stăpînit de impulsurile sălbatice 
ale fiarei. 

Văzuse femeia pe care o dorea... femeia lui... în braţele altuia. Potrivit 
legilor necruţătoare ale junglei, pentru el nu exista decît o singură cale; 
însă, înainte de a fi prea tîrziu, sentimentele mai blînde ale cavalerismului 

său dominară flăcările patimei şi-l salvară. De 
o mie de ori mulţumi cerului că acestea 
triumfaseră înainte de a da drumul săgeţii. 

Se gîndea acum să se întoarcă în mijlocul 
tribului waziri, însă pînă şi ideea aceasta îi 
repugnă. Nu mai dorea să vadă în ochi fiinţă 
omenească. Va hoinări o vreme de unul 
singur prin junglă, pînă ce tăişul ascuţit al 
amărăciunii avea să se tocească. Ca şi fiarele, 
semenele lui, prefera să sufere în tăcere şi în 
singurătate. 

în noaptea aceea dormi din nou în 
amfiteatrul maimuţelor; cîteva zile porni la 
vînătoare de-acolo, întorcîndu-se tîrziu, 
noaptea. în după-amiaza celei de a treia zi se 
întoarse mai devreme. Tocmai se întinsese de 
cîteva minute pe iarba moale din luminiş, 



cînd departe, spre sud, auzi un zgomot cunoscut. Prin junglă trecea un 
grup de maimuţe mari... Nu se putea înşela. Ascultă încordat cîteva clipe. 
Maimuţele se îndreptau chiar înspre amfiteatru. 

Tarzan se ridică alene şi se întinse de-i trosniră toate oasele. Auzul său 
ascuţit urmărea fiecare mişcare a tribului care se apropia. Mergeau chiar în 
direcţia vîntului şi brusc le simţi mirosul, cu toate că n-avea nevoie de încă 
o dovadă spre a fi sigur că nu se înşelase. 

Pe cînd se apropiau de amfiteatru, Tarzan din neamul maimuţelor se 
ascunse în frunzişul din capătul celălalt al arenei. Aşteptă acolo să-i 
cerceteze pe noii veniţi. Şi nu aşteptă mult. Curînd, printre ramurile din 
faţa lui se ivi o faţă fioroasă, plină de păr. Ochii mici şi răi cuprinseră 
luminişul dintr-o privire, apoi dădu de ştire celor din spate. Tarzan îi 
înţelese. Iscoada le spunea celorlalţi membri ai tribului că luminişul era 
pustiu şi că puteau intra fără teamă în amfiteatru. 

Primul care păşi uşor pe covorul moale de iarbă fu iscoada, apoi, una 
cîte una, veniră aproape o sută de antropoide. Erau adulţi şi cîţiva tineri. 
Sugacii se ţineau agăţaţi de gîturile păroase ale mamelor. 

Tarzan recunoscu mulţi membri ai tribului. Era tribul în mijlocul căruia 
crescuse de mic copil. Multe dintre maimuţe, acum mari, copilăriseră cu el. 
Zburdase şi se jucase cu ele chiar prin această junglă. Se întreba dacă îl vor 
recunoaşte... memoria maimuţelor e scurtă şi doi ani de zile puteau să 
însemne pentru ele o eternitate. 

Din cele ce discutau trase concluzia că veniseră acolo să-şi aleagă un 
nou rege... fosta căpetenie căzuse de la o mare înălţime, craca rupîndu-se 
sub el şi murise înainte de vreme. 

Tarzan se trase la capătul unei crengi care se întindea departe de 

trunchi: era acum în văzul lor; ochii ageri ai 
unei femele îl descoperiră imediat. Cu un 
lătrat gutural atrase atenţia celorlalţi. Mai 
mulţi masculi se ridicară să-l vadă mai bine 
pe nepoftit. Cu colţii rînjiţi şi cu părul zbîrlit 
la ceafă, înaintară prevăzători spre el, 
scoţînd din gîtlej mîrîituri ameninţătoare. 

— Karnath, eu sînt, Tarzan din neamul 
maimuţelor — spuse omul-maimuţă în 

limba tribului. Ti-aduci aminte de mine? 
Cînd eram mici, îl necăjeam împreună pe 
Numa, aruncînd în el cu beţe şi cu nuci, din 
copaci, unde eram în siguranţă. 

Fiara căreia i se adresase se opri şi se 
uită la el, ca şi cum ar fi priceput pe 
jumătate; faţa lui sălbatică exprima o 
nemaipomenită uimire. 

— Şi tu, Magor — continuă Tarzan, 

adresîndu-se altuia — nu-ţi mai aminteşti de fostul tău rege... cel care a 


ucis pe puternicul Kerchak? Priveşte-mă! Nu sînt eu acelaşi Tarzan... 


puternicul vînător... luptătorul nebiruit... pe care toţi îl cunoaşteţi de mai 
multe anotimpuri? 

Maimuţele se îngrămădiră spre el cu toatele; erau mai mult curioase 
decît ameninţătoare. Mormăiră între ele ceva. 

— Ce vrei de la noi? întrebă Karnath. 

— Numai pace — răspunse omul-maimuţă. Maimuţele se sfătuiră din 




nou. In cele din urmă, Karnath vorbi iarăşi. 

— Vino în pace, atunci, Tarzan din neamul maimuţelor 


n spuse. 






Şi astfel, Tarzan din neamul maimuţelor coborî lin pe iarbă, în mijlocul 
hoardei sălbatice şi oribile: îşi încheiase ciclul evoluţiei. Se întorsese la ai lui 
să fie din nou brută printre brute. 

Nu schimbară saluturi, aşa cum s-ar fi întîmplat între oameni după o 
despărţire de doi ani. Maimuţele, în cea mai mare parte, îşi văzură de 
treburile lor, întrerupte de venirea omului-maimuţă şi nu-i mai dădură nici 
o atenţie. Parcă n-ar fi plecat niciodată din trib. 

Doi masculi mai tineri, care nu erau îndeajuns de mari să şi-l 
reamintească, se repeziră în patru labe spre el, ca să-l intimideze; unul 
chiar îşi arătă colţii şi mîrîi ameninţător... voia să-l pună la punct pe Tarzan 
de la început. Dacă omul-maimuţă s-ar fi retras mîrîind doar, probabil că 
masculul ar fi fost satisfăcut, însă după aceea Tarzan ar fi trebuit să se 
mulţumească să ocupe un loc în urma celui care-1 înfruntase. 

Tarzan din neamul maimuţelor nu se retrase. Dimpotrivă, îşi încorda 
muşchii imenşi şi-i trase tînărului mascul o palmă atît de năpraznică peste 

urechi, încît acesta se duse 
de-a berbeleacul prin iarbă. 
Maimuţa se ridică şi, cit ai 
clipi, se năpusti iar la el; de 
data aceasta se sfîşiară cu 
ghearele şi cu colţii... cel puţin 
asta fusese intenţia 

masculului. Dar 


nici 


nu 




atinseră bine pămîntul, 
mîrîind şi lovindu-se, că 
degetele omului-maimuţă îl şi 
înşfăcară de gît pe potrivnic. 

Brusc, tînărul mascul renunţă 
să mai lupte şi rămase 
nemişcat. Atunci Tarzan slăbi 
strînsoarea şi se ridică... nu 

voia să-l omoare, voia doar să-i dea o lecţie şi să le arate celorlalţi că Tarzan 
din neamul maimuţelor era încă puternic şi stăpîn. 

îşi atinsese scopul... masculii mai tineri se fereau acum din calea lui, 
aşa cum făceau maimuţele mai tinere cînd prin preajmă se aflau cea mari; 
masculii în vîrstă nici nu încercară să-i conteste prerogativele. Mai multe 
zile în şir mamele îl priviră cu neîncredere, iar cînd Tarzan se apropia prea 
tare de ele, se năpusteau spre el, scoţînd nişte ţipete înspăimîntătoare. 
Tarzan se ferea discret din calea lor, fiindcă printre maimuţe e un obicei: 
numai masculii nebuni atacă o femelă-mamă. După un timp se obişnuiră şi 
ele cu noul venit. 

Vînau împreună cu el, ca în zilele de demult. Cînd antropoidele îşi 
dădură seama că Tarzan judeca mai bine ca ele şi le ducea în locurile cu 
hrana cea mai gustoasă, iar frînghia lui necruţătoare prindea în cursă 
numai vînat gustos — aşa cum nu mîncaseră niciodată — ajunseră să-l 



privească din nou ca în trecut cînd fusese regele lor. 

Astfel că, înainte ca el să părăsească amfiteatrul pentru a-şi relua 
peregrinările prin junglă, maimuţele îl realeseră pentru a doua oară 
conducătorul lor. 

Omul-maimută se simţea foarte mulţumit cu noua situaţie: Nu era 

•) •) •> •) 

fericit... nici nu putea să fie... însă, cel puţin, se afla departe de tot ceea ce 
putea să-i reamintească nenorocirile din trecut. Renunţase de mult la orice 
intenţie de a se întoarce printre oameni, iar acum se hotărî să nu-i mai 
vadă nici pe prietenii săi din tribul waziri. Renegase omenirea pentru 
totdeauna. începuse viaţa ca maimuţă, ca maimuţă avea să moară. 

Nu putea să uite totuşi că femeia pe care o iubea se află nu departe de 
ţinuturile tribului său; de asemenea, îl obseda teama că fata ar putea fi în 
primejdie. Că nu era bine apărată, îşi putuse da seama în clipa aceea 

scurtă, cînd Clayton se dovedise incapabil să înfrunte leul. Cu cit se gîndea 
mai des la ea, cu atît îl mustra mai tare conştiinţa. Regreta nespus că 
egoismul şi gelozia lui îl împiedicaseră să-i ofere Janei Porter o situaţie 
sigură. Pe măsură ce zilele treceau, gîndul acesta II chinuia tot mai rău şi 
era aproape pe punctul de a se reîntoarce la ţărm ca să-i apere pe Jane 
Porter şi pe Clayton, cînd la ureche îi ajunseră nişte lucruri care-i 
schimbară toate planurile şi-l făcură să pornească nebuneşte spre răsărit, 
fără să-i pese de pericole sau moarte. 

înainte ca Tarzan să-şi regăsească tribul, un oarecare mascul tînăr, 
nefîind în stare să-şi ia o soaţă din propriul său trib, se dusese, potrivit 
obiceiului, departe, prin jungla sălbatică, întocmai ca un cavaler rătăcitor 
pornit să cucerească inima unei preafrumoase doamne din triburile 
învecinate. 

Tocmai se reîntorsese cu mireasa şi-şi povestea grăbit aventurile, ca să 
nu le uite. Printre alte lucruri, relata cum văzuse un trib de maimuţe care 
arătau grozav de ciudat. 

— Toţi erau masculi cu feţe păroase în afară de una şi aceea era una cu 
pielea mai deschisă decît acest necunoscut — spuse el, arătînd cu degetul 
spre Tarzan. 

Omul-maimuţă deveni brusc foarte atent. îi puse la repezeală o 
sumedenie de întrebări, atît cît putea să-i răspundă antropoida cu mintea 
înceată. 

— Masculii erau scunzi şi aveau picioare strîmbe? 

— Chiar aşa. 

— Purtau piei de Numa şi Sheeta în jurul coapselor şi aveau ciomege şi 
suliţe? 


— Da, da... 

— Şi pe braţe şi picioare aveau multe inele galbene? 

— Da, da... 

— Şi ea... era micuţă şi subţire şi foarte albă? 

— Da. 

— Părea să facă parte din trib sau era captivă? 

— O tîrau cu ei... uneori de un braţ... alteori de părul lung care-i 
creştea din cap şi tot timpul o loveau şi o băteau. Oho, dar erau tare 
caraghioşi! 

— Dumnezeule! murmură Tarzan. Unde se aflau cînd i-ai văzut şi 
încotro se duceau? mai întrebă omul-maimută. 


— Erau lîngă a doua apă de aici — şi tînărul mascul arătă spre sud. 
Cînd au trecut pe lîngă mine, se duceau spre soare-răsare, în susul apei. 

— Cînd s-a întîmplat asta? 

— Acum o jumătate de lună. 

Fără să mai spună vreun cuvînt, omul-maimuţă se avîntă în copaci şi 
zbură ca un duh dezlănţuit spre răsărit, în direcţia cetăţii uitate a Oparului. 

24. CUM A AJUNS TARZAN DIN NOU LA OPAR 


C înd Clayton se reîntoarse la adăpost şi văzu că Jane Porter lipsea, 
înnebuni de-a binelea de spaimă şi durere. îl găsi pe domnul 
Thuran destul de înzdrăvenit; frigurile îl lăsaseră la fel de repede, 
precum îl apucaseră. Slab şi extenuat, el mai zăcea încă pe patul de ierburi 
din interiorul adăpostului. Cînd Clayton îl întrebă despre Jane, Thuran 
păru surprins să afle că fata dispăruse. 

— N-am auzit nimic neobişnuit — spuse. Mai tot timpul am zăcut lipsit 
de cunoştinţă. 

Dacă Thuran n-ar fi fost atît de sleit de puteri, Clayton l-ar fi suspectat 
că ştie unde se află fata; îşi dădu însă seama că nenorocitul nici măcar nu 
putea coborî din adăpost fără a i se da o mină de ajutor. Deci, în această 
stare fizică, n-avusese cum să-i facă rău fetei şi nici n-ar fi fost în stare să 
se urce înapoi în culcuş. 

Pînă la căderea întunericului, englezul căută prin apropiere, doar-doar 
o găsi vreo urmă de-a fetei sau a răpitorului. Deşi urmele lăsate de cei 
cincizeci de monştri, greoi cum erau, ar fi fost la fel de vizibile pentru 
oricare dintre locuitorii junglei ca şi o stradă pentru un englez, Clayton 
trecu de nenumărate ori pe lingă ele fără să observe dovada negrăit de 
limpede că mai mulţi oameni trecuseră pe-acolo doar cu cîteva ceasuri 
înainte. 

în timp ce căuta, Clayton striga necontenit numele fetei, însă singurul 
rezultat fu că-1 atrase pe Numa, leul. Din fericire observă la vreme silueta 
fiarei, care-şi croia drum ca o umbră spre el şi apucă să se caţere intr-un 
copac, înainte ca leul să ajungă destul de aproape şi să-l înhaţe. 
Întîmplarea îi întrerupse căutările pentru tot restul după-amiezii, fiindcă 
leul dădu tîrcoale pe sub el, pînă la sosirea nopţii. 

Chiar şi după ce fiara plecă, Clayton nu îndrăzni să coboare în bezna 
cumplită de sub el şi petrecu o noapte teribilă şi îngrozitoare în copac. A 
doua zi se reîntoarse pe plajă fără nici o speranţă de a o salva pe Jane 
Porter. 

în cursul săptămînii următoare, domnul Thuran îşi redobîndi rapid 
puterile, stînd toată ziua în pat, în adăpost, în timp ce Clayton se ducea să 
vîneze pentru amîndoi. Cei doi nu-şi vorbeau decît cînd era absolută nevoie. 
Clayton ocupa acum partea din adăpost care fusese rezervată Janei Porter 
şi-l vedea pe Thuran numai cînd îi ducea hrană sau apă sau îi făcea vreun 
alt serviciu din omenie. 

Cînd Thuran fu din nou în stare să coboare şi să caute hrană, Clayton 
se îmbolnăvi de friguri. Multe zile zăcu la pat, zvîrcolindu-se în delir şi 
suferinţă, însă tovarăşul său nu veni nici măcar o dată lingă el. Englezul nu 





simţea nevoia să mănînce, însă setea tot mai arzătoare ajunsese o 
adevărată tortură. O dată pe zi, între accesele de delir, aşa slăbit cum era, 
izbutea să se tîrască la rîuleţ să-şi umple cutia de conserve pe care o găsi în 
barca de salvare. 

Cuprins de o plăcere diabolică, Thuran îl urmărea cum se chinuie: 
părea să se bucure de suferinţa bărbatului care, în ciuda dispreţului ce-1 
nutrea pentru el, îl îngrijise cît putuse mai bine cîtă vreme zăcuse de 
aceeaşi boală. 

în cele din urmă, Clayton slăbi atît de mult, încît nu mai fu în stare să 
coboare din adăpost. Suferi o zi întreagă de sete fără să-i ceară lui Thuran 
apă, totuşi, nu după mult timp, nemaiputînd îndura chinul, îl rugă să-i 
aducă apă. 

Thuran veni în pragul încăperii lui Clayton, cu un vas cu apă în mînă. 
Chipul îi era schimonosit de un rînjet dezgustător. 

— Apă!... zise el. însă mai întîi să-ţi amintesc că m-ai defăimat în faţa 
fetei... că ai ţinut-o numai pentru tine... n-ai vrut deloc s-o împărţi cu 
mine... 

Clayton îl întrerupse: 

— Taci! Taci odată! Eşti oare atît de ticălos, încît să ponegreşti o 
sărmană femeie care poate e moartă?! Dumnezeule! Am fost nebun să te las 
să trăieşti... nu meriţi să trăieşti nici măcar în ţinutul ăsta păcătos. 

— Poftim, uite cîtă apă îţi dau — spuse Thuran. Asta-i tot ce-ţi dau... 

Zicînd acestea, duse vasul la gură şi bău, iar ce rămase aruncă pe jos, 
apoi plecă, lăsîndu-1 singur pe bolnav. 

Clayton se răsuci şi, îngropîndu-şi faţa în palme, renunţă la luptă. 

A doua zi Thuran se hotărî să plece spre nord, de-a lungul coastei, fiind 
convins că, în cele din urmă, va întîlni oameni... cel puţin acolo nu putea fi 
mai rău decît aici şi, mai mult decît orice, delirul englezului îl călca pe 
nervi. 

Fură suliţa lui Clayton şi porni la drum. înainte de a pleca ar fi vrut să- 
1 omoare pe bolnav, gîndindu-se că, de fapt, îi făcea un serviciu. 

în aceeaşi zi ajunse la o cabană de pe ţărm şi cînd descoperi această 
dovadă a civilizaţiei, inima i se umplu de bucurie şi speranţă: se gîndea că 
este doar un post înaintat al unei aşezări omeneşti. Dacă ar fi ştiut cui 
aparţine şi că proprietarul se află doar la cîţiva kilometri în interiorul 
junglei, Nikolas Rokoff ar fi fugit din acel loc mîncînd pămîntul. Cum însă 
n-avea de unde să bănuie, rămase cîteva zile să se bucure de siguranţa şi 
confortul cabanei; apoi îşi continuă călătoria spre nord. 

în tabăra lordului Tennington, oamenii se pregăteau să construiască 
locuinţe mai trainice, urmînd ca după aceea să trimită spre nord o expediţie 
alcătuită din cîţiva bărbaţi spre a căuta ajutor. 

Pe măsură ce zilele treceau, speranţa că Jane Porter, Clayton şi domnul 
Thuran fuseseră salvaţi începu să se spulbere. Nimeni nu-i mai amintea 





profesorului Porter de acest lucru, iar el era atît de cufundat în cercetările 
sale ştiinţifice, incit nu-şi dădea seama de scurgerea timpului. Din cînd în 
cînd spunea că în cîteva zile vor vedea cu siguranţă un vas care va arunca 
ancora în largul mării şi că vor fi din nou împreună şi fericiţi. Uneori vorbea 
de un tren şi se întreba dacă acesta nu întîrzie din cauza furtunilor de 
zăpadă. 

— Dacă nu l-aş cunoaşte atît de bine pe bătrîn, aş fi sigur că nu e... în 
toate minţile — îi spuse Lordul Tennington domnişoarei Strong. 

— Dacă n-ar fi atît de patetic, ar fi ridicol — replică fata cu tristeţe. Eu, 
care l-am cunoscut de mică, ştiu cît de mult ţine la Jane; ceilalţi ar putea 
crede că-i este perfect indiferentă soarta ei. E aşa numai fiindcă-i un om 
lipsit de spirit practic şi nu-şi poate imagina că pe lume există şi lucruri 
rele, ca moartea, pînă ce nu i se pune în faţă o dovadă zdrobitoare. 

— Nici nu bănuieşti ce era să facă ieri — continuă Tennington. Mă 
întorceam singur de la vînătoare, cînd l-am întîlnit mergînd grăbit pe poteca 
ce duce spre tabără. Mergea cu mîinile împreunate sub cozile redingotei şi 
cu jobenul îndesat bine pe cap; cu ochii în pămînt, se grăbea, probabil, spre 
o moarte sigură dacă nu se-ntîmpla să-l întîlnesc eu. „Ei, unde te duci, 
profesore?" l-am întrebat. „Mă duc pînă-n oraş, Lord Tennington, îmi 
răspunse pe un ton foarte serios, să mă plîng dirigintelui poştei că serviciul 
de mesagerii nu merge cum trebuie pe aici. Domnule, de săptămîni de zile 
nu am primit nici o scrisoare. Trebuie să fi sosit ceva scrisori de la Jane. 
Situaţia aceasta trebuie adusă la cunoştinţa Washingtonului imediat". Şi vă 
rog să mă credeţi, domnişoară Strong, că am fost nevoit să insist al dracului 
de mult ca să-l conving pe bătrîn că pe aici nu e nici un oficiu poştal, ca să 
nu mai vorbim de oraş şi că nici măcar nu sîntem pe acelaşi continent cu 
Washingtonul şi nici în aceeaşi emisferă. Cînd a înţeles lucrul acesta, a 
început să se îngrijoreze de soarta fiicei sale... cred că şi-a dat seama 
pentru prima oară în ce situaţie ne aflăm, precum şi de faptul că 
domnişoara Porter s-ar putea să nu fi fost salvată. 

— Mi-e groază să mă gîndesc la asta — spuse fata. Şi totuşi nu pot să- 
mi imaginez că s-ar fi putut întîmpla altceva cu ei... 

— Să sperăm totuşi că e bine — răspunse Tennington. Chiar dumneata 
ne-ai dat un exemplu splendid de curaj, fiindcă, într-un fel, pierderea pe 
care ai suferit-o dumneata a fost nespus de grea. 

— Da — răspunse fata. Dacă Jane Porter ar fi fost sora mea, n-aş fi 
iubit-o mai mult. 

Tennington abia îşi reţinu un strigăt de uimire. Nu răspunsul acesta îl 
aşteptase. După naufragiul Lady-ei Alice, vorbise de multe ori cu această 
fată frumoasă din Maryland şi-n sinea lui îşi zicea că o îndrăgise mai mult 
decît era nevoie pentru a-şi păstra cugetul liniştit, deoarece mereu îşi 
aducea aminte de confidenţa pe care i-o făcuse domnul Thuran, potrivit 
căreia el şi domnişoara Strong erau logodiţi. Se întreba dacă, la urma 







urmei, Thuran îi spusese adevărul. Mai ales că purtarea fetei nu dovedea 
mai mult decît o prietenie obişnuită faţă de domnul Thuran. 

— Şi-atunci... dacă s-au pierdut de tot, dispariţia domnului Thuran ar 
fi o nenorocire foarte mare... — îndrăzni el. 

Fata îl privi atentă. 

— Domnul Thuran era un bun, un foarte bun prieten. Mi-era foarte 
simpatic, deşi îl cunoşteam doar de puţină vreme. 

— Cum, nu erai logodită cu el? izbucni Tennington. 

— Dumnezeule, nu! strigă fata. Nu mă interesează deloc în sensul 
acesta. 

Grozav ar fi vrut Lordul Tennington să-i spună Hazelei Strong ceva; 
ceva ce de mult voia să-i spună... însă vorbele îi rămaseră în gît. începu cu 
stîngăcie de cîteva ori, îşi drese glasul, se înroşi la faţă ca un rac şi, în cele 
din urmă, sfîrşi prin a spune că speră ca toate colibele să fie gata înainte de 
sosirea anotimpului ploios. Dar, fără să-şi dea seama, îi transmise fetei 
mesajul şi acest lucru o făcu fericită... mai fericită decît fusese vreodată în 
toată viata ei. 

în acea clipă conversaţia lor fu întreruptă de apariţia unei siluete care 
tocmai ieşea din junglă şi care arăta teribil. Tennington şi fata o văzură în 
acelaşi timp. Englezul puse mina pe revolver, însă cînd făptura bărboasă, 
pe jumătate goală îl strigă pe nume şi se îndreptă spre ei alergînd, lordul 
lăsă arma şi porni în întîmpinarea necunoscutului. 

Nimeni n-ar fi putut recunoaşte în omul acela murdar şi sleit, îmbrăcat 
cu un veşmînt de piei, pe elegantul domn Thuran, aşa cum fusese văzut 
ultima oară la bordul iahtului Lady Alice. înainte ca ceilalţi membri ai micii 
comunităţi să fie înştiinţaţi de sosirea lui, Tennington şi domnişoara Strong 
îl întrebară de soarta celorlalţi. 

— Au murit cu toţii — răspunse Thuran. Cei trei marinari au murit 
înainte de a ajunge la ţărm. Domnişoara Porter a fost răpită şi dusă în 
junglă de vreun animal sălbatic în timp ce eu deliram, scuturat de friguri. 
Clayton a murit din cauza frigurilor acum cîteva zile. Şi cînd te gîndeşti că- 
n tot acest timp am fost la o depărtare de cîţiva kilometri de voi... nici 
măcar o zi de mers. E teribil! 

Jane Porter nu mai ştia de cît timp zăcea în grota întunecoasă de sub 
templul din vechea cetate a Oparului. Cîtva timp delira din cauza febrei. 
După ce febra scăzu, începu să-şi recapete treptat puterile. în fiecare zi 
femeia care-i aducea mîncare îi făcea semn să se ridice, însă zile în şir fata 
abia a putut să-şi mişte capul, ca să arate cît era de slăbită. 

în cele din urmă izbuti să se ridice în picioare şi să facă vreo cîţiva paşi, 
sprijinindu-se cu o mînă de zid. Răpitorii o urmăreau cu un interes 
crescînd. Se apropia ziua jertfirii şi victima îşi dobîndea puterile. 

Veni şi ziua sorocită. O tînără femeie, pe care Jane Porter nu o mai 
văzuse pînă atunci, coborî în temniţa ei, însoţită de alte cîteva. Aici avu loc 

un fel de ceremonie. Fata era încredinţată că ceremonia e de natură 
religioasă şi, în străfundul inimii, se bucura că nimerise în mijlocul unui 
popor care trăia sub influenţele binefăcătoare ale religiei, însemna deci că o 
vor trata omeneşte: era pe deplin convinsă de acest lucru. 

Astfel că, în ziua cînd o scoaseră din temniţă şi o conduseră de-a lungul 
coridoarelor lungi şi întunecoase, apoi în susul scării cu trepte de granit, 
spre o curte inundată în lumină, Jane merse de bunăvoie, ba chiar 
bucuroasă. Nu se găsea oare printre supuşii divinităţii? Desigur, poate că 
interpretarea fiinţei supreme se deosebea de a ei, însă faptul că aveau un 
zeu era o dovadă suficientă că aceşti oameni sînt cucernici şi buni. 

Cînd văzu însă altarul de piatră din centrul curţii şi petele cafenii de pe 
el şi de pe pardoseala de piatră, o 
cuprinse îndoiala şi începu să se 
frămînte. Iar cînd se aplecară să-i 
lege gleznele şi încheieturile 
mîinilor, îndoielile ei se 
transformară în groază. O clipă mai 
tîrziu, pe cînd o ridicau şi o aşezau 
pe altar, speranţa o părăsi cu totul 
şi fata începu să tremure de frică. 

în timpul dansului grotesc, 
inima îi îngheţă de groază; nu mai 
fu nevoie să vadă lama subţire din 
mina marii preotese ridicîndu-se 
încet deasupra, ca să ştie ce soartă 
o aştepta. Cînd mîna începu să 
coboare, Jane Porter închise ochii 
şi înălţă în tăcere o rugăciune spre 
cer, unde avea să urce atît de 
curînd... apoi nervii încordaţi o 
părăsiră şi leşină. 

Tarzan alergă zi şi noapte prin 
pădurea virgină spre cetatea în 
ruine, unde era sigur că se afla femeia iubită, captivă sau moartă. Intr-o zi 
şi o noapte străbătu aceeaşi distanţă pe care cei cincizeci de monştri o 
parcurseseră aproape într-o săptămînă: Tarzan din neamul maimuţelor se 
deplasa cu mult deasupra obstacolelor care îngreuiază înaintarea pe 
pămînt. 

Spusele tînărului mascul îl încredinţaseră că fata captivă era Jane 
Porter, fiindcă în junglă nu mai era o altă „ea" mică şi albă. Iar „monştrii" 
din descrierea succintă a maimuţei nu erau decît parodiile groteşti ale 
locuitorilor din cetatea năruită a Oparului. Cît despre soarta fetei şi-o putea 
imagina de parcă ar fi fost martor ocular. Un singur lucru nu ştia: cînd 

aveau s-o aşeze pe altarul de sacrificiu, însă era convins că trupul ei, drag 
şi gingaş trebuia să ajungă acolo fără doar şi poate. 

în sfîrşit, omul-maimuţă ajunse la brîul de stînci care închidea valea 
dezolantă; sub el se aflau ruinele cumplite şi înfricoşătoare ale cetăţii 
hidoase Opar. Porni să străbată cu pas grăbit terenul ars, prăfuit şi 
bolovănos, îndreptîndu-se spre ţinta dorinţelor sale. 

Se întreba dacă va ajunge la vreme ca s-o salveze. Spera împotriva 
speranţei. Cel puţin se putea răzbuna şi, în mînia lui, era încredinţat că ar 
fi fost în stare să nimicească întreaga populaţie a acelei cetăţi blestemate. 
Era aproape miezul zilei cînd ajunse la blocul de granit în vîrful căruia se 
sfîrşea pasajul secret ce ducea spre galeriile subterane ale cetăţii. Escaladă 
ca o pisică pantele abrupte ale granitului Kopje. Peste o clipă alerga prin 
întunericul tunelului lung şi drept ce ducea la grota comorii. îl străbătu, 
apoi îşi contiguă goana pînă ce ajunse la 
galeria ce se sfîrşea în închisoarea cu 
zidul fals. 

Cînd se opri o clipă la marginea 
puţului, prin deschizătura de deasupra se 
auzi un zgomot slab. Auzul său ager îl 
prinse şi-l desluşi: era dansul morţii care 
însoţea incantaţia ritmică a marii preotese 
şi care preceda sacrificiul. Putea chiar să 
recunoască vocea femeii. Era oare cu 
putinţă ca ceremonia să fî atins chiar 
momentul pe care se grăbise atît de mult 
să-l împiedice? îl năpădi un val de furie. 

Cum, după toată truda, ajunsese prea 
tîrziu? Ca un cerb hăituit, sări peste 
prăpastie şi-şi continuă drumul dincolo 
de abis. Trecu prin zidul fals, gata să 
dărîme orice i-ar fî stat în cale... muşchii 



uriaşi forţară deschiderea, apoi se aruncă cu capul şi umerii prin mica 


deschizătură, năruind restul peretelui şi împrăştiindu-1 pe pardoseala 
temniţei cu un zgomot infernal. 

Dintr-un singur salt ajunse la capătul celălalt al încăperii şi se năpusti 
în uşa veche. Insă uşa nu cedă. Barele solide de pe partea cealaltă rezistară 
chiar şi forţei sale. Nu-i trebui decît o clipă ca să-şi dea seama de 
inutilitatea străduinţelor lui de a birui această barieră de netrecut. Mai 
exista un singur drum, care ducea înapoi prin tunelele lungi spre blocul de 
granit, la un kilometru dincolo de zidurile oraşului, apoi prin cîmpie, aşa 
cum pătrunsese prima data în cetate, însoţit de wazirii săi. 

îşi dădu seama că, alegînd cealaltă cale, va ajunge prea tîrziu ca s-o 
mai salveze pe fată, dacă, într-adevăr, aceasta se află pe altarul de 

sacrificiu. Se părea că nu mai există altă posibilitate, aşa că alergă înapoi în 
coridorul de dincolo de peretele năruit. La puţul vertical auzi din nou vocea 
monotonă a marii preotese şi, uitîndu-se în sus, văzu o deschizătură aflată 
la vreo şapte metri deasupra. Părea atît de aproape, incit fu tentat să sară, 
în încercarea nebunească de a ajunge în curtea interioară de dincolo. 

De-ar fi putut măcar să agate capătul funiei de vreo protuberantă a 
deschizăturii! într-o fracţiune de secundă îi fulgeră prin minte o idee. Va 
încerca! Întorcîndu-se la zidul năruit, apucă una din lespezile mari şi grele, 
legă capătul funiei de bucata de granit şi se întoarse la puţ, unde încolăci 
restul funiei pe podea; apoi ridică lespedea cu amîndouă mîinile şi, luîndu- 
şi avînt, aruncă greutatea în sus. Lespedea depăşi marginea deschizăturii şi 
se rostogoli afară, în curte. 

Tarzan trase cu putere de capătul liber al funiei pînă ce simţi că piatra 
se priponi de marginea de sus a puţului. Se atîrnă de funie, suspendat 
deasupra abisului. în clipa în care întreaga lui greutate solicită frînghia, 
simţi cum aceasta alunecă de sus. Văzu cu groază cum se lasă centimetru 
cu centimetru. Lespedea era trasă spre buza care înconjura partea de sus a 
puţului. Se va opri oare în marginea puţului, sau greutatea lui avea să 
tragă piatra în interior, peste el, ca apoi să se prăbuşească împreună în 
adîncurile misterioase? 

2 5. PRIN PĂDUREA VIRGINA 



rmară clipe de groază, trăite în încordare de Tarzan, care simţea 
cum alunecă funia de care era 
atîrnat. Auzea pînă şi cum se 
freacă lespedea de piatră de zidăria de 
deasupra. Apoi, pe neaşteptate, funia se 
opri... piatra se priponise chiar de marginea 
puţului. Cu mare grijă, omul-maimuţă se 
caţără pe perete. După o clipă îşi strecura 
capul prin deschizătură. 

Locuitorii Oparului asistau la 
ceremonia de sacrificiu. Acum Tarzan 
auzea desluşit vocea preotesei La, în curtea 
alăturată. Dansul încetase. Se apropia deci 
clipa cînd cuţitul avea să coboare spre 
inima fetei. Obsedat de aceste gînduri, 

Tarzan alergă nebuneşte spre locul de unde 
răsuna glasul marii preotese. 

Norocul îl călăuzi chiar la poarta 
încăperii mari, fără tavan. între el şi altar 

se afla şirul lung de preoţi şi preotese, aşteptînd cu cupele de aur scurgerea 
sîngelui cald din trupul victimei. 

Mina lui La cobora încet spre pieptul trupului firav şi nemişcat ce zăcea 
întins pe lespedea aspră. Cînd recunoscu chipul iubitei, Tarzan scoase un 
oftat, care era mai degrabă un suspin violent. Apoi cicatricea de pe frunte se 
transformă într-o dungă purpurie; o ceaţă roşie plutea în faţa ochilor săi şi, 
cu strigătul cumplit al gorilei înfuriate, sări ca un leu uriaş în mijlocul 
preoţilor. 

înşfacă o gheoagă de la un preot şi, ca un adevărat demon, începu să-i 
culce la pămînt, năpustindu- 
se în acelaşi timp spre altar. > 

Mîna preotesei La se oprise la 
primul zgomot. Cînd văzu 
cine-i autorul masacrului, 
încremeni. Nu izbutise de fel 
să-şi explice dispariţia 
misterioasă a omului alb din 
temnita în care-1 ferecase. 

Voise ca Tarzan să nu mai 
părăsească niciodată Oparul, J 
fiindcă privise trupul gigant 
şi braţele imense cu ochi de 
femeie şi nu de preoteasă. 

Mintea ei inteligentă 
născocise o poveste 
minunată despre o revelaţie 
minunată, transmisă de 
buzele Zeului în Flăcări 
însuşi, care-i poruncea să-l 
primească pe acest 
necunoscut alb ca pe un sol 
al său, trimis oamenilor pe 
pămînt. Explicaţia aceasta i- 
ar fi satisfăcut pe cei din 
Opar; ştia prea bine. Nu se 
îndoia cîtuşi de puţin că şi bărbatul ar fi fost mulţumit să rămînă cu ea şi 
să-i fie soţ, în loc să se întoarcă pe altarul de sacrificiu. 

Tocmai cînd se ducea să-i expună planul, el dispăruse, deşi uşa 
rămăsese aşa cum o lăsase: zăvorită cu grijă. Iar el se întorcea acum... 
picînd din senin... şi-i ucidea preoţii, de parcă ar fi fost nişte oi. O clipă uită 
de victimă şi, înainte de a fi în stare să-şi adune gîndurile, uriaşul alb se 
afla dinaintea ei, ţinînd în braţe femeia de pe altar. 

— La o parte, La! Strigă el. M-ai salvat odată şi n-am să-ţi fac nici un 

rău. Nu te împotrivi şi nu încerca să 
mă urmăreşti, altfel te voi ucide şi pe 
tine. 

Vorbindu-i, păşi pe lingă ea, 
îndreptîndu-se spre intrarea grotelor 
subterane. 

— Cine e ea? întrebă marea 
preoteasă, arătînd spre femeia lipsită 
de cunoştinţă. 

— Ea mea — răspunse Tarzan 
din neamul maimuţelor. 

O clipă, preoteasa din Opar 
rămase cu ochii holbaţi, privind ţintă 
la el; apoi în ochi i se citi o mîhnire 
adîncă, fără speranţă. Lacrimile 
începură să-i curgă şiroaie şi, cu un 
ţipăt scurt, se prăbuşi pe pardoseala 
rece. Fulgerător, o gloată de monştri 
se năpusti spre omul-maimuţă. 

Cit ai clipi, Tarzan din neamul 
maimuţelor se făcu nevăzut. Cu o săritură sprintenă pătrunse în galeriile 
subterane, iar cînd urmăritorii sosiră în încăperea pustie, rînjiră mulţumiţi, 
fiindcă ştiau că nu există nici o ieşire din galerii decît aceea pe unde 
intraseră. Dacă fugarii voiau să iasă, n-aveau cum decît tot pe-acolo, aşa că 
urmăritorilor nu le rămînea decît să-i pîndească. 

Şi astfel, Tarzan din neamul maimuţelor, purtînd-o pe Jane Porter, 
lipsită de cunoştinţă, străbătu galeriile din Opar, fără a fi urmărit. însă 
după ce mai cugetă puţin, bărbaţii din Opar îşi amintiră că tot acelaşi om 
reuşise să mai dispară odată prin galerii şi, deşi supravegheaseră intrarea, 
nu mai ieşise de acolo. Cu toate acestea năvălise peste ei din afară. Se 
hotărîră să trimită din nou cincizeci de oameni în cale, ca să-l găsească şi 
să pună mina pe acest profanator al templului lor. 

Cînd Tarzan ajunse la puţul de sub zidul năruit, se simţi atît de mîndru 
de succesul său în luptă, incit se opri să pună la loc pietrele. Se temea că 
locuitorii cetăţii vor descoperi acest pasaj uitat prin care ajungeai la grota 
comorii. Se gîndea să se reîntoarcă la Opar şi să ia şi mai multe lingouri 
decît cele îngropate în amfiteatrul maimuţelor. 

Merse mai departe de-a lungul galeriilor, dincolo de prima uşă; străbătu 
încăperea în care se afla comoara, trecu de-a doua uşă, apoi pătrunse în 
tunelul lung şi drept ce ducea la ieşirea secretă, dincolo de cetate. Jane 
Porter zăcea încă în nesimţire. 

Cînd ajunse pe culmea blocului imens de granit, se opri să mai arunce 
o privire spre cetate. Dintr-acolo văzu venind prin cîmpie o bandă de 
















monştri din Opar. O clipă stătu în cumpănă: să coboare şi să alerge spre 
stîncile din depărtare, sau să rămînă ascuns acolo pînă la căderea nopţii? 
După ce privi faţa palidă a fetei, se hotărî. Nu puteau rămîne în acel loc, 
lăsîndu-i pe duşmani să le taie calea spre libertate. După cîte ştia, cei din 
Opar ar fî putut să-l urmărească prin tunel şi, împresuraţi de duşmani din 
faţă şi din spate, însemna să fie prinşi, deoarece el nu-şi putea croi drum 
luptîndu-se cu duşmanii, atîta timp cît era împovărat cu fata. 

Coborî anevoie pe faţa bolovănoasă a blocului de granit, după ce o legă 
pe fată de umerii săi, cu funia de liane. Izbuti să pună cu bine piciorul jos 
pe pămînt înainte ca cei din Opar să ajungă la stîncă. Deoarece coborîse pe 
partea opusă cetăţii, urmăritorii 
nu văzură nimic şi nici nu visau 
că prada se află atît de aproape 
în fata lor. 

Făcînd în aşa fel ca stînca 
să fie mereu între el şi 
urmăritori, Tarzan din neamul 
maimuţelor izbuti să străbată 
aproape un kilometru înainte ca 
bărbaţii din Opar să ocolească 
blocul de granit şi să-l vadă pe 
fugar. Cu strigăte sălbatice de 
bucurie se avîntară într-o goană 
nebună, gîndindu-se, fără 
îndoială, că în scurt timp aveau 
să-l prindă pe alergătorul 
împovărat. Puneau prea puţin 
preţ pe puterile omului-maimuţă 
şi prea mult pe picioarele lor 
scurte şi strîmbe. 

Fără să gonească prea tare, 

Tarzan păstră aceeaşi distanţă 
fată de ei. Din cînd în cînd se 
uita la chipul fetei. Dacă n-ar fî 

simţit bătaia slabă a inimii ei atît de aproape de a lui, ar fî crezut că nu mai 
trăieşte, atît de palidă şi trasă la faţă era sărmana. 

în sfîrşit, ajunseră la podiş. Pe ultimul kilometru, Tarzan dădu drumul 
la pas, alergînd ca un cerb. Voia să aibă la îndemînă mai mult timp, ca să 
coboare de cealaltă parte a stîncilor înainte ca oparienii să poată ajunge în 
vîrf şi să arunce cu pietroaie după el. Cînd monştrii sosiră gîfîind pe 
creastă, Tarzan se şi afla la poale. Cu strigăte de furie şi dezamăgiţi, 
alergară de-a lungul crestei, fluturîndu-şi ciomegele şi ţopăind ca nişte 
nebuni. De data aceasta nu-1 mai urmăriră dincolo de hotarele ţinutului lor. 

E greu de spus dacă renunţau fiindcă îşi amintiră inutilitatea celeilalte 
expediţii, lungi şi istovitoare, sau fiindcă văzuseră cit de sprinten aleargă 
omul-maimuţă înaintea lor. Mai ales felul cum gonise de repede pe ultima 
porţiune îi făcuse să-şi dea seama că nu aveau sorţi de izbîndă. Cînd 
Tarzan ajunse la pădurile ce se întindeau la poalele dealurilor care 
mărgineau bariera de stînci, îşi întoarse încă o dată privirea spre Opar. 
Chiar la marginea pădurii, de unde putea urmări ce se petrece pe piscurile 
stîncoase, Tarzan îşi lăsă povara pe iarbă. Se duse la un rîuleţ din 
apropiere, aduse apă şi spălă faţa şi mîinile fetei. Cu toate acestea nu reuşi 
să o aducă în simţiri. Nespus de îngrijorat, luă fata în braţele sale puternice 
şi-şi continuă drumul spre apus. 

Tîrziu, după-amiază, Jane Porter 
începu să-şi vină în simţiri. Nu 
deschise ochii dintr-o dată... încerca 
să-şi amintească clipele trăite în 
ultimul ceas. Ah, da, îşi aminteşte: 
altarul, proteasa teribilă, cuţitul care 
cobora. Se cutremură; se gîndea că 
cuţitul îi fusese împlîntat în inimă şi 
că acum trăia delirul scurt ce 
precede moartea. 

Cînd, în sfîrşit, îşi luă inima în 
dinţi şi deschise ochii, ceea ce văzu îi 
confirmă temerile. Văzu că e purtată 
în braţe de iubitul ei mort, printr-un 
paradis de frunze. 

— Dacă asta e moartea, 
mulţumesc lui Dumnezeu că sînt 
moartă — murmură ea. 

— Vorbeşti, Jane! exclamă 
Tarzan. Ţi-ai recăpătat cunoştinţa! 

— Da, Tarzan din neamul 
maimuţelor — răspunse ea şi pentru 
prima oară după atîtea luni faţa i se lumină intr-un zîmbet împăcat şi 
fericit. 


— Slavă Domnului! strigă omul-maimuţă, coborînd într-o poieniţă cu 
iarbă, lingă un rîu. La urma urmei, am ajuns la timp. 

— La timp? Ce vrei să spui? întrebă ea. 

— La timp ca să te salvez de la moarte, scumpa mea — îi explică el. 
Nu-ţi mai aminteşti? 

— Să mă salvezi de la moarte? întrebă fata, uimită. Nu sîntem morţi 
amîndoi, dragul meu Tarzan? 

între timp o aşezase pe iarbă, cu spatele sprijinit de trunchiul unui 

copac uriaş. Tînărul se dădu cîţiva paşi înapoi ca s-o poată privi mai bine. 

— Morţi?! repetă el, apoi rîse. Nu eşti moartă, Jane şi dacă te-ai 
întoarce în cetatea Opar şi i-ai întreba pe locuitorii de acolo, îţi vor spune şi 
ei că nu sînt mort. Nu, scumpa mea, sîntem amîndoi foarte vii! 

— Dar Hazel şi domnul Thuran mi-au spus că ai căzut în ocean la 
multe leghe departe de ţărm — stărui ea, încercînd parcă să-l convingă că 
trebuia să fie neapărat mort. Mi-au spus că nu există nici o îndoială în 
această privinţă. Ai căzut peste bord şi n-aveai nici o şansă să fii salvat sau 
să supravieţuieşti... 

— Cum pot să te conving că nu sînt o nălucă? o întrebă el, rîzînd. într- 
adevăr, eu sînt acela căruia nepreţuitul domn Thuran i-a făcut vînt peste 
bord, însă nu m-am înecat... am să-ţi povestesc totul... mai tîrziu... şi iată- 
mă semănînd foarte mult cu sălbaticul pe care l-ai cunoscut prima dată, 
Jane Porter. 

Fata se ridică încet şi veni spre el. 

— Nu pot crede — murmură ea. Nu poate fl adevărat că mai există atîta 
fericire după toate clipele îngrozitoare care au trecut de cînd s-a scufundat 
Lady Alice. Se apropie şi mai mult şi puse o mină moale şi tremurîndă, pe 
braţul său. Visez... După o clipă mă voi trezi şi voi vedea acel cuţit groaznic 
coborînd spre inima mea. Sărută-mă, dragule, încă o dată înainte ca visul 
să se risipească pentru totdeauna. 

Tarzan din neamul maimuţelor nu aşteptă să i se spună de două ori. 
Cuprinse în braţele sale puternice fiinţa mult iubită şi o sărută nu o dată, ci 
de sute de ori, aproape înăbuşind-o. Totuşi cînd isprăvi, fata îi încolăci gîtul 
cu braţele şi-l trase încă o dată spre ea. 

— Trăiesc şi exist cu adevărat, sau sînt doar o stafie? întrebă el. 

— Dacă nu eşti viu, dragul meu... — răspunse ea — mă rog lui 
Dumnezeu să pot muri aşa înainte de a mă trezi la realitatea cumplită pe 
care am trăit-o în ultimele clipe din viaţa mea. 

Tăcu o bucată de vreme şi se priviră în ochi, ca şi cum ar fl vrut să se 
convingă că trăiesc într-adevăr clipe de fericire minunată. Trecutul, cu toate 
dezamăgirile şi ororile lui, fu uitat... viitorul nu-i interesa, însă prezentul... 
prezentul era cu desăvîrşire al lor, nimeni nu-1 putea lua. Fata rupse prima 
tăcerea. 

— Unde ne ducem, dragule? îl întrebă. Ce facem? 

— Unde ai vrea să mergi? O întrebă. Ce ţi-ar plăcea să faci? 

— Să merg acolo unde mergi tu şi să fac ceea ce crezi tu că e bine — îi 
răspunse. 

— Dar Clayton? întrebă el; uitase că mai existau şi alţii pe pămînt. Am 
uitat de soţul tău... 

— Nu m-am măritat, Tarzan! strigă ea. Nici măcar nu mai sînt logodită. 
Cu o zi înainte ca monştrii din Opar să mă răpească i-am dezvăluit lui 
Clayton dragostea mea pentru tine şi a înţeles că nu voi mai putea să-mi ţin 














făgăduiala pe care i-am făcut-o. Asta s-a întîmplat îndată după ce am fost 
salvaţi în mod miraculos din ghearele unui leu ce ne atacase. Se opri şi se 
uită la el; în ochi îi stăruia o întrebare. Tarzan din neamul maimuţelor — 
izbucni ea deodată — tu ne-ai salvat? Nu se poate să fi fost altcineva. 

Tarzan lăsă privirea în pămînt, ruşinat. 

— Cum de-ai putut să pleci şi să mă laşi acolo? îl mustră ea. 

— Nu mai continua, Jane... — o rugă el. Te rog, nu! N-ai de unde să ştii 
cit am suferit din pricina acestei cruzimi, sau cit am suferit după aceea, 
mai întîi cuprins de gelozie, apoi de ciudă împotriva soartei pe care n-o 
meritam. M-am întors la maimuţele mele, Jane şi am jurat să nu mai văd 
niciodată vreo fiinţă omenească. 

îi povesti apoi ce făcuse de cînd se reîntorsese în junglă... cum se 
transformase, dintr-un parizian civilizat, intr-un războinic sălbatic waziri şi, 
din războinic, în bruta care fusese la început. 

Jane îi puse o mulţime de întrebări şi, în cele din urmă, îl întrebă cu 
teamă despre cele povestite de domnul Thuran... despre femeia din Paris. 
Tarzan îi relată în amănunţime viaţa pe care o dusese în lumea civilizată. 
Nu omise nimic: nu avea de ce să se ruşineze; întotdeauna fusese sincer cu 
ea. Cînd isprăvi, rămase tăcut şi o privi ţintă, ca şi cum ar fi aşteptat 
judecata şi sentinţa ei. 

— Bănuiam eu că nu spune adevărul — zise fata. Oh, ce făptură 
îngrozitoare! 

— Deci nu eşti supărată pe mine? 

Răspunsul ei, deşi ne revelator în aparenţă, fu demn de o femeie. 

— Olga de Coude... e într-adevăr frumoasă? îl întrebă. 

Tarzan rîse şi o sărută din nou: 

— N-are nici măcar o zecime din frumuseţea ta, scumpa mea. 

Jane scoase un oftat de mulţumire şi-şi puse capul pe pieptul lui. 
Tarzan ştia că fusese iertat. 

în noaptea aceea, Tarzan înjghebă un culcuş confortabil, sus, între 
crengile legănate ale unui copac uriaş şi fata, obosită, dormi acolo în timp 
ce omul-maimuţă se ghemui într-o bifurcaţie de ramuri, gata s-o apere 
chiar şi în somn. 

Le trebuiră multe zile ca să străbată lunga distanţă pînă la ţărm. Cînd 
drumul era uşor, mergeau ţinîndu-se de mină pe sub bolţile de crengi ale 
junglei imense, tot aşa cum probabil merseseră în trecutul îndepărtat 
strămoşii lor primitivi. Cînd tufişurile se încîlceau, o lua în braţele sale 
puternice şi o purta lin printre copaci. Zilele erau prea scurte pentru 
fericirea lor nemărginită. Dacă nu ar fi fost dorinţa de a ajunge la timp spre 
a-1 salva pe Clayton, ar fi prelungit la infinit plăcerea dulce a călătoriei lor 
minunate. 

Cu o zi înainte de a sosi la ţărm, Tarzan adulmecă din nou oameni în 
faţa lor. Era miros de oameni negri. îi spuse fetei, prevenind-o să nu facă 












zgomot. 

— în junglă sînt foarte 
puţini prieteni — spuse el, sec. 

într-o jumătate de oră se 
apropiară pe furiş de un mic 
grup de luptători negri care 
mergeau spre apus. Cînd îi văzu, 
Tarzan scoase un strigăt de 
bucurie... era un grup de 
luptători waziri. între ei se afla 
Busuli, precum şi alţii care-1 
însoţiseră pînă la cetatea Opar. 
Cînd îl văzură, se porniră să 
danseze şi să chiuie de bucurie, 
îl căutau de săptămîni... 

Negrii se arătară foarte 
uimiţi că este însotit de o femeie 
albă, iar cînd aflară că femeia 
urma să-i fie nevastă, se luară la 
întrecere a-i da toate onorurile. 
Astfel, cei doi ajunseră la 
adăpostul primitiv de pe ţărm, 
însoţiţi de waziri fericiţi, care 
rîdeau şi dansau în jurul lor. 

în preajma adăpostului nu 
se vedea nici un semn de viaţă; chemările lor rămaseră fără răspuns. 
Tarzan se urcă grăbit în micul refugiu din copac şi, după o clipă, ieşi ţinînd 
în mină o cutie de conserve goală. I-o aruncă lui Busuli, spunîndu-i să 
aducă apă, apoi îi făcu semn Janei Porter să vină sus. 

Se aplecară împreună asupra trupului sleit al celui care fusese 
odinioară un nobil englez. Cînd văzu obrajii scofîlciţi şi galbeni, ochii căzuţi 
în orbite şi cutele de suferinţă pe chipul tînăr şi frumos odată, ochii fetei se 
umplură de lacrimi. 

— Trăieşte... — spuse Tarzan. Vom face tot ce putem pentru el, însă mă 
tem c-am sosit prea tîrziu. 

Cînd Busuli îi aduse apa, Tarzan turnă cîteva picături între buzele 
crăpate şi umflate. Umezi apoi fruntea înfîerbîntată şi-i stropi braţele şi 
picioarele slăbite. Brusc, Clayton deschise ochii. Văzînd-o pe Jane, care se 
apleca asupra lui, un zîmbet şters, ca o umbră, îi lumină chipul. La vederea 
lui Tarzan nu-şi putu ascunde uimirea. 

— E-n ordine, bătrîn prieten! îi spuse omul-maimuţă. Te-am găsit la 
timp. De azi-nainte, totul va merge strună; o să te punem pe picioare, n- 
avea grijă. 

Englezul clătină capul. 

— E prea tîrziu... — şopti el. Dar e bine. Mă sfîrşesc 

— Unde e domnul Thuran? întrebă fata. 

— M-a părăsit... cînd frigurile au devenit insuportabile. E un diavol. 
Cînd l-am rugat să-mi aducă apă, fiindcă eram prea slăbit să-mi aduc 
singur, a băut-o în faţa mea, iar restul l-a aruncat pe jos şi mi-a rîs în nas. 
Amintindu-şi de acest fapt, Clayton se însufleţi pe dată, prinzînd un pic de 
viaţă. Izbuti chiar să se ridice într-un cot. Aproape că ţipa: da... voi trăi... 
voi trăi îndeajuns ca să-l găsesc şi să-l ucid pe monstrul acela! 

însă efortul făcut, oricît de mic, îl doborî din nou pe ierburile mucegăite 
care, împreună cu pardesiul vechi, îi slujiseră Janei Porter drept culcuş. 

— Nu te îngriji de Thuran — îi spuse Tarzan din neamul maimuţelor, 
mîngîindu-i fruntea. E omul meu şi am să-l găsesc pînă la urmă, nu te 
teme... 

Clayton zăcu liniştit o bună bucată de vreme. De cîteva ori, Tarzan îşi 
apropie urechea de pieptul scobit, ca să desluşească bătaia slabă a inimii 
sleite. Spre seară, Clayton se trezi din nou. 

— Jane... — murmură bolnavul. 

Fata veni lîngă el, plecîndu-şi capul ca să audă vorbele abia şoptite. 

— Te-am nedreptăţit... şi pe el — arătă spre omul-maimuţă. Te-am iubit 
atît... ştiu că e o scuză meschină pentru răul pe care ţi l-am făcut; nu 
puteam suporta ghidul să renunţ la tine. Nu umblu însă după iertare. 
Vreau doar să îndrept un lucru pe care ar fî trebuit să-l repar acum un an. 

Scotoci prin buzunarele pardesiului de sub el, căutînd acel ceva 
descoperit acolo în răgazul dintre accesele nemiloase de friguri. Curînd găsi 
ceea ce căuta... o bucăţică mototolită de hîrtie galbenă. I-o întinse fetei şi 
cînd aceasta o luă, braţul îi căzu moale peste piept şi capul pe spate. Gîfîi 
scurt şi înţepeni pentru totdeauna. Tarzan din neamul maimuţelor îi 
acoperi faţa cu pardesiul. 

îngenuncheară o clipă. Buzele fetei îngînară în tăcere o rugăciune, apoi 
se rădicară şi rămaseră de o parte şi de alta a corpului neînsufleţit. în ochii 
omului-maimuţă se iviră lacrimi odată cu durerea pe care o simţise în 
propria-i inimă, învăţase să-i fie milă de suferinţele altora. 

Printre lacrimi, fata citi mesajul de pe bucăţica de hîrtie galbenă. Pe 
măsură ce citea, nu-i venea să-şi creadă ochilor. Citi de două ori cuvintele 
acelea magice înainte de a le înţelege pe deplin sensul. 

AMPRENTELE DIGITALE DOVEDESC CA EŞTI GREYSTOKE. FELICITĂRI. 
DARNOT 

îi dădu apoi hîrtia lui Tarzan. 

— A ştiut asta şi nu ţi-a spus nimic? 

— Eu am ştiut înaintea lui — răspunse Tarzan. Nici măcar nu bănuiam 














că a aflat şi el. Cred că am uitat telegrama în noaptea aceea, în sala de 
aşteptare. Acolo am primit mesajul. 

— Şi după aceea ne-ai spus că mama ta a fost maimuţă şi că nu ţi-ai 
văzut tatăl niciodată? îl întrebă ea, neîncrezătoare. 

— Titlul şi averea nu însemnau nimic pentru mine, fără tine, scumpa 
mea — răspunse el. Dacă i le-aş fi luat, ar fi însemnat să-i fac rău femeii pe 
care o iubeam... înţelegi, Jane? 

Era ca şi. Cum încerca să se scuze pentru că greşise. 

Fata întinse braţele peste trupul mortului şi-i luă mîinile într-ale ei. 

— Şi eu... să renunţ la o dragoste atît de mare! Spuse. 


26. PLECAREA OMULUI-MAIMUTĂ 



doua zi dimineaţa porniră la drum spre cabana lui Tarzan. Patru 
waziri purtau cadavrul englezului. Omul-maimuţă propusese ca 
Clayton să fie îngropat alături de defunctul Lord Greystoke, la 
marginea junglei, lingă cabana pe care o construise tatăl său. 

Jane Porter acceptă propunerea şi, în străfundul inimii, se tot minuna 
de nobleţea uimitoare a caracterului acestui om deosebit care, deşi crescut 
printre fiarele junglei, dădea dovadă de atîta cavalerism şi tandreţe. 

Parcurseseră cam vreo trei mile din cele cinci care îi separau de plaja 
cabanei lui Tarzan, cînd wazirii, care mergeau în frunte, se opriră brusc, 
arătînd uimiţi spre o făptură ciudată ce se apropia mergînd de-a lungul 
plajei. Era un bărbat care păşea încet, cu capul în piept şi cu mîinile 
împreunate sub cozile redingotei; în cap purta un joben lucitor. 

Cînd îl văzu, Jane Porter scoase un strigăt de uimire şi bucurie, 
alergînd în întîmpinarea lui. Auzind strigătul fetei, bătrînul ridică privirea 
şi, văzînd la rîndu-i, cine venea în întîmpinarea lui, nu-şi putu stăpîni un 
chiot de uşurare şi bucurie. Pe cînd îşi îmbrăţişa fiica, pe faţa profesorului 
Archimedes Q. Porter şiroiau lacrimile. Se scurseseră mai multe minute 
pînă să-şi vină îndeajuns în fire ca să poată vorbi. 

Cînd, o clipă mai tîrziu, îl recunoscu şi pe Tarzan, cu greu reuşiră 
ceilalţi să-l încredinţeze că nu-şi pierduse minţile din cauza supărării; ca şi 
restul grupului, fusese atît de convins că omul-maimuţă murise, încît acum 
era o problemă întreagă să împace convingerea cu apariţia reală a „zeului 
pădurii" de care vorbea Jane. Bătrînul fu foarte impresionat aflînd de 
moartea lui Clayton. 

— Nu mai pricep nimic... domnul Thuran ne-a asigurat că Clayton a 
murit cu multe zile înainte. 

— Thuran e cu dumneavoastră? întrebă Tarzan. 

— Da, ne-a descoperit de curînd şi ne-a condus la cabana dumitale. Ne¬ 
am instalat tabăra la nord, nu departe de ea. Va fi încîntat să vă vadă pe 









amîndoi. 

— Şi surprins... — adăugă Tarzan. 

Nu trecu mult şi grupul ajunse la luminişul în care se afla cabana 
omului-maimută, unde văzură mai mulţi bărbaţi îndeletnicindu-se cu 
diverse treburi. Printre ei Tarzan îl zări pe D'Arnot. 

— Paul! strigă el. Pentru Dumnezeu, ce cauţi aici? Sau am înnebunit cu 
totii? 

în cîteva clipe, misterul fu dezlegat, odată cu multe alte lucruri ciudate. 
Vasul lui D'Arnot naviga într-o misiune de patrulare de-a lungul coastei şi 
locotenentul propusese să se arunce ancora în portul natural, ca să mai 
vadă cabana şi jungla, unde mulţi dintre ofiţerii şi marinarii vasului trăiseră 
aventuri extraordinare cu doi ani în urmă. Cînd debarcară găsiră acolo 
grupul Lordului Tennington şi hotărîră să-i ia pe toţi la bord în dimineaţa 
următoare spre a-i duce înapoi în lumea civilizată. 

Hazel Strong şi mama ei, Esmeralda şi domnul Samuel T. Philander 
fură nespus de fericiţi aflînd de întoarcerea Janei Porter. îşi dădură seama 
că fusese salvată în chip miraculos şi căzură de acord cu toţii că un singur 
om ar fi fost în stare de asemenea ispravă: Tarzan din neamul maimuţelor, 
îl copleşiră, aşadar, cu laude şi atenţii, iar acesta se simţi atît de stînjenit, 
încît tare ar fi vrut să se întoarcă în amfiteatrul maimuţelor. 

Apoi se interesară de băştinaşii tribului waziri şi le făcură nenumărate 
daruri, ca unor prieteni ai regelui lor. însă cînd negrii aflară că Wazirii, 
regele lor, urma să-i părăsească şi să plece cu canoea cea mare ce sta 
ancorată în golf, la o milă depărtare, se posomoriseră. 

Noii veniţi nu-i văzură pe Lordul Tennington şi pe domnul Thuran, care 
plecaseră după vînat dis-de-dimineaţă şi nu se întorseseră încă. 

— Cît de surprins va fi acest domn Rokoff, cum îi spui tu, cînd te va 
vedea — îi zise Jane Porter lui Tarzan. 

— Surpriza lui va fi de scurtă durată — răspunse omul-maimuţă, 
încruntat şi-n vorbele lui răsună ceva care o făcu pe Jane să-l privească 
înfricoşată. Ceea ce citi în ochii lui îi confirmă temerile şi fata îl imploră să-l 
lase pe ticălos în seama justiţiei franceze. 

— în inima junglei — îi spuse ea — unde nu există nici o formă de 
dreptate sau justiţie la care să apelezi, în afară de muşchii puternici, ai fi 
fost îndreptăţit să-i aplici acestui individ pedeapsa pe care o merită; avînd 
însă la dispoziţie forţa puternică a unui guvern civilizat, vei fi acuzat de 
crimă dacă-1 ucizi. Chiar şi prietenii tăi vor trebui să consimtă la arestarea 
ta, iar dacă te împotriveşti ne vei arunca din nou în nenorocire şi mizerie. 
Nu pot îndura gîndul să te pierd din nou, dragul meu Tarzan. Făgăduieşte- 
mi că-1 vei preda căpitanului Dufranne şi că vei lăsa legea să acţioneze... 
ticălosul ăsta nu merită să ne riscăm fericirea pentru el. 

Tarzan îşi dădu seama cît de înţelepte sînt vorbele Janei şi-i promisese 
să facă întocmai. O jumătate de oră după aceea, Rokoff şi Tennington ieşiră 
















din junglă. Mergeau unul lingă 
altul. Tennington observă primul 
prezenţa unor necunoscuţi în 
tabără. îi văzu pe războinicii negri 
stînd de vorbă cu marinarii de pe 
crucişător, apoi un uriaş zvelt şi 
ars de soare întretinîndu-se cu 
locotenentul D'Arnot şi căpitanul 
Dufranne. 

— Mă-ntreb cine o fi bărbatul 


acela? i se adresă el lui Rokoff; 
cînd acesta înălţă capul, ochii săi 
întîlniră ochii omului-maimută 
aţintiţi asupra lui; se clătină pe 
picioare şi se făcu alb la faţă. 

— Sapristi! urlă el şi, înainte 



ca Tennington să-şi dea seama ce vrea să facă, duse puşca la ochi şi trase 
spre Tarzan. 

Englezul era însă lîngă el şi atît de aproape, încît devie arma cu o 
fracţiune de secundă înainte ca percutorul să atingă capsa, astfel că glonţul 
care fusese destinat lui Tarzan se pierdu departe, peste capul gigantului, 
fără să-i facă vreun rău. Mai înainte ca nemernicul să poată trage din nou, 
omul-maimuţă se năpusti spre el şi-i smulse arma din mîini. La auzul 
împuşcăturii, căpitanul Dufranne, locotenentul D'Arnot şi cîţiva marinari 
dădură fuga şi Tarzan îl predă pe Rokoff, fără a scoate un cuvînt. îi 
explicase comandantului francez cum stăteau lucrurile încă pe cînd Rokoff 
nu se înapoiase din junglă, astfel că ofiţerul dădu imediat ordin ca spionul 
să fie pus în lanţuri şi întemniţat la bordul crucişătorului. înainte ca 
prizonierul să fie escortat în temniţa sa provizorie, Tarzan ceru permisiunea 
să-l percheziţioneze şi, spre bucuria sa, găsi asupra lui Rokoff documentele 
furate. 

împuşcătura o atrase pe Jane Porter şi pe ceilalţi, care ieşiră din 
cabană. îndată ce spaima se risipi, fata îl salută pe Lordul Tennington, care 
fu foarte uimit s-o vadă. După ce luă documentele de la Rokoff, Tarzan li se 
alătură şi, pe cînd se apropia, Jane Porter îl prezentă lui Tennington. 

— John Clayton, Lord Greystoke — zise ea. Englezul nu mai înţelegea 
nimic şi trebui să se repete de mai multe ori ciudata istorie a omului- 
maimuţă — spusă de Tarzan, de Jane Porter şi de locotenentul D'Arnot — 


ca să se convingă, în cele din urmă, că nu erau nebuni de legat. 

La asfinţit îl îngropară pe William Cecil Clayton lîngă mormintele din 
junglă ale unchiului şi mătuşii sale: răposaţii Lord şi Lady Greystoke. La 
rugămintea lui Tarzan se traseră trei salve de puşcă deasupra locului de 
veci al „unui bărbat curajos, care a înfruntat moartea cu vitejie". 

Profesorul Porter, care în tinereţe fusese hirotonisit preot, ofîcie slujba 
de înmormîntare. în jurul mormîntului se strînsese cel mai ciudat grup din 
cîte s-au văzut vreodată: ofiţeri şi marinari francezi, doi lorzi englezi, 
cetăţeni americani şi vreo douăzeci de războinici africani. 

După înmormîntare, Tarzan ceru căpitanului Dufranne să amine cu 
cîteva zile plecarea crucişătorului; dorea să se ducă la cîţiva kilometri în 
interiorul junglei să-şi aducă „bagajele". Ofiţerul se învoi cu plăcere. 

A doua zi, tîrziu după-amiază, Tarzan şi wazirii lui se întoarseră cu 
prima tranşă de „bagaje"; cînd ceilalţi văzură lingourile de aur curat, se 
îngrămădiră toţi în jurul omului-maimuţă, punîndu-i o sumedenie de 
întrebări; el însă zîmbea nepăsător, refuzînd să le dea cea mai mică 
indicaţie privind sursa imensei comori. 

— De fiecare bucată pe care am adus-o aici sînt multe alte mii de 


lingouri asemănătoare lăsate acolo. Cînd le voi fi cheltuit pe acestea, poate 
voi dori să mă întorc să iau altele — îi lămuri el. 


A doua zi se întoarse în tabără cu restul lingourilor şi, după ce acestea 
fură înmagazinate la bordul crucişătorului, căpitanul Dufranne declară că 
se simte întocmai ca şi comandantul unui galion spaniol de odinioară, 
întorcîndu-se acasă după ce au părăsit cetăţile ticsite de comori ale 
aztecilor. 

— Nu ştiu clipa cînd echipajul îmi va tăia beregata şi va pune stăpînire 
pe vas — adăugă el. 


în ziua următoare, pe cînd se pregăteau să se îmbarce pe crucişător, 
Tarzan îşi luă inima în dinţi şi-i spuse Janei Porter ce-1 frămîntă: 

— Se zice că fiarele sălbatice sînt lipsite de sentimente; cu toate acestea 


aş vrea să mă căsătoresc cu tine lingă mormintele mamei şi tatălui meu şi 
înconjurat de jungla sălbatică în care am petrecut atîţia ani. 

— Dar e legal, iubitule? întrebă fata. Fiindcă dacă e, nu cunosc alt loc 


unde aş vrea să mă mărit cu „zeul pădurilor" decît la umbra pădurii. 

Cînd îi întrebară şi pe ceilalţi, primiră asigurări că e foarte legal şi că ar 
fi fost un final splendid al unei frumoase poveşti de dragoste. Astfel întregul 

grup se adună în interiorul cabanei şi în prag pentru a asista la a doua 
ceremonie pe care profesorul Porter avea s-o oficieze în răstimp de trei zile. ^ 
D'Arnot urma să fie naş, iar Hazel Strong, naşă, cînd Tennington 
răsturnă toate aranjamentele cu o altă idee năstruşnică. 

— Dacă domnişoara Strong e de acord — spuse luînd mina naşei într-a 



Hazel şi cu mine credem că e momentul potrivit să facem nuntă 


sa — 
dublă! 


Ridicară ancora a doua zi şi, pe cînd crucişătorul se îndrepta maiestuos 
spre largul mării, un bărbat înalt, îmbrăcat intr-un costum de flanel alb şi o 
fată graţioasă se sprijineau de parapet, privind spre linia ţărmului ce 
rămînea în urmă şi pe care dansau douăzeci de războinici negri din tribul 


waziri, agitîndu-şi suliţele de război deasupra capetelor şi urînd drum bun 


regelui lor. 

— N-aş putea deloc să mă-mpac cu gîndul că privesc pentru ultima 
oară jungla, iubito, dacă n-aş şti că merg cu tine pentru totdeauna spre o 
lume nouă şi plină de fericire... — spuse Tarzan din neamul maimuţelor şi 
se aplecă să-şi sărute mireasa. 

